
Forord. 


Der  er  fra  flere  Sider  ytret  Ønske  om,  at  jeg  vilde  ud- 
give en  noget  forkortet  Lærebog  i  Danmarks,  Norges  og 
Sveriges  Historie,  da  man  har  fundet  den  hidtil  brugte 
større  Bog  altfor  vanskelig.  Min  ærede  Forlægger  er 
beredvillig  gaaet  ind  paa  at  lade  denne  forkortede  Ud- 
gave udkomme,  medens  der  endnu  er  et  Restoplag  af 
den  større  Bog  i  Behold,  saa  at  Lærere  kunne  have 
Valget  mellem  begge.  I  øvrigt  ville  Forandringerne  ikke 
blive  større,  end  at  begge  Bøger  kunne  bruges  ved  Siden 
af  hinanden. 


Haderslev  Læreres  Skole  i  Kjøbenhavn 

Første  Afsnit. 

Oldtiden. 


W 

Skriftlig 


1.     Oldtidslevninger  og  Folkestammer. 


Skriftlige  Efterretninger  føre  os  ikke  langt  tilbage  i  vor 
Oldtids  Historie;  men  nogen  Kundskab  om  de  fjærneste 
Tider  hente  vi  fra  vore  Oldtidslevninger.  Efter  disses 
forskjellige  Arter  inddeles  den  nordiske  Oldtid  i  3 
Tidsrum:  Stenalderen,  Broncealderen  og  Jærn- 
alderen.  Stenalderen  omfatter  ukj endte  Aartusinder,  der 
ligge  forad  for  al  evropæisk  Historie,  men  har  efterladt, 
mærkelige  Levninger  i  mange  Lande,  navnlig  ogsaa  i 
Danmark  og  Sydsverige.  Rundt  omkring  paa  vore  Kyster 
og  Sraaaøer  findes  der  saaledes  utallige  Redskaber  af 
Sten,  især  Flint,  og  Ben,  ofte  i  de  saakaldte  Kjøkken- 
møddinger,  som  bestaa  af  Østers-  og  Muslingeskaller, 
Fiskeknokler,  spaltede  Dyreben,  Potteskaar,  Kul  o.  s.  v. 
og  aabenbart  ere  Affaldsdynger  fra  de  ældste  Indbyggeres 
Maaltider.  Men  de  anseligste  Mindesmærker  fra  Sten- 
alderen ere  de  saakaldte  Jættestuer  og  Stendysser, 
store  med  Omhu  opførte  Gravkamre,  i  hvilke  Ligene  ned- 
lagdes ubrændte  tillige  med  Redskaber  a^f  Sten  og  Ben, 
Ravsmykker  og  Lerkar.  Danmark  og  Sydsverige  beboedes 
altsaa    i    Stenalderen    af  raa   Stammer,    som    levede    af 

Jagt  og  Fiskeri  og  ikke  kjeudte  Brugen  af  Metaller. 
Deres  eneste  Husdyr  var  Hunden.  Da  Lundenes  Indre 
var  opfyldt  af  umaadelige  Fyrreskove  og  Moradser, 
boede  de  især  paa  Kyster  og  Smaaøer.  —  I  Skandi- 
naviens nordlige  Egne  findes  kun  ubetydelige  Levninger 
fra  Stenalderen,  der  tyde  paa  mere  omvankende  Folk. 

Imidlertid  havde  der  i  Asien  udviklet  sig  en  højere 
Kultur  med  prægtige  Vaaben,  Redskaber  og  Smykker  af 
Bronce  {^%  Kobber,  yV  Tin)  og  Guld.  Efterhaanden  ud- 
bredte denne  Kultur  sig  igjennem  Syd-  og  Mellem-Ev- 
ropa  til  Norden,  og  Broncealderen  begyndte.  De 
Folk,  der  i  dette  Tidsrum  beboede  Skandinavien,  trængte 
fra  Kysterne  længere  ind  i  Landet  og  naaede  noget 
videre  mod  Nord  end  Stenalderens  Folk.  De  begyndte 
at  rydde  Skovene,  i  hvilke  Egen  nu  afløste  Fyrren,  og 
at  drive  Agerdyrkning,  ja  endog  Industri:  de  fleste 
Broncesager.  der  findes  i  de  nordiske  Lande,  ere  for- 
arbejdede i  disse.  De  brændte  sædvanlig  Ligene  og 
nedlagde  Levningerne  i  Urner  i  en  Jordhøj  tillige  med 
Vaaben  og  Smykker.  Vort  Fædreland  med  dets  Nabo- 
lande udmærker  sig  i  dette  Tidsrum  fremfor  de  fleste 
andre  Lande  ved  smagfulde  Former  og  Prydelser.  Bronce- 
alderen holdt  sig  ogsaa  hos  os,  længe  efter  at  Folkene 
ved  Middelhavet  havde  begyndt  at  bruge  Jærn  og  tillige 
med  dette  Sølv,  Glas  og  Skrift. 

I  Broncealderen  var  Nordens  Forbindelse  med  de 
mere  kultiverede  Folkeslag  ved  Middelhavet  endnu  kun 
meget  svag.  Vel  besøgte  Phønicierne  tidlig  de  nor- 
diske Kyster,  især  for  at  hente  Rav;  men  de  beholdt 
deres  Kundskaber  for  sig  selv.  Den  ældste  Rejsende, 
som  meddelte  Efterretninger  om  Norden,  var  Grækeren 
Pytheas  fra  Massalia  (Marseille)  paa  Alexander  den 
Stores  Tid.  Han  omtaler  et  nordligt  Land,  Thule,  for- 
tæller, at  Nordboerne  tærskede  deres  Korn  i  store  Huse 
og  lavede  en  Drik  af  Honning,  og  nævner  Guttonerne, 
d.  e.  Goterne,  som  boende  nær  ved  Ravkysten. 

Omtrent  fra  Kristi  Fødsels  Tid  spores  endelig  en 
stærk  Paavirkning  af  den  fremtrængende  romerske  Kul- 
tur, og  Jærnalderen  begynder.  Ved  Siden  af  Bronce 
og  Guld  fremtræder  nu  Jærn  og  Sølv;  der  indførtes 
romerske  Vaaben,  Redskaber  og  Smykker,  og  man  be- 
gyndte i  Norden  selv  at  efterligne  disse.  Samtidig  frem- 
træder ogsaa  først  Brugen  af  Hesten  og  af  de  ældste  nor- 
diske Skrifttegn  eller  Runer.  Prægtige  Levninger  fra 
Jærnalderens  ældre  Tid  ere  især  fundne  i  et  Par  sønder- 
jyske Moser  i  Forbindelse  med  romerske  Kejsermønter 
fra  de  første  Aarhundreder  efter  Kr. 

Romerske  Forfattere  fra  samme  Tid  give  ogsaa  forskjellige 
Efterretninger  om  Norden ,  hvilke  dog  lide  af  en  stor  geografisk 
Usikkerhed.  Flere  af  dem  nævne  den  store  0  Scandinavia  eller 
Scandia  i  den  codanske  Bugt  og  den  cimbriske  Halvø,  som 
sædvanlig  antages  foruden  jyske;  derfor  anføres  Cimbrerne  gjærne 
blandt  Danmarks  ældste  Beboere.  Men  de  mærkeligste  Efterret- 
ninger findes  hos  Tacitus  (c.  100  eft  Kr),  der  i  sin  Skildring  af 
Germanien  ogsaa  indbefatter  Norden.  Han  omtaler  bl.  a.  Svi- 
onerne,  d.  e.  Svearne,  som  et  mægtigt  Folk  paa  Østersøens  nord- 
lige Kyster,  og  beskriver  Gudinden  Nerthus's  (I^erthas)  Dyrkelse 
paa  en  0  i  Oceanet,  som  man  har  antaget  saavel  for  Sælland  som 
for  forskjellige  andre  Øer. 

De  forskjellige  skandinaviske  Stammer  havde  -nu 
indtaget  deres  Bopæle.  Nordmændene  udbredte  sig 
over  Norges  Dale  og  Kyster;  Svearne  fra  Up  land  over 
det  øvrige  Svearike  (Svithjod);  de  adskiltes  ved  store 
Skovstrækninger  fra  Gø  terne  i  Gotarike.  Det  fjerde 
Folk  var  endelig  Danerne  i  Danmark  (med  Skaane  og 
Halland). 

Danmarks  ældgamle  Sydgrænse  mod  Tyskland  er 
Ejderen;  dog  boede  der  allerede  i  Oldtiden  et  Folk  af 
tysk  Stamme,  Friserne,  Nord  for  denne  Flod.  Deres 
Land,  Nordfrisland,  var  fordum  langt  større  end  nu. 
Derimod  have  Beboerne  af  Angel  (Angelboerne)  altid 
været  en  dansk  Stamme.  Nogle  af  disse  Angelboer 
kunne  raaaske  ligesom  andre  Jyder  have  deltaget  i 
den    an  gels  ach  si  ske    Udvandring    til    Britannien     (i 

det  5teAarli.);  men  Hovedmassen  af  Englands  Erobrere 
bestod  dog  vist  nok  af  de  Syd  for  Ejderen  boende 
Sachsere  og  andre  nordtyske  Stammer,  blandt  hvilke 
nogle  kaldtes  Angler. 

Ligesom  med  denne  Udvandring  forholder  det  sig  med  flere 
andre,  som  det  har  været  Skik  at  lade  udgaa  fra  Norden.  Naar 
det  saaledes  fortælles,  at  de  sydlige  (Øst  for  Tyskerne  boende) 
Goter,  som  spillede  Hovedrollen  i  den  store  Folkevandring,  op- 
rindelig vare  sejlede  ud  paa  3  Skibe  fra  Øen  Scandia,  da  er  det 
sande  deri  det,  at  skandinaviske  Høvdinger  med  deres  Hærfølger 
have  deltaget  i  Folkevandringen. 


§  2.     Sagnhistorie. 

Gamle  Sagn  og  Sange  om  Nordens  Konger  og 
Helte .  vandrede  i  Aarhundreder  fra  Mund  til  Mund,  ind- 
til man  endelig  i  det  12te  Aarh.  begyndte  at  nedskrive 
dem.  Vore  Hovedkilder,  Saxo  og  Islænderne,  have 
saaledes  meddelt  os  en  Blanding  af  Historie  og  Digtning, 
som  ikke  kan  skilles  ad.  Sagnet  kjender  ingen  Tids- 
regning, og  man  kan  derfor  ikke  undre  sig  over,  at  deres 
Kongerækker  aldeles  ikke  stemme  med  hinanden.  Saxo 
begynder  den  danske  Kongerække  med  Brødrene  Dan 
ogAngul,  Islænderne  derimod  med  Skjold,  efter  hvem 
de  følgende  danske  Konger  kaldtes  Skjoldunger. 
Skjold  er  en  Søn  af  Odin,  Nordboernes  højeste  Gud, 
der  af  de  senere  kristelige  Forfattere  blev  opfattet  som 
en  til  Norden  indvandret  Høvding.  Med  Fortællingen 
om  denne  Indvandring  begynder  Ynglinge-Saga,  som 
danner  Indledningen  til  Snorre  Sturlesøns  berømte  norske 
Historie.  Ifølge  denne  herskede  Odin  oprindelig  over 
Aserne  i  Asgaard  ved  Don;  med  meget  Folk  drog 
han  derfra  gjennem  Garderige  (Mellemrusland)  og  Sachs- 
land til  Fyn,  hvor  han  tog  Bolig  i  Odense,  og  derfra  ■ 
til  Svearike,  hvor  han  bosatte  sig  i  Sig  tun  a.  Efter 
Odins   Død    tilfaldt  Herredømmet    over   Svearne  Njord 


Frode.     Dan  Mykillati.    Rigsmaal.    Ro  og  Helge.  H 

Og  derpaa  dennes  Søn  Frey.  Denne  tog  Sæde  i  Up- 
sala  og  opførte  der  et  stort  Hov  (Tempel).  Han  kaldes 
ogsaa  Yngve,  hvorefter  de  følgende  Sveakonger  fik 
Navnet  Ynglinger. 

Blandt  Skjolds  Efterkommere  nævnes  Frode,  kal- 
det Fredfrode,  som  boede  i  Lejre  (Ledre).  Under 
ham  herskede  der  en  almindelig  Fred  og  Uskyldigheds- 
tilstand i  Norden  (Frodefreden);  det  er  det  sædvanlige 
Sagn  om  en  Guldalder,  som  senere  antoges  at  falde 
sammen  med  Kristi  Fødsel.  —  Blandt  de  følgende  Konger 
mærkes  Ver  mund,  hvis  Søn  Uffe  den  Spage  kæm- 
pede med  Sachserne  paa  en  0  i  Ejderen.  —  Efter  nogle 
Beretninger  skal  Danmark  første  Gang  være  samlet  af 
Dan  Mykillati,  d.  e.  den  Storladne,  den  Stolte.  Denne 
siges  at  være  en  Efterkommer  af  Asa-Hejmdal,  hvem 
under  Navnet  Rig  Stændernes  Oprindelse  tillægges  i 
Rigsmaal,  et  af  de  i  den  ældre  Edda  samlede  Old- 
kvad.  Deri  skildres  først  Trællen,  mørk  af  Hud,  hæs- 
lig og  plump,  sysselsat  med  de  ringeste  Arbejder,  der- 
næst Karlen,  den  frie  Bonde  (Boende),  rødmosset  og 
stærk,  dygtig  til  Agerdyrkning  og  Haandværker,  endelig 
Jarlen,  smuk  og  kraftig,  omgivet  af  Pragt,  sysselsat 
med  Vaabenfærd  og  kyndig  i  Runer.  Jarlens  Søn  er  den 
unge  Kon,  Konung.  Dette  Navn  skal  Dan  først  have 
antaget  i  Steden  for  den  ældre  Benævnelse,  Drotten. 
Dan  forordnede,  at  han  efter  sin  Død  skulde  begraves  i 
en  Høj  i  fuld  Rustning  tillige  med  sin  Hest  og  meget 
Gods.  Dermed  begyndte  Høj -Alderen  i  Danmark; 
men  i  Sverige  og  Norge  varede  Brændalderen  .endnu 
i  lang  Tid. 

Blandt  de  følgende  Lejrekonger  nævnes  Brødrene 
Ro  eller  Roar  og  Helge,  som  synes  at  have  levet 
c.  500  eft.  Kr.  Roar  var  mild  og  fredelig  og  skal  have 
anlagt  Roskilde,  medens  Helge  tilbragte  sH  Liv  paa 
Vikingetog.  Navnet  Viking  afledes  af  Vig;  thi  Sø- 
krigerne tog  gjærne  deres  Stade  i   Vigene,    dels  for   at 

beskytte  deres  Land,  dels  for  at  overfalde  forbisejlende 
Handelsskibe.  Men  ofte  sværmede  de  ogsaa  vidt  omkring 
paa  Havet,  kæmpede  med  andre  Vikinger  og  øvede 
Strandhug  paa  Kysterne.  Nordboerne  drev  imidlertid 
ogsaa  allerede  paa  denne  Tid  betydelig  Handel,  især  paa 
Østersøen,  og  talrige  Oldsager  vidne  om  deres  levende 
Forbindelse  med  det  østromerske  Rige  over  Rusland. 

Helges  Søn  var  den  berømte  Rolf  Krake,  den 
store  og  gode  Konge,  hvis  Minde  længe  æredes  i  hele 
Norden.  Ved  hans  Hird  i  Lejre  samlede  de  ypperste 
nordiske  Kæmper  sig;  fremfor  alle  nævnes  Nordmanden 
Bødvar  Bjarke,  Sællænderen  Hjalte  og  Vøgg  eller 
Viggo  foruden  de  12  Berserker,  d.  e.  vilde  Krigere, 
som  vare  iførte  Bjørneskindskjortler  i  Steden  for  Brynjer. 
Rolf  udførte  mange  Heltegjerninger;  men  især  fortæller 
Sagnet  om  hans  Forhold  til  Sveakongen  Adils,  som  var 
gift  med  hans  Moder  Yrsa.  Tilsidst  omkom  han  ved 
Forræderi  af  sin  Søster  S  ku  Id  og  hendes  Mand,  Under- 
kongen Hjartvar.  Alle  Rolfs  Mænd  faldt  med  ham, 
kun  Vøgg  overlevede  Blodbadet  for  at  hævne  sin  Konge 
ved  Hjartvars  Drab.  Rolfs  og  hans  Kæmpers  sidste 
Strid  blev  besunget  i  det  gamle  Bjarkemaal. 

Den  sidste  "  Sveakonge  af  Ynglinge-Ætten  var  In- 
gjald  Ildraade.  Han  bukkede  under  for  en  Konge 
af  Skjoldungestammen  i  Skaane,  Ivar  Vidfadme,  som 
gjorde  sig  til  Herre  over  Sverige  og  mange  andre  Lande. 
Ivars  Dattersøn  er  (hos  Islænderne,  men  ikke  hos 
Saxo)  Harald  Hildetand,  der  var  en  stor  Krigshelt 
og  en  udkaaren  Yndling  af  Odin,  som  lærte  ham  at 
stille  sin  Hær  i  den  saakaldte  Svinefylking.  Da  han 
var  bleven  saa  gammel,  at  han  hverken  kunde  gaa  eller 
se,  ønskede  han  at  ende  sit  Liv  i  et  stort  Slag,  for  ; 
at  fare  til  Valhal  med  et  herligt  Følge  af  Kæmper.  Han 
opfordrende  derfor  sin  Frænde,  Sveakongen  Ring  (hos 
Islænderne  Sigurd  Ring),  til  at  møde  ham  paa  Rigernes 
Grænse,    og    der    stod   saaledes   det  vidunderlige  Braa- 


Braavallaslaget.     Normanner.  13 

'  vallaslag,  hvori  de  ypperste  Kæmper  og  flere  Skjold- 
møer deltog.  En  gammel  Sang  om  dette  Slag,  som 
endnu  Saxo  kjendte,  tillagdes  Stærkodder,  der  selv 
havde  været  en  af  Hovedmændene  i  Kampen.  Denne 
Nordens  Herakles  træder  i  det  hele  frem  paa  de  for- 
skjelligste  Steder  og  Tider  og  er  med  overalt,  hvor  der 
øves  Stordaad.  At  en  saadan  Helt  tillige  er  Skjald, 
viser  den  Anseelse,  i  hvilken  Digtekunsten  stod  hos 
Nordboerne. 


f 


§  3.     Norden,  især  Danmark,  i  Berøring  med  Syden 
og  Vesten  (777—940). 

I  Aaret  777  flygtede  den  sachsiske  Høvding  Vide- 
kind til  den  danske  Konge  Sigfred,  og  henved  800  viste 
nordiske  Vikinger  sig  første  Gang  paa  Englands  Kyster. 
Med  disse  Begivenheder  begynde  de  frankiske  og  angel- 
sachsiske  Krønikers  samtidige  Beretninger  om  Nord- 
boerne, som  fra  nu  af  danne  et  paalideligt  Grundlag  for 
disses  Historie.  Krønikerne  skjelne  i  Almindelighed  ikke 
mellem  de  forskjellige  nordiske  Folkeslag,  men  kalde 
dem  under  ét  Normanner.  Hovedgrunden  til  Ud- 
vandringerne var  den  stærkt  tiltagende  Befolkning  i  de 
endnu  kun  lidet  opdyrkede  nordiske  Lande.  Blandt 
disse  var  det  Danmark,  som  stod  i  nærmest  Forbindelse 
med  Frankerne  og  Angelsaciiserne  og  i  det  hele  spillede 
den  mest  fremragende  Rolle  i  Vikingetiden.  Det  for 
hele  Norden  fælles  Sprog  kaldes  derfor  ogsaa  sædvanlig 
dansk  Tunge.  løvrigt  valgte  de  forskjellige  skan- 
dinaviske Folk  hvert  sin  Hovedretning  for  deres  Søtog. 
Svearne  og  Gøterne  holdt  «ig  til  den  gamle  Østervej 
og  satte  sig  fast  i  Garderige:  dette  Lands  herskende 
Stamme,  Russerne  (i  Navnets  oprindelige  Betydning) 
vare  oprindelig  Skandinaver  og  smeltede  først  senere 
sammen    med    deres    slaviske  Undersaatter.      Den  ældre 

Handelsforbindelse  med  Konstantinopel  blev  nu  udvidet 
til  de  fjærnere  arabiske  Lande,  og  Øen  Gotland  blev 
især  et  vigtigt  Middelpunkt  for  Handelen  med  Østen.  — 
Nordmændene  vendte  sig  især  mod  Skotland  og  de  der 
omkring  liggende  Øer  og  satte  sig  snart  fast  paa  disse, 
ikke  blot  paa  Færøerne,  Hj  altland  (Shetland)  og 
Ørkenøerne,  der  fik  en  aldeles  norsk  Befolkning,  men 
ogsaapaa  Syderøerne  (Hebriderne  ogMan)  og  i  Irland, 
hvor  de  stiftede  flere  Kongeriger.  —  Danerne  endelig 
fulgte  Nordsøens  Kyster  og  kom  saaledes  til  England  og 
Frankrig.  Deres  Søtog  mod  det  frankiske  Rige  stod  i 
Forbindelse  med  det  fjendtlige  Forhold,  der  var  opstaaet 
mellem  deres  Konger  og  de  frankiske  Kejsere. 

Karl  den  Store  havde  nemlig  ved  Sachsernes  Under- 
tvingelse udbredt  sin  Magt  til  Ejderen,  men  fandt  her 
en  kraftig  Modstander  i  Danekongen  Godfred  (Saxos 
Gøtrik),  Sigfreds  Efterfølger.  Denne  anlagde  til "  Be- 
skyttelse af  Danmarks  Sydgrænse  en  Vold  og  Grav, 
Ko  virk  6  eller  Kograven,  fra  Sliens  sydvestlige  Bugt 
til  de  sumpige  Egne  mod  Vest;  Syd  dei'for  var  Landet 
lige  til  Ejderen  øde  og  fuldt  af  store  Skove.  Dernæst 
gjorde  Godfred  heldige  Søtog  baade  mod  Kejserens  For- 
bundsfæller, de  slaviske  Obotriter  i  Meklenburg  og 
det  østlige  Holsten,  og  mod  hans  frisiske  Lande  ved 
Nordsøen,  Men  denne  Danmarks  første  tapre  Forkæmper- 
mod den  fra  Tyskland  truende  Magt  faldt  for  en  Snig- 
morders Haand  (810),  og  hans  Brodersøn  og  Efterfølger' 
Hemming  sluttede  Aaret  efter  Fred  med  Kejseren. 
Ejderen  vedblev  at  v«ere  Rigernes  Grænse. 

Hemming  døde  snart,  og  der  udbrød  derpaa  Tron- 
stridigheder  mellem  Godfreds  Slægt  og  nogle  Brødre, 
som  nedstammede  fra  en  tidligere  Konge*).      Det  sidste 


*)  Karl  den  Stores  Ven  og  Historieskriver,  Einhard,  som  er 
Hovedkilden  til  vor  Kundskab  om  denne  Tid,  kalder  denne 
Konge  Harald.     Det  kunde  maaske  være  Harald  Hildetand. 

•Parti  sejrede  i  et  stort  Slag,  og  Brødrene  blev  Konger; 
den  ene  af  dem  hed  Harald  og  kaldes  i  senere  Krø- 
niker Harald  Klak.  De  raaatte  imidlertid  snart  igjen 
vige  for  Godfreds  Sønner,  hvorefter  Harald  flygtede  til 
Kejser  Ludvig  den  Fromme,  Karl  den  Stores  Søn  og 
Efterfølger.  Denne  greb  Lejligheden  til  at  indblande 
sig  i  Danmarks  Anliggender,  og  en  tysk  Hær  hærjede 
for  første  Gang  i  Jylland,  medens  Godfreds  Sønner  holdt 
sig  paa  en  nærliggende  0  (815). 

Dengang  blev  Harald  ikke  gjenindsat;  men  senere 
fandt  Godfreds  Sønner  sig  i  at  give  ham  Del  i  Rege- 
ringen. Kejseren  kunde  nu  tænke  paa  at  skaffe  Kristen- 
dommen Indgang  i  Danmark,  og  Ærkebiskop  Ebbo  af 
Reims  drog  derhen  for  at  virke  paa  Harald.  Efter  at 
denne  i  nogle  Aar  havde  prøvet,  om  hans  gamle  Guder 
eller  Kristus  hjalp  ham  bedst,  besluttede  han  til  sidst  at 
lade  sig  døbe  og  sejlede  i  denne  Hensigt  med  sin  Fa- 
milie og  et  stort  Følge  fra  Jylland  til  Rhinens  Udløb 
og  op  ad  denne  Flod  til  Ingelheim  ved  Mainz,  hvor 
Kejseren  holdt  Hof.  Efter  at  han  her  havde  modtaget 
Daaben  (826),  vendte  han  tilbage  til  Danmark,  og  med 
ham  fulgte  Nordens  Apostel,  Munken  Ansgar.  Denne 
unge  Mand  var  fra  Klosteret  Corvey  i  Nordfrankrig 
forflyttet  til  det  nye  eller  sachsiske  Corvey  i  Vestfalen, 
hvor  han  var  Forstander  for  Klosterskolen.  Fuld  af  glø- 
dende Iver  for  Troen  paatog  han  sig  det  vanskelige  Kald. 
Men  Harald,  som  ved  sin  Forbindelse  med  Frankerne 
havde  vakt  sine  Landsmænds  Uvilje,  blev  snart  igjen  for- 
jaget af  Godfreds  Søn  Haarik  og  opholdt  sig  siden  i 
et  Len,  som  Kejseren  havde  skjænket  ham  i  Tyskland. 
Ansgar  havde  imidlertid  virket  for  Kristendommen  saa  vel 
i  Danmark  som  i  Tyskland,  hvorhen  han  fulgte  Harald. 
Men  snart  paatog  han  sig  igjen  et  større  Hverv:  Kej- 
seren havde  erfaret,  at  man  i  Sverige  skulde  være  gun- 
stig stemt  mod  Kristendommen,  og  opfordrede  Ansgar 
til  at  drage  derhen.    Efter  store  Farer  og  Besværligheder 

naaede  han  til  Upland,  og  lier  i  selve  det  svenske  Heden- 
skabs Midtpunkt  gav  Kongen  (Bjørn)  ham  Tilladelse  til 
at  forkynde  Kristi  Lære.  Da  han  kom  tilbage  fra  denne 
Rejse  blev  han  udnævnt  til  Ærkebiskop  i  Hamburg, 
Det  nye  Ærkebispedømme  skulde  omfatte  hele  Norden; 
men  indtil  videre  var  det  halvt  kristelige  Nordalbin- 
gien  (Holsten)  dets  eneste  Virkekreds. 

Paa  denne  Tid  begyndte  de  Danske  med  forøget 
Kraft  at  angribe  det  frankiske  Kige,  som  blev  sønder- 
revet af  indre  Stridigheder  og  snart  opløstes  i  flere  Dele. 
Vikingerne  gik  langt  op  ad  Floderne,  f.  Ex.  til  Paris, 
og  satte  sig  fast  paa  flere  Punkter  af  Nederlandenes  og 
Frankrigs  Kyster.  Som  Fører  paa  Toget  mod  Paris 
nævnes  Regner,  maaskc  den  i  Sagnet  berømte  Regner 
Lodbrok.  Paa  samme  Tid  (845)  gik  Kong  Haarik  op 
ad  Elben  med  en  stor  Flaade  og  ødelagde  Hamburg. 
A.nsgar  maatte  derefter  i  flere  Aar  flakke  omkring  i 
Nordtyskland,  indtil  endelig  Bispedømmet  Bremen  blev 
forenet  med  det  hjælpeløse  Ærkebispedømme  som  et 
Rygstød ,  hvorfra  det  med  større  Kraft  kunde  forfølge 
sin  Opgave,  den  nordiske  Mission.  Bremen  blev  fra  nu 
af  de  hamburgske  Ærkebispers  sædvanlige  Sæde,  og  de 
kaldtes  siden  ofte  Ærkebisper  af  Bremen. 

Haarik,  som  nu  var  Enekonge  i  Danmark,  havde 
hidtil  vist  sig  som  en  Fjende  af  Frankerne;  men  Ansgar 
mæglede  Fred  mellem  ham  og  den  tyske  Konge  (Ludvig 
den  Tyske)  og  forstod  at  vinde  hans  Gunst.  Saaledes 
blev  Danmark  endelig  aabnet  for  Kristendommen,  og 
c.  850  opførtes  den  første  danske  Kirke  i  Handelsstaden 
Hedeby  eller  Slesvig,  blandt  hvis  Kjøbmænd  der  alle- 
rede var  mange  Kristue.  Snart  efter  drog  Ansgar  for 
anden  Gang  til  Sverige.  Kong  Haarik  anbefalede  ham 
til  den  svenske  Konge  (Olaf)  med  de  Ord,  at  han  aldrig 
havde  kjendt  nogen  mere  retskaffen  og  paalidelig  Mand. 
Han  fandt  da  ogsaa  en  god  Modtagelse,  ikke  blot  hos 
Kongen,  men  ogsaa  hos  Almuen,  som  paa  to  forskjellige 

'olketiug  tillod  Kristendommens  Forkyndelse.  Saaledes 
fortælles  det  i  Ansgars  Levned,  der  i  Almindelighed  til- 
skrives hans  Discipel  Rembert,  og  der  tilføjes,  at  en- 
hver offentlig  Sag  hos  Svenskerne  mere  blev  afgjort  ved 
Folkets  Vilje  end  ved  Kongens  Magt*). 

Da  Ansgar  kom  tilbage  til  Danmark  fra  sin  anden 
svenske  Missionsrejse,  var  Kong  Haarik  den  ældre  falden 
i  et  Slag,  og  Folket  havde  valgt  Haarik  den  unge  til 
Konge.  Denne  tillod  Opbyggelsen  af  den  anden  danske 
Kirke  i  Ribe.  Men  ikke  længe  efter  døde  Ansgar  i 
Bremen  (805),  og  Rembert  blev  hans  Efterfølger  som 
Ærkebiskop.  Han  levede  i  Erindringen  om  sin  store 
Mester  og  søgte  at  virke  i  hans  Aand ;  men  de  følgende 
Ærkebisper  forsømte  deres  store  Opgave  og  holdt  sig 
rolig  hjemme  i  Bremen.  Atter  erfare  vi  intet  om  vore 
Forfædre  undtagen  deres  Kampe  og  P'irobringer  i  Tysk- 
land, Frankrig  og  England,  hvilke  Landes  Krøniker 
gjenlyde  af  Jammer  over  deres  forfærdelige  Tapperhed. 
Der  nævnes  flere  danske  Konger;  men  tildels  have  disse 
vistnok  blot  været  Søkonger,  som  samlede  krigslystne 
Skarer  omkring  sig  og  ofte  erhvervede  sig  Riger  i  frem- 
mede Lande.  Blandt  disse  Søkonger  nævnes  flere  Sønner 
af  Regner  Lodbrok,  som  Bjørn  Jærnside,  Ingvar  og 
Ubbe.  De  to  sidste  satte  sig  fast  i  England,  hvor  snart 
hele  Northumberland  og  Østangel  blev  erobrede  og  be- 
satte med  danske  Nybygder.  Noget  senere  blev  ligeledes 
Normandiet  erobret  af  danske  Vikinger  under  Anførsel 
I  af  Rollo**)  (c.  900).  De  Nordboer,  som  fik  fast  Bolig 
i  kristne  Lande,  antog  der  meget  snart  Kristendommen; 


*)  De  to  Folketing  vare  rimeligvis  Svearnes  og  Gøternes,  og 
disse  to  Stammer  have  da  allerede  dengang  været  forenede 
under  én  Konge. 

^*)  Islænderne  have  vist  nok  med  Urette  gjort  Rollo  til  en  for- 
dreven norsk  Jarlesøn,  Ganger-Rolf. 

Thrige,    Nordens  Historie.  ^ 

men  Normanuerne  i  Normandiet  betragtede  sig  dog  endnu 
længe  som  Nybyggere  fra  Danmark  og  fik  Hjælp  derfra. 

C.  900  blev  Gorm  den  Gamle  Konge  i  Dan- 
mark*). Han  skal  have  været  fjendtlig  stemt  mod 
Kristendommen,  medens  derimod  hans  Dronning,  Tyre 
Danebod  (d.  e.  den,  der  bøder  paa  de  Danske),  viste 
den  Yndest.  Tyre  synes  i  Gorms  høje  Alder  at  have 
styret  Landet  i  Forbindelse  med  sine  Sønner,  Knud 
Danaast,  d.  e.  de  Danskes  Lyst,  og  Harald  Blaa- 
tand.  Hende  tilskrives  Opførelsen  af  Dåne  virke,  en 
større  og  længere  Vold,  der  opførtes  bag  ved  Kovirke. 
Efter  Sagnet  deltog  Danske  fra  alle  Provinser  i  Op- 
førelsen af  den  mægtige  Vold. 

Ved  Jellinge  hæve  sig  to  store  Gravhøje,  og  ved  dem 
findes  to  Runestene,  af  hvilke  den  ene  fortæller,  at 
„Kong  Harald  lod  gjøre  denne  Høj  efter  sin  Fader 
Gorm  og  sin  Moder  Tyre" ;  den  anden,  at  „Kong  Gorm 
gjorde  denne  Høj  over  sin  Kone  Tyre  Danmarksbod". 
Herefter  synes  altsaa  Gorm  at  have  overlevet  Tyre,  skjønt 
Sagnet  fortæller  det  modsatte.  Ogsaa  Knud  Danaast 
omkom  paa  et  V^ikingetog  før  Faderens  Død,  og  Harald 
Blaatand  fulgte  saaledes  Gorm  som  Eneherre  over  Dan- 
mark (c.  940). 


§  4,     Norge  til  ea.  950. 

Medens  de  ved  Havet  mere  forenede  end  adskilte 
danske  Lande  tidlig  udgjorde  ét  Rige,  som  vel  under- 
tiden var  delt  imellem  flere  Konger,  men  dog  betragtedes 
som  en  Helhed,  og  Upsalakongerne  fra  Sverige  udbredte 
deres  Magt  over  Gøtarike,   var  Norge  med   sine  adskilte 


*)  Hans  Herkomst  angives  forskjelligt:  Islænderne  aflede  den  fra 
Regner  Lodbrok,  blandt  hvis  Sønner  de  nævne  Sigurd 
Snogøje  som  Konge  i  Sælland  og  Skaane;  hans  Søn  Harde- 
knuc.  er  saa  Gorms  Fader. 

Dale  længe  delt  i  en  Mængde  Fylker,  i  Spidsen  for 
hvilke  der  stod  flere  Høvdinger,  de  saa  kaldte  Herser, 
og  sædvanligvis  ogsaa  en  Konge.  Nogle  Dele  af  det  syd- 
lige Norge  have  maaske  ogsaa  undertiden  tilhørt  Ero- 
brere fra  de  andre  skandinaviske  Lande.  Men  den  første 
norske  Konge,  som  erhvervede  sig  nogen  betydeligere 
Magt,  var  Halfdan  Svarte  (c.  850),  hvis  Herkomst  af- 
ledtes fra  de  fra  Sverige  indvandrede  Ynglinger.  Half- 
dan samlede  Fylkerne  omkring  Kristiåniafjord  (Vigen) 
og  de  Nord  derfor  liggende  indre  Egne  (Oplandene) 
under  sit  Herredømme  og  forbandt  dem  til  en  Ting- 
forening, der  holdt  sine  Møder  paa  Ej ds vold  og  fulgte 
Ejdsiva-Loven.  Han  var  en  meget  folkekjær  Konge, 
og  da  han  druknede  ved  at  kjøre  over  Isen  paa  Rands- 
fjorden,  maatte  hans  Lig  deles  i  4  Parter,  for  at  ethvert 
af  hans  Riges  Hovedlandskaber  kunde  faa  sin  Del  at 
begrave. 

Hans  Søn  Harald  Haarfagre,  som  i  en  Alder  af 
10  Aar  fulgte  ham  paa  Tronen,  fattede  tidlig  den  Plan 
at  underkaste  sig  hele  Norge.  Han  aflagde  det  Løfte, 
ej  at  klippe  eller  kæmme  sit  Haar,  før  end  dette  var 
fuldført,  og  i  Løbet  af  10  Aar  lykkedes  det  ham  virkelig 
at  undertvinge  alle  norske  Smaakonger.  Det  sidste  og 
haardeste  Slag  stod  i  Hafrsfjord  (ved  Stavanger)  872. 
Da  Harald  saaledes  havde  forenet  hele  Norge  lige  fra 
Gøtaelven  til  det  skatskyldige  Finmarken  under  sit  Herre- 
dømme, forandrede  han  fuldstændig  Landets  Forfatning. 
Han  ophævede  nemlig  den  gamle  Odelsret,  ifølge  hvilken 
Bøndergaardene  vare  frie  arvelige  Familiegodser,  og  til- 
egnede sig  selv  al  Ejendom,  saa  at  Bønderne,  naar  de 
beholdt  deres  Fædrenegaarde,  maatte  betale  ham  Skat. 
I  hvert  Fylke  satte  han  en  Jarl  til  Befalingsmand  og 
lønnede  ham  med  en  Tredjedel  af  de  kongelige  Ind- 
tægter. Under  hver  Jarl  stod  igjen  flere  Herser,  som 
nu  blev  Kongens  Lendermænd  og  forlenedes  med 
kongelige   Gaarde.     De    mægtigste  Jarler   vare   Hakon 

Jarl  paa  Lade  i  Trondhjem  eller  Trøndelagen 
(Egnen  omkring  Trondhjemsfjord),  som  ansaas  for  den 
fornemste  Del  af  Landet,  og  Ragnvald  Jarl  paa 
Møre  (Kystlandskaberne  Sydvest  for  Trondhjem).  Den 
sidste  var  den,  som  efter  Norges  Erobring  klippede 
Kongens  Haar  og  gav  ham  Tilnavnet  Haarfagre. 

Haralds  nye  Indretninger  vare  utaalelige  for  mange 
af  de  stolte  Mænd,  der  hidtil  havde  siddet  saa  godt  som 
uafhængige  paa  deres  Gaarde  og  havde  været  vante  til 
ut  øve  Vikingefærd  mod  andre  Dele  af  Landet.  Store 
Skarer  forlod  derfor  Norge:  nogle  bebyggede  Jern  te - 
land  og  Herjedalen  (Øst  for  Kjølen);  men  især  van- 
drede mange  ud  til  de  allerede  tidligere  af  Nordmænd 
besatte  Øer  i  Vesterhavet,  hvorfra  de  igjen  hærjede  paa 
Norge.  Harald  gjorde  derfor  et  Tog  mod  disse  Øer,  er- 
obrede Hjaltland,  Ørkenøerne  og  Syderøerne  og  indsatte 
Jarler  over  dem.  Da  Udvandrerne  saaledes  heller  ikke 
her  havde  kunnet  bevare  deres  Uafhængighed,  tyede 
mange  baade  fra  Øerne  og  fra  Norge  til  det  fjærne  Is- 
land. Dette  var  hidtil  kun  besøgt  af  irske  Munke  og 
kort  før  af  enkelte  Nordboer;  men  først  nu  blev  det  be- 
bygget. Den  mærkelige  Landnamabog,  som  giver  de 
fuldstændigste  Efterretninger  om  hele  Øens  Bebyggelse, 
nævner  som  de  første  Nybyggere  eller  Landnamsmænd 
Fostbrødrene  Ingolf  og  Lej f.  Den  sidste  omkom  snart; 
men  Ingolf  grundede  den  ældste  Gaard  paa  Island 
Reykjavik  (874).  I  Begyndelsen  tog  Landnams- 
mændenene  store  Strækninger  i  Besiddelse  og  indrettede 
sig  der  med  deres  Fæstere  og  Trælle  som  hjemme  i 
Frihedstiden.  Senere  overlod  de  mindre  Dele  af  det 
Landskab,  de  havde  besat,  til  andre  Nybyggere,  men 
vedblev  at  være  Høvdinger  over  hele  Landskabet.  Høv- 
dingens Myndighed  knyttede  sig  til  et  Hov,  ved  hvilket 
han  var  Gode,  og  kaldes  derefter  Godord.  I  Be- 
gyndelsen var  Island  saaledes  delt  imellem  henved  40 
uafhængige    Høvdinger;     men    senere    sluttede     de    sig 

sammen  til  en  Tingforening  (c.  930),  og  derefter  sam- 
lede Folk  fra  hele  Øen  sig  hvert  Aar  paa  Altinget, 
hvor  der  var  opført  Træhytter .  til  deres  Ophold.  Her 
blev  alle  Retstrætter  og  almindelige  Anliggender  afgjorte 
af  en  Lagret,  hvis  Formand,  Lovsigemanden,  maatte 
fremsige  Loven.  Den  afsondrede  0  bevarede  gammel 
nordisk  Skik  og  Sprog  i  større  Renhed  end  nogen  anden 
Egn,  og  paa  den  anden  Side  stod  Islænderne  ved  deres 
Vikingetog  og  Rejser  i  levende  Forbindelse  med  andre 
Lande.  Saaledes  samledes  der  paa  Island  tidlig  Sagn 
og  Sange  fra  hele  Norden,  og  efterhaanden  udviklede 
Sagafortællingen  og  Skjaldekunsten  sig  her  til  saa  stor 
en  Højde,  at  de  blev  Islændernes  særegne  Fag,  hvorfra 
de  næsten  fortrængte  de  øvrige  Nordboer.  Islandske 
Skjalde  drog  omkring  i  alle  nordiske  Lande  og  vandt 
rige  Gaver  ved  at  besynge  Konger  og  Høvdinger. 

Ved  de  mange  Udvandringer  steg  Harald  Haar- 
fagres  Magt  endnu  højere,  da  en  Mængde  Gaarde,  som 
havde  tilhørt  de  Udvandrede,  blev  kongelig  Ejendom. 
Imidlertid  var  ogsaa  Haralds  Familie  bleven  meget  tal- 
rig: han  havde  allerede  mange  Koner  og  Børn,  da  han 
bejlede  til  den  danske  Prinsesse  Ragnhild,  en  Datter 
af  Haarik  den  unge.  For  at  vinde  hende  maatte  han 
forskyde  sine  andre  Koner  og  bestemte  siden  hendes 
Søn  Erik  til  sin  Efterfølger;  men  ogsaa  de  andre 
Sønner  fik  Kongenavn  og  store  Forleninger.  Da  Harald 
blev  80  Aar  gammel,  overlod  han  Magten  til  Erik  (930), 
og  3  Aar  efter  døde  han. 

Erik,  der  som  grum  og  tapper  Viking  fik  Tilnavnet 
Blodøxe,  ryddede,  især  efter  sin  onde  og  underfundige 
Hustru  Gunhilds  Tilskyndelse,  dels  allerede  i  Faderens 
Live,  dels  efter  hans  Død,  flere  af  sine  Brødre  afVejen. 
Men  imidlertid  var  Harald  Haarfagres  yngste  Søn,  Ha- 
kon Adelstensfostre,  voxet  op  i  England  ved  Kong 
Athelstans  Hof,  og  da  han  nu  kom  tilbage  til  Norge  og 
blev   fremstillet  for   Trønderne   af  Sigurd   Ladejarl, 


22  .  Hakon  Adelstensfostre. 

Hakon  Jarls  Søn  og  Efterfølger,  troede  Folket  i  ham  at 
se  Kong  Harald,  som  var  bleven  ung  igjen,  og  da  han 
lovede  at  tilbagegive  Bønderne  deres  Odelsret,  blev  han 
strax  udraabt  til  Konge  (935).  Erik,  som  ingensteds 
fandt  nogen  Støtte  imod  ham,  drog  til  Northumberland, 
hvor  han  fik  Forleninger  af  den  engelske  Konge. 

Hakon  Adelstensfostre  styrede  'Riget  med  saa  stor 
Klogskab  og  Mildhed,  at  Folket  kaldte  ham  den  Gode. 
Han  forenede  det  vestlige  Norge  under  Gu  lating  s  loven 
og  Trondhjem  med  flere  nordlige  Landskaber  under 
Frostetingsloven.  Dernæst  sørgede  han  for  Lande- 
værnet ved  at  inddele  Kystegnene  i  Skibreder,  som 
hvert  skulde  udrede  et  Skib,  og  ved  at  oprejse  Bavner 
paa  de  højeste  Fjælde.  som  skulde  antændes,  naar  en 
Fjende  nærmede  sig.  Det  hidtil  uafhængige  Jemteland 
gav  sig  frivilligt  under  hans  Herredømme.  Hakon,  som 
var  døbt  i  England,  søgte  ogsaa  at  indføre  Kristen- 
dommen i  Norge;  men  Trønderne  brændte  hans  Kirker, 
dræbte  de  fra  England  indkaldte  Præster  og  tvang 
Kongen  til  at  deltage  i  deres  Offerfester.  Han  maatte 
saaledes  opgive  sit  Forsøg.  . 

§  5.     De  nordiske  Biger  i  den  sidste  Halvdel  af 
det  10de  Aarhundrede. 

Imellem  Danmarks  og  Norges  Enekonger  opstod 
der  snart  et  fjendtligt  Forhold.  Danske  Vikinger  plynd- 
rede i  Vigen,  og  Hakon  Adelstensfostre  hærjede  til 
Gjengjæld  paa  Danmarks  Kyster.  Gunhild  og  hendes 
Sønner  fandt  derfor  efter  Erik  Blodøxes  Død  en  venlig 
Modtagelse  hos  Harald  Blaatand,  som  endog  knæsatte 
en  af  dem,  Harald,  siden  kaldet  Graafel,  hvorved  han 
gjorde  ham  til  sin  Fostersøn.  Gunhilds  Sønner  gjorde 
nu  fra  Danmark  idelige  Anfald  paa  Norge,  og  til  sidst 
lykkedes  det  dem  ved  et  pludseligt  Overfald  at  fælde 
Hakon  Adelstensfostre  paa  S  tor  dø  en  (c.  960).     Hakon 

skal  selv  for  sin  Del  have  overdraget  Riget  til  Harald 
Graafel  og  hans  Brødre.  Disse  fik  ogsaa  Magten  i  hele 
Landet  efter  at  have  ryddet  Sigurd  Jarl  paa  Lade  af 
Vejen  og  fordrevet  hans  Søn  Hakon.  Denne  drog  til 
Danmark  og  blev  vel  modtaget  af  Harald  Blaatand;  thi 
Danekongen  var  misfornøjet  med  sin  Fostersøn,  der  nu 
opførte  sig  som  uafhængig  Konge,  skjønt  han  fra  først  af 
havde  erkjendt  ham  for  sin  Overherre.  Harald  Graafel 
og  hans  Brødre  vare  Kristne  og  nedbrød  Hovene,  hvorved 
de  opbragte  Folket  imod  sig. 

Paa  denne  Tid  vendte  Knud  Danaast's  Søn  Harald 
tilbage  fra  sine  Vikingetog,  paa  hvilke  han  havde  er- 
hvervet sig  saa  store  Rigdomme,  at  han  kaldtes  Guld- 
harald. Han  bad  nu  Harald  Blaatand  om  Halvparten 
af  Danmark  som  sin  Fædrenearv;  men  efter  den  snedige 
Hakon  Jarls  Raad  blev  det  besluttet,  at  han  i  Steden 
derfor  skulde  have  Norge.  Danekongen  indbød  derpaa 
Harald  Graafel  til  at  komme  ned  til  Danmark;  men  da 
han  indfandt  sig,  blev  han  overfaldet  og  dræbt  af  Guld- 
harald ved  Indløbet  til  Limfjorden  (976).  Derpaa  drog 
Hakon  Jarl  mod  Guldharald,  der  ligeledes  blev  fældet. 
Harald  Blaatand  udbød  nu  Leding  over  hele  sit  Rige  og 
drog  med  en  talrig  Flaade  til  Norge;  med  ham  fulgte 
Hakon  Jarl  og  mange  andre  fordrevne  Nordmænd.  Norge 
blev  let  erobret;  Gunhild  og  de  to  Sønner,  hun  endnu 
havde  tilovers,  flygtede  til  Ørkenøerne,  og  Hakon  blev 
Danekongens  Jarl  i  det  Nordenfjældske.  Det  Sønden- 
fjældske  beholdt  Harald  Blaatand  selv. 

Under  Harald  Blaatands  lange  Regering  blev  Dan- 
mark et  halvt  kristeligt  Land.  Den  nidkjære  Adel  dag, 
som  i  hele  denne  Tid  var  Ærkebiskop  i  Bremen,  ind- 
satte 3  Biskopper  i  Slesvig,  Ribe  og  Aarhus;  senere 
byggedes  der  Kirker  i  Odense  og  Roskilde,  og  ansete 
danske  Mænd  optraadte  blandt  Kristendommens  For- 
kyndere; men  mest  bekjendt  er  den  tyske  Præst  Poppo, 
som    omvendte  Kongen  og   mange   af  hans  Folk   ved  at 

bære  gloeode  Jærn  (Jærnbyrd)  og  efter  et  senere  Sagn 
skal  have  døbt  dem  i  Helligbæk  mellem  Flensborg  og 
Slesvig.  Men  ved  Siden  af  Kristendommen  vilde  nu  de 
tyske  Kejsere  Otto  den  1ste  og  2den  ogsaa  gjøre 
deres  verdslige  Højhed  gjældende  i  Danmark,  og  derved 
opstod  der  et  fjendtligt  Forhold  mellem  dem  og  Harald 
Blaatand.  Otto  den  2den  rykkede  (974)  ind  i  Jylland 
og  indtog  Danevirke.  Hakon  Jarl,  som  dengang  endnu 
opholdt  sig  ved  Kong  Haralds  Hird,  deltog  i  Danevirkes 
Forsvar  og  modtog  derefter  Daaben.  Men  efter  at  han 
var  vendt  tilbage  til  Norge,  viste  han  sig  som  en  ivrig 
Hedning.  Et  samtidigt  Skjaldekvad  priser  ham,  fordi 
han  „gjenopbyggede  Gudernes  Helligdomme,  saa  Krigerne 
atter  vendte  sig  til  Blot  (Offer)".  Det  varede  heller 
ikke  længe,  før  end  han  løsrev  sig  fra  Danekongens  Over- 
herredømme. 

Om  Slutningen  af  Harald  Blaatands  Regering  ere 
Efterretningerne  meget  usikre.  Kongens  egen  Søn  Svend 
Tveskjæg  gjorde  Opstand  imod  ham;  som  dennes  mæg- 
tigste Støtte  og  den  sidste  kraftige  Forkæmper  for  Fæ- 
drenes Tro  og  gammel  nordisk  Skik  fremtræder  i  Sagnet 
den  fynske  Høvding  Palnatoke,  der  skal  have  været 
Svends  Fosterfader.  Svend  blev  snart  nødt  til  at  forlade 
Danmark  og  drog  som  Vikingehøvding  til  England,  hvor 
saaledes  efter  lang  Tids  Afbrydelse  de  Danskes  Angreb 
igjen  begyndte  (980).  Palnatoke  skal  derimod  have  gjort 
sig  til  Herre  over  Jomsborg,  en  Fæstning  ved  Oderens 
Munding,  som  Harald  Blaatand  havde  anlagt  for  at  have 
et  fast  Punkt  i  Vendernes  Land.  Jomsborgs  Besætning 
dannede  et  mærkeligt  Samfund  af  Krigere,  de  saakaldte 
Jomsvikinger,  hvis  strænge  Love  tilskrives  Palnatoke. 

Senere  blev  Sigvalde  Jarl,  en  Søn  af  den  skaanske 
Jarl  Strut-Harald,  Høvding  i  Jomsborg.  Kort  efter  gjorde 
Jomsvikingerne  efter  Harald  Blaatands  Opfordring  et 
Tog  mod  Hakon  Jarl;  ifølge  Sagnet  var  det  ved  et 
Gravøl   over   Strut-Harald,   at  Sigvalde  lovede  at  drage 

til  Norge  og  dræbe  eller  forjage  Hakon.  Det  kom  til 
et  Slag  i  Hjøriingavaag  (paa  Møre),  hvor  Bue  den 
Digre  fra  Bornholm,  Palnatokes  Sønnesøn  Vagn  Aages- 
søn  og  andre  Helte  kæmpede  med  udmærket  Tapperhed 
mod  Nordmændenes  Overmagt;  men  Sigvalde  og  hans 
Broder  Torkil  den  Høje  flygtede  under  Slaget  med 
over  Halvdelen  af  Skibene,  og  Hakon  Jarl  sejrede. 

Kort  efter  udbrød  der  et  nyt  Oprør  i  Danmark, 
Svend  kom  tilbage  fra  England,  og  den  gamle  Kong 
Harald  faldt  i  et  Slag  mod  sin  Søn,  efter  Sagnet  ramt 
af  Palnatokes  Pil  (c.  985).  Han  blev  begravet  i  den  ny- 
lig opførte  Kirke  i  Roskilde.  Svend  Tveskjæg  blev 
strax  efter  fanget  af  den  snedige  Sigvalde  Jari  og  maatte 
betale  en  stor  Sum  i  Løsepenge,  der  tilvejebragtes  ved 
Sammenskud  af  danske  Mænd  og  Kvinder,  samt  opgive 
det  danske  Overherredømme  over  Jomsborg  og  de  om- 
liggende vendiske  Egne.  —  Svend  Tveskjæg  fortsatte  som 
Danekonge  sine  Vikingetog  mod  England,  hvor  han  for- 
bandt sig  med  en  norsk  Søkonge  Olaf  Tryggvessøn, 
en  Efterkommer  af  Harald  Haarfagre.  Olaf  var  som 
Barn  kommen  til  Holmgaard  (Novgorod)  i  Garderige 
og  havde  siden  udført  mange  Heltegjerninger  i  forskjellige 
Lande.  Han  var  bleven  døbt  i  England;  men  dette 
hindrede  ham  ikke  i  at  øve  Vikingefærd.  De  forenede 
Høvdingers  Angreb  blev  saa  farligt,  at  den  engelske  Konge 
Ethelred  den  Raadvilde  greb  til  det  fortvivlede 
Middel  at  tilkjøbe  sig  Fred  for  Penge  (c.  990).  Det 
var  første  Gang,  at  Eoglænderne  betalte  den  saakaldte 
Dåne  gel  d;  men  faa  Aar  efter  tvang  et  nyt  Angreb' 
Ethelred  til  igjen  at  betale  en  stor  Sum. ,  Olaf  sluttede 
derpaa  en  særskilt  Fred  og  begav  sig  hjem  til  Norge 
for  at  vinde  sit  Fædrenerige. 

Hakon  Jarl  havde  nemlig  gjort  sig  forhadt  ved  sin 
Grusomhed  og  Vellyst,  og  da  Olaf  kom  til  Trondhjem, 
var  der  allerede  udbrudt  Opstand  blandt  Bønderne. 
Hakon  maatte  flygte   til   sin  Frille  Tora,    som    skjulte 

ham  i  en  Svinesti;  men  her  blev  han  myrdet  af  sin  Træl 
Kark  (c.  995).  Olaf  blev  derpaa  tagen  til  Konge  af 
Trønderne,  og  hele  Norge  underkastede  sig  hans  Herre- 
dømme. Han  søgte  nu  strax  at  indføre  Kristendommen 
og  anvendte  dertil  de  voldsomste  Midler.  De,  der  mod- 
satte sig,  bleve  dræbte,  lemlæstede  eller  forviste;  Hovet 
i  Lade  blev  ødelagt,  og  tilsidst  maatte  ogsaa  Trøndernes 
Høvdinger  lade  sig  døbe.  Ikke  langt  fra  Lade  anlagde 
Olaf  Staden  N idaros  (Nidelvens  Munding),  som  senere 
efter  Landskabet  fik  Navnet  Trondhjem.  Fra  Norge  ud- 
bredtes Kristendommen  ogsaa  snart  til  Island,  hvor  den 
efter  nogen  Modstand  i  Aaret  1000  blev  antaget  paa 
Altinget.  Fra  Island  var  imidlertid  Grønland  blevet 
opdaget  og  bebygget  af  Erik  den  Røde  (c.  985),  og 
dennes  Søn  Lejf  bragte  c.  1000  ogsaa  Kristendommen 
derhen.  Den  samme  Lejf  opdagede  flere  Lande  paa 
Nordamerikas  Østkyst  og  tilbragte  en  Vinter  i  Vinland 
(det  nuværende  Ny-England). 

Kort  før  end  Olaf  Tryggvessøn  blev  Konge  i  Norge, 
var  den  svenske  Konge  Erik  Sejrsæl  død,  og  hans  Søn 
Olaf  Skotkonge  var  bleven  han^  Efterfølger.  Olaf 
Skotkonges  Moder,  Sigrid  Storraade,  som  var  bleven 
forskudt  af  Erik  Sejrsæl,  havde  store  Ejendomme  i  Sve- 
rige, og  mange  Fyrster  bejlede  til  hendes  Haand.  Blandt 
disse  var  Olaf  Tryggvessøn ;  men  da  hun  ikke  vilde  lade 
sig  døbe,  fornærmede  Olaf  hende  haardelig,  og  hun 
ægtede  derpaa  Svend  Tveskjæg»  Olaf  Tryggvessøn  ægtede 
derimod  Svends  Søster  Tyre,  efter  Sagnet  imod  Dane- 
kongens  Vilje. 

En  Følge. af  alle  disse  Forhold  var  et  Forbund  mod 
Olaf  Tryggvessøn  mellem  Svend  Tveskjæg,  Olaf  Skotkonge 
og  Hakon  Jarls  Søn  Erik  Jarl,  som  stod  i  Spidsen  for 
mange  fordrevne  Nordmænd.  Da  nu  Olaf  Tryggvessøn 
gjorde  et  Tog  til  Venden,  samlede  de  forbundne  Fyrster 
en  Flaade  og  lagde  sig  ved  S  vold  er  imellem  Rygen  og 
Pommern   for  at    angribe   ham  ved   hans  Tilbagekomst. 

Efter  detjiiorske  Sagn  var  den  største  Del  af  Olafs  Flaade 
allerede  sejlet  hjem,  og  han  havde  kun  11  Langskibe 
tilbage,  da  Forræderen  Sigvalde  førte  ham .  lige  mod 
Fjendernes  Overmagt.  Uden  at  tænke  paa  Flugt  lod 
han  sine  Skibe  fæste  sammen,  og  Kampen  begyndte. 
Nordmændene  havde  den  Fordel,  at  deres  Skibe  vare 
højere  end  de  fjendtlige,  især  Olafs  eget  Drageskib, 
Ormen  den  lange,  som  med  sit  forgyldte  Dragehoved 
ragede  frem  foran  de  andre.  Norges  ypperste  Helte  ud- 
gjorde dets  Besætning,  blandt  dem  den  ISaarige  Ejnar 
Tambeskjælver,  der  især  var  berømt  som  Bueskytte. 
Da  Erik  Jarls  Angreb  begyndte  at  blive  farligt,  rettede 
Ejnar  sit  Skud  imod  ham ;  men  en  af  Eriks  Mænd  ramte 
hans  Bue,  saa  at  den  brast.  ,,Hvad  var  det,  som  brast?" 
spurgte  Olaf.  „Norges  Rige  af  din  Haand,"  svarede 
Ejnar.  Imidlertid  vare  de  andre  norske  Skibe  ryddede, 
og  tilsidst  entrede  Erik  Jarl  Ormen.  Efter  en  haard 
Kamp  sprang  Olaf  Tryggvessøn  overbord  og  kom  aldrig 
mere  til  Syne;  men  Ejnar  og  de  andre,  som  ligeledes 
sprang  overbord,  blev  tagne  op  og  bragte  til  Erik  Jarl, 
der  skjænkede  dem  Livet.  Ogsaa  Dronning  Tyre  blev 
ført  til  Jarlen,  som  modtog  hende  med  stor  Ærbødighed; 
men  hun  vilde  ikke  overleve  Olaf  og  hungrede  sig  ihjel 
(c.   1000). 

Norge  blev  derpaa  delt  imellem  Sejrherrerne;  men 
Erik  Jarl  og  hans  Broder  Svend  fik  Landets  Styrelse. 
I  Steden  for  Olaf  Tryggvessøns  stærke  Kongemagt  og 
strænge  Opretholdelse  af  Kristendommen  traadte  nu  i 
Norge  almindelig  Selvraadighed  og  Religionsfrihed,  og 
mange,  som  tvungne  havde  antaget  den  nye  Lære,  faldt 
igjen  tilbage  til  Hedenskabet.  Jarlerne  vandt  almindelig 
Yndest  ved  deres  Mildhed  og  knyttede  bl.  a.  Ejnar 
Tambeskjælver  nøje  til  sig  ved  at  give  ham  deres  Søster 
og  store  Forleninger  i  Trøndelagen. 


Andet  Afsnit. 

Middelalderen. 


§  1.     De  nordiske  Kiger  i  den  første  Halvdel  af 
det  Ilte  Aarhundrede. 

Efter  Olaf  Tryggvessøns  Fald  herskede  der  indre 
Fred  i  Norden,  hvis  Fyrster  vare  forbundne  ved  Slægt- 
skab og  Venskab.  De  vare  alle  Kristne,  men  øvede  ingen 
Tvang  mod  Hedningerne.  Kristendommen  fremmedes 
især  ved  den  livlige  Forbindelse  med  England,  hvis  dansk- 
talende Indbyggere  fremfor  alle  vare  skikkede  til  at  om- 
vende deres  hedenske  Stammebrødre.  Men  paa  samme 
Tid  viste  den  nordiske  Vikingeaand  sig  endnu  i  sin  fulde 
Kraft  ved  store  Tog  til  England.  Da  Kong  Ethelred 
paa  den  grusomste  Maade  havde  ladet  en  Mængde  Danske 
myrde  (1002),  begyndte  Angrebene  fra  Norden  med  for- 
nyet Voldsomhed.  De  i  Blødagtighed  og  Fordærvelse 
nedsunkne  Angelsachsere  kunde  hverken  gjøre  nogen 
kraftig  Modstand  mod  Svend  Tveskjæg  eller  mod  andre 
Skarer,  som  især  bestod  af  Jomsvikinger  og  anførtes  bl. 
a.  af  Torkild  den  Høje  og  den  norske  Prins  Olaf 
den  Digre,  en  Efterkommer  af  Harald  Haarfagre.    De 

sidste  traadte  imidlertid  tUsidst  i  Ethelreds  Tjeneste  og 
dannede  en  staaende  Hær  af  lejede  Tropper,  Tinglid 
eller  Tingmannalid,  som  skulde  forsvare  England 
mod  deres  Landsmænd.  Men  i  Aaret  1013  landede  Svend 
Tveskjæg  efter  flere  Aars  Mellemrum  igjen  med  en  saa 
stor  Magt,  at  snart  hele  England  maatte  underkaste  sig 
hans  Herredømme.  Ethelred  flygtede  til  Normandiet, 
hvis  Hertug  var  hans  Svoger;  men  kort  efter  døde  Svend 
Tveskjæg  (1014). 

Han  efterlod  to  Sønner.  Den  ene,  Harald,  var 
bleven  tilbage  i  Danmark  og  blev  der  taget  til  Konge; 
den  anden,  Knud,  en  Yngling  paa  omtrent  16  Aar,  var 
i  England  og  blev  der  hyldet  af  den  danske  Hær  og  de 
i  den  nordøstlige  Del  af  Landet  bosatte  Danske;  men 
Sachserne  i  Syd-England  indkaldte  igjen  Ethelred.  Knud 
maatte  vige  og  begav  sig  til  Danmark  for  at  hente 
Hjælp,  og  derhen  kom  snart  ogsaa  Torkil  den  Høje;  thi 
vel  havde  Ethelred  søgt  at  sikre  sig  hans  og  de  andre 
Tingmænds  Bistand  ved  en  betydelig  Pengesum;  men 
Angelsachserne  havde  begyndt  at  rejse  sig  imod  dem. 
Understøttet  af  Torkil  og  Erik  Jarl  landede  Knud  der- 
paa  med  en  prægtig  Flaade  i  England,  hvor  han  strax 
havde  stor  Fremgang.  Efter  Ethelreds  Død  forsvarede 
vel  hans  Søn  Edmund  Jærnside  sit  Fædrenerige  med 
stor  Tapperhed,  men  maatte  dog  snart  overlade  Knud 
den  nordlige  Del  af  Landet  og  døde  kort  efter  (1016). 
Knud  blev  derefter  hyldet  som  Englands  Enekonge  og 
ægtede  Ethelreds  Enke  Emma,  den  normanniske  Her- 
tugs Søster.  Snart  efter  blev  han  ogsaa  Konge  i  Dan- 
mark ved  sin  Broder  Haralds  Død  (1018);  men  han 
opholdt  sig  for  det  meste  i  England*).  Fra  dette  Land 
kom  nu  mange  Gejstlige  til  Danmark,  og  de  Danske 
begyndte  at  faa  Del  i  den  højere  Kultur,  der  allerede 
længe   havde   hersket  i  England.      Mange  af  de  tapreste 


^)  Om  hans  Regering  i  dette  Land  se  2den  Del  S,  38 — 39. 

Og  fornemste  Danske  tog  Tjeneste  iblandt  Tingmændene, 
som  Knud  beholdt  og  forøgede,  og  denne  Livvagt  af 
nordiske  Krigere,  som  udmærkede  sig  ved  sine  pragt- 
fulde og  kostbare  Vaaben,  fik  flere  Forrettigheder,  bl.  a. 
den,  at  de  kom  til  at  staa  under  en  egen  dansk  Lov, 
Vederlagsretten,  efter  hvilken  de  selv  dømte  paa 
Husting  eller  Huskarlestævner.  Denne  Lov  gjaldt 
i  lang  Tid  derefter  som  Hirdlov  i  Danmark. 

Knud  regerede  sine  Riger  med  saa  stor  Kraft  og 
Dygtighed,  at  han  med  Rette  kaldes  den  Store,  og  ud- 
bredte sit  Herredømme  saa  vidt,  at  han  med  ligesaa 
god  Grund  fik  Tilnavnet:  den  Mægtige  (den  Rige). 
I  Norge  var  det  danske  og  svenske  Overherredømme  dog 
i  Begyndelsen  gaaet  til  Grunde;  thi  da  Erik  Jarl  var 
draget  til  England,  kom  Olaf  den  Digre  til  Norge  og  be~ 
mægtigede  sig  hele  Landet.  Olaf  Skotkonge  truede  vel 
med  Krig;  men  paa  det  store  aarlige  Ting  i  Upsala 
fremtraadte  den  højt  ansete  gamle  Torgny,  Lagmand 
i  Upland*),  og  bød  ham  i  Bøndernes  Navn  at  holde 
Fred,  hvis  han  vilde  beholde  Livet.  Sveakongen  maatte 
give  efter,  og  der  opstod  derefter  et  venskabeligt  For- 
hold mellem  de  to  Naboriger,  især  efter  at  Olaf  Skotkonge 
havde  taget  sin  Søn  An  und  Jakob  til  Medregent  (cl  020). 
Ikke  længe  efter  døde  Olaf  Skotkonge. 

Olaf  den  Digre,  efter  sin  Død  kaldet  den  Hellige, 
søgte  af  al  Magt  at  udrydde  Hedenskabet  i  Norge  og 
vakte  sig  desuden  mange  Fjender  ved  den  Strænghed, 
hvormed  han  traadte  op  imod  Høvdingernes  Selvraadig- 
hed.  Hans  Forhold  til  Knud  den  Store  var  naturligvis 
fjendtligt,  og  i  dennes  Fraværelse  faldt  han  tillige  med 
Anund  Jakob  ind  i  Danmark  og  hærjede  paa  Sællands 
og  Skaanes  Kyster.      Knud  ilede  til  Hjælp  fra  England, 


*)  I  Spidsen  for  hvert  svensk  Landskab  stod  en  Lagmand^ 
som  forkyndte  dets  Lov  og  var  Bøndernes  Ordfører;  men 
Lagmanden  i  Upland  var  den  mægtigste  af  alle. 

men  led  et  Nederlag  ved  Helgeaa.  Nordmændene  og 
Svenskerne  drog  derpaa  hjem,  og  Knud  gjorde  kort  Tid 
efter  en  Pilegrimsrejse  til  Rom,  paa  hvilken  han  traf 
sammen  med  den  tyske  Kejser  (Konrad  den  anden),  som 
ved  denne  Lejlighed  opgav  enhver  Paastand  paa  Land 
Nord  for  Ejderen  (1027).  Efter  at  være  kommen  hjem 
opfordrede  Knud  først  forgjæves  Olaf  til  at  erkjendehans 
Overherredømme  og  sejlede  derpaa  med  en  stor  Flaade 
til  Norge,  hvor  mange  Høvdinger  allerede  ved  Gaver  og 
Løfter  vare  vundne  for  ham.  Olaf  blev  derfor  forladt 
næsten  af  alle  og  maatte  flygte  over  Sverige  til  Garde- 
rige, medens  Knud  blev  hyldet  som  Norges  Konge. 
Ikke  længe  efter  vendte  Olaf  igjen  tilbage,  saralede 
Tropper  i  Sverige  og  rykkede  ind  i  Trøndelagen.  Ved 
Stiklestad  stødte  han  sammen  med  den  langt  større 
Hær,  som  de  norske  Høvdinger  havde  opbudt  imod  ham. 
Disses  Feltraab  var:  „Frem,  frem  Bondemænd!",  medens 
Olafs  Folk  raabte:  „Frem,  frem  Kristmænd,  Korsmænd, 
Kongsmænd!"  Det  var  klart  Solskin,  men  pludselig  blev 
Solen  formørket.  Olaf  var  trængt  frem  til  Bøndernes 
Hovedbanner,  hvor  de  mest  ansete  Høvdinger,  Kalf 
Arnessøn  og  Tore  Hund,  stod;  men  der  blev  han 
fældet  af  Tore  Hund,  og  Bønderne  sejrede  (1030). 

Knud  havde  indsat  Ulf  Jarl,  som  var  gift  med 
hans  Søster  Estrid,  til  Statholder  i  Danmark,  og  hos 
denne  opdroges  hans  eneste  Søn  med  Emma,  H arde- 
knud, der  var  bestemt  til  Faderens  Efterfølger.  Ulf 
Jarl  benyttede  sig  nu  af  Folkets  Misfornøjelse  med 
Knuds  stadige  Fraværelse  og  fik  paa  Viborg  Ting  Barnet 
Hardeknud  udraabt  til  Konge.  Men  kort  efter  kom 
Knud  til  Danmark  og  lod  efter  en  Strid  ved  Skakbrættet 
Ulf  dræbe  i  Domkirken  i  Roskilde.  Som  Bøde  skjænkede 
han  to  Herreder  til  Estrid,  der  senere  gav  dem  til  Dom- 
kirken. 

I  Norge  havde  Knud  efter  Slaget  ved  Stiklestad  sat 
sin  ældste  Søn  Svend,  en  Dreng  paa  14  Aar,  til  Under- 

konge.  I  hans  Navn  regerede  hans  Moder,  Englænder- 
inden  Alfifa  og  hendes  Raadgivere,  og  disse  udstedte 
strænge  Love,  som  vakte  stor  Misfornøjelse.  Nord- 
mændene begyndte  at  fortryde  hvad  de  havde  gjort  imod 
Kong  Olaf,  og  mange  sagde  nu,  at  han  var  en  hellig 
Mand.  For  denne  Mening  optraadte  fremfor  alle  den 
mægtige  Ejnar  Tambeskjælver,  som  var  fortrydelig 
over,  at  han  ikke  var  bleven  Norges  Jarl.  Især  ved 
hans  Indflydelse  blev  det  sat  igjennem,  at  Olafs  Lig, 
som  var  blevet  hemmelig  begravet  af  en  Bonde,  blev 
gravet  op  igjen  og  højtidelig  bisat  i  en  Kirke  i  Nidaros. 
Der  troede  man  nu  at  se  mange  Jærtegn,  og  Sanct  Olaf 
blev  snart  anerkjendt  som  Norges  Skytshelgen. 

Olaf  den  hellige  havde  efterladt  en  eneste  Søn, 
Magnus,  som  blev  opdraget  i  Garderige;  ham  hentede 
nu  Ejnar  Tambeskjælver  og  Kalf  Aruessøn  til  Norge,  og 
Helgenens  llaarige  Søn  blev  her  hyldet  som  Konge, 
medens  Svend  Alfifassøn  maatte  flygte  til  Danmark. 
•Knud  den  Store  døde  kort  efter  i  England  (1035),  og 
Svend  overlevede  ham  ikke  længe.  Knuds  anden  Søn 
med  Alfifa,  Harald  Harefod  (den  Letfodede),  blev 
Konge  i  England,  H ardeknud  i  Danmark.  Den  sidste 
udbød  nu  Leding  mod  Norge;  men  Høvdingerne,  som  i 
begge  Lande  havde  Magten  i  de  unge  Kongers  Navn, 
sluttede  P'red  paa  Rigernes  Grænse,  ved  Udløbet  af 
Gøta-Elveu.  Ja,  det  skal  endog  være  blevet  bestemt,  at, 
hvis  en  af  dem  døde  uden  Sønner,  skulde  den  andeu 
arve  hans  Rige. 

Ved  Harald  Harefods  Død  (1040)  blev  Hardeknud 
Konge  i  England  og  forenede  for  sidste  Gang  dette 
Rige  med  Danmark;  men  som  Knud  den  Stores  andre 
Sønner  døde  han  ung  (1042),  ramt  af  et  Slag  ved  et 
Bryllup  i  London.  Med  Hardeknud  uddøde  Gorm  den  - 
Gamles  mandlige  Æt,  og  Danmarks  Overvægt  i  Norden  [ 
hørte  op.  Det  havde  udtømt  sin  Kraft  paa  Englands 
Erobring,    og  Kristendommens  Sejr  havde   svækket   den 

gamle  Kæmpeaand.  Saarledes  ophørte  ikke  blot  det 
danske  Herredømme  i  England,  hvor  Hardeknuds  Halv- 
broder Edvard  Bekjenderen,  en  Søn  af  Ethelred  og  Emma, 
blev  Konge;  men  Danmark  selv  kom  endog  under  den 
norske  Konge. 

Denne  havde  vel,  da  han  blev  voxen,  begyndt  at 
hævne  sig  paa  sin  Faders  Fjender,  og  Kalf  Arnessøn 
havde  saaledes  maattet  forlade  Norge ;  men  efter  sine 
Venners  Forestillinger  havde  han  fornyet  sit  Løfte  om 
at  lade  alle  nyde  Fred  og  blev  derefter  saa  almindelig 
elsket,  at  han  blev  kaldet  Magnus  den  Gode.  Men  i 
Danmark  var  man  ikke  vant  til  fremmed  Herredømme, 
og  der  udbrød  snart  en  Opstand  under  Ulf  Jarls  Søn 
Svend  Estridssøn,  som  blev  udraabt  til  Konge.  Han 
kunde  imidlertid  ikke  holde  sig  mod  Magnus ,  men 
maatte  flygte  til  Sverige,  hvor  han  fandt  Tilhold  hos 
Anund  Jakob  og  sandsynligvis  ogsaa  selv  havde  Besiddel- 
ser efter  sin  Moder  Estrid,  som  var  en  Datter  af  Sigrid 
Storraade.  Fra  Sverige  kom  Svend  flere  Gange  tilbage 
til  Danmark,  men  bukkede  stedse  under  for  Magnus. 
Denne  kæmpede  med  samme  Tapperhed  mod  Danmarks 
Fjender,  indtog  og  ødelagde  det  efter  Knud  den  Stores 
Død  forfaldne  Jomsborg  og  slog  en  stor  vendisk  Hær, 
som  var  falden  ind  i  Sønderjylland,  paa  Lyrskovs 
Hede. 

Men  den  sejrrige  unge  Helt  fik  snart  en  Medbejler 
i  sin  Faders  Halvbroder  Harald,  senere  kaldet  Harald 
Haardraade.  Denne  havde  15  Aar  gammel  kæmpet 
for  Olaf  den  Hellige  ved  Stiklestad  og  siden  været  Høv- 
ding for  nordiske  Krigere,  først  i  Garderige,  siden  i  en 
Række  af  Aar  i  Konstantinopel  eller  Myklegaard,  som 
Kordboerne  kaldte  denne  store  og  prægtige  Stad.  Thi 
saa  vel  de  russiske  Fyrster,  der  selv  vare  af  nordisk  Æt, 
som  især  de  græske  Kejsere  søgte  deres  bedste  Støtte 
mod  ydre  og  indre  Fjender  i  en  saadan  udvalgt  Skare 
af  Nordboer,    de   saakaldte  Væringer.      Efter   at   have 

udført  mange  Heltegje  ruin  ger  rundt  om  paa  Middelhavets 
Kyster  og  samlet  store  Skatte  vendte  han  nu  tilbage  til 
Norden  og  forlangte  Del  i  Norges  Rige.  Da  dette  blev 
afslaaet,  forbandt  han  sig  med  Svend  Estridssøn:  men 
det  kom  dog  snart  til  Forlig  mellem  ham  og  Magnus, 
som  gav  ham  Del  i  Riget  imod  at  faa  Halvdelen  af 
hans  Skatte. 

Magnus   den  Gode   og  Harald  Haardraade   regerede 
nu  i  Fællesskab  over  Norge,  men  forligtes  kun  daarlig. 
Da    imidlertid    Svend   Estridssøn    igjen    kom    tilbage   til 
Danmark,    drog   de   i   Forening    imod   ham.      Paa    dette 
Tog  døde  Magnus  (1047)  efter  at  have  erklæret,  at  han 
efterlod  Harald  hele  Norge,  men  Svend  Danmark.    Harald 
vilde  imidlertid  ogsaa  bemægtige  sig  Danmark;  men  efter 
Ejnar  Tambeskjælvers  Opfordring   drog   den   største  Del 
af  den  norske  Hær  hjem  for  at  bringe  Magnus's  Lig  til 
Nidaros,  og  Harald  maatte  saaledes  ogsaa  vende  tilbage 
til  Norge.     Herved  fik  Svend  Estridssøn  Tid  til  at  sikre 
sig  Herredømmet,   og   skjønt   Harald    siden   næsten   hver 
Sonimer    gjorde  Plyndringstog   til  Danmark,   blev  Svend 
dog  aldrig   mere  forjaget  fra   sit  Rige.     Paa  et  af  sine 
første  Tog  ødelagde  Harald  Hedeby,  men  blev  paa  Hjem- 
vejen indhentet  i  Kattegattet  af  en  overlegen  dansk  Flaade 
og  undkom   kun  ved   først  at  kaste  Bytte  over  Bord  og 
siden   Fanger,    som    Svend    opholdt    sig    ved    at    redde. 
Paa  et  senere  Tog  blev  Harald  indespærret  i  Limfjorden, 
men    reddede    sig    efter   Fortællingen    ved   at   lade    sine 
Skibe  trække  over  den  smalle  Tange  mellem  Fjorden  og 
Vesterhavet,    som    derefter    fik    Navnet    Harald  sejd. 
Aaret  efter  (1062)    drog   han  til  Danmark  med  en  langt 
større  Styrke  og  lagde  sig  med  sin  Flaade  i  Mundingen  I 
af  Nisaa   (i  Halland).      Da   kom  Svend   med  hele   den 
danske  Flaade,  og  det  største  Slag  i  denne  Krig  begyndte. 
Efter  at  der  var  kæmpet  hele  Natten  igjennem,    entrede 
Harald   tilsidst  Svends  Skib   og   gik  frem   paa   det,    idet 
han  hug  med  begge  Hænder.     Svend  maatte  kaste  sig  i 

en  Baad  og  tog  sin  Tilflugt  til  en  norsk  Høvding 
(Hakon  Ivarssøn),  som  tidligere  havde  staaet  i  hans  Tje- 
neste, og  ved  dennes  Hjælp  lykkedes  det  ham  ogsaa  at 
undslippe.  Efter  Slaget  ved  Nisaa  drog  Harald  igjen 
hjem,  og  2  Aar  efter  kom  Kongerne  sammen  paa  Rigs- 
grænsen  og  sluttede  Fred  paa  det  Vilkaar,  at  alt  skulde 
blive  som  før  (1064). 


§  2.     Danmark   fra  Midten   af  det  Ilte  Aarhundrede 
til  de  3  nordiske  Bigers  Forening. 

Svend  Estridssøn  var,  som  vi  have  set,  i  de  første 
17  Aar  af  sin  Regering  optaget  af  Forsvarskampen  mod 
Harald  Haardraade.  Ikke  længe  efter  at  denne  Krig 
var  endt,  blev  han  opfordret  til  at  gjenoprette  Dane- 
vældet  i  England.  Efter  Edvard  Bekjenderens  Død 
(1066)  besteg  nemlig  Svends  Fætter  Harald  Godvinssøn 
den  engelske  Trone;  men  hans  Broder  Toste  søgte  at 
styrte  ham  og  henvendte  sig  til  forskjellige  Fyrster  med 
Bøn  om  Hjælp  imod  Løfte  om  Herredømmet  over  Eng- 
land, bl.  a.  ogsaa  til  Svend.  Paa  denne  Forbindelse  vilde 
Danekongen  ikke  indlade  sig;  men  da  Vilhelm  Erobreren 
kort  efter  blev  Herre  i  England,  bragte  dennes  Under- 
trykkelser de  Danske  i  Nothumberland  til  at  rejse  sig, 
og  disses  Indbydelse  afviste  Svend  ikke.  En  betydelig 
Flaade  under  Anførsel  af  hans  Broder  Asbjørn  Jari 
landede  i  Northumberland  og  havde  i  Begyndelsen  nogen 
Fremgang;  men  Vilhelm  Erobreren  skal  have  bestukket 
Asbjørn,  og  Flaaden  vendte  efter  et  Aars  Forløb  tilbage 
til  Danmark  (1070).  Nogle  Aar  efter  landede  atter  en 
dansk  Flaade  i  England;  men  den  udrettede  endnu 
mindre  end  den  forrige. 

Som  Kriger  var  Svend  Estridssøn  saaledes  ikke  hel- 
dig; men  ved  sin  personlige  Tapperhed,   Skjønhed,  Ven- 

lighed  og  Veltalenhed  havde  han  dog  gjort  sig  elsket  af 
sit  Folk.  Mest  Betydning  fik  hans  Regering  ved  hans 
Iver  for  Kristendommens  Befæstelse.  Foruden  de  ældre 
Bispedømmer  stiftedes  der  flere  nye,  og  saaledes  grund- 
lagdes den  senere  bestaaende  Inddeling  i  8  Stifter:  Sles- 
vig, Ribe,  Aarhus,  Tiborg,  Vendsyssel,  Odense,  Roskilde 
og  Lund.  De  sidste  hedenske  Landskaber  i  Danmark, 
Bleking  og  Bornholm,  blev  omvendte,  og  smaa  Træ- 
kirker opførtes  i  Hundredevis,  medens  de  første  store 
Stenkirker  begyndte  at  rejse  sig  i  Roskilde  og  Lund. 
Gejstlighedens  Magt  hævede  sig  stærkt  og  traadte  alle- 
rede op  mod  Kongen  selv.  Da  denne  saaledes  forsyndede 
sig  imod  Kirkens  Love  ved  at  ægte  Anund  Jakobs  Enke, 
der  paa  flere  Maader  var  beslægtet  med  ham,  nødte  den 
myndige  bremiske  Ærkebiskop  A dalbert  ham  til  at 
forskyde  hende.  Og  da  Svend  engang  i  Vrede  havde 
ladet  nogle  af  sine  Mænd  dræbe  i  Domkirken  i  Roskilde, 
forbød  den  ham  iøvrigt  hengivne  Biskop  Vilhelm  ham 
Adgangen  til  denne,  indtil  han  havde  gjort  Kirkebod. 

Svend  Estridssøn  var  en  for  sin  Tid  ualmindelig 
oplyst  Mand  og  har  meddelt  mange  Efterretninger  om 
Norden  til  Kanniken  Adam  fra  Bremen,  som  besøgte 
ham  og  bevarede  hans  Meddelelser  i  sine  Skrifter.  Adam 
beskriver  Jylland  som  meget  ufrugtbart.  Øerne  og  Skaane 
derimod  som  frugtbare  og  rige;  dog  laa  den  nordlige 
Del  af  Sælland  endnu  øde  og  var  rimeligvis  helt  be- 
dækket med  Skov.  Slesvig  drev  vigtig  Handel  paa 
Østersøen,  Ribe  paa  Nordsøen;  Roskilde  omtales  som 
den  største  By  i  Sælland  og  de  Danskes  Kongesæde, 
Odense  som  en  stor  By;  foruden  de  øvrige  ovenfor  om- 
talte Bispesæder  nævnes  af  andre  Stæder  Aalborg  og 
Helsingborg. 

Ved  sin  Død  (1076)  efterlod  Svend  Estridssøn  mange 
Sønner,  af  hvilke  5  efter  hinanden  blev  Danekonger.  Den 
ældste  Søn  Harald  var  en  mild  og  fredsommelig  Mand, 
som  deraf  fik  Tilnavnet  Hejn,   d.  e.  en  blød  Sten;   den 

næstældste  Knud  var  derimod  kraftig  og  stridbar  og 
havde  allerede  udmærket  sig  ved  sine  Søtog  imod  de 
hedenske  Folk  ved  Østersøen.  Imellem  disse  to  delte 
Folkets  Stemmer  sig,  da  der  efter  Svends  Død  blev  holdt 
Valgting  paa  Isøre  ved  Indløbet  til  Isefjorden;  men 
Harald  sejrede,  især  ved  Hjælp  af  sin  Svigerfader,  den 
mægtige  Asbjørn  Jarl.  Harald  Hejns  Regering  blev 
senere  betragtet  som  den  gode  gamle  Tid,  da  den  ældre 
Retstilstand  havde  hersket,  inden  kraftige  Konger  søgte 
at  skjelne  bestemtere  mellem  Ret  og  Uret.  Man  har 
saaledes  tillagt  ham  den  gamle  Lov,  at  den  Anklagede 
kunde  rense  sig  ved  Ed,  som  blev  bekræftet  af  Med- 
edsmænd. 

Efter  Harald  Hejns  Død  (c.  1080)  besteg  Knud,  senere 
kaldet  den  Hellige,  Tronen  og  viste  sig  strax  som  en 
myndig  Hersker.  Da  han,  efter  at  være  valgt  paa  det 
almindelige  Folketing,  efter  Skik  og  Brug  rejste  omkring 
i  Landet  for  at  lade  sig  hylde  i  de  enkelte  Landskaber, 
vilde  Bønderne  i  Halland  og  Skaane  ikke  yde  de  Ægter, 
som  han  forlangte  af  dem.  Men  Knud  truede  dem  da 
til  Gjengjæld  med  at  udelukke  dem  fra  Brugen  af  de 
kongelige  Ejendomme.  Til  disse  regnedes  Vande,  Skove 
og  i  det  hele  alle  udyrkede  Steder.  Da  Bønderne  nu 
ikke  kunde  være  tjente  med  at  miste  Sildefiskeriet  i 
Øresund  og  Græsningen  for  deres  Svin  i  de  store  Skove, 
faldt  de  snart  til  Føje*).  I  det  hele  traadte  Knud  op 
med  en  hidtil  ukjendt  Strænghed,  som  efterhaanden 
vakte  en  almindelig  Forbitrelse  imod  ham.  Opfyldt  af 
en  brændende  Iver  for  Kristendommen  vilde  han  med  ét 
gjøre  dennes  Fordringer  gjældende  og  udrydde  alle  de 
Levninger  af  hedenske  Sæder,  som  endnu  gjennemtrængte 
Folkets  Liv.  Det  var  gammel  nordisk  Skik  at  betragte 
Forbrydelser  som  en  privat  Sag  imellem  Forbryderen  og 


*)   Saaledes   fortæller   Knytlinga  Saga,   som   giver  den  udfør- 
ligste Fremstilling  af  Knud  den  Helliges  Historie. 

den  Forurettede  eller  dennes  Slægt;  kunde  disse  ikke 
tilfredsstilles  ved  Bøder,  indtraadte  Blodhævn.  Men 
Knud  betragtede  det  som  Kongens  Pligt,  at  straffe  enhver 
Forbrydelse  uden  Persons  Anseelse,  og  agtede  ikke  de 
gjældende  Vedtægter,  naar  de  forekom  ham  ukristelige  eller 
altfor  lemfældige.  Han  forbød  saaledes  strængt  at  drive 
Sørøveri.  Da  hans  Lensmand  paa  Bornholm,  den  vilde 
Viking  Blod- Egil,  overtraadte  dette  Bud,  berøvede 
Knud  ham  Styrelsen  af  Kongsgaardene ;  men  Egil  vedblev 
ikke  desto  mindre  paa  sin  egen  Graard  at  føre  en  fyrstelig 
Pragt  og  holdt  fuldt  saa  mange  Folk  som  før.  Da 
hændtes  det,  at  et  stort  Kjøbmandsskib  fra  Norge  spor- 
løst forsvandt  i  Østersøen.  Efter  den  norske  Konges 
Opfordring  undersøgte  Knud  Sagen,  og  Egil  maatte  til- 
staa,  at  han  havde  plyndret  og  brændt  Skibet  og  myrdet 
Besætningen.  Hans  mange  fornemme  Frænder  vilde  give 
Bøder  for  ham;  men  Knud  svarede:  „Ej  skal  det  spørges, 
at  jeg  saaledes  forhaaner  min  Gud,  at  jeg  for  Gunst  og 
Gave  skulde  dømme  uretfærdigt.  Om  han  kun  havde 
myrdet  ét  Menneske,  fortjente  han  jo  Døden;  men  nu 
har  han  myrdet  mange  og  siden  levet  af  det  stjaalne 
Gods."  Blod -Egil  blev  derpaa  hængt  og  hans  Bande 
tilintetgjort. 

Knud  søgte  ogsaa  at  befordre  Trællenes  Frigivelse; 
men  Trældommen  holdt  sig  dog  endnu  længe  efter  hans 
Tid.  1  alle  sine  Bestræbelser  for  at  fremme  Kulturen  og 
en  ny  Tingenes  Orden  i  Danmark  fandt  han  kun  Bistand 
hos  Gejstligheden,  og  denne  Stand  søgte  han  da  ogsaa 
paa  enhver  Maade  at  hæve  til  større  Magt  og  Anseelse. 
Han  arbejdede  ivrigt  paa  at  faa  indført  Tiende  til  Bi- 
skopper og  Præster,  men  mødte  heri  megen  Modstand. 
Biskopperne  fik  Plads  iblandt  Landets  fornemste  Mænd 
og  Ret  til  at  dømme  i  gejstlige  Sager,  som  saaledes 
unddroges  fra  den  almindelige  Rettergang.  De  store 
nye  Domkirker  i  Roskilde  og  Lund  blev  indviede,  og  den 
ved   disse  tjenstgjørende   Gejstlighed  (Domkapitlet    eller 

Kannikerne)  fik  store  Indtægter  og  Rettigheder.  Og- 
saa  personlig  viste  Knud  en  stor  Ærbødighed  mod 
Kirken  og  dens  Bud:  han  fastede  strængt,  skriftede 
jævnlig  for  sine  Hof  kapellaner,  ja  lod  sig  endog  piske 
af  dem. 

Men  den  fromme  Konge  var  tillige  en  kamplysten 
Kriger.  Han  hævdede  ikke  blot  Danmarks  Magt  paa 
Østersøen  saa  godt,  at  ingen  hedensk  Sørøver  vovede  at 
nærme  sig  dets  Kyster;  men  han  besluttede  ogsaa  at 
gjøre  et  nyt  Forsøg  paa  at  erobre  England,  hvortil  han 
saa  meget  mere  følte  sig  opfordret,  som  han  i  sin  Ung- 
dom havde  deltaget  i  de  to  uheldige  Tog  mod  Vilhelm 
Erobreren  og  med  Harme  havde  set  deres  Udfald.  Efter 
at  have  faaet  Løfte  om  Hjælp  saa  vel  af  sin  Svoger, 
den  norske  Konge  Olaf  Kyrre,  som  af  sin  Svigerfader, 
Grev  Robert  af  Flandern,  udbød  han  Leding  over 
hele  Danmark.  Henved  1000  Skibe  samledes  i  Lim- 
fjorden, men  maatte  vente  paa  Knud,  som  blev  opholdt 
i  Hedeby.  Ledingsmændene,  som  maatte  underholde  sig 
selv,  blev  misfornøjede,  og  nogle  af  Høvdingerne,  som 
vare  fjendtlig  sindede  mod  Kongen,  pustede  til  Ilden. 
Knud  havde  især  Mistanke  til  sin  Broder  Oluf,  som 
han  derfor  sendte  i  Lænker  til  Flandern.  Men  herved 
opflammedes  Misfornøjelsen  endnu  stærkere,  og  da  Kon- 
gen endelig  kom  til  Limfjorden,  havde  hele  den  danske 
Hær  opløst  sig,  og  kun  de  norske  Hjælpetropper  vare 
blevne  tilbage.  Knud  sendte  disse  hjem  med  megen 
Tak  for  deres  Troskab  og  rejste  derpaa  omkring  paa 
Tinge  for  at  anklage  de  bortrømte  Ledingsmænd.  Bøn- 
derne maatte  tilstaa  deres  Brøde  og  overlade  Dommen 
til  Kongen.  Denne  paalagde  dem  svære  Bøder,  men 
kundgjorde  tillige,  at  han  vilde  eftergive  dem  disse,  naar 
de  vilde  forpligte  sig  til  for  Fremtiden  at  give  Tiende 
til  Gejstligheden.  Bøderne  vare  saa  trykkende,  at  mange 
aldeles  vilde  forarmes  ved  at  udrede  dem;  men  Folket 
fandt   sig   dog  hellere   heri  end  i   at   paalægge   sig   selv 

Og  deres  Efterkommere  en  bestandig  Skat.  Af  Harme 
herover  lod  Knud  Bøderne  inddrive  med  største  Stræng- 
hed,  og  hans  Skattekrævere  forøgede  dem  endog  ved 
Bedrageri  og  Uretfærdighed. 

Imidlertid  rejste  Kongen  paa  Gjæsteri  gjennem 
Landet;  men  da  han  kom  Nord  for  Limfjorden,  brød 
Folkets  Forbitrelse  ud  i  aaben  Opstand.  Det  var  de 
kraftige  Vendelboer,  som  først  rejste  sig;  men  Oprøret 
udbredte  sig  snart  videre,  og  Knud  maatte  flygte  til 
Sønderjylland  og  derfra  til  Fyn.  Ogsaa  her  strømmede 
imidlertid  Bønderne  sammen  til  Odense,  hvor  Kongen 
opholdt  sig.  Da  de  nærmede  sig  Kongsgaarden,  begav 
han  sig  fra  denne  til  den  nærliggende  St.  Albani  Kirke, 
hvor  han  kastede  sig  ned  for  Alteret  og  bad  til  Gud, 
medens  hans  tro  Hirdmænd  under  Anførsel  af  hans 
Brødre  Benedikt  og  Erik  forsvarede  Indgangen  mod 
de  fremtrængende  Bønder.  Efter  en  heftig  Kamp  brød 
disse  ind  i  Kirken,  og  samtidig  kastede  de  Spyd  og 
Stene  ind  ad  Vinduerne.  Saaledes  dræbtes  Knud  for 
Alteret  (1086).  Den  saarede  Benedikt  blev  bagefter 
myrdet;  Erik  var  undkommen*). 

Til  Knuds  Efterfølger  besluttede  Folket  at  vælge 
Oluf,  som  var  den  næste  i  Alder  af  Svend  Estridssøns 
Sønner,  og  af  hvem  man  ikke  behøvede  at  frygte  Hævn 
over  Broderens  Drab.  For  at  faa  ham  ud  af  Fangen- 
skabet i  Flandern,  lod  hans  yngste  Broder  Niels  sig 
lægge  i  Lænker  i  hans  Sted,  indtil  man  kunde  tilveje- 
bringe de  Løsepenge,  som  Grev  Robert  forlangte  for 
ham.  Oluf  lovede  at  holde  de  gamle  Love  fra  Kong 
Haralds  Tid,  men  hans  9aarige  Regering  blev  en  sørgelig 
Tid  for  Danmark ;  thi  forfærdelig  Misva^xt  og  Hungers- 
nød  plagede  Landet.      Man   saa   heri  Himlens  Straf  for 


♦)  Knuds  Enke  Edele  begav  sig  til  Flandern  med  sin  lille  Søn 
Karl.  Denne,  som  senere  blev  Greve  af  Flandern,  havde  i 
Karakter  som  i  Skæbne   en  mærkelig  Lighed   med  sin  Fader. 

Mordet  paa  Kong  Knud,  og  Tlygter  om  dennes  Hellighed 
begyndte  at  udbrede  sig.  Tilsidst  optog  Gejstligheden 
hans  Ben  af  Graven  i  St.  Albani  Trækirke  og  bisatte 
dem  med  stor  Højtidelighed  i  den  nye  Stenkirke,  hvis 
Opførelse  han  selv  havde  begyndt,  og  som  siden  kom  til 
at  bære  hans  Navn.  Samme  Aar  døde  Oluf,  kaldet 
Hunger,  „ubegrædt  af  de  Danske"*)  (1095). 

Den  fjerde  Broder,  Erik  Ejegod,  som  havde  været 
Kong  Knuds  trofaste  Ven,  men  under  Oluf  Hunger  havde 
opholdt  sig  i  Sverige  og  Rusland  eller  paa  Søtog  mod 
de  hedenske  Folk  ved  Østersøen,  kom  nu  tilbage  og  blev 
valgt  til  Konge.  Strax  derpaa  ophørte  Landeplagen,  og 
der  indtraadte  den  største  Overflødighed.  Erik  Ejegod 
lignede  mest  af  alle  Brødrene  sin  Fader  og  var  ret  en 
Konge  efter  Folkets  Hjærte,  Han  var  smuk,  høj  og 
stærk,  en  tapper  Kriger  og  retfærdig  Dommer,  vennesæl 
og  gavmild,  veltalende  og  kundskabsrig.  De  hedenske 
Vender,  som  i  den  ulykkelige  Tid  under  Oluf  Hunger 
havde  begyndt  at  drive  Sørøveri  i  de  danske  Farvande, 
blev  alvorlig  tugtede,  og  Rygen  blev  skatskyldigt  til 
Danmark.  Allerede  før  Eriks  Tilbagekomst  var  iøvrigt  et 
Tog  til  Vendland  blevet  fremkaldt  af  den  mægtige  sæl- 
landske Høvding  Skjalm  Hvide,  hvis  Broder  var  bleven 
overfalden  og  dræbt  af  vendiske  Sørøvere  paa  Overfarten 
fra  Sælland  til  Falster.  Skjalm  drog  da  omkring  paa 
Tinge  for  at  kræve  Blodhævn,  og  denne  blev  ogsaa  ud- 
ført med  frygtelig  Grusomhed. 

Erik  Ejegod  lignede  sin  Fader  i  Fejl  som  i  Dyder 
og  førte  ikke  som  Knud  den  Hellige  et  strængt  kristeligt 
Liv.  Imidlertid  var  ogsaa  han  en  ivrig  Ven  af  Kirken, 
og  denne  fik  ved  ham  ligesom  sin  Fuldendelse  i  Dan- 
mark, idet  Landet  fik  sit  eget  Ærkebispedømme  og  sin 
I  egen  Skytshelgen.  Allerede  Svend  Estridsssøn  havde 
ønsket   at  gjøre   den   danske  Kirke  uafhængig  af  Ærke- 


I 


*)  (Knytlinga  Saga). 

biskoppen  i  Bremen,  og  Erik,  som  var  kommen  i  et 
fjendtligt  Forhold  til  denne,  optog  hans  Plan.  Han 
rejste  selv  som  Pilegrim  til  Rom,  hvor  Paven  saa  vel 
bevilgede  denne  som  hans  anden  Begjæring.  at  hans 
Broder  Knud  maatte  blive  anerkjendt  som  Helgen.  Knud 
blev  derefter  under  Navn  af  C  a  nu  tus  indskreven  i 
Helgenernes  Liste,  og  hans  Ben  blev  skrinlagte,  d.  v.  s. 
nedlagte  i  et  kostbart  Skrin,  som  blev  opstillet  paa  Høj- 
alteret i  hans  Kirke.  Til  at  udføre  Tjenesten  ved  den 
nye  Helligdom  indkaldtes  der  Munke  fra  England,  og 
saaledes  stiftedes  St.  Knuds  Kloster  i  Odense.  Knud 
den  Hellige  blev  fremdeles  taget  til  Beskytter  af  et  an- 
set Gilde  i  Odense  og  snart  af  flere  Gilder  i  forskjellige 
Stæder.  Gilderne  vare  sluttede  Samfund,  som  havde 
egne  Love  (Gildeskraaer)  og  forbandt  religiøse  Ceremonier 
med  selskabelige  Sammenkomster  og  Forpligtelse  til 
gjensidig  Beskyttelse. 

Ærkebispedømmets  Oprettelse  oplevede  Erik  Ejegod 
derimod  ikke.  Efter  Saxos  Fortælling  var  han  engang 
ved  Taflet  bragt  i  et  saadant  Raseri  ved  en  Spillemands 
forunderlige  Toner,  at  han  dræbte  4  af  sine  Hirdmænd. 
Som  Bod  for  denne  Misgjerning  gjorde  han  det  Løfte  at 
rejse  til  den  hellige  Grav.  Da  han  kundgjorde  dette 
paa  Viborg  Ting,  søgte  Jyderne  ved  Bønner  og  Fore- 
stillinger at  holde  deres  elskede  Konge  tilbage;  ja  de 
lovede  endog  at  give  Tredjeparten  af  deres  Formue  til 
de  Fattige  for  at  løse  ham  fra  hans  Løfte;  men  Erik 
erklærede,  at  han  ikke  paa  én  Gang  vilde  gjøre  sig  selv 
til  Meneder  og  forarme  sit  Folk.  Hans  Vej  gik  over 
Rusland  til  Konstantinopel,  hvor  Kejser  Alexius  viste 
ham  stor  Ære;  men  paa  Rejsen  derfra  til  Palæstina  døde 
han  paa  Cypern  (1103).  Hans  Hustru  Bodild  drog 
videre  og  døde  paa  Oliebjærget  udenfor  Jerusalem. 

Erik  Ejegod  efterlod  3  Sønner:  Harald  Kesja  (d.  e. 
Spyd),  Erik  Emun  (d.  e.  den  Mindeværdige)  og  Knud 
Lavard  (d.  e.  Herre).     Harald  var  voxen,   de  to  andre 

Børn;  men  kun  Knud  var  en  Søn  af  Dronning  Bodild. 
Ved  sin  Afrejse  havde  Kong  Erik  overdraget  Rigets  Sty- 
relse til  Harald  Kesja,  og  ved  hans  Side  havde  han 
som  Raadgiver  stillet  Biskop  Asger  i  Lund,  en  med 
Dronning  Bodild  beslægtet  Mand  af  fornem  dansk  Æt. 
Under  denne  Mellemregering  ankom  den  pavelige  Legat, 
som  skulde  indrette  det  nye  Ærkebispedømme.  Lund 
blev  dettes  Sæde,  og  Asger  blev  den  første  af  Tyskland 
uafhængige  Ærkebiskop  over  de  3  nordiske  Riger  (1104). 
Samme  Aar  kom  Budskabet  om  Erik  Ejegods  Død  til 
Danmark.  Harald  Kesja  havde  imidlertid  gjort  sig  for- 
hadt ved  sin  Voldsomhed  og  Ryggesløshed,  og  da  Børn 
ikke  kom  i  Betragtning,  blev  Svend  Estridssøns  yngste 
Søn  kaaret  til  Konge. 

Niels  (Nikolaus)  var  en  godmodig,  jævn  og  tarvelig 
Mand,  men  uden-  Kraft  og  Evne  til  at  styre  et  Rige. 
Selvraadighed  greb  mere  og  mere  om  sig,  og  Harald 
Kesja  drev  endog  aabenbart  Røveri  fra  sit  befæstede 
Slot,  Haraldsborg  ved  Roskilde.  Ogsaa  udad  til  sank 
Danmarks  Anseelse:  Herredømmet  over  Rygen  gik  igjen 
tabt,  og  Nielses  Søstersøn,  den  obotritiske  Konge  Hen- 
rik, begyndte  Krig  mod  sin  Morbroder,  af  hvem  han 
forgjæves  havde  fordret  sin  Mødrenearv.  Sønderjylland 
led  meget  ved  hans  Angreb,  og  vendiske  Sørøvere  be- 
gyndte igjen  at  drive  deres  Uvæsen  i  de  danske  Far- 
vande. Mere  end  Kongen  selv  virkede  Dronningen, 
MargreteFredkuUa,  til  Rigets  Forsvar:  hun  forøgede 
Danevirke  med  en  ny  Vold,  som  dækkede  Overgangen 
over  Slien.  Men  en  stor  Forandring  indtraadte,  da  Knud 
Lav  ard  kom  i  Spidsen  for  Danmarks  Forsvarsvæsen. 
Kund  var  i  sin  Barndom  opfostret  af  Skjalm  Hvide  og 
havde  senere  opholdt  sig  hos  Hertug  Lothar  i  Sachsen. 
Nu  blev  han  Hertug  d.  v.  s.  Feltherre  eller  Landeværns- 
mand  i  Danmark,  og  da  Sønderjylland  mest  trængte  til 
Forsvar,  tog  han  sin  Bolig  i  Slesvig.  Knud  vandt  snart 
stor  Ære  saa  vel  ved  at  skaffe  indvortes  Fred   som  ved 

at  forsvare  Riget  til  Lands  og  Vands.  Efter  at  han 
havde  ført  Krigen  over  i  Obotriternes  Land,  sluttede 
den  aldrende  Henrik  Fred  og  traadte  derefter  i  et  ven- 
skabeligt Forhold  til  sin  langt  yngre  Fætter.  Efter 
Henriks  Død  gik  hans  Efterkommere  til  Grunde  i  indre 
Stridigheder,  og  Knud  blev  derefter  af  Lothar,  som 
imidlertid  var  bleven  tysk  Kejser,  kronet  som  Obotriter- 
nes Konge.  Knud  Lavard  indtog  saaledes  en  mægtig 
Stilling  paa  Grænsen  af  Danmark  og  Tyskland  og  for- 
dunklede sin  karrige  Farbroder  Niels  ved  sin  Gavmild- 
hed og  Pragt. 

Nielses  Søn  Magnus  den  Stærke  vandt  imidlertid  ; 
en  lignende  Stilling  mod  Nord.  Hans  Moder,  Margrete 
Fredkulla,  var  nemlig  en  svensk  Prinsesse,  og  ved  hendes 
Indflydelse  blev  han  valgt  til  Konge  af  Vestgøterne. 
Men  han  frygtede  for,  at  den  ældre  og  mere  ansete 
Knud  Lavard  ved  hans  Faders  Død  skulde  blive  Dane- 
konge,  og  var  derfor  opfyldt  af  Had  og  Misundelse  mod 
denne.  Tilsidst  sammensvor  Magnus  sig  med  flere  andre 
om  at  rydde  ham  af  Vejen:  Knud  blev  indbudt  til  at 
holde  Jul  i  Roskilde  hos  Kongen,  og  efter  at  han  her 
var  gjort  tryg  ved  Venlighed,  lokkede  Magnus  ham  til 
et  Møde  i  Haraldssted  Skov  ved  Ringsted,  hvor  han 
blev  myrdet  af  de  Sammensvorne  (7  Januar  1131).  En 
sørgelig  Tid,  opfyldt  af  Borgerkrige  og  Tronstridigheder 
mellem  Erik  Ejegods  og  Nielses  Efterkommere,  fulgte 
efter  denne  Niddingsdaad,  og  det  blev  først  lyst  igjen  i 
i  Danmark,  da  Knud  Lavards  Søn  blev  Konge.  Denne 
blev  født  7  Dage  efter  sin  Faders  Mord  og  fik  af  sin 
Moder,  den  russiske  Prinsesse  Ingeborg,  Navnet  Valde- 
mar (Vladimir). 

Den  ædle  Knud  Lavards  Mord  vakte  almindelig 
Sorg  og  Forbitrelse.  Under  hans  Broder  Erik  Emun 
rejste  Sællænderne  og  Skaaningerne  et  Oprør  mod  Niels 
og  Magnus,  og  Borgerkrig  hjemsøgte  Landet  i  flere  Aar. 
I  Begyndelsen  var  Erik  uheldig  og  maatte  til  sidst  flygte 

til  Norge.  Dog  kom  han  snart  igjen  tilbage  og  vandt 
en  fast  Støtte  i  Skaane,  hvor  Ærkebiskop  Asger  er- 
klærede sig  for  ham.  Kong  Niels  opbød  imidlertid 
Leding  over  hele  det  øvrige  Rige  og  landede  anden 
Pinsedag  1134  med  en  stor  Hær  ved  Fod  evig  (i  Nær- 
heden af  Skanør);  men  da  Eriks  Rytteri  rykkede  frem, 
opløste  den  største  Del  af  Ledingstropperne  sig  i  vild 
Flugt,  og  Erik  Emun  vandt  en  afgjørende  Sejr.  Magnus 
Niels  søn  faldt  efter  at  have  kæmpet  som  en  Løve,  med 
ham  5  Biskopper  og  60  Præster.  Niels  undkom  og  begav 
sig  derefter  til  Slesvig.  Men  Borgerne  i  denne  Stad 
dannede  et  Gilde,  i  hvilket  Knud  Lavard  havde  været 
Oldermand,  og  da  den  gamle  Konge  kom  indenfor  deres 
Porte,  strømmede  Gildebrødrene  sammen  og  dræbte  ham 
tillige  med  hans  Hirdmænd. 

Erik  Emun  blev  nu  anerkjendt  som  Konge  i  hele 
Landet  og  kuede  enhver  Modstand  med  blodig  Stræng- 
hed.  Da  hans  Broder  Harald  Kesja  ogsaa  lod  sig  ud- 
raabe  til  Konge,  lod  han  ikke  blot  denne  dræbe,  men 
udryddede  tillige  hans  Slægt.  Da  Erik  saaledes  havde 
befæstet  sit  Herredømme,  søgte  han  ogsaa  at  gjenoprette 
Danmarks  ydre  Anseelse  og  tugte  Venderne,  som  efter 
Knud  Lavards  Død  igjen  havde  begyndt  deres  gamle 
Plyndringstog.  Han  førte  en  stor  Hær,  deriblandt  for 
første  Gang  Ryttere,  over  Havet  og  tvang  Rygen  til 
Underkastelse;  men  aldrig  saa  snart  vare  de  Danske 
dragne  hjem,  før  det  igjen  løsrev  sig.  Til  sidst  blev 
Erik  Emun  dræbt  paa  Tinge  af  den  jyske  Herremand 
Sorteplov,  hvis  Fader  han  havde  ladet  nedhugge, 
fordi  han  vovede  at  tale  imod  ham.  Efter  fuldført 
Gjerning  gik  Sorteplov  uhindret  hjem  og  blev  først  flere 
Aar  efter  dræbt  af  Eriks  Søn  Svend.  Samme  Aar  som 
Erik  Emun  (1137)  døde  Ærkebiskop  Asger  og  blev  fulgt 
af  sin  Brodersøn  Es  kil. 

Alle  Svend  Estridssøns  Sønnesønner  vare  nu  døde, 
og  Valget  faldt  derfor  paa  Erik  Ejegods  Dattersøn,  Erik 

Lam  eller  den  Spage,  en  godmodig  og  tapper,  men 
svag  og  enfoldig  Mand.  Kampen  mod  Venderne  førte 
han  saa  slet,  at  de  endog  overfaldt  ham  selv  i  Store 
Bælt  og  nødte  ham  til  at  opgive  Skib  og  Gods.  Erik 
Lam  døde  i  en  Munkekutte  i  St.  Knuds  Kloster  i  Odense, 
som  han,  der  selv  var  en  Fynbo,  fortrinsvis  yndede 
(t  1147). 

Erik  Emuns  Søn,  Svend,  og  Magnus  Nielssøns  Søn, 
Knud,  optraadte  nu  som  Medbejlere  til  den  danske 
Trone  og  fornyede  deres  Fædres  Strid.  Svend  blev 
kaaret  til  Konge  i  Sælland  og  Skaane,  de  samme  Land- 
skaber, som  tidligere  havde  sluttet  sig  til  hans  Fader, 
medens  Knud  blev  valgt  af  Jyderne,  som  havde  holdt 
med  Niels  og  Magnus.  Dog  havde  Svend  ogsaa  i  Jyl- 
land en  Støtte  i  den  vigtige  Stad  Slesvig,  hvor  han  satte 
sin  unge  Fætter  Valdemar,  Knud  Lavards  Søn,  til 
Hertug.  Efter  flere  Kampe  maatte  Knud  flygte  fra 
Danmark  og  begav  sig  til  den  tyske  Konge,  Frederik 
Barbarossa,  som  netop  var  kommen  paa  Tronen 
(11.52).  Denne  greb  med  Begjærlighed  Lejligheden  til 
at  udstrække  sit  Overherredømme  over  Danmark  og 
indbød  ogsaa  Svend  til  sit  Hof.  Da  han  indfandt  sig 
tillige  med  Hertug  Valdemar,  maatte  han  erkj ende  Frede- 
rik for  sin  Lensherre   og  tilstaa  Knud   Len  i  Danmark. 

Svend  Erikssøn  var  saaledes  vel  Konge  over  hele 
Landet,  men  under  meget  vanskelige  Forhold,  som  han 
ikke  forstod  at  beherske.  De  vendiske  Sørøveres  Dri- 
stighed var  stegen  til  en  hidtil  ukjendt  Højde,  og  det 
fordum  paa  Havet  mægtige  Danmark  var  blevet  et 
næsten  værgeløst  Bytte  for  deres  talrige  Skibe.  Store 
Strækninger  af  Landet  laa  helt  øde,  Laaland  betalte 
endog  Venderne  en  aarlig  Skat.  Den  kraftigste  Mod- 
stand fandt  de  hos  et  Broderskab,  som  dannede  sig  i 
Roskilde  med  Veteman  i  Spidsen  og  snart  udbredte 
sig  over  hele  Sælland :  de  tapre  Roskilde  Brødre  nøjedes 
ikke   med    at   forsvare  Landet,    men   krydsede   bestandig 

mod  SørøverDe  og  erobrede  mange  af  deres  Skibe.  En 
Konge,  som  ikke  kunde  forsvare  sit  Rige,  mistede  natur- 
ligvis efterhaanden  sin  Anseelse;  desuden  kunde  Folket 
ikke  lide  hans  Tilbøjelighed  til  tysk  Skik  og  Dragt,  og 
slette  Raadgivere  forførte  ham  ofte  til  haarde  og  vil- 
kaarlige  Handlinger.  Imidlertid  havde  hans  to  fyrstelige 
Lensmænd  nærmet  sig  mere  og  mere  til  hinanden: 
Valdemar  havde  glemt  den  gamle  Blodskyld,  der  skilte 
ham  fra  Magnus  Nielssøns  Slægt,  og  forlovet  sig  med 
Kuud  Magnussøns  Halvsøster,  Sofie.  Deres  Forhold  til 
Svend  blev  mere  og  mere  fjendtligt,  og  tilsidst  lod  de 
sig  hylde  paa  Viborg  Ting  som  Danmarks  Konger.  Da 
de  derpaa  gjorde  Landgang  i  Sælland,  samlede  Svend 
sin  Styrke  omkring  Roskilde,  som  han  havde  befæstet 
med  Volde  og  Grave;  men  da  Skaaningerne  under  Ærke- 
biskop Eskil  forlod  ham,  opgav  han  sin  Sag  og  flygtede 
ud  af  Riget  (1154). 

Knud  og  Valdemar  regerede  nu  i  Fællesskab  over 
Danmark ;  men  Magnus's  svage  Søn  traadte  mere  og  mere 
i  Skygge  for  den  kraftige  og  folkekjære  Søn  af  Knud 
Lavard.  Svend  séfgte  imidlertid  Hjælp  i  Udlandet  og 
fandt  den  tilsidst  hos  den  sachsiske  Hertug,  Henrik 
Løve,  og  de  af  ham  afhængige  obotritiske  Vender. 
Vendiske  Skibe  bragte  ham  til  Fyn,  hvor  Valdemar 
mødtes  med  ham  og  lovede  at  overlade  ham  en  Del  af 
Riget.  Ved  den  derefter  afsluttede  højtidelige  Over- 
enskomst fik  Valdemar  Jylland,  Svend  Skaane  med 
Halland,  Bleking  og  Bornholm,  Knud  Sælland  med  de 
øvrige  Øer.  Danmarks  B  Hovedlandskaber,  som  fra 
gammel  Tid  af  hvert  havde  sine  Retsvedtægter  og  sit 
Landsting,  havde  saaledes  nu  ogsaa  faaet  hver  sin 
Konge*);  men  de  8  Kongeriger  bestod  heldigvis  kun  i  d 
Dage.      Svend  pønsede   nemlig   strax  paa  Svig  og  søgte 


*)  Det  bør   dog  mærkes,    at  Fyn   ikke   hørte  til   det  sællandske, 
men  til  det  jyske  Lovomraade. 

ved  en  Sammenkomst  i  Roskilde  at  rydde  sine  Med- 
konger  af  Vejen.  Det  var  om  Aftenen  efter  Maaltidet, 
da  disse  endnu  sad  sammen  ved  Bægeret,  at  hans  Dra- 
banter brød  ind  i  Salen.  Knud  blevmyr-dot;  men  den 
kæmpestærke  Valdemar  slukkede  Lysene  og  trængte, 
skjønt  saaret,  gjennem  Fjendernes  Klynge.  Derefter 
lykkedes  det  ham  at  undkomme  til  Jylland/  hvor  en 
talrig  Hær  snart  samlede  sig  om  ham.  Kort  efter  lan- 
dede ogsaa  Svend  i  Jylland,  og  det  kom  til  Slag  paa 
Grade  Hede.  Inden  Slaget  begyndte,  red  en  Skjald 
gjennem  Valdemars  Hær  og  opflammede  den  til  Hævn 
ved  at  synge  en  Vise  om  Svends  Forræderi.  Det  varede 
heller  ikke  længe,  før  end  dennes  Tropper  bukkede 
under;  han  selv  flygtede,  men  blev  indhentet  og  dræbt 
af  en  Bonde  (1157).  Senere  Forfattere  have  givet  ham 
Navnet  Svend  Grade. 

Valdemar  den  1ste,  senere  kaldet  den  Store, 
blev  nu  anerkjendt  som  Enekonge  af  Rigets  rapegtigste 
Mænd.  For  første  Gang  træde  Herrestanden  og  Kirken 
frem  med  en  saadan  selvstændig  Betydning:  i  Forbund 
med  Kongedømmet  hæve  de  sig  nu  over  den  gamle 
Bondefrihed.  Denne  havde  til  sidst  vist  sig  fordærvelig 
for  Rigets  Enhed  og  Kraft,  idet  Almuen  tænkte  mere 
paa  Landskabernes  Selvstændighed  end  paa  deres  For- 
bindelse. Kun  udmærkede  Konger  kunde  gjøre  Enheden 
gjældende  ved  at  samle  Folket  til  fælles  Foretagender; 
men  i  de  højere  Stænder  dannede  der  sig  nu  varigere 
Sammenknytningsled.  Nu  først  begyndte  ogsaa  de  i  de 
sydligere  Lande  gjennemførte  kirkelige  Regler  at  trænge 
igjennem  i  Danmark.  Kort  efter  Valdemars  Tron- 
bestigelse vakte  et  Bispevalg  voldsomme  Uroligheder  i 
Roskilde,  idet  saavel  Gejstligheden  som  forskjellige  Partier 
i  Borgerskabet  vilde  gjøre  deres  Indflydelse  gjældende, 
ved  hvilken  Lejlighed  de  mange  i  Staden  bosatte  Tyskere 
blev  dræbte  eller  forjagede.  Valdemar  bestemte  da,  at 
hverken    Kongen    eller  Folket    skulde    have    Ret   til    at 

blande  sig  i  Bispevalget,  og  overlod  det  efter  Kirkens  Lov 
til  Domkapitlets  frie  Afgjørelse.  Taknemlige  valgte  Kan- 
nikerne  Kongens  Ven  og  Fosterbroder  A  b  s  a  1  o  n  til  Biskop. 

Absalon  var  af  Skjalm  Hvides  berømte  Slægt*),  som 
havde  sine  fleste  Ejendomme  i  Egnen  omkring  Sorø. 
Lige  kraftig  paa  Legeme  og  Sjæl  havde  han  uddannet 
sig  til  den  højeste  Vaabendygtighed,  men  var  tillige  vendt 
tilbage  fra  Skolerne  i  Paris  som  en  velstuderet  Klerk. 
Udmærket  som  Helt,  Statsmand  og  Gejstlig  blev  han 
gjennem  en  Menneskealder  Sjælen  i  alle  de  Foretagender, 
der  hævede  Danmark  fra  Fornedrelse  og  Elendighed  til 
Glans  og  Velvære.  Hovedopgaven  var  Vendernes  Be- 
kæmpelse, og  de  Danske,  som  kun  deltog  lidet  i  Togene 
til  det  hellige  Land,  fik  i  denne  deres  hjemlige  Korstog. 
I  Begyndelsen  kostede  det  imidlertid  Kongen  og  Absalon 
Umage  nok  at  vække  den  gamle  Kamplyst  og  Sømands- 
aand  hos  Folket. 

I  Begyndelsen  af  sin  Regering  ansaa  Valdemar  det 
ogsaa  for  nødvendigt  at  erkjende  Frederik  Barbarossa 
for  sin  Lensherre;  men  efterhaanden  hævede  Danmark 
sig  til  større  Kraft  og  Selvstændighed.  Valdemar  søgte 
nu  at  sikre  Sydgrænsen  ved  at  befæste  det  gamle  Dane- 
virke  med  Mure  og  Taarne  og  udførte  endelig  sin  Hoved- 
bedrift, Rygens  Erobring  (1169).  Den  danske  Hær  inde- 
sluttede Tempelborgen  Arkona,  som  laa  paa  en  høj 
Klint  og  var  utilgængelig  fra  de  3  Sider.  Paa  den  fjerde 
Side  var  den  befæstet  med  en  Vold,  over  hvilken  der 
hævede   sig   et  Trætaarn.     Det  lykkedes   en  dansk  Yng- 


I 

Skjalm  Hvide. 

Asger  Røg. 

1 

Ebbe  Skjalmssøn. 

Esbern  Snare. 

Absalon.                Sune  Ebbessøn. 
1 

Thrige,  Nordens  Historie 

Peder  Sunessøn.     Andreas  Sunessøn. 
4 

ling  paa  Spyd  at  klatre  op  ad  Volden  og  stikke  Ild  paa 
Taarnet.  Da  Ilden  udbredte  sig,  og  den  danske  Hær  i  det 
samme  rykkede  frem  til  Storm,  overgav  Rygboerne  sig  og 
lovede  at  betale  Skat  og  lade  sig  døbe.  Næste  Morgen  (paa^ 
St.  Vitus's  Dag,  d.  15de  Juni)  drog  de  danske  Krigere  ind  i 
Borgen,  sønderhuggede  Afguden  Svantevits  store  Træ- 
billede og  opbrændte  hans  Tempel,  det  mest  ansete  i  hele 
Venden,  hvortil  der  strømmede  Gaver  sammen  fra  alle  Kan- 
ter. Den  rygiske  Fyrste  blev  dansk  Vasal,  og  Øen  blev 
lagt  under  Roskilde  Bispestol.  Imidlertid  var  Kampen 
med  Venderne  ikke  dermed  til  Ende:  fra  Pommern 
udgik  endnu  de  gamle  Røvertog,  og  det  blev  derfor 
bestemt,  at  en  •  Fjerdedel  af  den  danske  Flaade 
hele  Sommeren  igjennem  skulde  holde  Søen.  Fra 
den  Tid  af  udførte  Absalon,  hans  Broder  Esbern 
Snare  og  andre  Høvdinger  den  ene  Heltegjerning  efter 
den  anden:  Julin  og  andre  pommerske  Stæder  blev 
ødelagte,  og  Danmark  fik  snart  Fred  for  Venderne,  men 
Venderne  ikke  for  de  Danske.  Absalon,  der,  som  Saxo 
siger,  var  lige  saa  meget  Viking  som  Præst,  færdedes 
idelig  paa  Søen  og  holdt  Udkig  med  Sørøverne  fra  sin 
Borg,  Havn,  som  han  havde  anlagt  paa  en  Holm  mellem 
Sælland  og  Amager. 

Imedens  Danmark  saaledes  gik  frem  i  Magt,  hævede 
det  sig  ogsaa  stærkt  i  Kultur  og  Velstand.  Dertil  bidrog 
bl.  a.  de  mange  Klostere,  der  paa  denne  Tid  stiftedes 
rundt  omkring  i  Landet,  især  af  Cisterciensernes 
Orden.  Disse  Munke  sysselsatte  sig  især  med  Haand- 
og  Markarbejde,  og  da  de  fleste  af  dem  indkaldtes  fra 
Frankrig,  medbragte  de  fra  dette  mere  kultiverede  Land 
mange  Indretninger  og  Opfindelser,  som  hidtil  vare 
ukjendte  i  Danmark.  Ærkebiskop  Eskil  var  en  Ven  at 
denne  Ordens  Hoved,  Abbed  Bernhard  af  Clairvaux, 
og  omfattede  den  med  særegen  Forkjærlighed.  Han 
stiftede  bl.  a.  Esrom  Kloster,  hvorfra  Absalon  hentede 
Cisterciensermunke  til  Sorø.     Her  havde  Skjalm  Hvides 

Sønner  grundlagt  et  lille  Kloster,  og  Absalons  Fader 
var  død  i  dette;  nu  hævede  det  sig  snart  til  et  rigt 
Abbedi.  Af  andre  Stiftelser  fra  denne  Tid  mærkes  St. 
Hans  Hospitals  Brødres  (Johanniternes)  Kloster  Antvor- 
skov ved  Slagelse  og  Børglum  Kloster  i  Vendsyssel, 
som  blev  Biskoppernes  Domkapitel  og  Sæde.  Eundt  om 
i  Landet  afløstes  nu  ogsaa  de  smaa  Trækirker  af  mere 
anselige  Stenbygninger. 

I  Aaret  1170  blev  der  holdt  en  stor  Fest  i  Ringsted, 
hvor  Ærkebiskoppen  skrinlagde  Kongens  Fader,  der  var 
bleven  anerkjendt  som  Helgen  af  Paven,  og  kronede 
hans  7aarige  Søn  Knud,  som  allerede  tidligere  var  hyldet 
af  de  Store.  Ringsted  Kloster,  som  gjemte  den  hellige 
Knud  Hertugs  Ben,  blev  fra  den  Tid  af  et  anset  Abbedi. 
Men  Valdemars  Bestræbelser  efter  at  ophæve  den  gamle 
Valgfrihed  havde  vakt  Misfornøjelse,  saa  at  der  blev 
stiftet  flere  Sammensværgelser  mod  Kongen.  Da  to 
Dattersønner  af  Eskil  vare  grebne  heri,  nedlagde  den 
gamle  Ærkebiskop  dybt  nedbøjet  sit  Embede  og  begav 
sig  til  Clairvaux,  hvor  han  endnu  levede  flere  Aar  som 
Munk.  Ifølge  en  ham  af  Paven  tilstaaet  Ret  havde  han 
udnævnt  Absalon  til  sin  Eftermand;  men  denne  vægrede 
sig  bestemt  ved  at  forlade  Roskilde  Bispestol.  Der  følte 
han  sig  hjemme  blandt  sine  tro  Sællændere,  som  han 
saa  ofte  havde  ført  til  Sejr  og  Ære,  der  havde  han  sin 
Slægt  og  sine  Arvegodser,  sit  Familiekloster  Sorø  og  sin 
Borg  Havn.  Men  Paven  befalede  ham  at  overtage  Ærke- 
stiftet  og  tillod  ham  tillige  at  beholde  Styrelsen  af  Sæl- 
lands Bispestol. 

Ikke  uden  Grund  havde  Absalon  været  betænkelig 
ved  at  tiltræde  sin  nye  Stilling.  Skaaningerne  betragtede 
ham  som  en  Fremmed  og  saa  med  Forbitrelse  sællandske 
Herremænd,  som  hans  Broder  Esbern  og  hans  Fætter 
Sune    Ebbessøn,    overtage   Styrelsen    af   Ærkestiftets 

I  store  Ejendomme.  Bønderne,  som  blev  plagede  med 
tunge  Byrder,  rejste   sig  snart  imod  dem  og  plyndrede 

Ærkebiskoppens  Ladegaarde.  F'orgjæves  søgte  Absalon 
og  Kongen  at  stille  dem  tilfreds;  de  vedtog,  at  de  ikke 
mere  vilde  svare  Bispetiende^  og  at  Præsterne  skulde 
have  Lov  til  at  gifte  sig.  (Det  c.  100  Aar  tidligere  af 
Paven  forordnede  Cølibat  var  nemlig  endnu  en  Gjenstand 
for  Strid  i  Danmark,  og  Absalon  virkede  ivrigt  for  at 
gjennemføre  det).  Tilsidst  gik  Kongen  med  Sællands 
væbnede  Magt  over  til  Skaane  og  slog  de  Gjenstridige 
ved  Dysie  Bro.  Aaret  efter  døde  Valdemar  den  Store 
i  Vordingborg  (1182).  Hans  Jjig  førtes  til  Ringsted 
Kirke,  som  blev  Familiebegravelse  for  Knud  Lavarda 
Efterkommere.  Hvor  det  kom  frem,  fulgte  Bøndern 
med  og  bar  under  Taarer  deres  elskede  Konge  til  Graven. 
Absalon  sang  Sjælemessen  over  sin  Ven;  men  den  stærk 
Helt  kunde  næppe  bringe  den  til  Ende  for  Graad. 

Knud  Valdemarssøn,  som  senere  er  bleven 
kaldet  Knud  den  6te,  var  ved  sin  Faders  Død  endnu 
ikke  20  Aar  gammel;  men  den  kæmpehøje  Herre*)  vai 
allerede  fra  sin  tidligste  Ungdom  af  sat  og  alvorlig  som 
en  ældre  Mand.  "Han  var  den  første  danske  Kongesøn, 
som  allerede  i  Faderens  Levetid  var  hyldet  og  kronet 
som  Konge,  men  lod  sig  dog  efter  gammel  Skik  hylde 
af  Adelen  paa  Landstingene.  I  Skaane  udbrød  Op- 
standen paa  ny;  men  da  Absalon  kom  med  sine  Sæl- 
lændere,  faldt  den  skaanske  Almue  til  Føje  og  under- 
kastede sig  Kirkelovens  Bestemmelser.  De  højere  Stænder 
havde  nu  faaet  Overhaanden  over  Bønderne.  Gejstlig- 
heden havde  allerede  store  Forrettigheder  og  fik  be- 
standig større  Ejendomme  ved  Kongers  og  Privatmænds 
fromme  Gaver:  Biskopperne,  især  de  to  mægtigste  og 
rigeste,  Ærkebiskoppen  og  Biskoppen  af  Roskilde,  kunde 
omgive  sig  med  Krigsfolk  og  holde  et  glimrende  Hof. 
Mindre  adskilt  fra   det  øvrige  Folk   var  endnu  Adelen. 


*)  Hans  Skelet  i  Ringsted  Kirke  er  næsten  et  Kvarter  længere 
end  den  høje  Valdemar  den  Istes. 

Der  havde  altid  været  Høvdinger,  som  ragede  frem  over 
Almuen;  men  en  talrigere  Adel  havde  udviklet  sig  af 
Tingmændene  eller,  som  de  nu  kaldtes,  Vederlagsmændene, 
der  i  Fredstid  for  største  Delen  opholdt  sig  paa  deres 
Ejendomme.  Deres  Lov,  Vederlagsretten,  fornyedes  med 
nogle  Forandringer  af  Kong  Knud  og  Absalon  og  blev 
opskreven.  Medens  den  krigerske  Aand  hos  Almuen 
havde  tabt  sig,  dannede  de  en  egen  Krigerstand,  som 
tjente  til  Hest.  Kongen,  som  dels  fra  gammel  Tid  af 
havde  store  Jordegodser  og  dels  efter  Borgerkrigene  og 
Vendernes  Ødelæggelse  var  kommen  i  Besiddelse  af  en 
Mængde  inddragne  Ejendomme  og  herreløse  Landstræk- 
ninger, uddelte  Len  til  nogle  af  dem,  som  fik  en  Kongs- 
gaard  til  Bolig  og  Brug.  Vederlagsmændene  eller  Herre- 
mændene (d.  V.  s.  Herrens  Mænd),  som  de  snart  sæd- 
vanlig kaldtes,  vare  fritagne  for  de  almindelige  Byrder 
og  Afgifter  til  Krigen,  men  udgjorde  ikke  nogen  afsluttet 
Stand;  tvært  imod  kunde  enhver  blive  optaget  iblandt 
dem.  Deres  Ejendomme  vare  endnu  meget  spredte,  og 
kun  enkelte  af  de  allermægtigste  kunde  allerede  bygge 
sig  befæstede  Borge,  som  Esbern  Snare,  der  anlagde 
Kallundborg. 

Saa  længe  Adelen  havde  denne  Skikkelse,  var  den 
en  kraftig  Støtte  for  Kongen,  og  denne  træder  nu  op 
med  en  ganske  anden  Følelse  af  uafhængig  Magt  end 
tidligere.  Absalon  kunde  nu  ret  gjøre  sin  kraftige, 
nationale  Politik  gjældende;  den  unge  Konge  fulgte  ham 
ganske.  Da  saaledes  Kejser  Frederik  Barbarossa  op- 
fordrede ham  til  at  indfinde  sig  ved  det  kejserlige  Hof, 
som  hans  Fader  havde  gjort,  undskyldte  han  sig  først 
høflig;  men  da  Kejseren  truede  med  at  forlene  en  anden 
med  Danmark,  bad  Knud  ham  dog  først  at  se,  om  nogen 
vilde  tage  imod  det  Len.  Derefter  sendte  Frederik 
Barbarossa  Greven  af  Orlamiinde,  som  var  gift  med 
Knuds  ældste  Søster,  til  Danmark,  hvor  Kongen  modtog 
ham   i  Overværelse   af  Absalon,   Esbern  Snare   og  Sune 

* 
Ebbessøn.  Greven  opfordrede  disse  til  at  raade  den 
unge  Konge  fra  at  sætte  sig  op  imod  den  mægtige  Kej- 
ser; men  Absalon  svarede,  at  Kong  Knud  besad  det 
danske  Rige  ligesaa  uafhængigt  som  Kejser  Frederik  det 
tyske.  Et  saadant  Svar  maatte  i  høj  Grad  fortørne 
Kejseren,  der  gjorde  Fordring  paa  at  anerkjendes  som 
hele  den  romersk-katholske  Kristenheds  verdslige  Over- 
hoved. Han  havde  nylig  gjort  sin  Magt  gj ældende  i 
Nordtyskland  ved  at  fordrive  sin  ulydige  Vasal,  Henrik 
Løve,  og  havde  ved  denne  Lejlighed  udnævnt  den  pom- 
merske Fyrste  Bugislav  til  Hertug.  Denne  fulgte  med 
Fornøjelse  hans  Opfordring  til  at  angribe  Danmark  og 
udrustede,  understøttet  af  sine  Naboer,  en  stor  Flaade 
for  at  erobre  Rygen;  men  den  rygiske  Fyrste,  Jaromar, 
sendte  Bud  til  Sælland  og  meldte  det  til  Absalon.  Ufor- 
tøvet opbød  denne  alle  Vaaben dygtige  og  Fartøjer  fra 
Sælland  og  Smaaøerne,  og  efter  at  nogle  faa  Skibe  fra 
Fyn  og  Skaane  vare  stødte  til,  ilede  han  til  Rygen.  Bugis- 
lav, som  ikke  anede  hans  Ankomst,  sejlede  anden  Pinsedag 
1184  i  sorgløs  Tryghed  frem  i  det  smalle  Farvand  mellem 
Rygen  og  Fastlandet.  Den  danske  Flaade  nærmede  sig 
fra  den  anden  Side,  men  blev  skjult  af  en  tyk  Taage. 
Endelig  hævede  denne  sig,  og  da  Venderne  pludselig 
saa  Absalons  Banner  og  hørte  den  danske  Slagsang,  blev 
de  betagne  af  en  saadan  Rædsel,  at  de  kun  tænkte  paa 
Flugt.  Men  Absalon  forfulgte  dem,  og  af  500  Skibe 
undkom  kun  35.  De  Danske  vandt  saaledes  en  let  og 
afgjørende  Sejr,  som  med  ét  Slag  kronede  mange  Aars 
Anstrængelser.  Frederik  Barbarossa,  som  netop  i  denne 
Pinse  udfoldede  hele  sin  kejserlige  Herlighed  paa  den 
store  Rigsdag  i  Mainz,  modtog  med  Harme  det  uventede 
Budskab;  men  Ijærnt  i  Myklagaard  glædede  Væringerne 
sig  ved  Efterretningen  om  deres  Landsmænds  Sejr. 

Kong  Knud  og  Absalon  tøvede  ikke  med  at  høste 
Sejrens  Frugter,  og  deres  Angreb  paa  Pommern  nødte 
snart  Hertug  Bugislav  til   at  hylde   den   danske  Konge 

som  sin  Lensherre.  Derefter  maatte  ogsaa  de  obotritiske 
Fyrster  i  Meklenburg  underkaste  sig  Danmarks  Herre- 
dømme, og  Knud  kunde  nu  kalde  sig  „de  Danskes  og 
Slavernes  Konge".  Absalon  havde  fuldendt  sit  Værk: 
forhen  opløst  ved  indre  Stridigheder,  afhængigt  af  Tysk- 
land og  udplyndret  af  Venderne,  var  Danmark  nu  enigt, 
uafhængigt  og  mægtigt.  Den  gamle  Helt  kunde  nedlægge 
sit  Sværd  og  trække  sig  tilbage  til  et  roligere  Liv ;  endog 
af  sin  gejstlige  Virksomhed  overdrog  han  en  Del  til  sin 
Slægtning  Peder  Sunessøn,  som  blev  udnævnt  til 
Biskop  i  Koskilde.  Det  tredje  Korstog  til  det  hellige 
Land  havde  paa  den  Tid  bortkaldt  Danmarks  Fjende, 
den  gamle  Kejser  Frederik  Barbarossa.  Ogsaa  fra  Norden 
drog  mindre  Skarer  til  Palæstina;  men  de  Danske  fort- 
satte dog  tillige  deres  hjemlige  Kamp  i  Korsets  Tjeneste 
ved  Tog  til  Estland  og  Finland.  Mange  Ester  blev 
døbte;  men  saa  snart  de  Danske  igjen  vare  borte,  faldt 
de  fra  Kristendommen,  og  Togenes  vigtigste  Følge  var 
Vedligeholdelsen  af  Flaaden  og  den  krigerske  Aand. 
Thi  i  øvrigt  havde  Danmark  nu  i  nogle  Aar  Fred,  og 
den  indre  Velstand  og  Kultur  hævede  sig  overordentlig. 
En  samtidig  Forfatter  (Arnold  fra  Liibeck)  skildrer  Til- 
standen saaledes:  „De  Danske  have  nu  ved  langt  Samliv 
med  Tyskerne  tilegnet  sig  deres  Skikke  og  rette  sig  i 
Klædning  og  Rustning  efter  de  andre  Nationer:  medens 
de  før  som  et  Søfolk  gik  i  Skipperklæder,  bære  de  nu 
ikke  blot  Skarlagen  og  Pelsværk,  men  endog  Purpur  og 
kosteligt  Linned.  Thi  de  have  nok  af  Rigdom  formedelst 
det  skaanske  Fiskeri,  hvortil  Kjøbmænd  fra  alle  om- 
liggende Lande  komme  sammen,  som  bringe  dem  Guld 
og  Sølv  og  alle  Slags  Kostbarheder  for  de  Sild,  som 
Gud  skjænker  dem  for  intet.  Dernæst  yder  deres  græs- 
rige Land  en  Mængde  ypperlige  Heste,  og  ved  Øvelse  i 
ridderlige  Kunster  vinde  de  Prisen  i  Kamp  saa  vel  til 
Hest  som  til  Søs.  Men  ogsaa  i  de  ædle  Videnskaber 
have   de  gjort  ikke   ringe  Fremskridt,   eftersom  Landets 

Adelsmænd  sende  deres  Sønner  til  Paris  ikke  blot  for 
at  uddannes  til  Klerke,  men  ogsaa  for  at  oplæres  i 
verdslige  Ting.  Der  lære  de  Landets  Sprog  og  Literatur 
at  kjende  og  have  faaet  en  stor  Styrke  saa  vel  i  de  frie 
Kunster  som  i  Theologien."  Den  her  omtalte  livlige 
Forbindelse  med  Paris,  som  dengang  var  Lærdommens 
Hovedsæde,  fremkaldte  en  ivrig  Sysselsættelse  med  det 
latinske  Sprog,  og  i  dette  skrev  paa  denne  Tid  saa  vel 
Saxo  Grammaticus  sin  udførlige  og  fortræffelige 
Danmarks  Historie  som  Svend  Aagessøn  sin  kortere 
Krønike,  begge  efter  Absalons  Opfordring*) 

Da  Absalon  trak  sig  tilbage,  traadte  Kongens  Broder 
Valdemar  frem  som  de  Danskes  Fører.  Knud  selv 
synes  at  have  været  svagelig;  men  Valdemar  havde  arvet 
sin  Faders  Kraft  og  hans  friske,  livsglade  Væsen.  Han 
var  født  i  det  Aar,  da  Rygen  blev  erobret,  og  var  op- 
fostret under  sejrrige  Kampe.  Da  han  var  bleven  voxen 
og  slaaet  til  Ridder,  blev  han  Hertug  i  Jylland,  d.  v.  s. 
Hærfører  paa  Sydgrænsen  og  Statholder  i  den  største 
Del  af  Sønderjylland.  Men  hidtil  havde  Styrelsen  i 
disse  Egne  været  overdraget  til  Biskop  Valdemar 
af  Slesvig,  en  Frillesøn  af  Knud  Magnussøn,  som  var 
født  efter  Faderens  Mord,  men  var  bleven  behandlet 
som  en  Fostersøn  af  Valdemar  den  Store.  Denne  ær- 
gjerrige  Mand  kunde  nu  ikke  finde  sig  i  at  træde  til- 
bage for  sin  unge  Navne  og  begyndte  at  nære  fjendtlige 
Planer  mod  Kongehuset.  Han  forbandt  sig  med  flere 
tyske  Fyrster,  som  Grev  Adolf  den  3dje  af  Hol- 
sten,**) og  drog  pludselig  til  Kong  Sverre  i  Norge,  som 
var    fjendtlig    stemt   imod    Danmark,    fordi    hans    Mod- 


")  Ikke  blot  Saxo  og  Svend  Aagessøn,  men  ogsaa  den  islandske 
Knytlinga  Saga  slutte  med  Vendlands  Erobring,  og  der  ind- 
træder derefter  en  sørgelig  Mangel  paa  udførligere  Frem- 
stillinger af  Danmarks  Historie. 

')  De  holstenske  Grever  (af  Huset  Schauenburg)  havde  udbredt 
deres  Magt  over  Obotriterne  i  Vagrien  (det  østlige  Holsten). 

standere  stadig  der  havde  fundet  Understøttelse.  Med 
norsk  Hjælp  kom  Biskop  Valdemar  til  Sønderjylland,  hvor 
han  antog  Kongenavn,  men  lod  sig  lokke  til  en  Sammen- 
komst med  Kong  Knud.  Ved  denne  blev  han  greben  og 
lagt  i  Bolt  og  Jærn;  mange  Aar  derefter  sad  han  som 
Fange  paa  Søborg  Slot  i  Nordsælland.  Grev  Adolf  var 
imidlertid  falden  ind  i  Danmark,  men  maatte  nu  kjøbe 
sig  Fred.  Da  imidlertid  denne  urolige  Kriger  flere 
Gange  brød  Freden,  endte  det  til  sidst  med,  at  Hertug 
Valdemar  faldt  ind  i  Holsten  og  erobrede  hele  Landet 
(1201);  Grev  Adolf  selv  blev  fanget  og  ført  til  Søborg. 
I  Tyskland  var  der  dengang  Strid  om  Kejserværdigheden 
mellem  Frederik  Barbarossas  Søn  Filip  og  Henrik 
Løves  Søn  Otto  den  4de,  og  den  sidste  søgte  at  vinde 
Knud  for  sig.  Deres  Forbindelse  besegledes  ved  et 
Giftermaal  imellem  Kejser  Ottos  Broder,  Vilhelm  af 
Luneburg,  og  den  danske  Konges  yngste  Søster.  Kort 
efter  døde  Kong  Knud  (1202);  Absalon  var  allerede  død 
Aaret  før  i  sit  kjære  Sorø-Kloster. 

Da  Knud  var  død  barnløs,  kunde  der  ingen  Tvivl 
være  om,  hvo  der  skulde  blive  hans  Efterfølger.  Val- 
demar Valdemarssøn,  som  allerede  havde  fortjent 
sit  senere  Tilnavn  Sejr,  udraabtes  strax  til  Konge  af 
Rigets  Høvdinger,  og  efter  at  være  kronet  af  den  nye  Ærke- 
biskop, den  lærde  og  hæderlige  Andreas  Sunessøn, 
rejste  han  rundt  i  sit  Rige.  I  Liibeck,  den  største  og 
rigeste  af  alle  hans  Stæder,  modtog  han  de  under- 
tvungne Landes  Hylding  som  Slavernes  Konge  og  Nord- 
albingiens  Herre.  Kun  Fæstningen  Lauenburg  trod- 
sede endnu  hans  Magt;  men  til  sidst  overgav  den  sig, 
imod  at  Grev  Adolf  blev  frigivet.  Denne  frasagde  sig 
da  alle  sine  Lande  Nord  for  Elben  og  levede  siden  i  sit 
lille  Stammegrevskab  Schauenburg;  men  Kong  Valdemars 
Søstersøn,  den  unge  Grev  Albert  af  OrlamUnde, 
blev  Danmarks  tro  Lensmand  i  Nordalbingien.  Nogle 
.  Aar  efter  løslodes   endelig  ogsaa  Biskop  Valdemar,   især 

ifølge  gjentagne  Forestillinger  fra  den  mægtige  Pave 
Innocens  den  3dje,  med  hvem,  ligesom  i  det  hele 
med  Gejstligheden,  Valdemar  Sejr  stod  i  et  meget  ven- 
skabeligt Forhold.  Biskop  Valdemar  havde  lovet  ikke 
at  nærme  sig  sit  Fædreland  eller  foretage  noget  imod 
det;  men  ikke  desto  mindre  lod  han  sig  vælge  til  Ærke- 
biskop i  Bremen  og  var  utrættelig  i  at  ophidse  de  nord- 
tyske Fyrster  mod  den  danske  Konge.  Men  denne  gik 
sejrrig  ud  af  Kampen,  og  Biskop  Valdemar,  som  var  sat 
i  Band  af  Paven,  blev  fordreven  fra  Bremen  og  maatte 
gaa  i  Kloster.  Thi  vel  traadte  ogsaa  Otto  den  4de,  da 
han  var  bleven  Enekejser,  op  mod  Danmark;  men 
han  fik  snart  igjen  en  Modkejser  i  Frederik  Barbarossas 
Sønnesøn,  Frederik  den  2den,  og  denne  sluttede  en 
Overenskomst  med  Valdemar  Sejr,  hvorved  han  formelig 
afstod  alle  de  erobrede  tyske  og  slaviske  Lande  til  Dan- 
mark (1314).  Snart  efter  bukkede  Otto  aldeles  under 
for  Frederik. 

Imidlertid  havde  Valdemar  Sejr  ogsaa  gjort  sin 
Indflydelse  gjældende  i  Norge  og  blandet  sig  i  de  indre 
Kampe  i  Sverige;  men  det  af  Bisp  Peder  Sunessøn  og 
hans  Brødre  anførte  Tog  til  det  sidste  Land  var  faldet 
uheldigt  ud.  Derimod  lykkedes  det  Valdemar  at  ud- 
brede sit  Herredømme  til  Østersøens  fjærneste  Kyster. 
Efter  at  han  allerede  tidligere  havde  gjort  Tog  til  Øsel 
og  Preussen^  foretog  han  1219  sit  berømte  Korstog  til 
Estland.  Da  han  landede-  med  sin  store  Hær  i  Nær- 
heden af  Reval,  bad  Esterne  om  Fred,  og  mange  blev 
døbte;  men  paa  St.  Vitus's  Dag  (d.  15de  Juni)  stormede 
de  pludselig  om  Aftenen  løs  paa  den  danske  Lejr.  De 
uforberedte  Danske  kom  først  i  Forvirring;  men  efter  at 
Fyrst  Vitsl-av  af  Rygen,  Jaromars  tapre  Søn,  havde 
standset  Fjenderne,  samlede  de  sig  snart  og  vandt  den 
første  Sejr  under  Danebrog,  derefter  Sagnet  faldt  ned 
fra  Himlen,  medens  den  fromme  Ærkebiskop  Andreas 
nedkaldte  Sejren  ved  sine  vedholdende  Bønner.    En  Del 

af  Estland  blev  nu  underkastet  Danmarks  Herredømme, 
og  da  Kongen  drog  hjem,  blev  Ærkebiskop  Andreas  i 
længere  Tid  tilbage  i  Landet  for  at  ordne  dets  Forhold. 
Staden  Reval  blev  grundlagt,  og  det  der  oprettede  Bispe- 
dømme blev  lagt  under  Lunds  Ærkestift. 

Valdemar  Sejr  havde  først  i  7  Aar  været  gift  med 
den  bøhmiske  Prinsesse  Dagmar,  som  vandt  alle  Hjærter 
ved  sin  Fromhed  og  Mildhed  og  er  bleven  besunget  i 
nogle  af  vore  skjønneste  Kæmpeviser;  dernæst  var  han 
ligeledes  i  7  Aar  gift  med  den  dejlige,  men  stolte  og  af 
Folket  ilde  lidte  portugisiske  Prinsesse  Berengaria 
eller  Bengerd.  I  Dagmars  Søn,  Valdemar  den  Unge, 
der  allerede  som  Barn  var  udvalgt  til  Konge  og  kronet, 
saa  de  Danske  med  Glæde  deres  tilkommende  Hersker. 
Kongemagten  var  stegen  med  Rigets  Magt,  og  denne 
syntes  stor  nok  til  at  modstaa  enhver  Nabos  Angreb. 
I  Men  den  glimrende  Bygning,  som  var  opført  ved  mange 
Aars  Sejre,  omstyrtedes  dog  ved  en  eneste  ulykkelig 
Begivenhed,  og  Nordevropas  mægtigste  Fyrste  bukkede 
under  for  en  af  sine  ringeste  Vasaller, 

Medens  den  største  Del  af  Meklenburg  stod  under 
obotritiske  Fyrster,  regerede  der  i  Schwerin  to  Brødre 
af  sachsisk  Slægt,  Greverne  Gunzelin  og  Henrik, 
som  kun  uvillig  havde  underkastet  sig  Valdemars  Magt. 
Grev  Gunzelins  eneste  Datter  var  imidlertid  bleven  gift 
med  Valdemars  uægte  Søn,  Grev  Nikolaus  af  Halland, 
som  døde  tidlig,  men  efterlod  en  Søn  af  samme  Navn. 
Medens  Grev  Henrik  nu  var  paa  et  Korstog  i  det  hellige 
Land,  døde  Gunzelin,  og  Valdemar  lod  en  Del  af  Grev- 
skabet Schwerin  tage  i  Besiddelse  som  den  umyndige 
Nikolaus's  Mødrenearv.  Grev  Henrik  maatte  finde  sig 
deri,  men  pønsede  paa  Hævn.  Det  var  i  Foraaret  1223, 
at  Valdemar  Sejr  med  sin  Søn,  den  14aarige  Valdemar 
den  Unge,  var  paa  Jagt  paa  Lyø.  Her  overfaldt  Grev 
Henrik  dem  om  Natten  og  førte  dem  til  et  fast  Slot  paa 
hin  Side  Elben.     Det  viste   sig  nu,  i  hvor  høj   en  Grad 

Danmarks  Magt  var  knyttet  til  Valdemars  Personlighed: 
da  han  var  borte,  var  den  pludselig  lammet.  Den  ypper- 
ste Mand  i  Riget  næst  Kongen,  Ærkebiskop  Andreas, 
var  netop  i  Færd  med  at  nedlægge  sit  Embede  paa 
Grund  af  en  ulægelig  Sygdom,  og  ingen  anden  havde 
Anseelse  nok  til  at  samle  alle  Kræfter  til  et  rask  Fore- 
tagende. Man  nøjedes  med  at  klage  til  Paven,  og  denne 
udstedte  ogsaa  den  ene  Skrivelse  efter  den  anden  til 
Kejseren  og  de  tyske  Fyrster;  men  hans  Formaninger 
og  Trusler  blev  uden  Virkeing.  De  nordtyske  Fyrster 
ilede  med  at  benytte  sig  af  Omstændighederne.  Først 
kom  den  gamle  Biskop  Valdemar  tørstende  efter  Hævn 
igjen  frem  af  sit  Kloster;  men  ham  drev  Grev  Albert 
let  tilbage.  Farligere  blev  det  Angreb,  som  den  unge 
Grev  Adolf  den  4de  af  Schauenburg  gjorde  paa  det 
hans  Fader  fratagne  Holsten.  Grev  Albert  mødte  ham 
og  hans  Forbundsfæller  ved  Mølln,  men  blev  over- 
vunden og  tagen  til  Fange.  Hermed  ophørte  Danmarks 
Herredømme  Syd  for  Ejderen,  og  Grev  Henrik  kunde  nu 
føre  sine  Fanger  til  Schwerin.  Snart  efter  aabnedes  der 
Underhandlinger  om  deres  Befrielse,  og  endelig  kom 
det  til  et  Forlig,  hvorefter  Kong  Valdemar  skulde  løs- 
lades imod  at  betale  en  meget  stor  Sum  Penge  og  af- 
staa  alle  tyske  og  slaviske  Lande  undtagen  Rygen. 

Kort  før  Jul  1225  kom  Valdemar  Sejr  hjem  til 
Danmark,  og  næste  Foraar  løslodes  den  unge  Konge 
imod  Udbetaling  af  en  Del  af  Løsesummen.  For  Op- 
fyldelsen af  Forligets  øvrige  Bestemmelser  var  der  stillet 
Gisler,  blandt  dem  Bengerds  3  Sønner;  men  ikke  desto 
mindre  besluttede  Valdemar  nu  at  bryde  Overenskomsten. 
Efter  at  Paven  havde  løst  ham  fra  „den  af  Forrædere 
aftvungne  Ed",  brød  han  ind  i  Holsten  og  blev  igjen 
hyldet  af  Ditmarskerne.  Men  Nordtysklands  Magt  sam- 
lede sig  nu  imod  ham;  kun  hans  Søstersøn  Otto  af 
Luneburg  var  hans  trofaste  Forbundsfælle.  Det  af- 
gjørende  Slag  stod  ved  Bornhøved  (1227).    Sejren  var 

længe  tvivlsom,  men  syntes  at  hælde  til  Valdemars  Side: 
da  lovede  Grev  Adolf  ganske  at  indvie  sig  til  Kirkens 
Tjeneste,  og  i  det  samme  faldt  Ditmarskerne,  der  dan- 
.nede  Bagtroppen  af  den  danske  Hær,  pludselig  denne  i 
Ryggen.  Saaledes  sejrede  Tyskerne.  En  Mængde  af  de 
bedste  danske  Mænd  dækkede  Valpladsen  med  deres  Lig; 
Valdemar  selv  mistede  et  Øje  og  undgik  kun  med  Nød 
og  næppe  igjen  at  blive  fanget.  Han  opgav  nu  Kampen, 
og  Ejderen  blev  igjen  Danmarks  Grænse.  Grev  Adolf 
blev  Herre  i  Holsten;  men  Lubeck  blev  en  fri  Rigsstad, 
og  Ditmarskerne  dannede  en  Bondefristat  under  Ærke- 
bispen af  Bremens  Overherredømme.  Fyrsten  af  Rygen 
vedblev  at  være  dansk  Vasal.  De  3  unge  Prinser  med 
de  øvrige  Gisler  løslodes  senere  mod  en  Sum  Penge,  som 
dog  var  betydelig  mindre  end  den  oprindelig  bestemte. 
Aaret  efter  at  Bengerds  Sønner  vare  komne  tilbage 
fra  Fangenskabet,  døde  Valdemar  den  Unge,  ramt  af  et 
Vaadeskud  paa  Jagten  i  Refsnæs  Skov  (1231).  Men  den 
gamle  Konge  levede  endnu  i  10  Aar  og  anvendte  nu  sin 
usvækkede  Aandskraft  paa  at  ordne  Rigets  indre  Forhold. 
Ved  hans  Side  stod  især  den  endnu  ældre,  men  ligesaa 
aandsfriske,  lærde  Biskop  Gunner  af  Viborg.  Stor  i 
Fred  som  i  Krig  blev  Valdemar  Sejr  nu  til  Valdemar 
Lovfører.  Allerede  c.  1200  vare  de  i  Skaane,  Halland 
og  Bleking  gjældende  Retsvedtægter  blevne  nedskrevne 
i  den  skaanske  Lov;  derefter  nedskreves  de  sæl- 
landske Love,  og  endelig  sluttede  Valdemar,  sin  Re- 
gering med  Udarbejdelsen  af  den  jyske  Lov,  som  blev 
vedtaget  paa  et  almindeligt  Rigstiug  eller  Danehof  i 
Vordingborg  (1241).  Af  disse  Love  og  den  samtidige 
saa  kaldte  Valdemar  den  2den8  Jordbog  kan  man 
danne  sig  et  Begreb  om  Landets  indre  Tilstand  paa 
denne  Tid.  {Folkemængden  havde  naaet  en  Højde,  'som 
senere  igjen  stærkt  aftog  og  først  i  dette  Aarhundrede 
er  bleven  oversteget)  Kun  en  ringe  Del  af  den  boede  i 
Kjøbstederne,  som  endnu  alle  vare  smaa,  men  dog  alle- 

rede  begyndte  at  adskille  sig  fra  Landdistrikterne  ved 
egne  Retsvedtægter  og  Byting.  Paa  Bytingene  ligesom 
paa  Herreds-  og  Landstingene  dømte  enten  hele  Ting- 
mændenes Forsamling  eller  dertil  udvalgte  Nævninger- 
en  kongelig  Foged  havde  Forsædet,  men  ingen  Del  i  den 
dømmende  Myndighed.  Kjøbstedlovene  vare  langt  stræn- 
gere  end  Landskabslovene,  ifølge  hvilke  de  fleste  For- 
brydelser kunde  afsones  ved  Bøder,  og  Statsmagten  kun 
greb  meget  lidet  ind  i  den  enkeltes  Frihed.  —  De  fra 
Oldtiden  stammende  Landsbyer  (Adelbyer)  beboedes 
af  Selvejere  (Adelbønder),  som  dyrkede  Bymarken  i 
Fællesskab;  men  idet  de  rigere  Grundejere  efterhaanden 
havde  opdyrket  øde  Jorder,  var  der  opstaaet  en  ringere 
Slags  Landsbyer,  de  saakaldte  Torper,  som  mest  be- 
boedes af  Fæstere  (Landboer).  Disse  betalte  Grund- 
ejeren en  Afgift  (Landgilde)  og  maatte  tildels  ogsaa  tjene 
ham  med  Arbejde  (Hoveri).  Det  sidste  var  endnu  mere 
Tilfældet  med  G a ardsæderne  (Husmænd),  som  dyr- 
kede smaa  Jordlodder  i  Nærheden  af  Hovedgaarden. 
Hele  den  sidste  Klasse  og  en  stor  Del  af  Landboerne 
vare  fremgaaede  af  den  gamle  Trællestand,  som  nu  efter- 
haanden forsvandt  ved  Kristendommens  Indvirkning. 
I  Steden  for  Trældommen  traadte  et  mildere  Afhængigheds- 
forhold til  den  forrige  Herre,  det  saakaldte  Vornedskab, 
En  Del  af  Landboerne  vare  imidlertid  Folk  af  fribaaren 
Herkomst,  som  ingen  Selvejendom  havde,  eller  Selvejere, 
som  Tidernes  Tryk  bragte  til  at  stille  sig  under  en  mæg- 
tigere Grundejers,  bl.  a.  ofte  under  Kirkens  Beskyttelse. 


Paa  Valdemar  Sejrs  Tid  var  ogsaa  Ledingsvæsenet  blevet 
ordnet  paa  en  anden  Maade  €nd  tidligere.  I  Oldtiden  stillede  en- 
hver Bondefamilie  en  Stridsmand  til  Hæren,  ligesom  den  havde 
sin  udelelige  Grundejendom  (Bol).  Efter  Kristendommens  Ind- 
førelse begyndte  man  at  udstykke  Bolene,  en  Forandring,  som  i 
høj  Grad  bidrog  til  at  standse  Vikingetogene  og  forøge  Landets 
Befolkning.  Men  hvert  Bol  vedblev  at  stille  sin  Stridsmand,  saa 
at  den  Krigsstyrke,  som   før  hvilede  paa  én  Familie,  nu  fordeltes 

paa  flere.  Imidlertid  blev  Bolenes  Værdi  efterhaanden  meget  for- 
skjellig,  og  der  indførtes  derfor  en  ny  Fordelingsmaade  (rimeligvis 
i  Begyndelsen  af  Valdemar  Sejrs  Regjering).  Landet  inddeltes  nu 
som  før  i  et  vist  Antal  S  kip  en  eller  Distrikter,  som  hvert  skulde 
udruste  et  Skib,  og  disse  igjen  i  Havne,  som  hver  stillede  en 
Stridsmand;  men  Havnene  faldt  ikke  længere  sammen  med  Bolene. 
Skibenes  Antal  var  tidligere  over,  nu  under  1000,  fordi  de  Ledings- 
pligtiges  Tal  var  formindsket  ved  Herremændenes  Forrettigheder. 
Middeltallet  for  hvert  Skibs  Mandskab  kan  anslaas  til  30.  An- 
føreren for  et  Skib  og  det  dertil  hørende  Mandskab  kaldtes 
Styrismand. 

Faa  Dage  efter  Vedtagelsen  af  den  jyske  Lov  døde 
Kong  Valdemar  Sejr  i  Vordingborg  (1241).  Hans  ældste 
Søn  med  Bengerd,  Erik,  siden  kaldet  Plovpenning,  som 
kort  efter  Valdemar  den  Unges  Død  var  udvalgt  til 
Konge  og  kronet,  fulgte  ham  paa  Tronen.  Men  ogsaa 
de  andre  Prinser  havde  faaet  betydelige  Forleninger.  Af 
Bengerds  Sønner  havde  Abel  faaet  Hertugdømmet  i 
Jylland,  Kristoffer  Laaland  og  Falster,  og  Valdemars 
ovenfor  nævnte  Sønnesøn  Nikolaus  var  bleven  Greve 
af  Nørre-Halland.  Kong  Erik  var  ved  sin  Faders  Død  25 
Aar  gammel:  han  var  en  smuk,  beleven  Mand,  som  i  Paris 
havde  vundet  den  Tids  finere  Dannelse;  men  han  var 
ogsaa  letsindig,  egenraadig  og  ødsel.  Begjærlig  efter  at 
gjenoprette  Danmarks  tabte  Glans,  tænkte  han  strax  paa 
at  erobre  Holsten.  Grev  Adolf  den  4de  havde  opfyldt 
sit  Løfte  fra  Bornhøved  og  var  gaaet  i  Kloster;  hans  to 
Sønner  vare  endnu  ganske  unge,  og  Hertug  Abel,  som 
var  gift  med  hans  Datter,  havde  været  deres  Formynder. 
Da  Erik  nu  fordrede  Lenshjælp  af  Abel,  nægtede  han 
denne,  og  Brødrene  stod  saaledes  strax  fjendtlige  mod 
hinanden.  DeDgang  blev  der  vel  sluttet  Fred;  men  senere 
traadte  ikke  blot  Abel,  men  ogsaa  de  andre  Brødre  op 
imod  Kongen  og  vægrede  sig  ved  at  opfylde  deres  Lens- 
pligter.  Efter  lang  Tids  indre  Fred  ødelagdes  Danmark 
igjeu  af  sørgelige  Borgerkrige,  og  mange  Stæder  gik  op 
i    Luer.      Samtidig    begyndte    de    Stridigheder    mellem 

Kronen  og  Gejstligheden,  som  fra  nu  af  i  en  Kække  af 
Aar  vare  en  af  Hovedaarsagerne  til  Rigets  Opløsning. 
Kirken  søgte  i  denne  Periode  at  stille  sig  over  Staten 
og  stræbte  mere  og  m(*re  efter  at  unddrage  alt  det 
Jordegods,  som  tilhørte  Bispestolene,  Kirkerne  og  Klo- 
strene, aldeles  fra  den  verdslige  Myndighed,  saa  at  dets 
Bønder  alene  skulde  svare  Afgifter  til  deres  gejstlige 
Foresatte.  Paa  den  anden  Side  traadte  Kongen  og  andre 
mægtige  Mænd  i  denne  urolige  Tid  ogsaa  ofte  Kirken 
for  nær  og  krænkede  de  den  tilstaaede  Rettigheder. 
Men  Striden  var  tillige  for  en  Del  en  Familietrætte 
mellem  den  regerende  Linje  af  Kongehuset  og  Skjalm 
Hvides  mægtige  Slægt,  i  hvilken  de  fornemste  gejstlige 
Embeder  i  Skaane  og  Sælland  næsten  gik  i  Arv.  For- 
bundne havde  Kongerne  og  Skjalm  Hvides  Efterkommere 
hævet  Danmark  til  Magt  og  Ære;  deres  Strid  styrtede 
det  i  Fordærvelse.  Bruddet  skete  under  Erik  Plovpenning, 
og  Biskoppen  af  Roskilde,  en  af  Hvide-Slægtens  mest 
ansete  Mænd  (Niels  Stigssøn),  maatte  forlade  Danmark  og 
ende  sine  Dage  i  Clairvaux;  men  han  fandt  en  kraftig 
Talsmand  i  sin  Slægtning,  den  lærde  og  højtbegavede 
Domprovst  Jakob  Erlandssøn. 

I  det  hele  beholdt  dog  Kong  Erik  Overhaanden  i 
denne  Kamp,  og  Paven  (Innocens  den  4de)  var  ham  gun- 
stig, fordi  han  havde  lovet  at  gjøre  et  Korstog  til  Est- 
land. Efter  at  han  endelig  ogsaa  havde  bragt  sine  Brø- 
dre til  at  underkaste  sig,  blev  dette  Tog  virkelig  iværk- 
sat. Men  uagtet  Erik  dertil  havde  oppebaaret  store 
Indtægter  af  Kirkens  Ejendomme,  vare  hans  Pengemidler 
dog  udtømte,  da  han  skulde  skride  til  Udførelsen,  og 
han  maatte  derfor  udskrive  en  Plovskat,  som  vakte 
megen  Misfornøjelse  og  har  givet  ham  hans  Tilnavn. 
Korstoget  gik  heldig,  og  det  danske  Herredømme  i  Est- 
land haandhævedes.  Aaret  efter  (1250)  blev  der  meldt 
Erik,  at  Holstenerne  belejrede  Rendsborg,  Danmarks 
Grænsefæstning  mod  Syd.     Kongen  drog  derover  og  be- 

søgte  paa  Vejen  sin  Broder  Abel  i  Slesvig.  Han  var 
uden  Mistanke ;  men  Abel  oplagde  onde  Raad  med  nogle 
a,f  hans  værste  Fjender,  som  havde  fundet  Modtagelse 
ved  Hoffet  i  Slesvig.  Erik  sad  ved  Skakbrættet,  da 
hans  Broder  traadte  hen  til  ham.  „Husker  du,"  sagde 
Abel,  „at  du  for  to  Aar  siden  plyndrede  Slesvig,  og  at 
min  Datter  da  barfodet  maatte  søge  Skjul  blandt  fat- 
tige Kvinder?"  „Giv  dig  tilfreds,  kjære  Broder,"  svarede 
Erik,  „jeg  har  da  Gud  ske  Lov  saa  meget,  at  jeg  kan 
give  hende  til  Sko  igjen."  „Nej",  sagde  Abel.  „du  skal 
ikke  gjøre  det  tiere."  Derefter  lod  han  Kongen  gribe 
og  føre  i  en  Baad  hen  ad  Slien.  En  anden  Baad  fulgte 
efter,  og  i  den  sad  Eriks  bitreste  Fjende,  Lave  Gud- 
mundssøn,  en  Mand  af  Skjalm  Hvides  Æt.  Da  Kon- 
gen hørte,  at  det  var  ham,  der  nærmede  sig,  bad  han 
om  at  faa  en  Præst  for  at  skrifte;  thi  nu  saa  han  nok, 
at  han  skulde  dø.  En  Præst  blev  da  hentet,  og  efter 
at  Erik  havde  skriftet,  lod  Lave  Gudmundssøn  ham 
halshugge.  Liget  blev  med  store  Stene  nedsænket  i 
Slien,  men  blev  dog  fundet  af  Fiskere  og  begravet  af 
Sortebrødrene  i  Slesvig.  Selv  havde  han  tidligere  ytret 
det  Ønske,  at  han  maatte  dø  i  Graabrødrenes  Kutte  og 
begraves  i  deres  Kloster  i  Roskilde.  (Sortebrødre  og 
Graabrødre  vare  her  i  Landet  de  almindelige  Benæv- 
nelser paa  Dominikanerne  og  Franciskanerne,  de  to  nye 
Tiggermunkeordener,  som  vare  stiftede  paa  Valdemar 
Sejrs  Tid  og  meget  hurtig  havde  vundet  en  stor  Ud- 
bredelse og  Indflydelse  i  Danmark  ligesom  i  andre 
Lande). 

.  Erik  Plovpenning  blev  af  Folket  betragtet  som  en 
hellig  Martyr;  men  Abel  blev  valgt  til  hans  Efterfølger 
af  Stormændene.  Med  24  Mededsmænd  svor  han,  at 
han  ikke  havde  nogen  Del  i  Kong  Eriks  Mord,  og  blev 
derefter  anerkjendt  som  Konge  paa  et  Danehof  i  Ros- 
kilde (1250).  Paa  dette  Danehof  nævnes  for  første  Gang 
Udsendte   fra  Kjøbstederne  som  en  egen  Stand;   dog 

fik  disse  heller  ikke  i  den  følgende  Tid  nogen  synderlig 
Indflydelse  paa  de  almindelige  Anliggender.  Thi  uagtet 
de  nød  en  stor  indre  Selvstændighed*),  vedblev  de  dog 
at  være  uden  stor  Betydning  og  den  danske  Handel 
faldt  mere  og  mere  i  det  paa  denne  Tid  dannede  Hansa- 
forbunds  Hænder.  Allerede  inden  dettes  Stiftelse 
havde  Valdemar  Sejr  givet  Liibeckerne,  som  dengang 
stod  under  hans  Herredømme,  store  Forrettigheder  i 
Skanør  og  Falsterbo,  Middelpunkterne  for  det  skaan- 
ske  Sildefiskeri.  Under  Erik  Plovpenning  havde  Lii- 
beckerne staaet  i  fjendtligt  Forhold  til  Danmark  og 
endog  ødelagt  det  opblomstrende  Kjøb mannehavn 
(Havn,  Kjøbenhavn) ;  men  Abel  belønnede  dem  med  nye 
Privilegier,  som  ogsaa  udstraktes  til  de  andre  saakaldte 
vendiske  Stæder  (Wismar,  Rostock,  Stralsund). 

Abel  nød  ikke  længe  Frugten  af  sin  Misgjerning, 
men  fandt  sin  Død  i  en  IKamp  mod  Nor  dfriserne.  De 
nordfrisiske  Marskbønder,  som  beboede  de  saakaldte 
U  ti  an  de  fra  Vidaaens  Udløb  til  Ejderen,  hørte  ikke  til 
Hertugdømmet  i  Jylland,  men  stod  under  Kongens  Herre- 
dømme og  havde  egne  Love.  Disse  vægrede  sig  ved  at 
deltage  i  en  paa  et  Danehof  bevilget  Plovskat.  Abel 
vilde  tvinge  dem  dertil  og  drog  ind  i  Landskabet  Ej der- 
stedt,  hvor  han  inddrev  Skatten  under  Plyndring;  men 
Friserne  rejste  sig  som  én  Mand  og  drev  ham  ud  af 
deres  Land.  Paa  Flugten  blev  han  dræbt  af  en  Hjulmand 
fra  Pelworm  (1252). 

Medens  Erik  Plovpenning  kun  havde  efterladt  Døtre, 
havde  Abel  flere  Sønner,  og  det  var  blevet  lovet  ham 
af  Stormændene,  at  den  ældste  af  disse,  Valdemar,  og, 
hvis    han    døde,    den   anden,    Erik,    skulde    blive  '  hans 


*)  Allerede  c.  1200  havde  Slesvig  faaet  sin  egen  Stadsret;  men 
først  efter  1250  fik  de  andre  Kjøbsteder  efterbaanden  deres 
Love  nedskrevne.  Den  næstældste  Stadsret  er  den  kjøben- 
havnske,  givet  af  Jakob  Erlandssøn  som  Biskop  i  Roskilde. 

Efterfølger.  Men  da  de  ved  Faderens  Død  endnu  ikke 
vare  voxne,  og  Valdemar  desuden  var  i  Fangenskab  i 
Udlandet,  blev  Bengerds  tredje  Søn,  Kristoffer  den 
1ste,  valgt  til  Konge,  skjønt  han  hverken  var  afholdt 
eller  anset.  De  holstenske  Grever  fik  vel  deres  Søster- 
søn, den  unge  Valdemar,  løskjøbt  af  Fangenskabet;  men 
da  de  helst  saa  Sønderjylland  adskilt  fra  Danmark, 
gjorde  de  sig  ingen  Umage  for  at  skaffe  ham  den  danske 
Krone,  men  tvang  derimod  i  Forbund  med  andre  nord- 
tyske Fyrster  Kristoffer  til  at  overlade  ham  Hertugdømmet. 
Valdemar  (den  3dje)  blev  saaledes  Hertug  i  Jylland,  men 
maatte  forpligte  sig  til  at  være  Kongen  huld  og  tro, 
selv  gjøre  Lenstjeneste  og  lade  Leding  udbyde  af  Hertug- 
dømmet ligesom  af  det  øvrige  Rige;  fremdeles  skulde 
han  møde  paa  Danehof,  og  fra  Sønderjyllands  Landsting 
paa  Urnehoved  skulde  Dommene  kunne  indstævnes 
saa  vel  til  dette  som  til  det  jyske  Hovedting  i  Viborg. 
Om  Lenets  Arvelighed  var  der  ikke  Tale,  og  da  Valdemar 
den  3dje  faa  Aar  efter  døde  ganske  ung,  inddrog  Kri- 
stoffer igjen  Hertugdømmet  under  Kronen. 

Men  imidlertid  var  der  udbrudt  en  heftig  Strid 
mellem  Kongen  og  Ærkebiskoppen.  Den  ovenfor  nævnte 
Jakob  Erlandssøn  havde  allerede  som  Domprovst  i  Lund 
og  derefter  som  Biskop  i  Roskilde  staaet  i  et  spændt 
Forhold  til  Kronen ;  nu  var  han  bleven  valgt  til  Ærke- 
biskop og  stadfæstet  af  Paven,  uden  at  Kongens  Stemme 
var  hørt.  Jakob  Erlandssøn  var  en  dristig  og  ubøjelig 
Forkæmper  for  Gejstlighedens  Magt  og  søgte  uden  Hen- 
syn til  gammel  dansk  Lov  at  gjøre  den  almindelige 
Kirkeret  gjældende.  Da  hans  Bestræbelser  mødte  stærk 
Modstand,  sammenkaldte  han  en  Kirkeforsamling  i 
Vejle,  som  vedtog  saa  strænge  Bestemmelser  til  Bi- 
skoppernes Sikkerhed,  at  endog  flere  af  disse  selv  gjorde 
Indsigelse  imod  dem.  •„J)a  den  danske  Kirke",  hedder 
det  i  denne  saakaldte  Vejle -Konstitution,  „er  under- 
kastet   saa  haard  en  Forfølgelse    af  Tyranner,    at  man 

5* 

har  vovet  at  udstøde  fornærmelige  Trusler  mod  Biskop- 
perne i  Kongens  Nærværelse,  saa  beslutter  denne  For- 
samling, at  dersom  nogen  Biskop  bliver  fængslet  eller 
lider  nogen  Vold  med  Kongens  Vilje,  da  skal  al  Guds- 
tjeneste i  hele  Riget  ophøre". 

Senere  antog  Striden  med  Ærkebiskoppen  en  ny  og 
voldsommere  Karakter.  Kong  Kristoffer  havde  faaet  sin 
lille  Søn  Erik  udvalgt  til  sin  Efterfølger;  men  Ærke- 
biskoppen vægrede  sig  ved  at  krone  ham  og  forbød  sine 
Biskopper  at  gjøre  det.  Det  var  aabenbart  hans  Tanke, 
at  Kronen  burde  overføres  paa  Abels  Slægt,  og  Kri- 
stoffer troede  nu  at  maatte  gribe  til  de  yderligste  For- 
holdsregler. Ærkebiskop  Jakob  blev  greben  af  sin  egen 
Broder,  Niels  Erland  s  søn,  kongelig  Lensmand  i 
Lund,  og  paa  en  haanlig  Maade  ført  i  Lænker  til  Borgen 
Hagenskov  i  Fyn.  Strax  derpaa  forkyndte  Jakob 
Erlandssøns  Søstersøn,  Biskop  Peder  Bang  i  Roskilde, 
fra  sin  faste  Stad  Kjøbenhavn  Forbud  mod  Gudstjeneste 
(Interdikt)  i  hele  sit  Stift;  men  Kongen  befalede,  at 
Kirkerne  skulde  aabnes,  og  hans  Trusler  virkede  mere 
end  Biskoppens  Bandstraale.  Bisp  Peder  maatte  for- 
lade Sælland,  men  begav  sig  til  Rygen,  hvor  han  kaldte 
Fyrst  Jaromar  den  2den  (Vitslavs  Søn)  under  Vaaben 
og  traadte  i  Forbindelse  med  Abels  Søn  Erik.  Under 
disse  truende  Forhold  døde  Kong  Kristoffer  pludselig  i 
Ribe,  efter  et  usikkert  Rygte  forgivet  af  Abbeden  Arn-I 
fast  (1259). 

Den  udvalgte  Konge,  Erik  Glipping,  var  kun  11 
Aar  gammel;  men  hans  Moder  Margrete  Sprænghest, 
ogsaa  kaldet  Sorte  Grete  (Datter  af  en  pommersk 
Hertug)  var  en  klog  og  kraftig  Kvinde,  som  forstod  at 
samle  Kongehusets  Venner  om  sig.  Imod  Jaromar  og 
Peder  Bang,  som  allerede  før  Kristoffers  Død  vare  lan- 
dede ved  Kjøbenhavn  med  en  ^  betydelig  Styrke,  opbød 
hun  de  sællandske  Bønder;  men  disse  led  et  stort  Neder- 
lag ved  Næstved,  efter  hvilket  Biskoppen  ikke  engang 

vilde  unde  sine  faldne  Fjender  en  kristelig  Begravelse. 
Jaromar  for  derpaa  frem  i  Sælland  med  Mord  og  Brand ; 
Aaret  efter  gjorde  han  et  Plyndringstog  til  Skaane,  men 
blev  der  dræbt  af  en  Bondekone. 

Imidlertid  havde  Dronning  Margrete  søgt  at  forsone 
Jakob  Erlandssøn  ved  at  løslade  ham  af  Fænglet  og 
Erik  Abelssøn  ved  at  overlade  ham  Sønderjylland;  men 
det  kom  dog  til  Krig.  Paa  Lohede  Syd  for  Danevirke 
mødte  Dronningens  Hær  de  forenede  sønderjyske  og 
holstenske  Tropper  (1261).  Fordelen  syntes  i  Begyn- 
delsen at  være  paa  Dronningens  Side;  men  pludselig 
flygtede  Eigets  Marsk  (den  øverste  Feltherre)  og  den 
anden  danske  Anfører,  en  Mand  af  Skjalm  Hvides  Æt, 
med  Rytteriet,  hvad  enten  det  nu  var  af  Forræderi  eller 
Fejghed;  2  Aar  efter  blev  de  med  flere  andre  til  Straf 
derfor  hængte.  Saaledes  endte  Slaget  med  et  fuldstæn- 
digt Nederlag,  og  Dronningen  blev  selv  taget  til  Fange 
tillige  med  den  unge  Konge.  Margrete  kom  snart  igjen 
paa  fri  Fod;  men  den  unge  Konge  blev  overladt  til 
Markgreverne  af  Brandenburg  som  Gissel  for  en  Gjælds- 
fordring,  og  af  disse  blev  han  endelig  løsladt  imod  at 
love  uden  Medgift  at  ægte  den  brandenburgske  Prinsesse 
Agnes  og  at  forøge  Erik  Abelssøns  Len.  Da  Erik 
Glipping  kom  tilbage  til  Danmark,  havde  Dronningen 
især  støttet  af  de  jyske  Biskopper  faaet  Overhaanden 
over  Jakob  Erlandssøns  Parti,  og  saa  vel  Ærkebispen 
selv  som  Bisp  Peder  Bang  vare  i  en  Række  af  Aar 
landflygtige.  Endelig  kom  det  dog  efter  vidtløftige  For- 
handlinger til  et  Forlig,  og  den  gamle  Jakob  Erlands- 
søn  begav  sig  paa  Hjemrejsen  til  sit  Fædreland,  men 
døde  undervejs  paa  Rygen.  Bisp  Peder  kom  derimod 
tilbage  til  Roskilde  og  levede  sine  sidste  Aar  i  Fred. 

Imidlertid  havde  Erik  Glipping  10  Aar  efter  Slaget 
paa  Lohede  bemægtiget  sig  Sønderjylland,  og  da  Erik 
Abelssøn  kort  efter  døde,  beholdt  han  det  i  over  10 
Aar  som  Formynder  for  hans  Søn  Valdemar  (den  4de). 


70  Erik  Glippings  Mord.     Erik  Menved. 

Ogsaa  Nørre-Halland,  som  Valdemar  Sejr  havde  over- 
draget sin  Sønnesøn  Nikolaus,  forholdt  han  dennes  Søn 
Jakob.  Desuden  tildrog  han  sig  flere  Stormænds  Fjend- 
skab og  havde  ikke  den  fornødne  Kraft  til  at  kue  deres 
Trods.  Da  han  saaledes  paa  et  Danehof  lod  sin  lille 
Søn  Erik  give  Kongenavn,  vægrede  den  [mægtige  Marsk 
Stig  Anderssøn  af  Skjalm  Hvides  Æt  sig  ved  at 
hylde  denne,  uden  at  Kongen  derfor  tog  nogen  Straf 
over  ham.  Senere  rejste  mange  af  Stormændene  sig  til 
aabenbar  Opstand,  og  Erik  Glipping  maatte  tilfredsstille 
dem  ved  at  indgaa  flere  Forpligtelser.  Dernæst  overgav 
han  Nørre-Halland  til  Grev  Jakob  og  Sønderjylland  til 
Valdemar  den  4de ;  men  Misfornøjelsen  med  Kongen  ved- 
blev, og  til  sidst  blev  Erik  Glipping  myrdet  af  en  Del 
sammensvorne  Adelsmænd.  Han  havde  været  paa  Jagt 
i  Egnen  omkring  Viborg  og  søgt  Nattely  i  Finderup 
Lade;  men  hans  Ledsager,  Kammersvenden  Rane  Jons- 
søn,  en  Herre  af  Skjalm  Hvides  Æt,  forraadte  sin 
sovende  Herre  til  sine  Slægtninge  og  Venner,  der  for- 
mummede som  Munke  trængte  ind  i  Laden  og  bibragte 
Erik  over  50  Saar  (1286). 

Rygtet  om  Kongemordet  vakte  stærk  Bevægelse,  og 
Almuen  samlede  sig  om  den  tolvaarige  udvalgte  Konge 
Erik  Menved,  som  modtog  Hyldingen  under  sin  Moder 
Agnes  af  Brandenburgs  Formynderskab.  Paa  det  næste 
Danehof  erklærede  en  Ret,  bestaaende  af  tyske  Fyrster 
og  danske  Adelsmænd,  Marsk  Stig,  Grev  Jakob,  Rane 
Jonssøn,  Peder  Porse  og  5  andre  Herrer  for  skyldige  i 
Kongemordet  og  dømte  dem  til  at  være  fredløse  og  have 
deres  Gods  forbrudt.  Fordrevne  fra  Danmark  flygtede 
de  til  Norge,  hvor  de  blev  modtagne  som  Venner  af 
Kong  Erik  Præstehader.  Denne  erklærede  Danmark 
^i*igj  og  nu  begyndte  en  Gjentagelse  af  Harald  Haard- 
raades  Plyndringstog.  De  Fredløse  satte  sig  fast  paa 
flere  Punkter,  saaledes  Grev  Jakob  i  Nørre -Hallands 
Fæstninger,    Marsk   Stig    paa  Øen  Hjælm,    og  plagede 

derfra  deres  Fædreland  med  Plyndringer,  men  ogsaa 
ved  at  slaa  falsk  Mynt. 

Den  unge  Konge  brændte  af  Begjærlighed  efter  at 
hævne  sin  Faders  Mord,  og  da  han  blev  myndig,  arbej- 
dede han  ivrigt  for  at  rejse  Landets  Forsvarskræfter ; 
men  heri  mødte  han  Modstand  hos  Ærkebiskop  Jens 
Grand.  Denne,  der  var  en  Søstersøn  af  Peder  Bang 
og  beslægtet  med  flere  af  Kongemorderne,  var,  medens 
han  var  Domprovst  i  Roskilde,  af  Rygtet  bleven  beteg- 
net som  Deltager  i  deres  Planer.  Nu  var  han  valgt  til 
Ærkebiskop  imod  Enkedronningens  og  den  unge  Konges 
Ønske,  men  havde  svoret  dem  Troskab.  Da  han  ikke 
desto  mindre  planmæssig  hindrede  Modstanden  mod 
Rigets  Fjender,  lod  Erik  Menved  ham  gribe  og  kaste  i 
Fængsel  paa  Søborg  (1294).  Fængslingen  blev  udført  af 
Kongens  Broder  Kristoffer,  som  behandlede  Ærke- 
biskoppen paa  en  raa  og  umenneskelig  Maade.  Kort  i 
Forvejen  var  Marsk  Stig  død,  flere  af  de  Fredløse  blev 
grebne  og  henrettede,  og  den  norske  Konge  sluttede 
Stilstand. 

Erik  Menved  syntes  altsaa  virkelig  at  have  forbedret 
sin  Stilling  vod  at  gjøre  Jens  Grand  uskadelig;  men 
samme  Å.ar,  som  denne  blev  fængslet,  besteg  den  myn- 
dige Bonifacius  den  8de  Pavestolen  og  tog  sig  strax 
af  hans  Sag.  Inden  hans  Legat  I  s  ar  nus  kom  til  Dan- 
mark, var  imidlertid  Ærkebispen  ved  Hjælp  af  Kokken 
Morten  sluppen  ud  af  Fængslet  og  naaet  til  sin  faste 
Borg  Hammershus  paa  Bornholm.  Da  Isarnus  ikke 
kunde  faa  ham  forligt  med  Kongen,  kom  Sagen  til  For- 
handling i  Rom,  og  her  begyndte  en  vidtløftig  Proces. 
Kongens  Sag  førtes  af  hans  Kansler,  den  lærde  Mester 
Morten  Mogensen*);    men  Dommen  faldt   aldeles  ud 


*)  Denne  var  under  Navnet  Martinus  de  Dacia  berømt  i  den 
lærde  Verden  som  latinsk  Forfatter.  Kansleren,  der  næ- 
sten altid  var  en  Gejstlig,  førte  Kongens  Brevvexling   og  le- 

til  Fordel  for  Ærkebispen.  Kongen  skulde  betale  en 
nmaadelig  Sum  Penge,  endnu  større  end  fordum  Val- 
demar Sejr  for  sin  Befrielse,  og  indtil  denne  var  betalt, 
skulde  han  selv  være  under  Band  og  hele  hans  Rige 
under  Interdikt.  Dette  blev  vel  ikke  fuldstændig  gjen- 
nemført,  men  dog  strængere  overholdt  end  tidligere,  og 
Trykket  føltes  stærkt.  I  det  store  Jubelaar  1300  vare 
de  Danske  alene  udelukkede  fra  den  rigelig  uddelte 
Syndsforladelse.  Til  sidst  ydmygede  Erik  Menved  sig  for 
Paven,  og  denne,  som  nu  selv  var  i  Nød  lige  over  for 
den  franske  Konge,  følte  sig  smigret  ved  en  anden  Kon- 
ges Underdanighed.  Saaledes  nedsatte  han  Bøden  be- 
tydelig og  gjorde  Isarnus  til  Ærkebiskop  i  Lund,  medens 
Jens  Grand  blev  forflyttet  til  et  udenlandsk  Ærke- 
sæde*).  Ved  Forliget  med  Isarnus  afstod  Erik  Menved 
betydelige  Besiddelser  til  Lunds  Domstol  og  indrømmede 
Gejstligheden  flere  hidtil  nægtede  Rettigheder,  hvorefter 
Interdiktet  blev  hævet. 

Krigen  med  Norge  endtes  endelig  ved  Freden  i 
Kjøbenhavn  (1309),  i  .hvilken  Erik  Menved  afstod 
Nørre-Halland  til  Erik  Præstehaders  Broder  og  Efter- 
følger Hakon  den  5te.  (Grev  Jakob  havde  tidligere 
solgt  sin  Ret  til  Hakon).  Kongemordernes  Hustruer  og 
Børn  fik  deres  Mødrenegods  tilbage,  men  skulde  sælge 
det  og  blive  udenfor  Danmark.  Med  god  Vilje  havde 
de  to  hæderlige  Konger  overvundet  de  Hindringer,  som 
især  deres  Forhold  til  de  Fredløse  lagde  i  Vejen  for 
Freden.  Men  imidlertid  havde  Erik  Menved  blandet  sig 
i  Sveriges  Anliggender,  hvor  hans  Svoger  Kong  Birger 


dede  Underhandlinger  med  fremmede  Magter;  desuden  varetog 
han  Retsplejen  paa  Kongens  Vegne.  Den  sidste  Forretning 
delte  han  imidlertid  med  Drosten,  som  i  det  hele  havde 
Landets  indre  Forvaltning  under  sig  og  i  denne  Tid  var  Ri- 
gets første  Embedsmand. 
*)  „For  at  han  ikke  altid  skulde  sidde  Kongen  som  Sennep  udi 
Næsen"  siger  Arild  Hvitfeld  i  sin  Danmarks  Krønike. 

(der  var  gift  med  Eriks  Søster  ligesom  Erik  med  hans 
Søster  Ingeborg)  var  bleven  fortrængt  fra  Magten  af 
bine  Brødre.  Allerede  før  havde  Erik  Menved  i  denne 
Anledning  gjort  Tog  til  Sverige;  men  efter  Freden  med 
Norge  samlede  han  hele  sit  Riges  Magt,  lejede  en 
Mængde  tyske  Ryttere  og  kaldte  sine  tyske  Vasaller  og 
Forbundsfæller  til  Hjælp.  Men  de  Svenske  trak  sig  til- 
bage for  den  overlegne  Styrke,  og  den  danske  Hær  kom 
snart  i  stor  Nød,  især  da  Vinteren  nærmede  sig.  Trop- 
perne begyndte  at  gjøre  Mytteri,  og  de  fleste  af  de  for- 
nemme danske  Adelsmænd  drog  hjem  med  deres  Folk. 
1310  blev  der  dernæst  holdt  et  almindeligt  Fredsmøde 
mellem  Nordens  Fyrster  i  Helsingborg,  ved  hvilket 
Sverige  blev   delt  imellem  Kong  Birger  og  hans  Brødre. 

Under  alle  disse  Kampe  stræbte  Erik  Menved  tillige 
stadig  efter  at  gjenvinde  sin  Oldefaders  Magt  i  Venden  og 
Nordtyskland,  og  den  tyske  Konge  (Albrecht  deu  Iste) 
fornyede  Frederik  den  2dens  Afstaaelse.  Lubeckerne 
valgte  Erik  til  deres  Skytsherre,  fiere  pommerske  og 
meklenburgske  Fyrster  blev  hans  Vasaller,  og  de  hol- 
stenske Grever  udbad  sig  i  deres  indre  Stridigheder 
næsten  stedse  „deres  Herre"  den  retfærdige  Kong  Eriks 
Voldgift.  Al  denne  Glans  og  Ære  nød  han  ret  paa  en 
Fest  ved  Rostock,  hvor  der  samledes  en  Mængde  Fyr- 
ster og  Adelsmænd  til  en  stor  Turnering.  Mange  af  disse 
modtog  Ridderslaget  af  hans  Haand  og  tillige  med  dette 
kostbare  Gaver.  01,  Vin  og  Mjød  sprang  af  Brønde,  og 
der  var  opkastet  et  Bjærg  af  Havre.  Alle  Slags  Gjøg- 
lere  og  Kunstnere  forlystede  Herrerne ,  og  en  berømt 
tysk  Digter  besang  „Kong  Erik  den  Ærerige". 

Men  under  al  denne  Herlighed  saa  det  sørgeligt  ud 
hjemme  i  Danmark.  Nogle  af  de  Herremænd,  der  havde 
vist  sig  ulydige  paa  Toget  til  Sverige  og  vare  misfor- 
nøjede med  Erik  Menveds  kraftige  og  myndige  Regering, 
ophidsede  Bønderne  i  Nørrejylland  til  at  rejse  Modstand 
imod   de   haarde   Skatter,    som    hans  mangfoldige   Fore- 

tagender  gjorde  nødvendige.  Men  Kongen  kuede  Op- 
standen og  gik  frem  med  stor  Strænghed.  Bønderne 
maatte  give  Bøder,  underkaste  sig  nye  Skatter  og  opføre 
Borge  til  Sikkerhed  for  Kongens  Magt;  mange  Herremænd 
blev  fredløse  og  mistede  deres  Ejendom.  Imidlertid 
viste  Følgerne  af  Landets  Overanstrængelse  sig  i  en  be- 
standig større  Pengenød,  og  for  at  afhjælpe  denne  be- 
gyndte Erik  Menved  paa  de  ulykkelige  Pantsættelser, 
som  blev  Danmarks  Fordærvelse.  De  holstenske  Grever 
som  havde  stillet  Ryttere  til  hans  Tjeneste,  fik  saaledes 
Fyn  i  Pant  for  Betalingen,  og  andre  Besiddelser  kom  i 
Hænderne  paa  tyske  Herrer.  Disse  vare  hjemmefra 
vante  til  et  opløst  Rige,  hvor  Smaafyrster  og  Adels- 
mænd vare  saa  godt  som  uafhængige  af  Kongen  og 
øvede  en  langt  større  Myndighed  over  Bønderne,  end  der 
hidtil  havde  været  Skik  i  Danmark;  her  søgte  de  nu  at 
fremkalde  den  samme  Tilstand.  Hertug  Kristoffer,  hvem 
Kongen  havde  givet  betydelige  Forleninger,  var  en  slet 
og  troløs  Mand,  som  gjentagne  Gange  havde  forbundet 
sig  med  Rigets  Fjender  og  stiftet  Sammensværgelser 
mod  sin  Broder;  til  sidst  levede  han  i  Landflygtighed. 
Ogsaa  i  sine  nærmeste  huslige  Forhold  havde  Erik 
Menved  megen  Sorg:  alle  hans  Børn  døde  smaa,  og 
Dronning  Ingeborg  trak  sig  sorgfuld  tilbage  til  et  Kloster 
i  Roskilde.  Der  døde  hun  snart,  og  faa  Maaneder  efter 
fulgte  Kongen  hende  i  Graven  (1319). 

Paa  sin  Dødsseng  skal  Erik  Menved  have  advaret 
de  Danske  imod  at  tage  Kristoffer  til  Konge,  og  der  var 
ogsaa  dem,  som  tænkte  paa  at  vælge  Hertug  Erik 
Valdemarssøn,  som  nogle  Aar  før  var  fulgt  efter  sin 
Fader  Valdemar  den  4de  som  Herre  i  Sønderjylland. 
Holsten  var  dengang  delt  imellem  to  Grever:  Johan 
den  Milde  i  Kiel,  en  Søn  af  Agnes  af  Brandenburg  i 
hendes  andet  Ægteskab  med  en  holstensk  Greve,  og 
Gerhard  eller  Gert  i  Rendsborg,  som  senere  af  Hol- 
stenerne er  bleven  kaldet  den  Store,   men   af  de  Dan- 

ske  den  Kullede.  De  vare  begge  snilde  Statsmænd, 
Grev  Gert  tillige  en  tapper  Kriger  og  dygtig  Hærfører. 
Gert,  hvis  Søster  var  gift  naed  Hertug  Erik,  gjorde  i 
Overensstemmelse  med  holstensk  Politik  ikke  noget 
Skridt  for  at  hjælpe  sin  Svoger  paa  Danmarks  Trone; 
men  Johan  virkede  desto  ivrigere  for  sin  Halvbroder 
Kristoffer,  og  da  denne  desuden  lovede  alt  hvad  man 
vilde  have,  blev  han  kaaret  til  Konge.  Imidlertid  maatte 
han  først  underskrive  en  Haandfæstning,  ved  hvilken 
Stormændene  søgte  at  sikre  sig  saa  mange  Fordele  som 
muligt,  uden  at  tænke  paa,  hvorledes  saa  en  lovlig  Re- 
gering skulde  blive  mulig.  Blandt  dens  Bestemmelser 
ere  følgende  de  mærkeligste:  1)  Klerke  maa  ikke  stæv- 
nes for  nogen  verdslig  Dommer,  ej  beskattes,  ej  fængsles 
uden  deres  gejstlige  Foresattes  Befaling.  2)  Riddere  og 
Væbnere  (d.  e.  de  Adelsmænd,  som  endnu  ikke  have 
modtaget  Ridderslaget)  skulle  oppebære  alle  mindre 
Bøder  af  deres  Undergivne,  ikke  nødes  til  at  fare  i  Strid 
udenfor  Riget,  og  blive  de  fangne,  skal  Kongen  udløse 
dem  og  erstatte  deres  Tab.  3)  Kongen  maa  ikke  be- 
gynde Krig  uden  med  Prælaternes  og  de  ypperste  Mænds 
Samtykke.  4)  Hvert  Aar  skal  der  holdes  Danehof  i 
Nyborg,  og  uden  dettes  Samtykke  maa  ingen  ny  Lov 
udgives.  5)  Alle  Skatter,  som  ere  paalagte  siden  Valde- 
mars Sejrs  Død,  skulle  afskaffes,  og  dog  skal  den  for- 
rige Konges  Gjæld  betales. 

Kristoffer  den  2den  brød  snart  mange  afHaand- 
fæstpingens  Bestemmelser,  af  hvilke  den  sidste  jo  og- 
saa  var  umulig  at  opfylde.  Der  udbrød  derfor  Opstand; 
men  i  nogle  Aar  lykkedes  det  dog  Kongen  at  beholde 
Overhaanden.  Men  1325  døde  Hertug  Erik  af  Jylland, 
og  Kristoffer  vilde  nu  bemægtige  sig  Hertugdømmet  som 
Formynder  for  hans  tiaarige  Søn  Valdemar  den  5te. 
Han  rykkede  ind  i  Sønderjylland,  men  blev  snart  igjen 
fordrevet  af  de  holstenske  Grever.  Nu  rejste  ogsaa  de 
misfornøjede   danske  Stormænd   sig  til  aabent  Oprør  og 

indgik  Forbund  med  Hertug  Valdemar  og  de  holstenske 
Grever.  I  Spidsen  for  dem  stod  bl.  a.  den  ovenfor 
nævnte  Peder  Porses  Søn  Knud  Porse,  hidtil  mægtig 
i  Sverige  og  Norge,  hvor  den  umyndige  Konge  Magnus 
Smeks  Moder  Ingeborg,  en  Datter  af  Hakon  den 
5te,  var  ham  i  høj  Grad  hengiven,  men  nylig  fordreven 
derfra.  Kristoffer  flygtede  til  Meklenburg,  hvis  Fyrster 
endnu  af  Navn  vare  hans  Vasaller  (1326). 

Den  umyndige  Hertug  Valdemar  blev  derpaa 
kaaret  til  Danmarks  Konge.  Knud  Porse  fik  Sønder- 
Halland,  Samsø  og  Kallundborg,  blev  Hertug  og  ægtede 
Ingeborg.  Grev  Johan  fik  Laaland,  og  endelig  lod  Grev 
Gert  sin  Søstersøn  overdrage  sig  Hertugdømmet  i  Jyl- 
land som  et  arveligt  Len,  medens  han  tillige  som  Kon- 
gens Formynder  var  den  virkelige  Regent  i  Danmark. 

De  Danske  blev  imidlertid  snart  kjede  af  det  hol- 
stenske Herredømme,  og  Johan,  som  var  skinsyg  over 
Gerts  Overmagt,  lovede  igjen  Kristoffer  sin  Hjælp.  Denne 
kom  saaledes  med  holstenske  og  meklenburgske  Tropper 
over  til  Øerne;  men  den,  der  fik  Fordelen  deraf,  var 
Johan,  som  til  Erstatning  for  sine  Udlæg  nu  ogsaa  fik 
den  største  Del  af  Sælland  og  Skaane  i  Pant.  Greverne 
blev  derefter  enige  om,  at  Kristoffer  igjen  skulde  være 
Konge  i  Steden  for  Valdemar,  som  fik  sit  Hertugdømme 
tilbage  (1330).  Men  Grev  Gert  fik  nu  Fyn  som  arveligt 
Len,  desuden  det  meste  af  Nørrejylland  som  Pant  for 
sine  Omkostninger  i  Rigets  Tjeneste. 

Johan  var  saaledes  Herre  i  den  største  Del  af  det 
østlige,  Gert  i  den  største  Del  af  det  vestlige  Danmark; 
men  allerede  Aaret  efter  kom  det  til  Strid  imellem  dem. 
Kongen  tog  Johans  Parti  og  rykkede  frem  for  at  for- 
ene sig  med  ham;  men  Gert  ilede  dem  imøde  og  slog 
dem  ved  Danevirke.  Derefter  sluttedes  der  en  Fred, 
hvorved  Gert  fik  hele  Fyn  og  Nørrejylland  med  Kongens 
Friser  og  alle  kongelige  Rettigheder.  Kongen  skulde  ikke 
kunne    indløse    disse   Besiddelser  undtagen  ved  paa   én 

GaDg  at  udbetale  den  til  100,000  Mark  Sølv*)  forhøjede 
Pantesum,  d.  v.  s.  aldrig  (1332).  Kristoffer  var  nu  kun 
Konge  af  Navn  og  levede  paa  Laaland  af  sin  Halv- 
broders Naade;  men  efter  at  have  lidt  den  Ydmygelse 
at  blive  taget  til  Fange  af  to  Adelsmænd,  døde  han 
endnu  i  samme  Aar. 

Kort  før  Kristoffer  den  2dens  Død  havde  Skaanin- 
gerne  rejste  sig  mod  deres  tyske  Herrer,  dræbt  mange 
Holstenere  og  overgivet  deres  Land  til  Magnus  Smek. 
Denne  sluttede  derpaa  en  Ovenskomst  med  Grev  Johan, 
hvorved  han  beholdt  Skaane  og  Bleking  imod  at  betale 
en  Sum  Penge.  Grev  Johan,  Grev  Gert  og  Hertug 
Valdemar  beherskede  Rigets  3  andre  Hoveddele,  og  der 
var  ikk*e  Tale  om-  at  vælge  nogen  ny  Konge.  Kristoffers 
Søn,  Junker  Otto,  forsøgte  imidlertid  a,t  gjøre  sit  Krav 
paa  Kronen  gjældende  og  trængte  ind  i  Jylland,  men 
den  uerfarne  Yngling  blev  paa  Tap  hede  (ved  Viborg) 
fuldstændig  slaaet  af  den  sejrsvante  Gert  og  ført  fangen 
til  Segeberg  (1334). 

Danmarks  Elendighed  havde  naaet  sit  Højdepunkt: 
ligesom  i  Midten  af  det  12te  Aarhundrede  var  det  opløst 
i  flere  Dele,  og  som  det  dengang  hærjedes  af  Venderne, 
saaledes  udpintes  det  nu  af  de  tyske  Panteherrer  og 
deres  Fogeder.  Dengang  var  det  Landskabsalmuernes, 
nu  Stormændenes  Selvraadighed,  som  især  havde  bidra- 
get til  Ulykken.  Kongemagten  og  de  højere  Stænder  — 
Valdemar  den  Store  og  Absalon  —  havde  i  Forening 
kuet  Landskabernes  altfor  store  Selvstændighed;  men 
senere  havde  Stormændene  efterhaanden  hævet  sig  over 
Kongen  og  mere  og  mere  udvidet  deres  Forrettigheder, 
medens  de  Byrder,  som  oprindelig  vare  Forrettighedernes 
Betingelse,  til  samme  Tid  blev  formindskede.  Den  al- 
mindelige Folkevæbning  havde  tabt  sin  Betydning  lige 
over  for  det  adelige  Rytteri,  og  da  Kongerne  ikke  læn- 
gere kunde   stole  paa  dette,   havde   de  begyndt  at  ind- 


")  d.  e.  3,700,000  Kr.,  efter  Pengenes  nuværende  Værdi  henv.  30  Mill. 

kalde  tyske  Lejetropper.  Men  disse  kostede  store  Summer, 
som  Kongerne  ikke  kunde  udrede,  og  saaledes  havde 
Lejetroppernes  Herrer  faaet  Slotte  og  snart  hele  Land- 
skaber i  Pant.  De  indfødte  Stormænd  havde  forenet  sig 
med  de  fremmede  Panthavere,  og  til  sidst  havde  man 
fundet  Kongemagten  aldeles  overflødig.  Som  Tyskland  i 
det  foregaaende  Aarhundrede  fik  Danmark  saaledes  sit 
Interregnum,  der  dog  heldigvis  ikke  varede  saa  længe 
som  det  tyske. 

Kristoffer  den  2dens  yngste  Søn,  Junker  Valdemar, 
levede  i  Tyskland  og  udviklede  sig  til  en  fin  og  ridder- 
lig, verdensklog  Herre.  Grev  Gert  var  den  mægtigste 
Fyrste  i  Danmark;  men  Hertug  Valdemar,  som  var  kjed 
af  at  gaa  i  sin  Morbroders  Ledebaand*,  traadte  i  Under- 
handling med  Valdemar  Kristofferssøn  og  hans  Venner 
i  Tyskland,  og  paa  samme  Tid  brød  den  allerede  længe 
ulmende  Forbitrelse  blandt  Nørrejyllands  Bønder  og 
mindre  Adelsmænd  ud  i  aaben  Opstand  mod  det  hol- 
stenske Herredømme.  For  at  kue  disse  Bevægelser  drog 
Grev  Gert  med  talrige  tyske  Lejetropper  ind  i  Jylland 
og  for  frem  med  Ild  og  Sværd.  Det  saa  mørkt  ud  i 
Danmark;  men  pludselig  opklaredes  Mørket  ved  en 
Helts  kjække  Daad,  og  Vejen  banedes  for  den  Konge, 
som  atter  skulde  fremkalde  Dag  i  Landet. 

Blandt  de  jyske  Adelsmænd,  som  havde  rejst  sig 
mod  Grev  Gert,  var  Væbneren  Niels  Ebbessøn  til 
Nørreris.  Greven  laa  med  4000  Mand  i  Randers,  da 
Niels  Ebbessøn  med  c.  60  Svende  om  Natten  brød  ind  i 
Byen,,  trængte  ind  i  Gerts  Bolig  og  dræbte  ham  i  hans 
Sovekammer  (d.  1ste  April  1340).  Tyskerne  begyndte 
at  samle  sig;  men  efter  at  have  nedhugget  nogle  af 
dem  og  selv  mistet  en  af  sine  Mænd,  ilede  han  med 
de   øvrige   over  Gudenaa  og  kastede  Broen  af  efter  sig. 

Efter  den  frygtede  Voldsherres  Fald  blev  der  sluttet  et 
Forlig  med  hans  Sønner,  den  krigerske  Grev  Henrik, 
kaldet  ferreus  (Jærn -Henrik),  og  den  kloge  Grev  Klavs. 
Det  blev  bestemt,  at  Junker  Otto,  som  af  sit  langvarige 

Fangenskab  var  svækket  paa  Sjæl  og  Legeme,  skulde 
løslades,  men  opgive  al  Fordring  paa  Danmarks  Krone. 
Valdemar  (den  4de,  Atterdag)  skulde  være  Konge 
og  ægte  Hertug  Valdemars  Søster  Helvig;  den -Sum, 
han  fik  i  Medgift,  skulde  gaa  af  i  Pantesummen  for 
Nørrejylland;  thi  der  var  sluttet  en  Overenskomst  om 
en  Bytning  af  det  meste  af  Nørre-  og  Sønderjylland 
under  Form  af  gjensidig  Pantsættelse.  Den  nordligste 
Del  af  Nørrejylland  skulde  derefter  strax  overgives  til 
Kongen,  og  det  øvrige  kunde  han  indløse  partvis.  Jyderne 
vedblev  imidlertid  at  kæmpe  mod  deres  tyske  Under- 
trykkere og  belejrede  Skanderborg;  men  Grev  Henrik 
ilede  Fæstningen  til  Undsætning  og  fik  Blodhævn  over 
sin  Fader  ved  Niels  Ebbessøns  Fald. 

Imidlertid  var  Valdemar  Atterdag  bleven  hyldet  som 
Konge,  ikke  blot  i  det  lille  Stykke  af  Landet,  hvor  han 
stFax  fik  Magten,  men  ogsaa  i  Panthavernes  Besiddelser; 
kun  de  skaanske  Provinser  maatte  han  aftræde  til  Mag- 
nus Smek.  Derefter  begyndte  han  paa  sit  møjsommelige 
Arbejde:  igjen  at  samle  det  adsplittede  Rige.  Hans 
Opgave  var  vanskeligere  end  Valdemar  den  1stes,  og 
han  havde  ingen  Absalon  ved  sin  Side.  Men  han  for- 
enede i  sig  Krigerens,  Statsmandens  og  hvad  der  i 
denne  Tid  var  ligesaa  nødvendigt,  Pengemandens  Egen- 
skaber. Altid  virksom,  altid  snild  til  at  opfinde  Planer, 
utrættelig  og  hensynsløs  i  at  gjennemføre  dem,  kunde 
han  vel  opsætte  det,  hvortil  Tiden  ikke  var  gunstig,  men 
opgav  det  derfor  ikke. 

Den  første  Hoveddel  af  Riget,  som  det  lykkedes 
Valdemar  at  gjenvinde,  dels  ved  Indløsning,  dels  ved 
List  og  Magt,  var  den  østlige  Øgruppe.  Navnlig  afstod 
Grev  Johan  mod  en  Pengesum  sine  Besiddelser  med 
det  faste  Vordingborg,  som  derefter  blev  Kongens  sæd- 
vanlige Opholdssted.  Imidlertid  var  ogsaa  hans  Magt 
paa  Halvøen  bleven  betydelig  udvidet.  Derimod  solgte 
Valdemar   det  fjærne  Estland  til  de  tyske  Riddere  for 

en  Sum  Penge  og  „for  sin  kjære  Broder  Ottos  Sjæls 
Salighed,  da  denne  agtede  at  tjene  Gud  i  Ordenen". 
Dels  herved  og  dels  ved  at  paalægge  Skatter  blev  han 
sat  istand  til  at  indløse  Halvdelen  af  Fyn,  og  saaledes 
kuilde  han  i  Aaret  1349  paa  en  saa  tilfredsstillende 
Maade  aflægge  Regnskab  for,  hvorledes  han  havde  an- 
vendt sine  Midler,  at  et  Danehof  bevilgede  ham  et  nyt 
betydeligt  Skattepaalæg. 

Det  var  netop  paa  denne  Tid  (1349—50),  at  den 
forfærdelige  sorte  Død  rasede  her  i  Landet:  et  stran- 
det Skib,  hvis  Besætning  var  død,  skal  have  bragt  den 
til  Jylland,  og  ligesom  i  andre  Lande  skal  denne  frygte- 
lige Pest  ogsaa  i  Danmark  have  efterladt  mange  Egne 
næsten  mennesketomme.  Men  ogsaa  den  har  vistnok 
maattet  tjene  Valdemars  Planer:  herreløse  Ejendomme 
kunde  inddrages  under  Kronen,  og  Modstandskraften 
mod  denne  blev  svækket,  medens  intet  kunde  forstyrre 
Kongens  ubøjelige  Vilje.  Men  efterhaanden  vakte  hans 
kraftige  og  strænge  Regering  dog  almindelig  Misfornøjelse. 
Almuen  kaldte  ham  den  Onde,  fordi  han  trykkede  den 
med  svære  Skatter  og  nødte  den  til  haardt  Pligtarbejde, 
dels  ved  Opførelsen  af  faste  Borge,  dels  ved  talrige  An- 
læg til  Forbedring  af  Agerbrug,  Landeveje  o.  s.  v.  Gejstlig- 
heden maatte  finde  sig  i  stærke  Indgreb  i  dens  Rettig- 
heder. Kirkens  Anseelse  var  i  det  hele  i  Dalen,  og  fra 
Avignon  herskede  Paverne  ikke  med  samme  Magt  som 
før  fra  Rom.  De  vare  lette  at  vinde  med  Penge  og  ud- 
vortes Ydmyghed,  og  derpaa  sparede  Valdemar  ikke. 
Han  havde  allerede  gjort  en  Valfart  til  det  hellige  Land, 
og  senere  gjorde  han  en  Rejse  til  Avignon,  hvor  Paven 
tilstod  ham  stor  Indflydelse  paa  Besættelsen  af  Kirkens 
Embeder.  Gejstligheden  blev  saaledes  igjen  mere  af- 
hængig af  Kongemagten  og  søgte  i  den  en  Støtte  mod 
Adelens  Voldsomheder.  Stærk  Modstand  fandt  Valdemar 
derimod  hos  Adelen,  især  i  Jylland.  Den  var  bleven  alt- 
for   vant  til  Selvraadighed   til   at  kunne   finde  sig  i   en 

traftig  Kongemagt  og  saa  med  Forbitrelse  Valdemar 
inddrage  mange  Krongodser,  som  Adelsmændene  i  Op- 
løsningstiden  havde  tilvendt  sig. 

Til  sidst  rejste  Jyderne  sig  til  aabent  Oprør  og  for- 
bandt sig  med  de  holstenske  Grever  og  Hertug  Valde- 
mar, for  hvilke  Kongens  Magt  blev  altfor  truende.  Men 
Valdemar  Atterdag  slog  Holstenerne  i  Fyn,  ved  hvilken 
Lejlighed  Grev  Klavs  mistede  sit  ene  Øje  og  kun  med 
Nød  og  næppe  undgik  at  blive  fangen*).  Der  blev  der- 
paa  underhandlet  om  Fred,  og  nogle  af  Jydernes  Høv- 
dinger kom  under  Tilsagn  om  Lejde  over  til  Sælland; 
men  da  de  vendte  hjem  med  uforrettet  Sag,  blev  de 
dræbte  ved  Middelfartsund,  blandt  dem  den  rige  Niels 
Bugge  til  Hald,  der  saa  vel  under  Gerts  som  under 
Valdemars  Herredømme  havde  holdt  sig  i  trodsig  Uaf- 
hængighed. Kongen  svor,  at  han  ikke  havde  nogen  Del 
i  deres  Drab;  men  mange  nærede  dog  Mistanke  til  ham, 
og  først  Aaret  efter  (1360)  kom  det  til  Forlig.  Paa  et 
Danehof  i  Kallundborg  lovede  Kongen  og  med  ham  hans 
Søn,  Hertug  Kristoffer,  at  opretholde  de  gamle  Love 
og  alle  Stænders  Rettigheder;  Hertugen  i  Jylland  skulde 
nyde  sin  gamle  Ret;  men  saavel  han  som  Biskopper, 
Riddere  og  Riddersmænd**)  samt  al  Danmarks  Almue 
lovede  ogsaa  trolig  at  overholde  Rigets  Love  og  hjælpe 
Kongen  imod  dem,  som  „øve  Rov  eller  Brand  eller  for- 
ringe nogen  indenfor  Danmarks  Rige  eller  indføre  frem- 
mede Herrer  og  Mænd,  som  i  nogen  Maade  kunde  for- 
mindske Riget". 

Imidlertid  havde  Valdemar  Atterdag  med  Snildhed 
benyttet  sig  af  de  indre  Stridigheder  i  Sverige,  og  Mag- 
nus Smek  havde  for  at  vinde  hans  Hjælp  lovet  at  afstaa 
ham   Helsingborg  Slot;    tilHge  var  der  aftalt  et  Gifter- 


*)  Grev  Henrik,   som  blot  var  Kriger,  tumlede  sig  paa  den  Tid 
i  fremmede  Fyrsters  Tjeneste. 
'  **)  Ordet  „Adel"  bruges  først  senere. 

maal  imellem  Magnus's  Søn  Hakon  og  Valdemars 
Gaarige  Datter  Margrete.  Men  da  Magnus  ikke  strax 
overgav  Helsingborg,  satte  Valdemar  efter  Danehoffet 
i  Kallundborg  over  Sundet  og  erobrede  de  skaanske 
Provinser  (1360).  Da  Valdemar  saaledes  var  kommen  i 
Krig  med  Sverige,  stræbte  han  ogsaa  efter  at  underkaste 
sig  svenske  Lande,  navnlig  Øen  Gotland.  Denne  var 
fra  gammel  Tid  af  et  vigtigt  Mellemled  for  Handelen 
mellem  Tyskland  og  Rusland,  og  Staden  Visby  havde 
som  en  af  Sverige  næsttn  uafhængig  Frihavn  hævet  sig 
til  en  blomstrende  Hansestad,  der  stod  i  Spidsen  for  det 
store  tyske  Handelsforbunds  nordøstlige  Tredjedel.  Det 
var  en  prægtig  Stad  med  skjønne  Kirker  og  Stenhuse, 
vel  befæstet  med  Mure  og  Taarne  og  beboet  af  rige 
tyske  og  gotiske  Borgere ;  dens  Søret  stod  i  høj  An- 
seelse. Imod  denne  Stad  drog  Valdemar  med  en  be- 
tydelig Hær  (1361).  Gotlændernes  Modstand  blev  let 
besejret,  og  efter  at  Visby  havde  overgivet  sig,  lod  Kon- 
gen et  Stykke  af  Ringmuren  nedrive  og  red  gjennem 
Aabningen  ind  i  Staden.  Han  gjorde  et  rigt  Bytte  og 
forbandt  Øen  med  sine  øvrige  Lande;  fra  den  Tid  af 
kaldte  de  Danskes  Konge  sig  ogsaa  „de  Goters". 

Men  Visbys  Erobring  var  en  Udfordring  til  Hanse- 
forbundet, og  en  Del  af  dette,  navnlig  de  vendiske  Stæ- 
der, forbandt  sig  strax  derefter  med  Sverige  og  Norge 
mod  Danmark.  Det  var  de  svenske  Stormænd,  som 
ganske  havde  taget  Magten  fra  Magnus  Smek,  der  af- 
sluttede dette  Forbund  og  ligeledes  kort  før  i  Magnus's 
og  Hakons  Navn  havde  indgaaet  en  Overenskomst  med 
de  holstenske  Grever  Henrik  og  Klavs,  hvorved  de  for- 
pligtede Kong  Hakon  til  at  ægte  Grevernes  Søster 
Elisabeth.  Næste  Sommer  viste  Hanseaternes  Flaade 
sig  i  Sundet,  vel  forsynet  med  Blider  og  andre  Krigs- 
maskiner. De  belejrede  Helsingborg;  men  Valdemar 
angreb  dem  og  erobrede  en  stor  Del  af  deres  Skibe.- 
Perimod  havde  han  det  Uheld,  at  hans  eneste  Søn,  den 

tapre  unge  Hertug  Kristoffer,  blev  saaret  i  Hovedet 
af  en  fra  en  Blide  udskudt  Sten;  Aaret  efter  døde  han. 
Hanseaterne,  som  forgjæves  havde  ventet  paa  svensk 
Hjælp,  sluttede  Stilstand  (senere  Fred)  med  Valdemar, 
og  det  lykkedes  snart  ogsaa  denne  at  vinde  Sveriges  og 
Norges  Konger,  der  hos  ham  søgte  en  Støtte  mod  de 
overmodige  svenske  Stormænd.  Medens  Elisabeth  af 
Holsten  paa  Vejen  til  Sverige  kom  i  dansk  Fangenskab, 
holdt  Kong  Hakon  saaledes  Bryllup  med  den  tiaarige 
Margrete;  indtil  videre  blev  denne  overgivet  til  en  svensk 
Hovmesterinde,  som  sædvanlig  opholdt  sig  i  Norge  og 
endnu  skal  have  ladet  den  unge  Dronning  smage  Riset. 
Den  skuffede  Elisabeth  gik  i  Kloster. 

Men  de  svenske  Herrer  af  det  hidtil  herskende  Parti 
henvendte  sig  nu  fulde  af  Forbitrelse  til  Magnus  Smeks 
Svoger,  Hertug  Albrecht  af  Meklenburg,  og  tilbød  at 
tage  hans  Søn  Albrecht  til  Konge  (1363).  Den  sne- 
dige Hertug  Albrecht  havde  nylig  faaet  sin  anden  Søn 
Henrik  gift  med  Valdemar  Atterdags  ældre  Datter 
Ingeborg  og  havde  derved  aabnet  sit  Hus  Udsigt  til 
den  danske  Krone;  nu  greb  han  begj ærlig  Lejligheden 
til  at  tilvende  det  den  svenske.  Medens  Valdemar  Atter- 
dag opholdt  sig  i  Udlandet  hos  Kejseren  og  Paven,  blev 
Albrecht  valgt  til  Konge  i  Sverige  og  fik  snart  Over- 
haanden  over  Magnus  og  Hakon.  Den  sidste  beholdt 
Norge  og  søgte  siden  ved  dansk  Hjælp  at  vinde  Sverige 
tilbage.  Valdemar  erobrede  ogsaa  flere  svenske  Landr 
skaber,  og'  da  han  imidlertid  ogsaa  havde  indløst  det 
sidste  pantsatte  danske  Landskab,  Halvdelen  af  Fyn, 
stod  han  nu  paa  Højdepunktet  af  sin  Magt;  men  pludse- 
lig trak  et  stort  Uvejr  op  imod  ham. 

Hanseaterne  vare  paa  den  Tid  Herrer  over  det 
skaanske  Fiskeri;  deres  Boder  opfyldte  Kysten  mellem 
Skanør  og  Falsterbo,  hvor  de  styredes  af  egne  Fogeder 
og  kun  betalte  en  ringe  Afgift  til  den  danske  Konge. 
Men  Valdemar    havde    begyndt  at  forhøje  Afgiften,    og 

desuden  havde  saa  vel  han  som  den  norske  Konge  under 
^eres  Krig  med  Kong  Albrecht  og  hans  Fader,  Hertugen 
af  Meklenburg,  taget  Skibe,  som  tilhørte  de  meklenburgske 
Stæder;  men  disse  vilde  kun  regnes  for  Hertugens  Under- 
saatter,  naar  det  stemmede  med  deres  Fordel.  Udsen- 
dinge fra  alle  Hansestæderne  ligefra  Schelde  til  den 
finske  Bugt  samledes  nu  i  Køln  og  besluttede  Krig  mod 
Danmark  og  Norge;  det  var  første  Gang,  at  det  store 
Forbund  paa  denne  Maade  traadte  op  som  samlet  Magt. 
Da  Kong  Valdemar  modtog  de  talrige  Fejdebreve,  skal 
han  først  have  spottet  over  de  „seven  und  seventig 
hensen";  men  de  viste  sig  snart  som  farlige  Fjender,  og 
til  dem  sluttede  sig  i  Begyndelsen  af  Aaret  1368  et  stort 
Forbund  af  alle  hans  Modstandere.  Sverige,  Meklenburg 
og  Holsten  sluttede  en  Overenskomst  om  at  dele  Dan- 
mark; de  jyske  Herremænd  forbandt  sig  med  deres 
Fædrelands  Fjender,  og  den  svage  Hertug  Henrik  af 
Jylland,  der  nogle  Aar  før  var  fulgt  efter  sin  Fader 
Valdemar  den  5te,  føjede  sit  Navn  til  Forbundet.  Imod 
saa  mange  Fjender  troede  Valdemar  Atterdag  ikke  at 
kunne  udrette  noget;  han  forlod  derfor  sit  Rige  for  at 
søge  Hjælp  i  Tyskland  og  lade  Stormen  rase  ud.  Under 
sin  Fraværelse  satte  han  den  dygtige  Henning  Pod- 
busk  til  Rigets  Høvedsmand,  og  til  ham  og  det  konge- 
lige Raad  overlod  han  de  nødvendige,  men  ydmygende 
Underhandlinger  med  de  mægtige,  forhen  foragtede 
Stæder. 

Men  under  Kongens  Fraværelse  gik  det  sørgeligt  til 
i  Danmark.  Kong  Albrecht  gjorde  Indfald  i  Skaane,  de 
holstenske  Grever  traadte  op  som  Herrer  i  Jylland,  og 
Hansestædernes  Flaade  hærjede  paå  Øerne.  Med  Stæ- 
derne kom  det  imidlertid  snart  til  Stilstand  og  derefter 
til  Fred  (1370);  men  denne  blev  kjøbt  paa  haarde  og 
ydmygende  Betingelser.  Hanseaterne  fik  endnu  større 
Handelsfriheder  end  før  og  skulde  til  Pant  for  disses 
Overholdelse  i  15  Aar  have  Slottene  paa  Skaanes  Vest- 

kyst  i  Besiddelse  og  nyde  Indtægt  af  de  tilliggende 
Herreder.  Kong  Valdemar  skulde  stadfæste  disse  Be- 
tingelser, hvis  han  vilde  blive  ved  sit  Rige,  og  ingen 
maatte  blive  Konge  i  hans  Sted  uden  med  Stædernes 
Samtykke. 

Efter  forgjæves  at  have  søgt  andre  Udveje  maatte 
Valdemar  endelig  antage  Freden  og  vendte  derpaa  efter 
næsten  4  Aars  Fraværelse  tilbage  til  sit  ødelagte  Rige. 
Ogsaa  med  sine  øvrige  Fjender  sluttede  han  Fred  og 
begyndte  derpaa  igjen  møjsommeligt  at  arbejde  paa  Lan- 
dets Gjenoprejsning.  Især  henvendte  han  sin  Opmærk- 
somhed paa  Sønderjyllands  Gjenforening  med  Kongeriget. 
Den  barnløse  og  rimeligvis  svagelige  Hertug  Henrik 
understøttede  i  sine  sidste  Aar  hans  Bestræbelser  i 
denne  Retning.  Den  nordlige  Del  af  Hertugdømmet 
kom  saaledes  dels  i  Hertugens  Levetid,  dels  strax  efter 
hans  Død  i  Kongens  Hænder,  og  denne  syntes  saaledes 
at  have  de  bedste  Udsigter  til  at  naa  sit  Maal.  Men 
uheldigvis  overlevede  Valdemar  Atterdag  kun  i  et  Par 
Maaneder  Hertug  Henrik:  han  døde  (1375)  paa  sit  Jagt- 
slot Gurre,  der  efter  Sagnet  var  ham  siaa  kjært,  at 
han  sagde,  at  han  ikke  vilde  misunde  Vor  Herre  Himme- 
rige, naar  han  blot  maatte  beholde  Vordingborg  og 
Gurre.  Omkring  disse  sine  Yndlingsslotte  lader  Folke- 
troen ham  derfor  ogsaa  hver  Nat  føre  sin  vilde  Jagt. 

Med  Valdemar  Atterdag  og  Hertug  Henrik  vare 
begge  de  mandlige  Linjer  af  Svend  Estridssøns  Hus  ud- 
døde i  samme  Aar,  og  det  varede  et  halvt  Aar,  inden 
man  kunde  blive  enig  om  et  nyt  Kongevalg.  Af  Valde- 
mars Børn  levede  kun  den  norske  Dronning  Margrete, 
som  med  Hakon  den  6te  havde  en  4aarig  Søn  Oluf. 
Den  ældre  Datter  Ingeborg  var  død,  men  havde  af  sit 
Ægteskab  med  Henrik  af  Meklenburg  efterladt  en  Søn, 
Albrecht  den  yngre,  og  flere  Døtre.  Den  gamle 
Hertug  Albrecht  af  Meklenburg  betragtede  sin  Sønnesøn 
som  Arving  til  Danmark  og  sluttede  et  Forbund  med  de 

holstenske  Grever,  hvilke  han  ikke  blot  lovede  Sønder- 
jylland, men  ogsaa  andre  Dele  af  Riget.  Greverne  skred 
ogsaa  strax  til  at  sætte  sig  i  Besiddelse  af  Hertug- 
dømmet og  naaede  deres  Maal  ved  Magt  og  List.  Ogsaa 
Kong  Albrecht  af  Sverige  sluttede  sig  til  Forbundet  og 
optog  de  danske  Løver  i  sit  Vaaben.  Men  alt  dette 
opbragte  de  Danske  mod  Meklenburgerne ,  som  jo  des- 
uden havde  været  Rigets  Fjender.  Derimod  vandt  den 
kloge  Margrete,  som  selv  havde  begivet  sig  til  Danmark, 
ved  Løfter  og  Venlighed  de  danske  Stormænd.  Saaledes 
valgtes  Oluf  til  Konge,  og  paa  deres  Søns  Vegne  under- 
skrev Kongen  og  Dronningen  af  Norge  en  Haandfæstning, 
som  i  det  hele  stemmede  med  Kristoffer  den  2dens. 
Dronning  Margrete  blev  i  Danmark  som  Formynderske 
for  sin  Søn. 

Hansestæderne  erkjendte  Olufs  Valg  med  fuldstændig 
Stadfæstelse  af  alle  deres  Handelsfriheder  i  Danmark  og 
Norge,  og  Meklenburgerne  søgte  forgjæves  at  gjøre  deres 
Fordringer  gjældende  med  Magt.  Imidlertid  var  Dan- 
marks Tilstand  under  det  mere  eller  mindre  fjendtlige 
Forhold  til  Nabolandene  endnu  meget  usikker,  og  Mar- 
grete maatte  i  Begyndelsen  gaa  frem  med  stor  Forsig- 
tighed. Mange  Godser,  som  hendes  Fader  havde  lagt  til 
Kronen,  blev  igjen  tildømte  Herremændene;  fra  Borgene 
paa  Kysterne  drev  Ridderne  Sørøveri,  og  Dronningen 
maatte  forbinde  sig  med  Hansestæderne  imod  dem; 
Greverne  af  Holsten  vare  Herrer  i  Sønderjylland,  og 
Jærn-Henriks  Søn  Gerhard  den  6te  forlenedes  med 
Hertugdømmet,  som  fra  nu  af  sædvanlig  blev  kaldet 
Slesvig  (1386).  Han  blev  ogsaa  Herre  over  Nordfrisland, 
hvis  Udstrækning  i  øvrigt  under  Valdemar  Atterdag  var 
bleven  meget  formindsket  ved  en  forfærdelig  Vandflod, 
den  saakaldte  store  Folkedrukning. 

Medens  den  skæbnesvangre  Forbindelse  mellem  det 
danske  Sønderjylland  og  det  tyske  Holsten  var  bleven 
knyttet,   skete   det  første  Skridt  til   de  nordiske  Rigers 

Forening.  Oluf  var  nemlig  bleven  Konge  i  Norge  ved 
sin  Faders  Død  (1380),  og  som  Ætling  af  det  svenske 
Kongehus  havde  han  den  bedste  Udsigt  til  ogsaa  at 
vinde  Herredømmet  i  Sverige:  da  døde  han  pludselig  i 
Aaret  1387.  Margrete  blev  derpaa  i  Danmark  valgt  til 
„fuldmægtig  Frue  og  Husbonde  og  det  danske  Riges 
Formynderske",  indtil  hun  og  Folket  kom  overens  om 
at  vælge  en  Konge.  Ligeledes  kaaredes  hun  i  Norge 
til  at  forestaa  Regeringen,  og  det  varede  ikke  længe, 
før  end  hun  ogsaa  fik  Magten  i  Sverige. 


§  3.     Norge  fra  Midton  af  det  Ilte  Aarhundrede 
til  de  3  nordiske  Higers  Forening. 

Kong  Harald  Haardraade  (se  S.  33 — 35),  var 
€n  i  mange  Henseender  udmærket  Mand:  kæmpehøj  af 
Væxt,  vidt  berømt  som  Krigshelt,  en  statsklog  Fyrste  og 
en  ypperlig  Skjald.  Han  herskede  med  stor  Kraft  og 
Strænghed  og  søfi^te  ved  alle  Midler  at  knække  Stor- 
mændenes Selvraadighed.  Den  mest  ansete  af  disse  var 
Ejnar  Tambeskjælver,  som  altid  havde  været  Haralds 
Modstander.  Den  gamle  Helt  var  en  djærv  Talsmand 
for  Bøndernes  Rettigheder,  men  trodsede  undertiden  selv 
Lov  og  Ret;  hans  Magt  var  saa  stor,  at  han  engang 
kom  sejlende  til  Nidaros  med  9  Langskibe  og  henved 
€00  Mand.  Tilsidst  dræbte  han  en  Slægtning  af  Kongen, 
5om  havde  drevet  Spot  med  ham,  og  Harald  pønsede 
nu  kun  paa  Hævn.  Begges  Venner  mæglede  imidlertid 
imellem  dem,  og  der  blev  aftalt  et  Forligsmøde.  Men 
da  Ejnar  kom  til  Nidaros  og  traadte  ind  i  den  Stue, 
hvor  Mødet  skulde  holdes,  blev  han  dræbt  af  Kongens 
Mænd.  —  Harald  Haardraade  anlagde  Staden  Oslo 
(nu  Kristianias  Forstad),  hvorfra  han  havde  et  bekvemt 
Udgangspunkt  for  sine  Tog  mod  Danmark.  Efter  at  han 
endelig  havde  hørt  op   med   disse,   holdt  han  dog  ikke 

længe  Fred,  men  gjorde  efter  Toste  Jarls  Opfordring  (se 
S.  35)  et  Tog  til  England  for  at  erobre  dette  Rige.  Han 
havde  udrustet  saa  stor  og  skjøn  en  Hær,  at  dens  Mage 
vist  nok  aldrig  er  udgaaet  fra  Norge.  I  Begyndelsen 
havde  han  ogsaa  god  Fremgang,  men  i  det  afgjørende 
Slag  ved  Stanford  Bro  faldt  baade  han  og  Toste  mod 
den  engelske  Konge  Harald  Godvinssøn  (1066).  Hans 
Søn  Olaf  førte  Hærens  Levninger  tilbage  til  Norge. 

Olaf  Kyrre  (d.  e.  den  Rolige)  var  i  Modsætning 
til  Faderen  en  meget  mild  og  fredelig  Mand.  Han  sør- 
gede for  Landets  Opkomst,  fremmede  Orden  og  Sædelig- 
hed og  indførte  en  større  Pragt  og  Bekvemmelighed  i 
Klædedragten  og  Husenes  Indretning.  Før  havde  man  i 
Stuerne  Ildsteder  midt  paa  Gulvet,  som  bestod  af  den 
bare  Jord,  og  Røgen  gik  ud  igjennem  en  Aabning  i 
Taget  (Ljoren);  nu  begyndte  man  at  indrette  Ovne  og 
Vinduer  og  belægge  Gulvene  med  Sten.  Handelen  med 
Udlandet  blev  livligere  og  traadte  i  Steden  for  Vikinge- 
togene. Saaledes  hævede  Kjøbstederne  sig,  bl.  a.  det 
af  Oluf  anlagte  Bergen.  Saa  vel  der  som  i  Nidaros 
byggede  han  Domkirker  og  stiftede  faste  Bispedømmer, 
medens  de  tidligere  norske  Biskopper  ikke  havde  haft 
noget  bestemt  Sæde.  Olufs  Regering  var  en  lykkelig  Tid 
for  Norge,  og  han  døde  begrædt  af  sit  Folk  (1093). 

Olafs  Søn  Magnus  Barfod  lignede  sin  Farfader 
i  Begjærlighed  efter  Magt  og  Ære  og  tumlede  sig  i  sin 
tiaarige  Regering  paa  idelige  Krigstog.  Først  drog  han 
vesterpaa  til  Skotland  og  de  der  omkring  liggende  Øer 
og  undertvang  saa  vel  Ørkenøerne  som  Syderøerne,  hvor 
det  norske  Overherredømme  enten  ganske  var  ophørt 
eller  blevet  til  et  tomt  Skin;  fra  nu  af  vedvarede  det  i 
lang  Tid.  Under  sit  Ophold  paa  Syderøerne  antog 
Magnus  den  der  brugelige  Dragt,  hvoraf  han  hk  sit  Til- 
navn. Senere  drog  han  igjen  vesterpaa  og  gjorde  An- 
greb paa  Irland.  Det  lykkedes  ham  at  underkaste  sig 
Dublin,   hvor  der  fra  gammel  Tid  af  var  en  norsk  Ny- 


Eystein  og  Sigurd  Jorsalafarer.  89 

bygd;   men  kort  efter  blev  han   overfaldet  af  Irerne  og 
faldt  med  mange  af  sine  Mænd  (1103). 

Magnus  Barfods  halvvoxne  Sønner  Eystein  og  Si- 
gurd fik  derpaa  i  Fællesskal?  Kongemagten.  Sigurd 
gjorde  snart  efter  et  Korstog  til  det  hellige  Land,  hvoraf 
han  fik  Tilnavnet  Jorsalafarer.  Han  sejlede  ud  med 
en  prægtig  Flaade  og  10,000  Mand  og  tilbragte  den 
første  Vinter  i  England,  den  anden  i  Jakobsland  (d.  e. 
Galicien),  kæmpede  derefter  med  Mavrerne  i  Portugal 
og  besøgte  Normannerne  i  Syditalien.  Efter  at  være 
kommen  til  Palæstina  forrettede  han  sin  Andagt  i  Jeru- 
salem, hvor  han  fik  en  Spaan  af  det  hellige  Kors  imod 
at  forpligte  sig  til  af  al  Magt  at  fremme  Kirkens  Sag  i 
Norden.  Derpaa  hjalp  han  Kong  Balduin  af  Jerusalem 
til  at  erobre  Sidon  og  sejlede  derfra  til  Konstantinopel. 
Her  blev  han  modtaget  med  stor  Hæder  af  Kejser 
Alexius,  hvem  han  skjænkede  sine  Skibe,  og  medens 
mange  af  hans  Mænd  tog  Tjeneste  blandt  Væringerne, 
drog  han  over  Land  tilbage  til  Norge.  Her  havde 
imidlertid  hans  Broder  Eystein  virket  i  sin  Farfaders 
Aand  og  gjort  mange  Indretninger  til  Landets  Opkomst; 
bl.  a.  havde  han  anlagt  Fjældstuer  paa  Dovrefjæld.  Han 
var  en  vennesæl,  forstandig  og  retfærdig  Fyrste,  medens 
Sigurd  viste  sig  mere  og  mere  lidenskabelig  og  voldsom, 
ja  endog  undertiden  havde  Anfald  af  Vanvid. 

Efter  Eysteins  Død  regerede  Sigurd  Jorsalafarer  i 
8  Aar  alene.  I  Overensstemmelse  med  det  i  Jerusalem 
aflagte  Løfte  virkede  han  især  for  Kirken.  Der  oprette- 
des nu  faste  Bispestole  i  Stavanger  og  Oslo,  ligeledes  i 
flere  af  Koloni-Landene,  som  i  Grønland;  der  stiftedes 
Klostere,  og  Tienden  indførtes,  medens  derimod  Cølibatet 
ikke  kunde  trænge  igjennem  i  Norge.  I  Slutningen  af 
Sigurds  Regering  kom  en  Irlænder,  Harald  Gille,  til 
Norge  og  erklærede  sig  for  en  Søn  af  Magnus  Barfod. 
Det  har  han  sandsynligvis  ogsaa  været;  men  da  han  ikke 
kunde  bevise  det  paa  anden  Maade,   maatte  han  under- 

kaste  sig  Jærnbyrd.  Ledet  af  to  Biskopper  gik  han 
uskadt  over  9  gloende  Plovjern,  og  Sigurd  erkjendte 
ham  derpaa  for  sin  Broder. 

Efter  Sigurd  Jorsalafarers  Død  (1130)  begyndte  en 
Række  af  Tronstridigheder  og  Borgerkrige,  som  plagede 
Norge  i  over  100  Aar.  Medens  i  Danmark  ét  Medlem 
af  Kongehuset  besteg  Tronen  ved  Valg,  ansaa  man  i 
Norge  enhver  mandlig  Ætling  af  Kongestammen  for  be- 
rettiget til  at  faa  Del  i  Herredømmet,  enten  han  var 
ægte  eller  uægte  født.  Stridighederne  begyndte  imellem 
Harald  Gille  og  Sigurd  Jorsalafarers  Søn  Magnus, 
senere  kaldet  den  Blinde.  Magnus  var  en  raa  og 
lastefuld  Yngling,  Harald  en  svag  og  ubetydelig  Mand, 
som  ganske  lod  sig  styre  af  Stormændene  og  selv  kun 
udmærkede  sig  som  Hurtigløber.  Efter  forskjellige  Kampe 
lykkedes  det  Harald  at  fange  Magnus,  som  blev  blindet, 
paa  den  grusomste  Maade  lemlæstet  og  sat  i  Klosteret 
paa  Munkholmen  ved  Nidaros.  Harald  Gille  regerede 
derpaa  alene,  men  uden  Kraft  og  Anseelse. 

Ligesom  Harald  Gille  pludselig  var  fremtraadt  som 
Sigurd  Jorsalafarers  Broder,  saaledes  optraadte  der  under 
Haraids  Regering  en  højtbegavet  Æventyrer,  Sigurd 
Slembe  eller  Slembedjakn,  som  ligeledes  erklærede 
sig  for  en  Søn  af  Magnus  Barfod.  Harald  vilde  lade  ham 
snigmyrde;  men  Sigurd  undkom  ved  at  springe  i  Vandet 
og  myrdede  kort  efter  Kongen  i  hans  Seng  (1136).  Da 
han  selv  ikke  kunde  vinde  Tilhængere,  tog  han  Magnus 
den  Blinde  ud  af  Klosteret  og  fik  ved  at  benytte  hans 
Navn  et  Parti  for  sig  imod  Haralds  umyndige  Sønner, 
Sigurd  Mund  (saaledes  kaldet  formedelst  sin  hæslige 
Mund)  og  Inge.  Men  disses  Venner  sejrede  i  Sigurd 
Slembes  Fraværelse  i  et  Slag  ved  Minne  (ved  Mjøsen) 
over  Magnus's  Hær.  Den  toaarige  Kong  Inge  blev  under 
Kampen  baaret  i  Barmen  af  en  Høvding  og  fik  derved 
saadanne  Tryk  og  Stød,  at  han  blev  en  Krøbling.  Efter 
dette    Slag   flygtede    Magnus    til    Danmark,    hvor   Erik 

Emun,  der  tidligere  selv  som  Flygtning  havde  været  i 
Norge,  tog  vel  imod  ham  og  førte  ham  tilbage  med  en 
stor  Flaade.  Men  hverken  han  eller  Sigurd  Slembe 
kunde  udrette  noget,  og  til  sidst  omkom  Magnus  i  et 
Slag,  medens  Sigurd,  efter  at  have  kæmpet  med  mage- 
løs Tapperhed  og  forsøgt  paa  at  redde  sig  ved  Svøm- 
ning under  Vandet,  blev  fanget  og  dræbt  under  de  gru- 
somste Pinsler,  som  han  bar  med  utrolig  Standhaftig- 
hed (1139). 

I  nogen  Tid  havde  Norge  nu  Fred  og  Ro,  medens 
Riget  styredes  af  de  mægtigste  Lendermænd,  som  dan- 
nede de  unge  Kongers  Raad.  Den  milde  og  svagelige 
Inge  vedblev  ogsaa,  da  han  blev  voxen,  at  lade  disse 
raade,  medens  Sigurd  blev  en  voldsom  og  lidenskabelig 
Herre.*)  Under  disse  Konger  fik  Norge  sit  eget  Ærke- 
bispedømme  i  Nidaros  (1152),  efterat  det  i  henved  50 
Aar  havde  staaet  under  Ærkebiskoppen  i  Lund.  Paa 
samme  Tid  oprettedes  der  et  nyt  Bispedømme  i  Ha- 
mar. Under  det  nye  Ærkebispedømme  lagdes  desuden 
de  to  islandske  Bispestole  samt  Grønlands,  Færøernes, 
Ørkenøernes  og  Syderøernes  Bispedømmer,  saa  at  Trond- 
hjems  Ærkebiskop  i  alt  fik  10  Lydbiskopper. 

Efter  Sigurd  Munds  og  Inges  Død  satte  den  kloge 
Erling  Skakke**),  der  var  gift  med  en  Datter  af  Si- 
gurd Jorsalafarer,  sin  5aarige  Søn  Magnus  paa  Tronen 
(1162).  Da  Magnus  Erlingssøn  kun  paa  mødrene 
Side  nedstammede  fra  Kongehuset,  søgte  hans  Fader  at 
bøde  paa  denne  Mangel  ved  at  skaffe  ham  en  af  Kirken 
helliget  Ret.  Han  sluttede  nemlig  en  Overenskomst  med 
Ærkebiskoppen  i  Nidaros,  hvorefter  Magnus  blev  salvet 


*)  Vi   forbigaa    en   tredje    Broder    ligesom    før   og    senere    flere 
andre  mindre  vigtige  Konger. 
**)  Dette  Navn  havde  Erling  faaet,  fordi  han  som  Deltager  i  et 
Korstog  under  en  Kamp  med  Saracenerne  havde  faaet  et  Hug 
i  Halsen,  hvorefter  han  bar  sit  Hoved  noget  skævt. 

Og  kronet,  og  der  blev  indrømmet  Biskopperne  en  stor 
Indflydelse  paa  Valget  af  en  Tronfølger.  Ligesom  i  Dan- 
mark støttede  Kongemagten  sig  nu  ogsaa  i  Norge  paa 
et  Forbund  med  Herrestanden  og  Gejstligheden.  Flere 
Opstande  af  Kongeætlinger  vare  imidlertid  dæmpede; 
men  da  Erling  forfulgte  Deltagerne  med  stor  Strænghed, 
dannede  der  sig  Skarer  af  fredløse  Mænd,  som  opholdt 
sig  paa  Fjældene  og  i  Grænseskovene  og  derfra  gjorde 
Indfald  i  Bygderne.  En  saadan  Skare  var  Birke- 
benernes,  saa  kaldet,  fordi  de  vare  saa  fattige,  at  de 
maatte  binde  Birkebark  om  Benene  i  Steden  for  Fodtøj. 
Men  dette  i  Begyndelsen  foragtede  Parti  fik  stor  Be- 
tydning, da  den  højtbegavede  Sverre  blev  dets  Fører. 
Sverre,  som  erklærede  sig  for  en  Søn  af  Sigurd 
Mund,  var  opdraget  hos  Biskoppen  paa  Færøerne  og 
bestemt  til  Præst,  men  havde  begivet  sig  til  Norge  for 
om  muligt  at  gjøre  sin  Fordring  paa  Tronen  gjældende. 
Han  fandt  -imidlertid  Magnus  Erlingssøns  Herredømme 
altfor  vel  befæstet  til  at  prøve  derpaa  og  var  draget  til 
Sverige,  da  Birkebenerne  henvendte  sig  til  ham  og 
tvang  ham  til  at  blive  deres  Høvding  (1177).  I  Be- 
gyndelsen bestod  hans  hele  Hær  af  70  Mand,  som  til- 
dels manglede  baade  Klæder  og  Vaaben.  Med  disse 
drog  han  under  usigelige  Besværligheder  gjennem  de 
store  Ødemarker  og  Skove  i  Dalarne  og  Jemteland  til 
Trøndelagen,  hvor  Indbyggerne  vare  Magnus  Erlingssøn 
mindre  hengivne  end  i  det  øvrige  Norge.  Hans  Skare 
voxede,  og  Trønderne  hyldede  ham  som  Konge ;  men  da 
Erling  og  Magnus  nærmede  sig,  maatte  han  ilsomt  drage 
til  en  anden  Kant  af  Landet.  I  to  Aar  flakkede  han 
saaledes  under  utrolige  Besværligheder  om  fra  den  ene 
Del  af  Norge  til  den  anden;  men  imidlertid  udviklede 
han  sin  Krigerskare  til  en  uovertræffelig  Udholdenhed 
og  Krigstugt  og  overvandt  til  sidst  alle  Hindringer.  Det 
lykkedes  ham  at  fælde  Erling  Skakke  i  et  Slag  ved  Ni- 
daros,    og    efter    et  nyt  Slag    paa    samme   Sted   maatte 

Magnus  Erlingssøn  flygte  til  Danmark.  Imidlertid  kom 
han  snart  igjen  tilbage,  og  der  førtes  endnu  i  flere  Aar 
en  haardnakket  Kamp  mellem  hans  Parti,  hvortil  næsten 
alle  gamle  Høvdingeætter  hørte,  og  Sverres  raa,  men 
tapre  Krigere,  indtil  endelig  de  sidste  vandt  en  af- 
gjørende  Sejr  i  et  Søslag  ved  Sognefjord.  Da  Birke- 
benerne trods  Fjendernes  store  Overmagt  med  uimod- 
staaelig  Kraft  trængte  frem  fra  Skib  til  Skib,  sprang 
Magnus  til  sidst  over  Bord  og  omkom  med  en  Mængde  af 
sine  mest  ansete  Mænd  (1184). 

Ved  Sverres  Sejr  indtraadte  der  en  stor  Forandring 
i  Norges  Forhold.  Stormændenes  Magt  blev  knækket, 
mange  gamle  Slægter  gik  til  Grunde,  og  Mænd  af  den 
ringeste  Stand  hævedes  til  de  højeste  Værdigheder.  Konge- 
magten løstes  fra  det  afhængige  Forhold,  hvori  den  var 
bleven  stillet  til  Kirken.  Men  de  mægtige  Fjender, 
som  Sverre  ved  disse  Forandringer  skabte  sig,  vakte 
idelig  nye  Opstande  imod  ham,  for  hvilke  de  satte 
virkelige  eller  foregivne  Sønner  af  Inge  eller  Magnus 
Erlingssøn  i  Spidsen.  Sverre  overvandt  det  ene  Parti 
efter  det  andet;  men  meget  farlig  blev  Kampen  med  det 
sidste  af  dem.  Baglerne,  saaledes  kaldte  af  Bag  al 
(Baculus),  en  Bispestav,  fordi  Partiet  var  stiftet  af  Biskop 
Nik  ol  au  s  af  Oslo.  Denne  snedige  og  herskesyge  Mand, 
som  var  en  Halvbroder  af  Kong  Inge,  havde  ligesom 
Ærkebispen  af  Nidaros  begivet  sig  til  Danmark,  hvor  de 
fandt  en  mægtig  Beskytter  i  Ærkebiskop  Absalon.  Bag- 
lerne fik  Magten  i  den  største  Del  af  Norge,  og  Inno- 
cens  den  3dje,  som  netop  paa  denne  Tid  besteg  Pave- 
stolen, udslyngede  Bandstraalen  over  Sverre.  Men  denne 
viste  under  disse  truende  Forhold  en  overordentlig  Kraft. 
Han  fortsatte  Kampen  med  Baglerne  med  stigende  Held 
og  stred  tillige  med  aandelige  Vaaben,  idet  han  ud- 
sendte et  mærkeligt,  endnu  opbevaret  Stridsskrift  mod 
Gejstligheden.    I  det  hele  var  Sverre  en  Mand  af  usæd- 

vanlig  Dannelse,  eg  under  sine  idelige  Krige  fandt  han 
dog  Tid  til  at  sysselsætte  sig  med  Videnskaberne.  Han 
samlede  bl.  a.  ældre  Kongesagaer  og  lod  sin  egen 
forfatte. 

Ved  Sverres  Død  (1202)  besteg  hans  Søn  Hakon 
den  3dje  Tronen.  Denne  ædle  og  dygtige  Konge,  der 
ligesom  Faderen  var  en  udmærket  dannet  Mand,  gjengav 
Riget  Ro  ved  at  slutte  Forlig  med  Biskopperne,  men 
døde  allerede  1204.  Derefter  begyndte  Partikampene 
paa  ny.  Kong  Sverre  beholdt  Magten  i  dot  nordlige 
Norge,  medens  Baglerne,  understøttede  af  Valdemar 
Sejr,  indsatte  en  foregiven  Søn  af  Magnus  Erlingssøn 
(Erling  Stenvæg)  til  Konge  i  det  sydlige.  Efter  forskj  el- 
lige  Stridigheder,  dels  imellem  Baglerne  og  Birkebenerne, 
dels  imellem  de  sidstes  Høvdinger  indbyrdes,  besteg  Ha- 
kon den  3djes  unge  Søn,  Hakon  Hakonssøn,  Tronen 
og  blev  anerkjendt  af  begge  Partier  (1217).  Flere  nye 
Oprørsflokke  (Slitunger  og  Ribbunger)  blev  overvundne; 
men  en  haard  Kamp  maatte  Hakon  endnu  bestaa  med 
den  mægtige  Skule  Jarl,  som  havde  faaet  Herredøm- 
met over  en  Tredjedel  af  Riget.  Uagtet  Hakon  paa  en  i 
Rigsforsamling  i  Bergen  blev  erklæret  for  eneberettiget  ] 
til  Tronen,  og  uagtet  han  ægtede  Skules  Datter,  vedblev  > 
denne  dog  at  stræbe  efter  Kongemagten.  Forgjæves  : 
søgte  Hakon  at  tilfredsstille  ham  ved  at  udnævne  ham 
til  Hertug  (en  i  Norge  hidtil  ukjendt  Værdighed);  til 
sidst  gjorde  han  aabenbar  Opstand  og  lod  sig  udraabe 
til  Konge.  Efter  først  at  have  været  heldig  blev  han 
siden  fuldstændig  slaaet  og  tog  sin  Tilflugt  til  et  Klo- 
ster; men  Birkebenerne  satte  Ild  paa  dette,  og  da  Skule 
kom  ud,  blev  han  dræbt  (1240). 

Hermed  endte  de  langvarige  Borgerkrige,  og  Hakon 
Hakonssøn  regerede  fra  nu  af  med  stor  Dygtighed  og 
Anseelse.  Han  forbedrede  Lovene,  afskaffede  Jærnbyrd 
og  indskrænkede  Blodhævn.  Der  vedtoges  en  ny  Tron- 
følgelov,   ifølge    hvilken  Kongens    ældste    ægtefødte   Søn 

skulde  være  Konge.  I  Modsætning  til  de  tidligere  For- 
hold gjorde  Hakon  sin  Indflydelse  gj ældende  i  Danmark, 
hvor  de  indre  Stridigheder  nu  begyndte.  Paven  vilde 
have  ham  til  Modkejser  mod  Frederik  den  2den,  og  Lud- 
vig den  Hellige  af  Frankrig  søgte  at  faa  ham  til  Del- 
tager i  sit  Korstog;  men  han  var  for  klog  til  at  indlade 
sig  paa  nogen  af  Delene.  Island  og  Grønland  kom 
paa  hans  Tid  under  Norge.  Den  lille  fattige  Koloni  i 
Grønland  havde  hidtil  styret  sig  selv,  men  aldrig  haft 
stor  Betydning;  desto  mærkeligere  var  i  flere  Hen- 
seender Island. 

Ved  Overgangen  fra  Oldtiden  til  Middelalderen  havde 
Øen  været  Skuepladsen  for  idelige  Familiefejder,  som 
ere  skildrede  i  talrige  Sagaer  (f.  Ex.  Njals  Saga);  men 
derefter  havde  Kristendommen  gjort  sin  Indflydelse  gjæl- 
dende,  og  i  nogen  Tid  udøvede  Biskopperne  en  patriar- 
kalsk Myndinghed,  især  den  fortræffelige  G  is  sur  (c. 
1100).  Paa  hans  Tid  bestemtes  det,  at  Loven  skulde 
optegnes,  og  saaledes  fik  Island  sin  skriftlig  forfattede 
Lov  (Graagaasen  kaldet)  tidligere  end  noget  andet 
nordisk  Land.  I  det  hele  begyndte  Islænderne  paa  den 
Tid  skriftlig  at  optegne  hvad  de  hidtil  havde  bevaret 
ved  mundtlig  Overlevering,  og  især  maa  to  Mænd  nævnes 
som  de,  der  have  lagt  Grunden  til  den  islandske  Lite- 
ratur,  nemlig  Sæmund  og  Are,  begge  med  Tilnavnet 
Frode,  d.  e.  den  Kyndige.  Begge  forfattede  historiske 
Skrifter,  og  Sæmund  tillægger  man  tillige  Æren  for  at 
have  samlet  og  optegnet  den  ældre  Edda.  De  vare 
begge  Høvdinger  og  tillige  Præster ;  thi  dengang  var  den 
verdslige  og  gejstlige  Myndighed  paa  Island  endnu  ofte 
forbunden  ligesom  i  den  hedenske  Tid.  Senere  begyndte 
de  indre  Uroligheder  paa  ny  og  i  en  værre  Skikkelse 
end  fordum.  De  gamle  Høvdingeslægter  vare  nemlig 
efterhaanden  smeltede  sammen  til  et  ringe  Antal,  og 
disses  Medlemmer  blev  saa  rige  og  mægtige,  at  de  følte 
sig  hævede  over  Lov  og  Ret.     De  stod  næsten  som  uaf- 

hængige  Fyrster  lige  over  for  hinanden  og  førte  deres 
Fejder  med  talrige  Skarer.  En  stor  Rolle  i  disse  Kampe 
spillede  Sturlunge-Slægten,  hvis  navnkundigste  Med- 
lem var  den  store  Historieskriver  Snorre  Sturlesøn. 
Denne  højtbegavede,  men  efter  Magt  og  Gods  begjærlige 
Mand  var  en  Tid  lang  den  mægtigste  Høvding  paa  Is- 
land ;  ogsaa  i  Norge  nød  han  stor  Anseelse  og  stod  især 
i  venskabeligt  Forhold  til  Hertug  Skule.  Dels  af  denne 
Grund,  dels  fordi  Snorre  virkede  imod  Islands  For- 
bindelse med  Norge,  opfordrede  Hakon  Hakonssøn  efter 
Skules  Død  en  forhenværende  Svigersøn,  men  nu  en 
Modstander  af  Snorre,  Gi  s  s  ur,  til  at  sende  ham  som 
Fange  til  Norge  eller  dræbe  ham.  Gissur  overfaldt  der- 
efter Snorre  paa  hans  Gaard  (Reykholt)  og  lod  ham 
dræbe  (1241);  men  endnu  i  20  Aar  ødelagdes  Island 
ved  voldsomme  indre  Kampe,  indtil  det  endelig  dels  i 
Slutningen  af  Hakon  Hakonssøns  Regering,  dels  kort 
efter  hans  Død  udmattet  underkastede  sig  Norges  Herre- 
dømme. 

Hakon  Hakonssøn  kaldes  undertiden  Hakon 
den  Gamle  og  naaede  ogsaa  en  højere  Alder  (60  Aar) 
end  nogen  norsk  Konge  før  ham  lige  siden  Harald 
Haarfager.  Under  Hakons  Regering  er  sandsynlig- 
vis det  mærkelige  Skrift,  som  kaldes  Kongespejlet, 
forfattet.  Dette  indeholder  Leveregler  for  en  ung  Nord- 
mand, navnlig  som  Kjøbmand  og  Hofmand,  og  viser 
en  for  den  Tid  overraskende  Kundskab  og  aandelig 
Udvikling. 

Hakon&  Søn  og  Efterfølger  Magnus  Lagabøter 
(Lovforbedreren)  var  en  meget  fredelig  Mand.  For  at 
undgaa  Strid  med  Gejstligheden  gjorde  han  den 
store  Indrømmelser,  ved  hvilke  den  norske  Kirke  blev 
aldeles  uafhængig  af  den  verdslige  Magt.  Lendermændene 
og  Hirdmændene  gav  han  Ledingsfrihed,  og  efter  uden- 
landsk Skik  fik  de  første  Titel  .af  Baroner,  de  sidste 
af  Riddere  og  Væbnere.     Den  for  Hoffet  gjældende  Lo? 

(Hirdskraa)  blev  forandret  og  fik  den  Skikkelse,  i 
hvilken  den  endnu  er  opbevaret.  Efter  Hertug,  Jarl 
og  Lendermænd  nævnes  deri  Kansleren,  Stallaren 
(Hoffets  Hoved)  og  Mærkesmanden  (Kongens  Banner- 
fører) som  Hirdens  øverste  Embedsmænd.  Men  ogsaa 
de  almindelige  Love  fik  en  ny  Skikkelse  ved  Magnus 
Lagabøters  Virksomhed.  Efter  at  de  4  Lagting*)  havde 
vedtaget  de  Forandringer,  han  foreslog,  fik  han  en  fælles 
Lov  vedtaget  for  hele  Landet.  Ogsaa  Island  fik  en  ny 
Lovbog,  som  omdannede  dets  Forhold  efter  norsk  Møn- 
ster. Hansestæderne,  som  allerede  under  Hakon  Hakons- 
søn  havde  faaet  Handelsfrihed  i  Norge,  fik  nu  denne  ud- 
videt, og  det  varede  ikke  længe,  før  end  de  tilrev  sig 
hele  den  norske  Handel.  Tidligere  havde  unge  Mænd  af 
god  Familie  hyppig  gjort  Handelsrejser  til  Udlandet; 
men  med  det  nye  Titelvæsen  fulgte  nu  den  Anskuelse, 
at  en  saadan  Beskæftigelse  ikke  var  passende  for  Folk 
af  Stand. 

Ved  Magnus  Lagabøters  Død  (1380)  besteg  hans 
12aarige  Søn  Erik  Tronen.  I  hans  Mindreaarighed  op- 
traadte  de  verdslige  Herrer,  som  dannede  det  kongelige 
Raad,  med  stor  Kraft  og  Voldsomhed  mod  Gejstlig- 
hedens Anmasselser  og  berøvede  den  den  Magt,  som 
den  havde  vundet  under  Magnus  Lagabøter,  hvorfor  man 
har  givet  Erik  det  paa  ham  selv  lidet  passende  Tilnavn: 
Præstehader.  Forholdet  til  Danmark  var  fjendtligt, 
og  da  Kongemorderne  tog  deres  Tilflugt  til  Erik  Præste- 
hader, erklærede  denne  Danmark  Krig  og  begyndte  selv 
at  hjemsøge  det  med  Plyndringstog. 

Efter  den  svage  Erik  Præstehader  (f  1299)  fulgte 
hans  dygtige  Broder  Hakon  den  5te,  som  allerede 
under  Eriks  Regering  havde  styret  det  søndenfjeldske 
Norge  som  Hertug.    Ogsaa  efter  sin  Tronbestigelse  ved- 


*)  Foruden    de    3   tidligere   uævnte    Ting    havde    nemlig   Vigen 
faaet  sit  eget  (Borgarting). 

blev  han  at  have  sit  sædvanlige  Sæde  i  Oslo,  og  det 
Søndenfjældske  fik  fra  nu  af  større  Betydning  end  det 
Nordenfjældske,  som  tidligere  sædvanlig  havde  angivet 
Tonen  i  Norge.  Hakon  den  5te  befæstede  med  stor 
Kraft  Kongemagten,  ophævede  Lendermandsværdigheden 
og  lod  Landet  styre  ved  kongelige  Embedsmænd  (Syssel- 
mænd og  Lagmænd).  Folket  havde  nu  mistet  sin  døm- 
mende og  lovgivende  Myndighed,  men  derved  ogsaa  sin 
Kraft  og  Selvstændighed,  og  den  Ro,  over  hvilken  man 
i  Begyndelsen  glædede  sig,  viste  sig  snart  som  Døsighed 
og  Tilbagegang.  —  Da  Hakon  ingen  Sønner  havde,  fik 
han  Tronfølgeloven  forandret  til  Fordel  for  sin  Datter 
Ingeborgs  Efterkommere.  Ingeborg  blev  gift  med  den 
svenske  Hertug  Erik,  og  Hakon  understøttede  denne 
imod  hans  Broder  Kong  Birger,  som  fik  Hjælp  af  Erik 
Menved  (se  S.  73). 

Ved  Hakon  den  Stes  Død  (1319)  besteg  hans  Datter- 
søn, den  3aarige  Magnus  Smek,  Norges  Trone,  og 
samme  Aar  blev  han  valgt  til  Konge  i  Sverige.  I  hans 
Mindreaarighed  styredes  hvert  Rige  af  sin  egen  For- 
mynderregering; men  efter  at  han  selv  havde  overtaget 
Regeringen,  opstod  der  snart  Misfornøjelse  i  Norge, 
fordi  han  næsten  altid  opholdt  sig  i  Sverige.  Tillige 
plagedes  Landet  af  forskjellige  Ulykker,  bl.  a.  af  den 
sorte  Død,  der  rasede  her  paa  samme  Tid  som  i  Dan- 
mark. Til  sidst  maatte  Magnus  afstaa  den  største  Del 
af  Norge  til  sin  Søn  Hakon  den  6te.  Denne  blev 
senere  ogsaa  valgt  til  Konge  i  Sverige,  men  blev  her 
snart  igjen  afsat  tillige  med  Faderen  (se  S.  83).  Efter 
Magnus'  Død  regerede  Hakon  den  6te  alene  over  hele 
Norge  indtil  sin  Død  (1380).  Hans  Søn  Oluf,  som  da 
allerede  var  Konge  i  Danmark  (se  S.  86) ,  besteg  nu 
ogsaa  den  norske  Trone  under  Formynderskab  af  sin 
Moder  Margrete.  Saaledes  begyndte  Norges  Forening 
nied  Danmark,  som  siden  holdt  sig  i  Aarhundreder.    Da 

Oluf  allerede  døde  1387,  blev  Margrete  udnævnt  til  „Norges 
Riges  mægtige  Frue  og  rette  Husbonde." 


§   4.      Sverige   fra   Midten   af  det   Ilte   Aarhundrede 
til  de  tre  nordiske  Rigers  Forening. 

Kort  efter  Kong  Anund  Jakobs  Død  (c.  1050) 
uddøde  de  gamle  Upsalakongers  Æt,  og  en  ny  Slægt 
kom  paa  Tronen  med  den  vestgotiske  Jarl  Stenkil. 
Vestergotland  var  Hovedsædet  for  Kristendommen  i  Sve- 
rige; men  i  de  øvrige  Landskaber  var  Hedenskabet  endnu 
fremherskende,  og  efter  Stenkils  Død  (1066)  udbrød  der 
voldsomme  Kampe  imellem  de  forskjellige  Partier.  Vel 
kom  Stenkils  Søn  Inge  efter  nogen  Tid  paa  Tronen; 
men  da  han  vilde  udrydde  Hedenskabet,  forelagde  Svearne 
ham  paa  et  Ting  to  Vilkaar,  enten  at  rette  sig  efter 
gammel  Skik  eller  at  afstaa  Kongemagten.  Da  Inge 
svarede,  at  han  ikke  vilde  opgive  den  sande  Tro,  drev 
Svearne  ham  med  Stenkast  fra  Tinge.  Men  hans  Svoger 
Svend  blev  tilbage  og  lovede  at  opretholde  Hedenskabet, 
naar  man  vilde  give  ham  Kongedømmet.  Hertil  gav  all© 
deres  Bifald:  Svend  blev  taget  til  Konge  og  anstillede 
et  højtideligt  Blot,  hvorfor  han  blev  kaldet  Biotsvend. 
Inge  maatte  flygte  til  Vestergotland,  hvor  han  beholdt 
Magten ;  men  3  Aar  efter  gjorde  han  et  Tog  til  Svearike, 
overfaldt  uformodet  Svend,  stak  Ild  paa  hans  Hus  og 
fældede  ham,  da  han  kom  ud.  Inge  fik  derpaa  igjen 
Herredømmet  over  hele  Sverige,  gjenoprettede  Kristen- 
dommen og  regerede  i  mange  Aar  med  Anseelse. 

Efter  Inges  Død  begyndte  de  indre  Stridigheder 
paa  ny.  Nogle  Aar  senere  valgte  Vestgoterne  Inges 
Dattersøn  Magnus  Nielssøn  til  Konge  (se  S.  44);  men 
denne  blev  ikke  anerkjendt  i  de  øvrige  Landskaber. 
I  disse  fik  en  anset  Mand  fra  Østergotland  ved  Navn 
Sverker  Herredømmet,  og  efter  Magnus  Nielssøns  Fald 

(1134)  forenede  denne  i  nogen  Tid  hele  Riget;  men  c. 
1150  valgte  Svearne  i  hans  Sted  Erik,  siden  kaldet 
den  Hellige,  en  Søn  af  en  anset  Bonde,  og  fra  den 
Tid  af  vexlede  Sverkers  og  Eriks  Æt  i  100  Aar  paa 
Tronen  under  idelige  Kampe,  don  første  støttet  af  Go- 
terne, den  sidste  af  Svearne.  Erik  den  Hellige  befæstede 
endelig  fuldstændig  Kristendommen  i  Sverige  og  gjorde 
et  Korstog  til  Finland,  hvor  han  grundede  en  svensk 
Nybygd.  Til  sidst  blev  han  overfaldet  og  dræbt  under 
Gudstjenesten  i  Upsala  (1160).  4  Aar  efter  fik  Sverige 
sit  eget  Ærkebispedømme  i  Upsala;  men  medens  det 
nogle  Aar  tidligere  oprettede  norske  Ærkebispedømme 
var  blevet  aldeles  uafhængigt  af  Lunde  Stol,  blev  det 
svenske  stillet  i  et  underordnet  Forhold  til  denne:  Ærke- 
biskoppen af  Lund  blev  den  svenske  Kirkes  Primas,  o{ 
af  ham  skulde  Ærkebiskoppen  af  Upsala  modtage  Bispe- 
kaaben  (Pallium). 

Endnu  en  Række  Stridigheder  fandt  Sted,  inder 
Kampen  mellem  de  to  Folkestammer  og  Kongeslægte] 
havde  udraset.  Under  disse  hævede  Stormændene  sig  pas 
Kongedømmets  Bekostning.  Især  naaede  Folkungerne" 
en  overordentlig  Magt,  og  en  af  denne  Slægt,  Birger 
Jarl,  satte  til  sidst  sin  umyndige  Søn  Valdemar  paa 
Tronen  (1250). 

Birger  regerede  med  Dygtighed  i  sin  Søns  Navn, 
gav  gode  Love  og  befæstede  Stokholm,  hvis  Anlæggelse 
var  begyndt  noget  tidligere,  efter  at  det  gamle  Sigtuna 
var  ødelagt  af  Sørøvere.  Men  da  Valdemar  efter  Fade- 
rens Død  selv  overtog  Regeringen,  viste  han  sig  som  en 
svag  og  vellystig  Fyrste.  Hans  dygtigere  Broder  Mag- 
nus (senere  kaldet  L  ad  el  a  as)  rejste  sig  imod  ham  og 
tvang  ham  til  at  afstaa  Riget.  —  Magnus  Ladelaas. 
saa  kaldet,  fordi  han  holdt  strængt  over  Retssikkerheden, 
søgte  at  støtte  Kongemagten  ved  et  Forbund  med  de 
højere  Stænder.  Gejstligheden  og  Adelen  fik  Skatte- 
frihed (Frålse);  dog  var  Adelen  endnu  ikke  nogen  afsluttet 


Birger  og  hans  Brødre.  101 

Stand,  men  enhver  kunde  bliye  Frålsemand  ved  Ros- 
tjeneste. Magnus  begunstigede  Riddervæsenet  og  holdt 
et  glimrende  Hof;  ved  dette  beklædte  Marsken  og 
Drosten  nu  de  første  Embeder. 

Efter  Magnus  Ladelaas  (f  1290)  fulgte  hans  tiaarige 
Søn  Birger,  som  allerede  i  Faderens  Levetid  var  valgt 
til  Konge.  Hans  Formynder  var  Marsken  Torgils 
Knudssøn,  som  styrede  Riget  med  stor  Dygtighed. 
Han  gjorde  et  Korstog  mod  Karelerne  i  det  østlige 
Finland,  anlagde  Staden  Viborg  og  fuldendte  saaledes 
Finlands  Erobring  og  Omvendelse  til  Kristendommen.  Da 
Birger  blev  myndig,  udbrød  der  snart  Strid  imellem 
ham  og  hans  Brødre,  Hertugerne  Erik  og  Valdemar, 
af  hvilke  den  første  ved  sine  glimrende  Egenskaber  al- 
deles fordunklede  den  ubetydelige  Konge.  Erik  blev  for- 
lovet med  den  norske  Prinsesse  Ingeborg  og  fandt 
Understøttelse  hos  hendes  Fader  Hakon  den  5te  (se 
S.  98).  Efter  nogen  Tids  Fejde  kom  det  til  et  Forlig 
imellem  Brødrene,  hvorefter  det  lykkedes  Hertugerne  at 
faa  den  svage  Konge  ophidset  mod  Torgils  Knudssøn. 
Men  aldrig  saa  snart  havde  han  ladet  denne  sin  bedste 
Støtte  henrette,  før  end  hans  Brødre  tog  ham  til  Fange 
og  tilrev  sig  hele  Magten.  Hans  Svoger  Erik  Menved 
gjorde  imidlertid  flere  Tog  til  Sverige  for  at  hjælpe  ham 
(se  S.  73),  og  til  sidst  kom  det  til  Forlig  ved  Freden  i 
Helsingborg  (1310).  Sverige  blev  delt  imellem  Brødrene, 
og  der  var  derefter  i  nogle  Aar  Fred  i  Landet;  men 
Folket  led  stor  Nød  under  3  Herrer,  der  hver  holdt  sit 
kostbare  Hof.  Til  sidst  kunde  Birger  ikke  længere  finde 
sig  i  sin  Stilling;  efter  at  han  havde  gjort  sine  Brødre 
troskyldige  ved  Venlighed,  indbød  han  dem  til  Julen 
1317  til  Nykjøbing  Slot,  men  lod  dem  der  kaste  i 
Fængsel.  Da  deres  Tilhængere  truede  med  at  befri 
dem,  forlod  han  Nykøping  efter  at  have  kastet  Fængslets 
Nøgler  i  Vandet,  og  begge  Hertugerne  omkom  nogen 
Tid  derefter  paa  en  ynkelig  Maade.    Men  Birgers  Udaad 

vakte  almindelig  Forbitrelse;  i  Hertuginde  Ingeborgs 
Navn  rejste  den  danske  Flygtning  Knud  Porse  og  den 
tapre  Ridder  Mads  Kettilmundssøn  Folket  imod 
ham,  og  han  maatte  snart  flygte  til  Danmark,  hvor  han 
døde  et  Par  Aar  efter. 

Mads  Kettilmundssøn,  som  var  valgt  til  Rigsfor- 
stander, traadte  derpaa  frem  paa  Mora  Ting  ved  Upsala 
med  Hertug  Eriks  og  Ingeborgs  3aarige  Søn,  Magnus 
Smek  paa  sine  Arme,  og  det  forsamlede  Folk  valgte 
denne  til  Sveriges  Konge  (1319);  samme  Aar  fulgte  han 
sin  Morfader  paa  Norges  Trone.  Under  den  derefter 
følgende  Formynderregering  styrkedes  Stormændenes 
Vælde  i  høj  Grad;  de  indgik  Forbund  til  gj ensidigt  For- 
svar og  fjærnede  snart  Hertuginde  Ingeborg  og  hendes 
Yndling  Knud  Porse  fra  al  Indflydelse.  Omtrent  paa  samme 
Tid  som  Magnus  Smek  blev  myndig,  forøgedes  hans  Be- 
siddelser med  de  skaanske  Provinser  (se  S.  77),  og  han 
var  saaledes  tilsyneladende  en  meget  mægtig  Herre; 
men  han  manglede  aldeles  Kraft  og  Dygtighed  til  at 
styre  de  urolige  Stormænd*).  Magnus  søgte  nu  en  Støtte 
mod  disse  i  Valdemar  Atterdag  (se  S.  81) ;  men  da  han 
ikke  holdt  sine  Løfter  til  denne,  erobrede  Valdemar 
ikke  blot  de  skaanske  Provinser,  men  ogsaa  Gotland. 
Sverige  var  paa  den  Tid  opløst  ved  indvortes  Splid: 
Stormændene  tog  ganske  Magten  fra  Magnus  Smek  og 
valgte  hans  Søn,  den  norske  Konge  Hakon,  til  hans  Med- 
regent; men  da  de  begge  igjen  forbandt  sig  med  Val- 
demar Atterdag  (se  S.  83),  rejste  et  stort  Parti  sig  imod 
dem  og  indkaldte  Magnus  Smeks  Søstersøn  Albrecht 
af  Meklenburg    (1363).     Understøttet    af   sin    Fader, 


*)  Paa  Magnus  Smeks  Tid  levede  den  hellige  Birgitte  (af  for- 
nem svensk  Slægt),  som  stiftede  en  ny  gejstlig  Orden  (Bir- 
gittinerne) og  grundede  det  berømte  Vadstena  Kloster. 
Hendes  „Aabenbarelser"  indeholde  slemme  Beskyldninger  mod 
Magnus  Smek. 

Hertug  Albrecht,  kom  denne  til  Sverige  og  blev  valgt 
til  Konge..  Med  Magnas  Smek  endte  Folkungernes  Æt 
i  Sverige. 

Kong  Albrecht  var  ligesaa  lidt  som  Magnus  Smek 
sin  vanskelige  Stilling  voxen.  Han  omgav  sig  med  Ty- 
skere, og  Misfornøjelsen  blev  snart  almindelig.  Til  sidst 
udbrød  der  Opstand,  og  da  Albrecht  paa  samme  Tid 
blev  bragt  i  Nød  ved  Hakon  den  6tes  og  Valdemar 
Atterdags  Indfald,  afstod  han  for  at  beholde  Konge- 
navnet næsten  hele  den  kongelige  Myndighed  til  Rigets 
Raad,  som  herefter  skulde  bestaa  af  Biskopperne  og 
12  verdslige  Herrer.  Nogle  faa  Stormænd  fik  saaledes 
Herredømmet  i  Sverige;  men  den  mægtigste  af  alle  var 
Drosten  Bo  Jonssøn:  hans  Ejendomme  og  Pantelen 
udstrakte  sig  over  hele  Landet,  og  de  vigtigste  Slotte 
vare  i  hans  Hænder.  Da  han  døde,  søgte  Albrecht  at 
faa  Raadighed  over  hans  umaadelige  Besiddelser,  men 
kom  derved  i  Strid  og  snart  i  aaben  Fejde  med  de 
mægtigste  svenske  Herrer,  som  ifølge  Bo  Jonssøns  Testa- 
ment  skulde  bestyre  hans  Bo  og  fuldbyrde  hans  sidste 
Vilje.  Allerede  før  den  Tid  havde  mange  Svenske  hen- 
vendt deres  Øjne  paa  den  unge  Kong  Oluf,  den  sidste 
mandlige  Ætling  af  Folkangestammen;  men  denne  døde 
Aaret  efter  Bo  Jonssøn.  Nu  henvendte  de  Stormænd, 
som  vare  i  Strid  med  Albrecht,  sig  til  Dronning  Mar- 
grete og  tilbød  hende  Sveriges  Krone.  Hun  vilde  imidlertid 
ikke  modtage  den  paa  saa  slette  Betingelser,  som  Al- 
brecht havde  underkastet  sig,  og  det  varede  heller  ikke 
længe,  før  end  de  svenske  Herrer  indrømmede  hende 
alt,  hvad  hun  forlangte.  De  erkj endte  hende  for  Sve- 
riges „fuldmægtige  Frue  og  rette  Husbonde",  lovede  at 
tage  den  til  Konge,  som  hun  vilde,  enten  i  hendes 
Levetid  eller  efter  hendes  Død,  og  forpligtede  sig  til  at 
overgive  hende  alle  de  Slotte  og  Landskaber,  som  Bo 
Jonssøn  havde  haft,  samt  at  være  hende  behjælpelige  til 
at  faa  alle  Krongodser  tilbage. 

En  stor  Del  af  Sverige  hyldede  nu  Margrete,  og  da 
Albrecht  ikke  havde  Styrke  nok  til  at  gjøre  Modstand, 
begav  han  sig  til  Meklenburg  for  at  samle  Hjælpe- 
tropper. Flere  tyske  Fyrster  sluttede  sig  til  ham,  og 
han  kunde  saaledes  vende  tilbage  til  Sverige  med  en 
stor  og  veludrustet  Hær.  Prale  kunde  de  tyske  Herrer: 
„enhver  skulde  nok  tage  3  Svenskere  paa  sin  Samvittig- 
hed", hedder  det  i  den  store  svenske  Rimkrønike.  Al- 
brecht selv  haanede  Dronning  Margrete:  han  kaldte 
hende  Kong  Buxeløs  og  sendte  hende  en  Slibesten  til 
at  hvæsse  sine  Synaale  paa.  Hun  svarede  med  det 
skarpe  Sværd.  Den  forenede  danske  og  norske  Hær 
rykkede  ind  i  Vestergotland;  svenske  Herrer  stødte  til 
den,  og  den  samlede  nordiske  Hær  mødte  Albrechts  tal- 
rigere, for  største  Delen  tyske  Skarer  paa  Sletterne  ved 
Falkøping  (1389).  Dronningens  Hær  vandt  en  af- 
gjørende  Sejr,  og  Kongen  selv  blev  fanget  tillige  med 
sin  Søn  og  flere  tyske  Fyrster.  Margrete  lod  dem  føre 
frem  for  sig  paa  Baahus  Slot  og  spottede  efter  Sagnet 
den  fangne  Konge.  Derpaa  førtes  denne  med  sin  Søn 
til  Lindholm  Slot  i  Skaane,  hvor  de  sad  i  Fængsel  i 
over  6  Aar. 


§  5.     De  3  nordiske  Biger  under  Unionen. 

Efter  Slaget  ved  Falkøping  underkastede  næsten 
hele  Sverige  sig  hurtig  og  villig  Dronning  Margretes 
Herredømme;  kun  Stokholm  vedblev  at  gjøre  Modstand. 
Her  havde  nemlig  de  tyske  Borgere  (Hættebrødrene) 
Overhaanden  og  befæste  deres  Magt  ved  at  myrde  en 
Mængde  af  deres  Modstandere  paa  den  grusomste  Maade. 
Da  Margrete  begyndte  at  belejre  Staden,  undsatte  Her- 
tugerne af  Meklenburg  den,  og  de  meklenburgske  Stæder 
Rostock  og  Wismar  aabnede  deres  Havne  for  enhver, 
som  vilde  forsyne  den  med  Levnedsmidler  og  fejde  paa 
de  nordiske  Riger.     Saaledes   samlede   der  sig   snart  en 

Mængde  Sørøvere,  de  saakaldte  Vitaliebrødre  (Vik- 
tualiebrødre)  eller  Ligedelere,  som  ingenlunde  ind- 
skrænkede deres  Kaperier  til  de  nordiske  Riger,  men 
gjorde  al  Skibsfart  paa  Østersøen  og  tildels  ogsaa  paa 
Nordsøen  usikker.  De  plyndrede  Bergen  og  andre  nor- 
diske Stæder,  Sildefiskeriet  i  Sundet  ophørte,  og  Til- 
standen blev  tilsidst  saa  utaalelig  for  Lubeckerne  og  de 
andre  Hansestæder,  at  de  af  al  Magt  arbejdede  paa  at 
tilvejebringe  Fred  i  Norden.  Efter  mange  Underhandlinger 
kom  det  endelig  til  et  Forlig  paa  Lindholm  Slot  (1395), 
hvor  det  blev  bestemt,  at  Kong  Albrecht  og  hans  Søn 
skulde  løslades;  derefter  skulde  der  være  Stilstand  i  3 
Aar;  men  efter  disses  Forløb  skulde  Albrecht  enten  be- 
tale en  stor  Løsesum  eller  vende  tilbage  til  Fængslet 
eller  overgive  Stokholm.  Til  Sikkerhed  for  Betingelsernes 
Opfyldelse  blev  denne  Stad  besat  af  de  mæglende  Hanse- 
stæder, og  da  Albrecht  efter  de  3  Aars  Forløb  hverken 
kunde  betale  Løsepengene  eller  vilde  vende  tilbage  i 
Fængslet,  blev  den  overgivet  til  Margrete. 

Da  Sveriges  Hovedstad  saaledes  blev  forend;  med 
de  øvrige  nordiske  Lande,  havde  disse  allerede  faaet  en 
fælles  Konge.  Margrete  havde  dertil  udset  sin  Søster- 
dattersøn Erik  af  Pommern.  I  Norge  var  han  strax 
efter  Slaget  ved  Falkøping  bleven  erklæret  for  arve- 
berettiget Konge  og  hyldet  som  saadan  under  Margretes 
Formynderskab;  i  Danmark  og  Sverige  blev  han  valgt 
efter  Forliget  paa  Lindholm.  I  Aaret  1397  blev  han 
derpaa  i  Kalmar  kronet  til  de  3  forenede  Rigers  Konge 
af  Ærkebiskoppen  i  Lund,  understøttet  af  Ærkebiskoppen 
i  Upsala  og  10  andre  Biskopper.  Ved  samme  Lejlighed 
enedes  de  forsamlede  Stormænd  fra  alle  3  Riger  om  for- 
skjellige  Bestemmelser  til  Foreningens  Befæstelse.  De 
vigtigste  vare  følgende:  1)  De  3  Riger  skulle  herefter 
stedse  have  én  Konge  og  aldrig  mere  adskilles.  2) 
Efterlader  en  Konge  flere  Sønner,  skal  kun  én  af  dem 
vælges    til   Konge    over    alle    3   Riger.     3)   Dør  Kongen 

barnløs,  skulle  Rigernes  Raadgivere  og  Mænd  i  Sam- 
drægtighed  vælge  hans  Efterfølger.  4)  Krig  skal  være 
fælles  for  Rigerne.  5)  Hvert  Rige  skal  beholde  sin  Lov  og 
Ret.  —  Om  denne  Overenskomst  (Kalmar-Unionen) 
blev  der  udfærdiget  et  Vidnesbyrd;  men  den  fik  ikke 
nogen  retsgyldig  Form,  og  dens  Bestemmelser  vare  i  høj 
Grad  ufuldstændige.  De  3  nær  beslægtede  Folks  For- 
ening var  imidlertid  allerede  i  længere  Tid  forberedt  ved 
delvise  Forbindelser  og  var  desuden  i  sig  selv  saa  naturlig, 
at  den  let  syntes  at  kunne  føre  til  en  fuldstændig  Sammen- 
smeltning. I  denne  Retning  virkede  ogsaa  Unionens 
store  Stifterinde,  som  vedblev  at  styre  de  forenede 
Riger,  ogsaa  efter  at  hendes  Plejesøn  var  erklæret  for 
myndig  (c.  1400).  Hun  ansatte  saaledes  Danske  som 
Embedsmænd  i  Sverige  og  forstod  ved  sin  Kraft  og 
Klogskab  at  kue  de  enkelte  Folks  altfor  stærke  Selv- 
stændighedsfølelse.  Gejstligheden  var  hende  og  Unionen 
hengiven,  og  den  ustyrlige  svenske  Adel  taalte  af  hende 
hvad  der  havde  kostet  de  foregaaende  Konger  Kronen. 
Alle  6lrodser,  som  siden  1363  vare  komne  fra  Sveriges 
Krone,  blev  denne  tilbagegivne,  og  i  Danmark  lykkedes 
det  hende  ligeledes  efterhaanden  at  gjenvinde  mange 
kongelige  Ejendomme. 

I  Slutningen  af  sin  Regering  arbejdede  Margrete 
paa  at  vinde  Sønderjylland  tilbage.  Hertug  Gerhard 
den  6te  (se  S.  86)  var  falden  imod  Ditmarskerne, 
og  hans  Sønner  vare  umyndige.  Gerhards  Enke 
søgte  Margretes  Hjælp,  og  saaledes  lykkedes  det 
den  kloge  Dronning,  ligesom  hendes  Fader  i  hans 
sidste  Leveaar,  paa  fredelig  Maade  at  faa  store  Stykker 
af  Hertugdømmet  i  sine  Hænder.  Men  da  nogle  af  de 
holstenske  Herrer,  som  allerede  vare  begyndte  at  trænge 
ind  i  Sønderjylland,  overfaldt  og  mishandlede  den  dansk- 
sindede Biskop  af  Slesvig,  kunde  Erik  af  Pommern  ikke 
styre  sin  Harme.  Han  rykkede  ind  i  Hertugdømmet; 
men  hans  Hær   blev   slaaet   af  den    unge  Grev  Henrik 

(Gerhard  den  6tes  ældste  Søn),  og  Margrete  søgte  der- 
paa  at  stifte  Forlig.  I  denne  Anledning  kom  hun  til 
Flensborg,  men  døde  her  paa  sit  Skib  i  Havnen  henved 
60  Aar  gammel  (1412). 

Erik  af  Pommern  var  nu  Eneherre  i  Norden, 
men  var  kun  daarlig  skikket  til  at  overtage  de  to  store 
Opgaver,  hans  Plejemoder  havde  efterladt  ham:  Unionens 
Befæstelse  og  Sønderjyllands  Gjenforening  med  Moder- 
landet. Den  sidste  forfulgte  han  med  stor  Iver  og 
Haardnakkethed,  men  manglede  Dygtighed  til  at  gjennem- 
føre  den.  Ved  Danehoifet  i  Nyborg  dømte  Rigets  Ret, 
at  Hertugdømmet  var  faldet  tilbage  til  Kronen,  fordi 
dets  Besiddere  havde  ført  Avindskjold  imod  Riget,  og 
de  nordiske  Rigers  Konge  lod  denne  Dom  stadfæste  af 
Kejser  Sigismund;  men  den  unge  Grev  Henrik  satte 
sig  kjækt  til  Modværge.  Erik  rykkede  flere  Gange  med 
danske  og  svenske  Tropper  ind  i  Sønderjylland,  men 
kunde  aldrig  faa  Gottorp  i  sin  Magt,  og  efterhaanden  fik  de 
holstenske  Grever  flere  Forbundsfæller  i  Nordtyskland. 
10  Aar  efter  Margretes  Død  standsedes  Fjendtlighederne 
af  en  kejserlig  Udsending,  og  begge  Parter  erkjendte 
Sigismund  som  Voldgiftsmand.  Kongen  samlede  derefter 
Vidnesbyrd  for,  at  Sønderjylland  var  en  Del  af  Danmarks 
Rige  og  intet  arveligt  Len,  samt  at  Folkets  Sprog  og 
Love  vare  danske,  medens  Greverne  søgte  at  bevise,  at 
det  var  et  eget  Hertugdømme,  der  tilhørte  dem  som  arve- 
ligt Len.  Erik  besøgte  selv  Sigismund  i  Ofen  og  drog 
derfra  som  Pilegrim  til  Jerusalem;  ved  sin  Hjemkomst 
modtog  han  med  Glæde  Kejserens  Dom,  der  ganske  var 
faldet  ud  til  hans  Fordel,  samt  en  kejserlig  Bevilling  til 
at  udstede  Adelsbreve.  Han  begyndte  fra  den  Tid  af 
paa  tysk  Vis  at  uddele  arveligt  Adelskab,  der  ikke  mere 
var  knyttet  til  Landejendom  eller  Krigstjeneste,  men 
medførte  Ret  til  at  føre  adeligt  Skjold  og  Vaaben.  Hver 
adelig  Familie  havde  sit  Skjoldmærke  (Vaaben);  men 
Adelsmanden    kaldte    sig    endnu    ligesom    enhver    anden 

med  sit  Fornavn  og  sin  Faders  Navn  med  Endelsen 
„Søn";  først  senere  blev  det  almindeligt  at  antage  faste 
Familienavne. 

Da  de  holstenske  Grever  ikke  vilde  bøje  sig  for 
Kejserens  Dom,  begyndte  Krigen  snart  igjen.  Erik  af 
Pommern  opbød  Tropper  fra  alle  sine  3  Riger  og  be- 
lejrede Gottorp;  men  da  Hansestæderne  erklærede  ham 
Krig*),  trak  han  sig  ilsomt  tilbage  og  indskrænkede  sig 
fra  nu  af  til  Forsvar:  større  Udrustninger  forhindredes 
ved  Pengemangel  og  den  i  Sverige  og  Norge  voxende 
Uvilje  mod  at  deltage  i  den  fjærne  og  langvarige  Krig. 
Vel  faldt  den  tapre  Grev  Henrik  ved  Belejringen  af 
Flensborg;  men  hans  Broder  Adolf  var  ogsaa  en  dygtig 
Mand.  Hansestæderne  havde  imidlertid  udrustet  en  stor 
Flaade  for  at  dække  deres  Handelsflaade  under  Gjennem- 
sejlingen  gjennem  Sundet;  men  Erik  af  Pommern  over- 
vandt denne  i  et  Søslag  udenfor  Kjøbenhavn  og  be- 
mægtigede sig  derpaa  en  rigt  ladet  Handelsflaade,  som 
vendte  tilbage  fra  Vestevropa.  Forbitrede  kom  Hanse- 
aterne næste  Aar  igjen  med  en  langt  stærkere  Magt  og 
angreb  Kjøbenhavn  (1428).  De  aabnede  en  heftig  Kano- 
nade mod  Staden,  men  blev  drevne  tilbage  af  Borgerne, 
hvis  Mod  opflammedes  af  den  højhjærtede  Dronning 
Filippa,  en  Søster  til  den  engelske  Konge  Henrik  den 
5te**).     Efterhaanden  blev  imidlertid   alle  Parter  trætte 


*)  Hovedgrunden  hertil  synes  at  have  været  Øresundstolden,  der 
var  bleven  indført  kort  i  Forvejen.  Hanseforbundet  var  i 
øvrigt  paa  denne  Tid  opløst  ved  Handelsskinsyge,  og  det  var 
nærmest  kun  de  vendiske  Stæder,  med  hvilke  de  nordiske 
Riger  i  den  følgende  Tid  kom  til  at  kæmpe.  Derimod  stod 
Erik  af  Pommern  i  et  venskabeligt  Forhold  til  Hollænderne 
og  begunstigede  saa  vel  disses  som  Englændernes  Handel. 
Paa  samme  Tid  som  dette  Brud  mellem  Hansestæderne  ska- 
dede deres  Magt,  begyndte  netop  ogsaa  Silden  at  gaa  bort 
fra  Sundet  og  søge  til  Vesterhavet. 
**)  Dronning  Filippa  døde  et  Par  Aar  efter  i  Vadstena  Kloster, 
hvor  hun  ligesom  Dronning  Margrethe  var  indskrevet  som  Søster. 

af  Krigen,  og  efter  mange  Underhandlinger  kom  det 
endelig  til  Freden  i  Vordingborg  (1435).  Denne  af- 
gjorde ikke  Stridsspørgsmaalet  om  Sønderjylland:  Kon- 
gen og  Grev  Adolf  beholdt  hver  hvad  de  havde  inde  af 
Hertugdømmet,  den  første  Haderslev  og  Ærø,  den  sidste 
alt  det  øvrige;  men  begge  forbeholdt  sig  deres  Ret. 
De  vendiske  Stæder  fik  Bekræftelse  paa  alle  deres  gamle 
Rettigheder  og  satte  sig  fra  nu  af  især  fast  i  Bergen. 
Under  Krigen  havde  de  to  Gange  udplyndret  denne 
Stad,  bragt  Indbyggerne  i  Armod  og  fordrevet  deres 
vestlige  Medbejlere;  nu  besatte  de  hele  den  saakaldte 
Brygge  ved  Havnen  med  deres  Pakhuse,  og  Fiskerne, 
som  her  omtuskede  det  rige  Udbytte  af  det  norske 
Fiskeri  mod  fremmede  Varer,  blev  saa  afhængige  af  de 
tyske  Kjøbmænds  „Kontor",  at  de  ikke  turde  sælge 
deres  Fisk  til  andre. 

Imidlertid  var  der  udbrudt  Opstand  i  Sverige.  Den 
begyndte  i  Dalarne,  hvor  man  var  misfornøjet  med  Fo- 
geden Jens  Erikssøn.  Engelbrekt  Engelbrekts- 
søn, en  Bjærgværksbesidder  af  adelig  Slægt,  optraadte 
som  Klager  og  begav  sig  i  denne  Anledning  to  Gange 
til  Danmark.  Da  Kongen  anden  Gang  haardt  afviste 
ham,  rejste  han  Dalkarlene  til  Opstand  (1434)  og  tvang 
i  Spidsen  for  en  Bondehær  Rigsraadet  til  at  sende  Erik 
af  Pommern  et  Opsigelsesbrev.  Rundt  om  i  Sverige 
rejste  Folket  sig  nu  mod  de  kongelige  Fogeder  og  stor- 
mede Borgene.  Da  Erik  imidlertid  kom  til  Sverige, 
anerkjendte  Raadet  ham  igjen  som  Konge,  imod  at  hau 
bekræftede  Rigets  Friheder  og  indsatte  en  indfødt  Drot 
og  Marsk  (1435).  Til  Marsk  udnævntes  den  rige  og 
mægtige  Karl  Knuds  søn  Bonde;  men  denne  ærgjer- 
rige  Mand  stræbte  strax  efter  selv  at  blive  Sveriges 
Herre.  Han  vakte  en  ny  Opstand  og  blev  valgt  til  Rigs- 
forstander af  de  Store,  men  maatte  snart  dele  Magten 
med  Engelbrekt  Engelbrektssøn,  der  paa  ny  drog  sejrrig 
gjennem    Landet.     Men    denne    af  Folket   elskede    Helt 

blev  kort  efter  myrdet  paa  en  0  i  Hjelmaren  (1436),  og 
efter  voldsomme  indre  Kampe  lykkedes  det  den  i  Valget 
af  sine  Midler  hensynsløse  Karl  Knudssøn  at  faa  Over- 
haanden  saa  vel  over  Folkepartiet  som  over  Unionens 
Tilhængere. 

Imidlertid  var  der  ogsaa  opstaaet  Strid  mellem  Erik 
af  Pommern  og  de  danske  Stormænd,  og  forbitret  over 
disses  Modstand  mod  hans  Planer  begav  han  sig  til 
Gotland,  hvor  han  i  den  sidste  Tid  ofte  havde  opholdt 
sig.  Regeringen  i  Danmark  tilfaldt  saaledes  Rigets 
Raad.  Det  fordums  „kongelige  Raad"  var  nemlig 
under  Forbindelsen  med  Sverige  og  Norge,  der  allerede 
hvert  havde  sit  Rigsraad,  blevet  til  „det  danske  Riges 
Raad"  og  havde  faaet  en  langt  større  Magt  end  tid- 
ligere; thi  dels  virkede  Exemplet  fra  Sverige,  hvor 
Raadet  næsten  havde  tilrevet  sig  hele  Magten;  dels 
havde  de  mange  Forhandlinger  mellem  Rigerne  givet 
disses  Raad,  som  optraadte  hvert  paa  sin  Stats  Vegne, 
en  forhen  ukjendt  Betydning.  Det  danske  Rigsraad  følte 
sig  imidlertid  efter  Erik  af  Pommerns  Bortrejse  ikke 
stærkt  nok  til  at  magte  de  vanskelige  Forhold.  Bøn- 
derne rejste  sig  mod  de  højere  Stænder,  og  man  fryg- 
tede for,  at  Grev  Adolf  skulde  benytte  Lejligheden  til  at 
træde  fjendtlig  op  imod  Riget.  Rigsraadet  søgte  derfor 
at  tilfredsstille  ham  og  at  vinde  en  Støtte,  dels  i  ham, 
dels  i  Erik  af  Pommerns  Søstersøn  Kristoffer  af 
Baj  er  n,  hvem  det  tilbød  Herredømmet  over  Danmark. 
Ved  et  Møde  i  Lubeck  ined  begge  disse  Fyrster  (1439) 
opsagde  det  Erik  Huldskab  og  Troskab,  satte  Kristoffer 
i  Spidsen  for  Danmarks  Regering  og  indrømmede  Grev 
Adolf  alt  hvad  han  forlangte.  Haderslev  og  Ærø  af- 
traadtes  til  ham,  og  Slesvig  blev  erklæret  for  et  arveligt 
Len ;  Aaret  efter  modtog  Adolf  Forleningen  som  Hertug. 
Ved  et  Pennestrøg  indrømmede  Stormændene  saaledes 
det,  som  mange  Aars  Kamp  ikke  havde  kunnet  aftvinge 
Erik  af  Pommern.    Denne,  hvem  ogsaa  det  svenske  Raad 

kort  efter  opsagde  Huldskab  og  Troskab,  holdt  sig 
imidlertid  paa  Gotland,  hvor  han  allerede  tidligere  havde 
opført  det  faste  Slot  Visborg.  Herfra  førte  han  Krig 
mod  sine  frafaldne  Undersaatter,  især  mod  de  Svenske. 
Han  opbragte  deres  Handelsskibe,  plyndrede  paa  Kysterne 
og  gjorde  Fanger,  af  hvilke  han  udpressede  Løsepenge. 
Svenskerne  kaldte  ham  derfor  en  Vitaliebroder,  medens 
Nordmændene  endnu  betragtede  ham  som  deres  ret- 
mæssige Konge  og  forgjæves  opfordrede  ham  til  at  komme 
til  sit  Arverige  og  hævde  sit  Herredømme. 

Kristoffer  af  Bajern,  en  godmodig  og  lystig  tyk 
lille  Herre,  blev  imidlertid  hyldet  som  Konge  i  Danmark 
og  snart  ogsaa  i  Sverige.  Karl  Knudsson,  som  ikke 
følte  sig  sikker  i  sin  Stilling  ligeoverfor  sine  mange 
Fjender,  nedlagde  Rigsforstander-Embedet  imod  at  faa 
Finland  paa  Livstid.  Til  sidst  bekvemmede  ogsaa  Nord- 
mændene sig  til  at  anerkjendo  hans  Herredømme,  og  de 
3  Riger  vare  saaledes  igjen  forbundne  under  én  Konge; 
men  denne  var  valgt  af  hvert  Rige  for  sig.  I  Danmark 
maatte  han  i  Begyndelsen  kæmpe  mod  en  farlig  Bonde- 
opstand. De  Bevægelser,  som  allerede  før  hans  Tron- 
bestigelse vare  udbrudte  i  forskjellige  Egne  af  Riget, 
vare  vel  hurtig  blevne  kuede;  men  Nord  for  Limfjorden 
antog  Opstanden  nu  en  alvorligere  Skikkelse.  Bønderne 
uægtede  at  betale  Skat,  Landgilde  og  Tiende  og  be- 
raabte  sig  paa,  at  deres  rette  Herre  endnu  levede.  Under 
Anførsel  af  Ridderen  Henrik  Tagessøn  slog  de  de 
kongelige  Tropper,  som  blev  sendte  imod  dem,  og  hen- 
rettede de  fangne  Herremænd.  Men  da  gik  Kristoffer 
selv  imod  dem  med  en  anselig  Hær.  Bønderne  havde 
taget  Stilling  paa  en  Bakke  og  omgivet  sig  med  en 
Vognborg;  men  efter  at  Morsingerne  og  Tyboerne  mod 
Løfte  om  Tilgivelse  havde  nedlagt  Vaabnene,  blev  Vendel- 
boerne, som  alene  holdt  Stand,  efter  et  frygteligt  Blod- 
bad overvundne.  Henrik  Tagessøn  og  de  andre  fangne 
Høvedsmænd   bleve  henrettede;   Bønderne   maatte  kjøbe 

deres  Liv  med  svære  Bøder.  Derefter  blev  Tienden 
endelig  fuldstændig  indført  i  hele  Landet,  og  der  blev 
udstedt  et  almindeligt  Forbud  mod  at  bære  Vaaben. 
Bondestandens  Kaar,  hvis  Forværrelse  havde  fremkaldt 
Opstanden,  blev  efter  dennes  Underkuelse  endnu  sørge- 
ligere. Mange  Selvejere  sank  i  denne  Tid  ned  til  at 
blive  Fæstere,  og  i  Sælland  med  Laaland  og  de  mindre 
Øer,  hvor  Adelen  og  Gejstligheden  især  vare  mægtige, 
blev  Fæsterne  ufrie  og  stavnsbundne  Vornede.  Dette 
senere  Vornedskab,  der  var  langt  haardere  end  det 
tidligere,  bestod  i,  at  Bonden  betragtedes  som  Herre- 
mandens Ejendom  og  ikke  maatte  forlade  det  Gods, 
hvor  han  var  født. 

Kristoffer  af  Bajern  søgte  at  indskrænke  Hanse- 
stædernes Handelsherredømme  og  at  befordre  de  inden- 
rigske Stæders  Handel.  Især  begunstigede  han  Kjøben- 
havn,  som  fra  en  biskoppelig  var  bleven  en  kongelig 
Stad  og  fra  nu  af  blev  det  sædvanlige  Kongesæde. 
I  Sverige  klagede  man  over,  at  han  ikke  gjorde  noget 
for  at  hindre  Erik  af  Pommerens  Røverier;  „min  Mor- 
broder maa  jo  dog  ogsaa  have  noget  at  leve  af",  skaL 
han  spøgende  have  ytret.  En  Hungersnød  bidrog  ogsaa 
til  at  udbrede  Misfornøjelse  i  Sverige.  Medens  Kongen] 
gjorde  en  kostbar  Rejse  gjennem  Landet,  maatte  Al- 
muen nøjes  med  Barkebrød  og  kaldte  ham  derfor  „Barke- 
kongen". Kristoffer  var  endnu  en  ung  Mand,  da  han] 
pludselig  døde  (1448). 

I  Sverige  bukkede  derefter  Unionspartiet,  for  hvilket 
Familien  Oxenstjerna  stod  i  Spidsen,  under  for  Karl 
Knudssøn,  der  kom  sejlende  ira  Finland  til  Stokholm 
med  en  prægtig  Hær  og  blev  valgt  til  Konge.  Ogsaa  i 
Danmark  skulle  nogle  have  tænkt  paa  at  vælge  en  ind- 
født Adelsmand;  men  de  fleste  Stemmer  samlede  sig  om 
Hertug  Adolf.  Vel  havde  denne  før  været  Danmarks 
bitre  Fjende;  men  under  Kristoffer  af  Bajern  havde 
Forholdet    været    venskabeligt;    han   var    anset   som   en 

hæderlig  og  dygtig  Fyrste  og  nedstammede  fra  en  Datter 
af  Erik  Glipping;  men  fremfor  alt  kunde  Slesvig  paa  den 
Maade  igjen  bringes  i  nærmere  Forbindelse  med  Konge- 
riget. Den  barnløse  Hertug  Adolf  afslog  imidlertid  den 
tilbudte  Krone,  men  foreslog  sin  Søstersøn,  Grev  Kri- 
stiern af  Oldenburg,  til  Konge.  Den  22aarige  Grev 
Kristiern  var  en  smuk  og  kæmpehøj  ridderlig  Herre,  og 
da  han  var  ugift,  kunde  han  opfylde  de  Danskes  Ønske, 
at  deres  nye  Konge  skulde  ægte  Kristoffer  af  Bajerns 
17aarige  Euke,  Dorothea  af  Brandenburg.  Ved  en 
Sammenkomst  i  Haderslev  gik  Kristiern  ind  paa  de  Be- 
tingelser, som  det  danske  Rigsraad  stillede  ham,  og  blev 
derefter  hyldet  paa  Landstingene.  Ved  denne  Lejlighed 
fik  Rigsraadet  for  første  Gang  sin  store  Magt  udtrykkelig 
stadfæstet:  Kongen  maatte  herefter  ikke  foretage  sig 
noget  af  Vigtighed  uden  dets  Samtykke.  Derimod  var 
der  ikke  mere  Tale  om  det  aarlige  Danehof.  I  dettes 
Sted  træde  i  den  følgende  Tid  sædvanlig  Herredage, 
paa  hvilke  kun  de  højere  Stænder  mødte;  kun  sjælden 
sammenkaldtes  alle  Stænder  til  en  Rigsdag. 

Imellem  de  to  nye  nordiske  Konger  maatte  det 
snart  komme  til  Strid,  især  i  Anledning  af  Gotland  og 
Norge.  Til  Gotland  sendte  Karl  Knudssøn  strax  efter 
sin  Tronbestigelse  en  Hær  for  at  bemægtige  sig  Øen  og 
derved  styrke  sin  Anseelse  i  Sverige.  Erik  af  Pommern 
forsvarede  sig  paa  Visborg;  men  da  han  indsaa,  at  han 
ikke  i  Længden  vilde  kunne  holde  sig,  tilbød  han  Kong 
Kristiern  at  overgive  ham  Fæstningen.  Saaledes  kom 
Gotland  i  de  Danskes  Hænder,  medens  Erik  sejlede  til 
Pommern  (1449),  hvor  han  endnu  levede  i  10  Aar.  — 
I  Norge  delte  Partierne  sig  imellem  begge  Konger.  Først 
valgtes  Kristiern  af  Rigsraadet;  men  derefter  kom  Karl 
Knudssøn  selv  til  Norge  og  blev  kronet  af  Trondhjems 
Ærkebiskop.  Sagens  Afgjørelse  blev  udsat  til  et  Møde  i 
Halmstad,  hvor  12  danske  og  12  svenske  Rigsraader  kom 
sammen    (1450).      Det    blev    her    bestemt,     at    Unionen 

mellem  Danmark  og  Sverige  skulde  fornyes,  naar  den 
ene  af  Kongerne  eller  i  det  mindste,  naar  beg^e  vare 
døde.  Norge  skulde  tilfalde  Kristiern.  Karl  Knudssøn 
maatte  give  efter  for  de  svenske  Stormænds  Vilje,  og 
Kristiern  den  1ste  blev  anerkjendt  som  Norges  Konge. 
Derefter  sluttede  Udvalgte  af  det  danske  og  norske 
Rigsraad  en  Forening  i  Bergen,  ifølge  hvilken  de  to 
Riger  til  evig  Tid  skulde  yære  forenede  under  én  Konge. 

Da  Kristiern  og  Karl  Knudssøn  ikke  kunde  blive 
enige  om  de  endnu  uafgjorte  Stridspunkter,  kom  det 
snart  til  Krig.  Karl  Knudssøn  gjorde  med  et  meget 
talrigt  Opbud  af  Sveriges  Almue  et  forfærdeligt  Mord- 
brændertog gjennem  Skaane,  og  Kristiern  gjorde  Gjen- 
gjæld  ved  et  Tog  til  Sverige.  Men  Karl  Knudssøn  be- 
holdt ikke  længe  Sveriges  Krone.  Ærkebispen  Jens 
Bengtssøn  Oxenstjerna  traadte  frem  for  Højalteret 
i  Upsala  Domkirke,  aflagde  sin  gejstlige  Dragt  og  rustede 
sig  til  Kamp  imod  ham  (1457).  Opstanden  greb  hurtig 
om  sig,  og  Karl  Knudssøn  maatte  flygte  til  Danzig. 
Kristiern  den  1ste  kom  derefter  med  en  Flaade  til  Stokholm 
og  blev  kaaret  til  Sveriges  Konge;  ja  hans  3aarige  Søn 
Hans  blev  endog  valgt  til  hans  Efterfølger.  Herredøm- 
met over  de  nordiske  Riger  syntes  saaledes  for  længere 
Tid  at  være  sikret  det  oldenburgske  Hus,  og  kort 
efter  vandt  denne  pludselig  saa  lykkelige  Slægt  ogsaa 
vigtige  Besiddelser  mod  Syd. 

I  Aaret  1459  døde  Hertug  Adolf  (den  8de),  og  med 
ham  uddøde  den  mandlige  Linje  af  Gerhard  den  Stores 
Efterkommere,  som  til  sidst  havde  forenet  hele  Slesvig  og 
den  største  Del  af  Holsten  under  deres  Herredømme. 
Vel  bestod  der  endnu  en  anden  Linje  af  det  holstenske 
Grevehus,  som  besad  Stammegrevskabet  Schauenburg, 
og  denne  Linje  var  nærmest  berettiget  til  Arvefølgen  i 
Holsten;  men  i  Slesvig  havde  den  ingen  Ret.  Her  be- 
tragtede Kristiern  den  1ste  sig  som  arveberettiget  efter  sin 
Morbroder,  men  næppe  med  Grund;  derimod  kunde  han 

som  Lensherre  inddrage  Hertugdømmet  under  den  danske 
Krone.  Han  benyttede  imidlertid  ikke  denne  Ret,  da 
han  tillige  ønskede  at  vinde  Holsten,  og  hans  Ønsker 
mødtes  med  den  holstenske  Adels,  som  havde  udbredt 
sig  over  Slesvig  og  ikke  vilde  opgive  Forbindelsen  med 
dette  Land.  Uden  at  tage  Hensyn  til  Schauenburgernes 
Ret  eller  de  to  Landes  Lensforhold  til  Danmark  og 
Tyskland  valgte  derfor  de  holstenske  Herrer  paa  en 
Forsamling  i  Ribe  (1460)  Kong  Kristiern  til  Hertug  i 
Slesvig  og  Greve  i  Holsten,  og  denne  udstedte  derpaa 
de  Privilegier,  som  de  havde  gjort  til  Betingelse  for  hans 
Valg.  De  vigtigste  Bestemmelser  i  disse  vare  følgende: 
1)  Landene  skulle  blive  evig  udelte  sammen.  2)  Naar 
Landsherren  dør,  vælge  Stænderne  en  af  hans  Sønner 
eller  i  Mangel  af  saadanne  en  anden  af  hans  Arvinger. 
3)  Landsherrens  Magt  indskrænkes  af  Stænderne,  d.  v.  s. 
Prælater,  Ridderskab  og  Stæder,  og  han  skal  regere  i 
Forening  med  „Landenes  Raad";  dette  faar  omtrent 
samme  Myndighed  som  Rigsraadet  i  de  nordiske  Riger. 
—  Sønderjylland  havde  saaledes  vel  igjen  faaet  samme 
Behersker  som  Kongeriget,  men  var  i  øvrigt  slet  ikke 
blevet  nærmere  knyttet  til  dette,  medens  dets  Forbindelse 
med  Holsten  var  bleven  desto  stærkere  befæstet.  Den 
under  de  holstenske  Grever  begyndte  Fortyskning  af 
Hertugdømmet  fortsattes  derfor  under  de  oldenburgske 
Konger:  medens  det  danske  Folkesprog  holdt  sig  i  sine 
gamle  Grænser,  blev  Forretningssproget  plattysk,  tyske 
Kjøbmænd  og  Haandværkere  nedsatte  sig  i  Stæderne,  og 
den  holstenske  Adel  fortrængte  mere  og  mere  den  op- 
rindelige danske. 

Erhvervelsen  af  Slesvig  og  Holsten  kostede  Kristiern 
den  1ste  meget.  Han  maatte  tilfredsstille  Greven  af 
Schauenburg  og  sine  Brødre,  der  ogsaa  fremkom  med 
Arvefordringer,  med  store  Summer;  de  sidste  fik  tillige 
hans  Part  af  Oldenburg.  Da  Kongen  desuden  var  ødsel 
og  pragtlysten,  kom  han  i  en  bundløs  Gjæld,  og  Penge- 

manglen  skadede  ham  overalt.  Den  svenske  Almue  kaldte 
ham  en  Rigets  Øder,  der  brugte  dets  Penge  i  Holsten, 
og  sagde,  at  der  var  Hul  i  hans  Pung.  Bønderne  i  Up- 
land  gjorde  Opstand,  og  Ærkebiskop  Jens  Bengtssøn 
lovede  i  hans  Navn  Eftergivelse  af  de  sidste  Paalæg. 
H<  rover  kom  han  i  Strid  med  Kongen,  som  ikke  vilde 
anerkjende  hans  Løfte,  og  blev  ført  fangen  til  Danmark. 
Men  aldrig  saa  snart  havde  Kristiern  forladt  Sverige, 
før  end  der  udbrød  Opstand  i  flere  Landskaber  (1463). 
Prælaterne  og  de  Slægter,  som  hidtil  havde  forsvaret 
Unionen,  især  O  xen  stjern  arne  og  Vaserne,  forenede 
sig  nu  med  Karl  Knudssøns  Tilhængere,  og  denne  blev 
kaldt  tilbage  fra  Landflygtigheden.  Vel  blev  han  snart 
igjen  uenig  med  sine  gamle  Modstandere,  og  efter  at 
Kristiern  havde  sluppet  Ærkebispen  løs  imod  ham,  maatte 
han  atter  frasige  sig  Kronen;  men  denne  tilfaldt  derfor 
ikke  Kristiern.  Forskjellige  Rigsforstandere  afløste  hin- 
anden under  voldsomme  indre  Kampe,  og  tilsidst  besteg 
Karl  Knudssøn  for  tredje  Gang  Tronen  (f  1470). 

Kristiern  den  1ste  havde  hidtil  kun  gjort  mindre 
ludfald  i  Landet  for  at  støtte  sine  Tilhængere,  men  da 
disse  igjen  bukkede  under,  og  Karl  Knudssøns  Søstersøn 
Sten  Sture  den  Ældre  blev  valgt  tii  Rigsforstander, 
rustede  han  sig  til  et  Hovedangreb.  I  Aaret  1471 
landede  han  ved  Stokholm  med  5000  Mand.  Sten 
Sture  trak  Tiden  ud  med  Underhandlinger  og  samlede 
imidlertid  en  dobbelt  saa  talrig  Hær.  Til  sidst  kom  det 
til  Slag  paa  Brunkebjærg  ved  Stokholm,  hvor  Kongen 
havde  opkastet  Forskansninger.  To  Gange  blev  de  frem- 
stormende Svenske  drevne  tilbage  fra  disse;  men  ved  det 
tredje  Angreb  bukkede  de  Danske  under  for  Overmagten. 
Kristiern,  som  kæmpede  med  stor  Tapperhed,  blev  skudt 
igjennem  begge  Kinder,  saa  at  han  mistede  flere  Tæn- 
der, mange  omkom  paa  Flugten  til  Skibene,  og  de  til- 
bageblevne, som  havde  samlet  sig  omkring  Danebrog, 
faldt  indtil  den  sidste  Mand.    Efter  dette  Nederlag  gjorde 

Kristiern  den  1ste  ikke  flere  Forsøg  paa  at  erobre  Sve- 
rige, som  derpaa  i  uogen  Tid  nød  en  længe  ukjendt  Ro 
under  Sten  Stures  dygtige  Styrelse. 

Et  Par  Aar  før  havde  Kristierns  Pengemangel  skilt 
Norge  af  med  et  Par  af  dets  gamle  Provinser.  Da  nem- 
lig hans  Datter  (Margrete)  blev  gift  med  den  skotske 
Konge  (Jakob  den  3dje),  satte  han  Shetlands-  og  Ørken- 
øerne i  Pant  for  Medgiften;  men  de  blev  siden  aldrig 
indløste.  Derimod  anvendte  Kristiern  betydelige  Summer 
paa  en  Rejse  til  Rom,  som  han  foretog  nogle  Aar  isenore. 
Paa  denne  traf  han  sammen  med  Kejseren  (Frederik  den 
I  3dje),  som  ophøjede  Holsten  til  et  Hertugdømme,  hvori 
ogsaa  Ditmarsken  skulde  indlemmes;  dog  varede  det 
endnu  længere  Tid,  inden  det  sidste  mistede  sin  Frihed. 
Paven  tillod  Kristiern  at  oprette  et  Universitet  i  Kjøben- 
havn;  dette  kom  imidlertid  paa  Grund  af  Pengemangel 
først  i  Stand  flere  Aar  efter  (1479),  og  det  i  en  saa 
tarvelig  Skikkelse,  at  det  kun  fik  3  Lærere.  De  Stu- 
derende vedblev  derfor  ogsaa  i  den  følgende  Tid  at  ty 
til  fremmede  Universiteter,  især  Paris  og  Koln.  Om- 
trent paa  samme  Tid  stiftedes  Universitetet  i  Upsala. 

I  sit  Forhold  til  Hansestæderne  viste  Kristiern  den 
1ste  stor  Svaghed.  Han  pantsatte  de  vigtigste  hol- 
stenske Stæder  til  LUbeckerne.  forbød  danske  Kjøbmænd 
selv  at  udføre  deres  Varer  til  Tyskland ;  ja  da  Tyskerne 
i  Bergen  havde  myrdet  den  kongelige  Lensmand,  som 
havde  vakt  deres  Mishag,  og  tillige  med  ham  Biskoppen 
og  mange  andre  og  havde  opbrændt  et  Kloster,  hvor  de 
forfulgte  havde  søgt  Tilflugt,  lod  han  denne  Udaad  hen- 
gaa  ustraffet.  Gjældsforholdet  til  Liibeckerne  bandt  Kon- 
gens Hænder,  og  Pengenøden  var  saaledes  ogsaa  her 
hans  Ulykke.  I  øvrigt  var  Kristiern  en  hæderlig  og 
virksom  Konge.    Han  døde  55  Aar  gammel  i  Aaret  1481. 

Kristiern  den  1stes  ældste  Søn  Hans,  en  retsindig, 

!  arbejdsom   og   tarvelig  Mand,    dansk   i  Sind  som  i  Tale, 

var   siden   Valdemar  Atterdags   Tid   den   første   indfødte 

Kongesøn  i  Danmark  og  blev  her  uden  Vanskelighed 
hyldet  som  Konge.  Ogsaa  i  Sverige  og  Norge  var  han 
allerede  som  Barn  valgt  til  Tronfølger,  men  i  begge  Riger 
mødte  han  megen  Modstand.  I  Norge  var  Adelen  ikke 
saa  betydelig  som  i  de  to  andre  Riger,  men  desto  mæg- 
tigere var  Gejstligheden.  Den  ejede  omtrent  Halvdelen 
af  Norges  Grundejendomme,  og  i  den  fandt  Rigets  Selv- 
stændighed sine  ivrigste  Forkæmpere.  I  Sverige  var  der- 
imod Ærkebispen  (Jakob  Ulfssøn)  som  sædvanlig  gunstig 
stemt  for  Unionen,  og  mange  af  Stormændene  vare  alle- 
rede kjede  af  at  lade  sig  styre  af  en  Ligemand.  Da 
Sten  Sture  herved  hindredes  i  at  støtte  Nordmændenes 
Modstand,  valgte  det  norske  Rigsraad  2  Aar  efter  Kri- 
stiern  den  1stes  Død  Hans  til  Konge.  Snart  efter 
valgte  ogsaa  det  svenske  Rigsraad  Hans  til  Konge;  men 
Sten  Sture  forstod  ved  snedig  Kløgt  endnu  i  en  Række 
af  Aar  at  forhindre  ham  fra  virkelig  at  tiltræde  Re- 
geringen i  Sverige. 

I  Hertugdømmerne  havde  den  kloge  og  kraftige 
Enkedronning  Dorothea  søgt  at  skaffe  sin  yngste  Søn, 
den  lOaarige  Frederik,  Herredømmet;  men  til  sidst  var 
man  bleven  enig  om  at  tage  baade  ham  og  Kong  Hans 
til  Hertuger.  Frederik  fik  derefter  en  tysk  Opdragelse 
paa  Gottorp,  og  da  han  blev  voxen,  skred  man  til  Lande- 
nes Deling  mellem  Brødrene.  Tvært  imod  Bestemmelsen 
i  1460  fik  saaledes  den  slette  tyske  Skik,  at  udstykke 
Lande  som  andet  Arvegods,  Overhaanden  over  den  hid- 
til i  Sønderjylland  som  i  det  øvrige  Danmark  gjældende 
Udelelighed.  Frederik  valgte  den  gottorpske  Del; 
Kongen  fik  den  segebergske.  Til  hver  Del  hørte  ad- 
splittede Stykker  af  begge  Hertugdømmer,  og  Landdage, 
Prælater  og  Ridderskab  forblev  fælles.  Uagtet  Hans 
viste  sig  meget  føjelig  mod  sin  Broder,  var  denne  dog 
aldrig  tilfreds. 

Forholdet  til  Sverige  blev  imidlertid  mere  og  mere 
fjendtligt,    og    efter    mange    Aars   Tøven    og    frugtesløse 

UnderhaDdlinger  besluttede  Kong  Hans  endelig  at  gjøre 
sin  Ret  gjældende  med  Magt.  Det  danske  Rigsraad  var 
villigt  til  at  opbyde  alle  Kræfter  for  at  hævde  Unionen,  og 
Danmarks  Kræfter  vare  ikke  ringe.  Lensmændene*) 
med  deres  Ryttere  tilligemed  den  øvrige  Adel,  der  ligeledes 
tjente  til  Hest,  udgjorde  Kjærnen  af  Hæren;  gjennem 
Lensmændene  opbødes  hver  10de  Bonde;  Kjøbstederne 
stillede  Folk  og  Skibe,  og  der  hvervedes  en  Mængde 
tyske  Landsknægte.  Saaledes  kunde  Kong  Hans  i  Som- 
meren 1497  med  en  Hær  paa  30,000  Mand  rykke  ind  i 
Sverige,  hvor  Rigsraadet  allerede  havde  erklæret  Sten 
Sture  for  afsat.  Forladt  af  Stormændene  havde  Rigs- 
forstanderen opbudt  Almuen  og  ødelagde  sine  Modstan- 
deres Gods  og  Gaarde.  De  fornemste  af  disse**)  havde 
søgt  Tilflugt  paa  Ærkebispens  faste  Borg  Stæke,  som 
laa  paa  en  0  i  Mælaren  mellem  Stokholm  og  Upsala; 
men  denne  blev  belejret  af  Sten  Sture  og  var  i  stor  Nød. 
Hans  ilede  med  at  sende  en  Del  af  sin  Hær  til  dens 
Undsætning,  og  udenfor  Stækes  Mure  kom  det  til  en 
hidsig  Træfning.  Sten  Sture  blev  slaaet  og  maatte  der- 
paa  indeslutte  sig  i  Stokholm.  Efter  endnu  et  Par 
uheldige  Kampe  overgav  han  Staden  og  nedlagde  sin 
Magt  imod  at  fritages  for  alt  Ansvar  og  modtage  store 
Forleninger.  Hans  blev  hyldet  og  kronet,  og  hans  Søn, 
Kristiern    (den    2den),    der    allerede    som    Barn    var 


*)  Riget  var  delt  i  Len,  og  Lensmændene,  som  i  Almindelighed 
kun  udnævntes  paa  et  Aar,  styrede  saa  vel  de  borgerlige  som 
de  militære  Forretninger.  Foruden  deres  andre  Indtægter 
havde  de  sædvanlig  en  eller  flere  Kongsgaarde  til  Brug,  men 
maatte  til  Gjengjæld  underholde  og  udruste  et  vist  Antal  Ryttere. 

■*)  I  Spidsen  for  dem  stod  foruden  Ærkebispen  dengang  Svante 
Nielssøn  Sture  af  den  yngre  Sture-Æt.  Hans  Fader  havde 
været  Karl  Knudssøns  og  Sten  Stures  bedste  Støtte;  men 
Sønnen  var  bleven  den  sidstes  bitre  Fjende.  T  øvrigt  var 
Familien  Trolle  i  Unionens  sidste  Tider  den  Slægt,  som  med 
størst  Iver  og  Fasthed  forsvarede  Forbindelsen  med  Danmark. 

Yalgt  til  Tronfølger  i  Danmark  og  Norge,  blev  nu  ogsaa 
valgt  og  hyldet  i  Sverige.  Ærkebispen  og  Sten  Stures 
andre  indenlandske  Fjender  vare  meget  misfornøjede  med, 
at  han,  skjønt  overvunden,  vedblev  at  være  den  mæg- 
tigste Mand  i  Sverige;  men  Kongen  vilde  ikke  bryde  sit 
Ord.  Til  Gjengjæld  lovede  Hr.  Sten  helligt,  at  han  al- 
drig mere  vilde  gjøre  Opstand  mod  ham  eller  hans  Søn. 
Efter  at  have  ordnet  Forholdene  i  Sverige,  be- 
sluttede Kong  Hans  i  Forening  med  Hertug  Frederik  at 
erobre  Ditmarsken.  Allerede  ofte  havde  de  holstenske 
Grever  og  Kiddere  forsøgt  paa  at  underkaste  sig  dette 
frie  Bondefolk,  men  stedse  forg.jæves:  det  styrede  sig 
selv,  og  48  Mænd,  som  holdt  deres  Møder  paa  det  store 
Torv  i  Heide,  ledede  alle  Landets  Anliggender.  Kej- 
seren havde  overdraget  Ditmarsken  til  Kristiern  den 
1ste,  og  dennes  Sønner  vilde  nu  gjøre  den  Ret  gjaddende, 
som  de  derved  troede  at  have  erhvervet.  Hovedstyrken 
af  Angrebshæ^en  bestod  af  tyske  Landsknægte,  især  den 
store,  saakaldte  sorte  eller  sachsiske  Garde,  som 
anførtes  af  Junker  Slentz  og  alleiede  havde  tjent  Kong 
Hans  i  Sverige.  Fra  Kongeriget  Danmark  mødte  kun  et 
mindre  Antal  Adelsmænd;  men  den  samlede  Styrke  (især 
fra  Hertugdømmerne)  var  dog  saa  stor,  at  Junker  Slentz 
spurgte,  om  Ditmarsken  da  var  lænket  til  Himlen.  Fulde 
af  Overmod  pyntede  Herrerne  sig  som  til  en  Fest,  og 
efter  Hæren  fulgte  talrige  Vogne  til  at  læsse  Byttet  paa. 
Kongen  og  Hertugen  stod  selv  i  Spidsen,  men  en  duelig 
Anfører  manglede.  I  Februar  1500  rykkede  de  ind  i 
Ditmarsken  og  indtog  Meldorf;  men  da  de  derfra  ryk- 
kede frem  imod  Heide,  stødte  de  i  Nærheden  af  Hem- 
mingstedt  paa  c.  1000  Ditmarskere,  som  under  An- 
førsel af  Wolf  Isebrand  havde  forskanset  sig  paa  en 
Høj  (Dusend-Duwels  Werff),  der  beherskede  Vejen.  Nord- 
veststormen piskede  de  fremrykkende  Tropper  Hagl  og 
Regn  i  Ansigtet,  og  de  dybe  Grøfter  hindrede  dem  i  at 
udfolde  deres  Slagorden.    Da  Garden,  som  gik  i  Spidsen, 

nærmede  sig  med  Feltraabet:  „var  dig,  Bonde,  nu  kom- 
mer Garden",  blev  den  modtaget  af  en  heftig  Ild.  For- 
gjæves  søgte  den  at  omgaa  Skansen:  i  det  bundløse 
Uføre  kunde  den  hverken  komme  frem  eller  tilbage,  og 
medens  Havet  strømmede  ind  igjennem  de  aabnede  Slu- 
ser, gjorde  Ditmarskerne  et  Udfald  og  satte  ved  Hjælp 
af  deres  lange  Springstokke  over  Grøfterne.  En  Jomfru 
bar  deres  Banner,  og  deres  Feltraab  var:  „hjælp,  Maria 
milde!"  Junker  Slentz  faldt,  og  Garden  opløste  sig  i 
vild  Flugt.  Bagved  spærrede  Vognene  Vejen,  og  kun 
Halvdelen  af  den  store  Hær  nndkom,  blandt  dem  Kongen 
og  Hertugen.  Ditmarskerne  mistede  næppe  én  Mand 
mod  hundrede  dræbte  Fjender,  og  deres  Bytte  var  uhyre 
stort.  Blandt  de  erobrede  Faner  var  det  gamle  Dane- 
brog,  som  blev  ophængt  i  en  Kirke  og  siden  forglemt, 
Skjønt  Nederlaget  ved  Hemmingstedt  langt  mere  var 
gaaet  ud  over  Tyskere  end  over  Danske,  skadede  det 
dog  i  høj  Grad  den  danske  Konges  Anseelse.  I  Sverige 
lykkedes  det  den  veltalende  og  dristige  Prælat  Hem- 
ming Gad  at  forlige  Sten  Sture  med  hans  mægtigste 
Modstander,  Svante  Nielssøn  Sture,  og  derefter  at 
ophidse  Folket  ved  falske  Beskyldninger  mod  Kongen. 
Denne,  som  uden  Tropper  havdebegivet  sig  til  Stokholm, 
drog  til  Danmark  for  at  hente  Forstærkninger  mod  den 
udbrydende  Opstand,  men  efterlod  sin  Dronning,  den 
fromme  og  ædle  Kristine  af  Sachsen,  en  Søster  til 
Kurfyrst  Frederik  den  Vise,  paa  Stokholms  Slot.  Efter 
Kongens  Bortrejse  fik  Opstanden  snart  aldeles  Over- 
haanden,  og  Sten  Sture  blev  paa  ny  valgt  til  Rigsforstander 
(1501).  Dronningen  blev  belejret  paa  Stokholms  Slot, 
men  forsvarede  sig  med  Heltemod.  Først  da  Sult  og 
Sygdom  havde  bortrevet  næsten  hele  Besætningen,  maatte 
hun  overgive  sig  med  de  afkræftede  Levninger.  3  Dage 
efter  ankom  Kongen  med  sin  Flaade  for  Stokholm,  men 
maatte  nu  vende  tilbage  uden  at  udrette  noget.  Tvært 
imod  Betingelserne  for  Overgivelsen  blev  Dronning  Kri- 

Stine  i  IV2  Aar  holdt  i  svensk  Fangenskab;  da  hun 
endelig  blev  løsladt,  fulgte  Sten  Sture  hende  selv  ned 
til  Grænsen.  Paa  Tilbagevejen  døde  han  (1503);  men 
Svante  Nielssøn  Sture  blev  derpaa  Rigsforstander 
og  fortsatte  Kampen  mod  Danmark. 

Imidlertid  var  der  ogsaa  udbrudt  Uroligheder  i  Norge, 
som  dels  fremkaldtes  ved  Almuens  Misfornøjelse  med 
haarde  Fogeder  og  nye  Paalæg,  dels  ved  de  indfødte  Stor- 
mænds Harme  over  den  indtrængende  danske  Adel,  som 
ved  Giftermaal  erhvervede  sig  Ejendomme  i  Norge  og  af 
Kongerne  indsattes  i  de  vigtigste  verdslige  og  gejstlige 
Embeder.  Under  disse  vanskelige  Forhold  overdrog 
Kong  Hans  Regeringen  i  Norge  til  sin  Søn,  den  udvalgte 
Konge  Kristiern  den  2den.  Denne,  der  var  født  i 
det  Aar,  da  hans  Farfader  døde,  var  i  sin  Barndom  op- 
draget i  den  ansete  kjøbenhavnske  Kjøbmand  Hans 
Bogbinders  Hus  og  var  derved  traadt  i  et  nært  For- 
hold til  den  danske  Borgerstand;  han  var  nu  en  kraftig 
ung  Mand  med  en  klar  Forstand  og  en  bestemt  Vilje. 
Han  dæmpede  Urolighederne  i  Norge  med  Dygtighed  og 
Strænghed.  gjorde  heldige  Indfald  i  Sverige  og  viste  stor 
Iver  for  at  knække  Hansestædernes  Handelsherredømme 
i  Bergen  og  andre  norske  Stæder. 

Ogsaa  Kong  Hans  havde  altid  vist  sig  ugunstig  mod 
Hansestæderne  og  havde  ved  Handelsforbund  med  Eng- 
land, Skotland,  Frankrig  og  Holland  skaffet  dem  farlige 
Medbejlere  til  den  nordiske  Handel.  Da  Liibeckerne  og 
de  andre  vendiske  Stæder  ikke  efter  hans  Forlangende 
vilde  opgive  deres  Handelsforbindelse  med  det  frafaldne 
Sverige,  opbragte  han  deres  Skibe  og  ophævede  deres 
Privilegier.  Til  sidst  kom  det  til  aabenbar  Krig.  For  at 
kunne  møde  Hansestædernes  Sømagt  udrustede  Hans  en 
betydelig  Flaade  og  blev  saaledes  Skaber  af  den  senere 
stedse  vedligeholdte  danske  Orlogsflaade.  Af  det  gamle 
Ledingsvæsen  var  der  endnu  den  Levning  tilbage,  at  Bi- 
skopper, Kjøbsteder  og  enkelte  Lensmænd  stillede  Skibe; 

men  Kongen  byggede  nu  selv  langt  større  Skibe,  hvis 
Mage  man  hidtil  ikke  havde  set  paa  Østersøen. 
Begge  Partier  skadede  hinanden  ved  Plyndringer  og 
Kaperier;  men  den  danske  Flaade,  der  anførtes  af 
kjække  Søhelte,  som  Jens  Holgerssøn  Ulfstand  og 
Søren  Norby,  hævdede  dog  i  det  hele  taget  Herre- 
dømmet paa  Østersøen.  De  vendiske  Stæder  blev  saa- 
ledes  snart  trætte  af  den  for  deres  Handel  fordærvelige 
Krig,  og  i  Sverige,  som  havde  sluttet  Forbund  med  dem, 
fik  Fredspartiet  ogsaa  Overhaanden  efter  Svante  Stures 
Død  (1512).  Saaledes  kom  det  til  Fred.  Det  bestemtes, 
at  der  Aaret  efter  skulde  holdes  et  Møde  af  danske, 
norske  og  svenske  Rigsraader,  som  skulde  have  Fuld- 
magt til  enten  at  tage  Hans  eller  Kristiern  den  2den 
til  Sveriges  Konge.  Liibeck  forpligtede  sig  til  at  betale 
Kongen  en  betydelig  Sum  Penge. 

Aaret  efter  (1513)  døde  Hans  i  Aalborg  efter  en  i 
det  hele  rosværdig  Regering,  som  kun  plettes  af  enkelte 
haarde  og,  som  det  synes,  uretfærdige  Handlinger.  Da 
saaledes  Rigshofmesteren*)  Povl  Laxmand,  idet  han 
kom  ned  fra  Kjøbenhavns  Slot,  paa  Højbro  var  bleven 
myrdet  af  to  Adelsmænd,  beskyldte  Kongen  ham  efter 
hans  Død  for  Landsforræderi  og  krævede  alt  hans  Gods 
til  Erstatning.  Rigsraadet  dømte  ham  skyldig,  og  af 
alle  hans  store  Ejendomme  blev  der  ikke  efterladt  hans 
Børn  det  mindste.  Den  Mistænksomhed  og  Ubarmhjær- 
tighed,  som  den  ellers  i  det  hele  saa  godmodige  Hans 
ved  denne  og  enkelte  andre  Lejligheder  viste,  ligesom 
de  Udbrud  af  en  til  Sindsforvirring  grænsende  Tungsin- 
dighed, der  undertiden  fremtraadte  hos  ham,  nedarvedes 
uheldigvis  i  en  langt  højere  Grad  paa  hans  begavede, 
men  voldsomme  og  lidenskabelige  Søn.  —  I  Begyndelsen 
af  Kong  Hans's  Regering  indførtes  Bogtrykkerkunsten   i 


*)  Rigets   Hofmester    var   i    det    sidste   Aarhundrede    traadt 
i  Steden  for  Drosten  som  den  første  verdslige  Embedsmand. 

Danmark,  og  den  første  danske  Bog,  som  tryktes  af  den  ældste 
i  Kjøbeuhavn  bosatte  Bogtrykker  (Gottfred  af  Gheraen), 
var  den  danskeRimkrønike,  som  lader  Danekongerne 
indtil  Kristiern  den  1ste  selv  fortælle  deres  Historie. 

Kristiern  den  2den  blev  efter  Faderens  Død  hyl- 
det i  Danmark  og  Norge  og  snart  ogsaa  i  den  segebergske 
Del  af  Hertugdømmerne;  men  i  Sverige  var  Sten  Sture 
den  Yngre  valgt  til  Rigsforstander  efter  sin  Fader 
Svante,  og  det  berammede  Møde  blev  udsat  fra  Aar  til 
Aar.  Ved  sin  Tronbestigelse  maatte  Kristiern  under- 
skrive en  Haandfæstning,  ved  hvilken  de  gamle  Bestem- 
melser til  Kongemagtens  Indskrænkning  og  Stormands- 
vældens  Befæstelse  forøgedes  med  nye.  Men  en  kraftig 
Konge  kunde  dog  paa  mange  Maader  gjøre  sin  Myndig- 
hed gjældende,  og  da  Rigsraadet  ikke  var  stadig  samlet, 
men  de  enkelte  Medlemmer  sædvanlig  levede  hver  for 
sig  i  deres  Forleninger,  da  det  var  Kongen,  der  sammen- 
kaldte dem,  og  ham,  der  besatte  Pladserne  i  Raadet, 
ligesom  Grænserne  for  dets  Magt  ikke  vare  nøje  bestemte, 
omgik  Kristiern  det  idelig  og  udførte  mange  Ting  ved 
sine  personlige  Venner.  Den  første  Plads  blandt  disse 
indtog  Hollænderinden  Sigbrit,  som  bestandig  var  i 
Kongens  Nærhed,  siden  han  i  Bergen  var  bleven  for- 
elsket i  hendes  skjøime  Datter  Dyveke.  Den  kloge 
Sigbrit  foreholdt  ham  sit  Fædreland  med  dets  rige  Borger- 
stand og  blomstrende  Handel  som  et  Mønster  for  Dan- 
mark, og  da  hun  havde  stor  Indsigt  i  Handels-  og  Penge- 
anliggender, fulgte  han  gjærne  hendes  Raad  og  overdrog 
hende  Styrelsen  af  Toldvæsenet.  Medens  hun  raadslog 
med  Kongen,  saa  man  ofte  de  fornemste  Herrer  vente  i 
Kulden  udenfor  hendes  Port  paa  Amagertorv.  Til  de 
Foranstaltninger,  som  Kongen  vistnok  foretog  efter  hendes 
Raad,  hørte  Indkaldelsen  af  en  Del  Bønder  fra  Nord- 
holland, som  blev  bosatte  paa  Amager  for  at  ophjælpe 
Havedyrkningen.  Tillige  tilfredsstilledes  herved  et  Ønske 
af  den    unge  Dronning  Elisabeth   (Isabella),   der  lige- 

som  hendes  Broder,  den  senere  Kejser  Karl  den  5te,  var 
født  og  opdraget  i  Nederlandene.  Elisabeth  var  ikke 
blot  den  rigeste  Prinsesse  i  Evropa.  men  ogsaa  en  skjøn 
og  ædel  Kvinde,  som  var  sin  haarde  Ægtefælle  trofast 
hengiven.  Denne  afbrød  imidlertid  ikke  sit  Forhold  til 
Dyveke  ved  sit  Giftermaal;  men  2  Aar  efter  (1517)  døde 
hun  pludselig.  Kristiern  fattede  den  Mistanke,  at  hun 
var  ryddet  af  Vejen  ved  Gift,  og  anklagede  Lensmanden 
paa  Kjøbenhavns  Slot,  Torbern  Oxe,  enten  for  denne 
Forbrydelse  eller  for  at  have  stræbt  efter  Dyvekes  Kjær- 
lighed  eller  maaske  for  begge  Dele.  Rigsraadet,  som 
efter  Haandfæstningen  alene  kunde  dømme  imellem  Kongen 
og  en  Adelsmand,  frikjendte  Torbern;  men  Kristiern  ud- 
brød: „Om  han  end  har  saa  tyk  en  Hals  som  en  Tyr, 
skal  han  dog  miste  den."  Han  nedsatte  en  Ret  af  12 
Bønder,  og  da  disse  erklærede;  „Vi  dømme  ikke  Torben 
Oxe;  men  hans  egne  Gjerninger  fordømme  ham",  lod 
Kongen  ham  henrette. 

Ligesaa  voldsomt  som  Kristiern  ved  denne  og  andre 
Lejlighed  optraadte  mod  Adelen,  ligesaa  hensynsløst  gik 
han  til  Værks  mod  den  høje  Gejstlighed.  Kun  i  én  Ting 
var  Kongen  enig  med  Rigsraadet  og  de  højere  Stænder, 
nemlig  i  Bestræbelsen  for  at  undertvinge  Sverige,  og 
derved  afledtes  for  en  Tid  den  trueude  indre  Kamp  i 
Danmark.  I  Sverige  var  der  udbrudt  Strid  mellem  Rigs- 
forstanderen og  Ærkebispen  i  Upsala,  Gustav  Trolle. 
Sten  Sture  belejrede  Stæke,  som  Ærkebispen  forsvarede 
i  Haab  om  Undsætning  fra  Danmark.  Der  ankom  ogsaa 
en  dansk  Flaade  i  Stokholms  Skjærgaard  (1517);  men 
de  Svenske  tvang  den  til  at  vende  om.  Derefter  blev 
Stæke  erobret  og  Ærkebispen  afsat.  Næste  Aar  ankom 
Kong  Kristiern  selv  med  en  ny  dansk  Flaade  for  Stok- 
holm og  begyndte  at  belejre  Staden,  men  maatte  efter 
flere  mindre  heldige  Kampe  igjen  gaa  tilbage  til  Flaaden. 
Medens  denne  endnu  laa  i  Skjærgaarden,  blev  der  for- 
handlet om  en   Sammenkomst   mellem   Kongen   og  Sten 

Sture;  men  da  Kristiern  havde  faaet  6  svenske  Gisler 
i  sin  Magt,  sejlede  han  bort  og  tog  Gislerne  med  som 
Fanger,  blandt  dem  den  gamle  Hemming  Gad  og  den 
unge  Gustav  Erikssøn  Vasa,  som  havde  udmærket 
sig  i  de  sidste  Kampe  mod  de  Danske. 

Paa  denne  Tid  drog  den  pavelige  Legat  Arcim- 
boldus  omkriDg  i  de  nordiske  Riger  som  Afladskræm- 
mer.  Kristiern  havde  i  Førstningen  ikke  lagt  ham  nogen 
Hindringer  i  Vejen,  og  han  havde  allerede  bortsendt 
flere  Ladninger  af  Landets  Varer,  som  han  modtog  i 
Steden  for  rede  Penge.  Men  da  han  kom  tilbage  fra 
Sverige  til  Danmark,  paastod  Kongen,  at  han  havde 
ladet  sig  bestikke  af  Sten  Sture.  Der  blev  derfor  lagt 
Beslag  paa  alt  det  Gods,  som  Arcimboldus  havde  samlet 
i  Sverige,  og  Legaten  selv  maatte  frelse  sig  ved  Flugten. 
Paven  tog  sig  ikke  af  Arcimboldus,  men  understøttede 
tvært  imod  Kristiern  ved  at  sætte  Sten  Sture  i  Band  paa 
Grund  af  hans  Fremfærd  mod  Ærkebispen.  Kristiern 
foretog  nu  store  Rustninger  og  samlede  Lejetropper 
baade  fra  Tyskland,  Frankrig  og  Skotland.  Strax  efter 
Nytaar  1520  rykkede  Hæren  ind  i  Sverige  under  Anfør- 
sel af  Otto  Krumpen,  og  hvor  den  kom  frem,  blev 
den  pavelige  Bandbulle  opslaaet  paa  Kirkedørene.  Sten 
Sture  havde  taget  Stilling  ved  Bogesund  (nu  Ulrike- 
hamn)  i  Vestergøtland  og  dækket  den  med  Braater  og 
Vaager  paa  den  foran  liggende  tilfrosne  Sø.  De  Danske 
rykkede  frem  over  Isen,  og  strax  ved  det  første  Angreb 
blev  Hr.  Sten  haardt  saaret.  Den  svenske  Hær  blev 
slaaet  paa  Flugten,  og  den  saarede  Rigsforstander  maatte 
føres  bort  paa  en  Slæde;  undervejs  døde  han  paa  Mæ- 
larens  Is.  Den  danske  Hær  rykkede  frem  til  Upsala, 
hvor  en  Del  af  det  svenske  Rigsraad  samledes  og  er- 
kjendte  Kristiern  den  2den  for  Sveriges  Konge  imod 
Løfte  om  fuld  Tilgivelse;  men  Sten  Stures  Enke,  Kri- 
stine Gyllens tjerna,  forsvarede  heltemodig  Stok- 
holm, og  en  talrig  Bondehær  rykkede  frem  mod  Upsala. 

enne  blev  imidlertid  adspredt  efter  en  blodig  Kamp  paa 
Fyrissletten  (Langfredag),  og  snart  efter  ankom  Kristiern 
selv  med  en  Flaade  for  Stokholm.  Med  ham  fulgte 
Hemming  Gad,  som  han  havde  forstaaet  at  vinde,  og 
den  gamle  Prælat,  som  i  hele  sit  tidligere  Liv  havde 
prædiket  Had  mod  de  Danske,  kunde  nu,  da  han  blev 
indladt  i  Stokholm,  ikke  noksom  prise  Kongen.  Staden 
overgav  sig  mod  Løfte  om  fuldkommen  Amnesti,  og  Kri- 
stiern blev  hyldet  som  Sveriges  Arvekonge  og  kronet 
af  Ærkebiskop  Trolle. 

Endnu  engang  var  hele  Norden  saaledes  forenet,  og 
i  Spidsen  for  det  stod  en   kraftig  Konge,   som  havde   et 
aabent  Øje  for  hvad  der  var  fornødent  for  at  hæve  det 
til   et  blomstrende  Rige.     Kongemagten  skulde  udvides, 
Præste-  og  Adelsvælden  kues,  Borger-  og  Bondestanden 
hæves  og  Hansestædernes  Aag  afrystes.     Men  Kristiern, 
der  fra  sin  Ungdom  af  var  opfyldt  af  Forbitrelse  mod 
de   Svenske,    som   havde    forholdt  ham    og  hans   Fader 
deres  Ret,  troede  kun  ved  Skræk   at  kunne  befæste  sit 
Herredømme  over  dette  urolige  Folk.     I  det   erobrede 
Laad  troede  han  desuden  lettest  at  kunne  begynde  paa 
at  gjennemføre  sine  Planer  til  Stormandsvældens  Under- 
kuelse og  at  kunne   skaffe  sig  de  fornødne  Pengemidler 
ved  Inddragelse   af  Ejendomme.     Vel  havde    han  gjen- 
tagne    Gange    lovet    Tilgivelse ;    men    slette   Raadgivere, 
navnlig  den  snedige   og  ryggesløse  Tysker,   Doktor  Di- 
derik  Slaghæk,   forestillede  ham,   at  Tilgivelsen  kun 
kunde    gjælde    Forbrydelser    mod    ham    selv,    men    ikke 
I  mod    Kirken.      Ærkebiskop    Gustav    Trolle    fremtraadte 
\  derfor  med  en  Klage  over  de  ham  tilføjede  Forurettelser, 
for  hvilke   han  fordrede  fuld  Erstatning  af  Sten  Stures 
Arvinger.     Fru   Kristine   Gyllenstjerna   fremlagde   da   et 
[Brev,    hvorved    det    svenske    Rigsraad    med    Stokholms 
t  Borgmestere  og  Raad   havde   sammensvoret   sig  om   alt, 
1  hvad  der  var  foretaget  mod  Ærkebiskoppen.    Da  Kongen 
I  havde  faaet  dette  Brev  i  sin  Haand,   lod  han  dem,   der 

havde  underskrevet  det,  fængsle  og  forelagde  derefter 
en  Forsamling  af  Gejstlige  det  Spørgsmaal,  om  de,  der 
havde  sammensvoret  sig  mod  den  hellige  Kirke  og  Paven, 
ikke  burde  holdes  for  Kjættere.  Da  de  svarede:  ja, 
førtes  de  fængslede  Herrer  samme  Dag  (den  8de  No- 
vember 1520)  ud  paa  Stokholms  Stortorv  og  henrettedes 
med  en  saadan  Hast,  at  de  ikke  engang  fik  Lov  til  at 
skrifte.  Det  var  Biskopper,  Rigrsaader  og  ansete  stok- 
holmske Borgere,  blandt  dem  Gustav  Vasas  Fader,  men 
ogsaa  flere  at  dem,  der  ivrigst  havde  understøttet  Kri- 
stiern  i  at  vinde  Herredømmet  i  Sverige;  det  skulde  jo 
se  ud,  som  om  der  kun  blev  taget  Hensyn  til  For- 
brydelsen mod  Kirken.  Af  samme  Grund  blev  ogsaa 
Hemming  Gad  henrettet,  netop  som  han  var  ivrig  syssel- 
sat med  at  virke  for  Kongens  Sag  i  Finland,  og  Myrde- 
riet blev  fortsat  paa  Kristierns  Rejse  ned  igjennem 
Landet.  Svenskerne  kaldte  ham  fra  den  Tid  af  „Kristiern 
Tyran",  og  det  stokholmske  Blodbad,  som  skulde 
befæste  hans  Herredømme,  gjorde  tvært  imod  Ende  paa 
Unionen. 

Allerede  et  halvt  Aar  før  var  Gustav  Vasa  vendt 
tilbage  til  Sverige.  Lensmanden  paa  Kalø,  Erik  Banner, 
var  gaaet  i  Borgen  for  ham  og  havde  paataget  sig  hans 
Forvaring;  men  Gustav  Vasa  var  flygtet  til  Liibeck  og 
derfra  kommen  tilbage  til  sit  Fædreland.  I  Begyndelsen 
kunde  han  ikke  bevæge  det  udmattede  Folk  til  igjen  at 
rejse  sig:  selv  i  Dalarne  blev  han  modtaget  med  Knlde. 
Forfulgt  og  mismodig  var  han  allerede  i  Færd  med  at 
flygte  over  Fjældene  til  Norge,  da  han  blev  indhentet  af 
to  Skiløbere,  som  opfordrede  ham  til  at  vende  tilbage. 
Dalkarlene  vare  imidlertid  blevne  opskræmmede  ved  over- 
drevne Rygter  om  Kristiern  den  2dens  Grusomhed  og 
valgte  nu  Gustav  Vasa  til  deres  Høvedsmand.  Efter 
Kongens  Bortrejse  styredes  de  svenske  Anliggender  især 
af  Diderik  Slaghæk;  men  det  varede  ikke  længe,  før  end 
Gustav  Vasa  udbredte  sin  Magt  over  hele  Landet.    Den 

dristige  og  snarraadige  danske  Admiral,  Søren  Norby, 
fik  ikke  tilstrækkelig  Understøttelse  af  Kongen  og  kunde 
saaledes  blot  undsætte  nogle  belejrede  Fæstninger.  Stok- 
holm overgav  sig  først,  efter  at  Kristiern  havde  mistet 
Herredømmet  i  Danmark,  og  Gustav  Vasa  var  bleven 
valgt  til  Sveriges  Konge  (1523). 

Kristiern  den  2den  havde  anspændt  alle  sine  Kræf- 
ter paa  at  erobre  Sverige;  men  efter  den  troløse  og 
grusomme  Handling,  hvormed  han  derpaa  havde  be- 
sudlet sit  Navn,  viste  han  ikke  synderlig  Kraft  i  at 
haandhæve  sit  Herredømme  over  det  erobrede  Land 
og  sysselsatte  sig  mere  med  de  indre  Forhold  i  Dan- 
mark. Allerede  tidligere  havde  han  anmodet  sin  Mor- 
broder, Kurfyrst  Frederik  den  Vise,  om  at  sende  ham 
en  Lærer,,  der  kunde  virke  i  Luthers  Aand,  og  medens 
han  selv  henrettede  Kjættere  i  Sverige,  kom  en  Discipel 
af  Luther  (Martin  Reinhardt)  til  Kjøbenhavn,  hvor  han 
prædikede  den  nye  Lære  i  Nikolai  Kirke;  men  da  han 
ikke  kunde  Dansk,  blev  hans  Virksomhed  uden  Frugter, 
og  han  vendte  snart  tilbage  til  Tyskland.  Imidlertid 
havde  Kristiern  ogsaa  gjort  Udkast  til  Love,  som  skulde 
raade  Bod  paa  Gejstlighedens  slette  og  overdaadige 
Levned.  Han  forbød  Prælaterne  at  træde  op  med  et 
stort  væbnet  Følge  og  verdslig  Pragt,  befalede  dem  at 
passe  deres  Embeder,  som  de  ofte  lod  bestyre  af  andre, 
medens  de  selv  levede  langt  fra  dem,  og  foreskrev,  at 
ingen  maatte  indvies  til  Præst  uden  de  fornødne  Kund- 
skaber. Selv  skaltede  og  valtede  han  efter  Godtbefindende 
med  de  høje  gejstlige  Embeder  og  indsatte  saaledes, 
uden  at  tage  Hensyn  til  Domkapitlets  Valgret,  den  ene 
Ærkebiskop  i  Lund  efter  den  anden,  blandt  dem  den 
uværdige  Diderik  Slaghæk.  Men  kort  efter  blev  denne 
Nidding  brændt  paa  Gammeltorv  i  Kjøbenhavn,  rimeligvis 
fordi  Kongen  nu  havde  erkjendt,  at  han  paa  forskjellige 
Maader  havde    ført  ham    bag  Lyset    og  ved   sin    slette 

Thrige,  Nordens  Historie.  O 

Begering  i  Sverige  efter  Blodbadet  havde  bidraget  meget 
til  Tabet  af  dette  Rige. 

Imedens  Kristiern  den  2den  saaledes  i  sine  Hand- 
linger gik  fra  den  ene  Yderlighed  til  den  anden  og 
snart  viste  den  største  Voldsomhed,  snart  Ubestemhed 
og  Svaghed,  bære  hans  Love  derimod  Præget  af  en 
Aand,  der  i  mange  Henseender  var  forud  for  sin  Tid. 
Han  søgte  at  hæve  den  indenlandske  Handel  og  knytte 
den  til  Kjøbstederne,  og  især  stræbte  han  efter  at  gjøre 
Kjøbenhavn  til  en  northsk  Stapelstad.  Vægt  og  Maal 
skulde  være  ens  over  hele  Riget,  og  der  blev  gjort  den 
første  Begyndelse  til  et  Postvæsen.  Til  Beskyttelse  for 
Skibbrudne  udkom  en  Forordning  om  Vrag,  der  forbød 
det  hidtil  almindelige  barbariske  Strandrov,  hvorved 
selv  Biskopper  havde  søgt  Vinding.  Fremdeles  forbød 
Kristiern  „den  onde  og  ukristelige  Skik,  at  sælge  de 
stakkels  Bønder" ;  thi  saa  vidt  var  man  allerede  begyndt 
at  gaa  mod  de  Voruede.  Disse  fik  dernæst  Tilladelse 
til  at  flytte  fra  et  Gods,  hvor  de  led  Uret.  De  usle 
Skoler,  i  hvilke  Disciplene  tilbragte  Rækker  af  Aar 
uden  at  lære  andet  end  slet  Latin,  skulde  forbedres,  og 
fattige  Disciple  maatte  ikke  søge  deres  Ophold  ved  at 
tigge  og  synge  for  Dørene.  Men  ogsaa  paa  Landet 
skulde  Præster  og  Degne  lære  Bøuderbørnene  at  læse 
og  skrive  Dansk.  H 

Kristiern  den  2den  havde  imidlertid  paa  mange 
Maader  overtraadt  Haandiæstningen.  afsat  adelige  Lens- 
mænd og  indsat  borgerlige  i  deres  Sted.  Stormændenes 
Forbitrelse  blev  derfor  større  og  større,  Hertug  Frederik 
pustede  til  Hden,  og  til  sidst  indgik  en  Del  jyske  Rigs- 
raader  i  Viborg  en  Forening  om  at  opsige  Kristiern 
Huldskab  og  Troskab  og  overdrage  Regeringen  til  Her- 
tugen. Landsdommer  Mogens  Munk  blev  afsendt  med 
Opsigelsesbrevet  og  skal  efter  et  uhjemlet  Sagn  have  - 
efterladt  det  i  sin  Handske,  da  han  i  Januar  152H  be- 
søgte  Kongen    i   Vejle;    derfra   begav   han    sig    til    hans      I 

Farbroder,  som  begjærlig  modtog  den  ham  tilbudte  Krone. 
Kristierns  mørke  og  mistænksomme  Sind  tabte  al  Fat- 
ning: i  Stedet  for  at  opbyde  sine  mange  tro  Undersaat- 
ter,  spildte  han  Tiden  ved  Underhandlinger  med  Op- 
rørerne og  gav  derved  disse  Lejlighed  til  at  styrke 
deres  Magt.  Saa  snart  han  var  gaaet  over  til  Øerne, 
drog  Frederik  ind  i  Jylland  og  blev  hyldet  i  Viborg. 
Frafald  fulgte  paa  Frafald,  Gustav  Vasa  truede  Skaane, 
og  Liibeckerne,  med  hvilke  Frederik  havde  sluttet  For- 
bund, rustede  sig  til  et  Angreb  paa  Kjøbenhavn.  Selv 
ustadig  og  troløs  havde  Kristiern  ingen  Tillid  til  sine 
Undersaatters  Udholdenhed  og  Troskab  og  besluttede 
at  forlade  sit  Rige  for  at  søge  Hjælp  i  Udlandet.  Led- 
saget af  den  unge  Dronning,  sine  smaa  Børn  og  Sigbrit, 
sejlede  han  bort  fra  Kjøbenhavn,  hvis  Borgere  sørgmodige 
saa  Menigmands  Forsvarer  opgive  sin  og  deres  Sag.  Den 
dansktalende  og  dansksindede  ældre  Linje  af  Kristiern 
den  1stes  Efterkommere  havde  ophørt  at  regere. 


Tredje   Afsnit. 

Ben  nyere  Tid. 


§  1.     Danmark  og  Norge  fra  1523  til  1660. 

Frederik  den  1ste,  som  fra  sin  Ungdom  af  fra 
Gottorp  havde  hersket  over  Halvdelen  af  Hertugdøm- 
merne ,  havde  altid  misundt  sin  Broder  og  Brodersøn 
deres  større  Magt.  Forsigtig  og  koldt  beregnende  havde 
han  forstaaet  at  vente;  men  da  Lejligheden  tilbød  sig, 
greb  han  efter  Kristiern  den  2dens  Krone  og  fik  den 
mod  at  underskrive  en  haard  Haandfæstning.  Rigsraa- 
dets  Magt  forøgedes  og  sikredes  ved  Optagelse  af  en 
Mængde  nye  Medlemmer.  Stormændene  fik  igjen  deres 
Len  tilbage,  og  Adelen  fik  den  samme  saa  godt  som 
uindskrænkede  Ret  over  sine  Undergivne,  som  den  i 
Slesvig  allerede  efter  tysk  Skik  havde  opnaaet.  Desuden 
maatte  Frederik  love,  at  han  vilde  forhindre  det  lutherske 
Kjætteri  fra  at  udbrede  sig  i  Danmark.  Kristiern  den 
2den s  Love  blev  brændte  som  skadelige  og  stridende 
mod  gode  Sæder.  Imidlertid  forsvaredes  den  flygtede 
Kongens  Sag  endnu  af  trofaste  Tilhængere.  Borgerne  i 
Kjøbenhavn  og  Malmø  havde  lovet  ham  at  holde  sig  i 
3  Maaneder,  inden  hvis  Forløb  han  haabede  at  kunne 
bringe  dem  Undsætning  fra  Nederlandene,  men  uagtet 
dette  Haab  glippede,   holdt  de  sig  dog  under  den  tapre 

Henrik  Gjø  i  mere  end  den  dobbelte  Tid.  Først  i 
Begyndelsen  af  Aaret  1524  overgav  begge  Stæder  sig 
mod  fuld  Tilgivelse  til  Frederiks  udmærkede  Hærfører, 
den  holstenske  Ridder  Johan  Rantzau.  Samme  Aar 
underkastede  ogsaa  Norge  sig  under  Frederiks  Herre- 
dømme. Kun  Kristiern  den  2denB  Lensmand  paa  Got- 
land, den  gjæve  Søren  Norby,  vilde  ikke  svigte  sin 
landflygtige  Herre.  Aaret  efter  (1525)  drog  han  over 
til  Bleking  og  Skaane,  hvor  han  rejste  den  misfornøjede 
Almue;  men  Johan  Rantzau  slog  Bønderne  (ved  Lund  og 
Brunktoftelund),  og  Søren  Norby,  som  havde  indesluttet 
sig  i  Landskrone,  maatte  overgive  denne  Stad  og  love 
at  bevirke  Visborgs  Overgivelse  imod  at  faa  Sølvesborg 
med  det  øvrige  Bleking  til  Len.  Lubeckerne  havde 
imidlertid  søgt  at  bemægtige  sig  Gotland  og  havde 
ødelagt  det  ulykkelige  Visby,  som  siden  den  Tid  har 
været  en  Ruinstad;  men  Visborg  blev  nu  overgivet  til 
Danmark,  som  saaledes  igjen  kom  i  Besiddelse  af  den 
omtvistede  0. 

Søren  Norby  kunde  ikke  længe  finde  sig  i  at  sidde 
rolig  paa  Sølvesborg.  Han  traadte  i  Forbindelse  med 
forskjellige  Fribyttere,  som  under  Kristiern  den  2dens 
Flag  strejfede  om  i  de  nordlige  Farvande,  bl.  a.  den 
senere  saa  bekjendte  Skipper  Klement,  og  udkastede 
nye  Planer  til  Kong  Kristierns  Gjenindsættelse;  men 
Frederik  den  Iste,  Gustav  Vasa  eg  Lubeckerne  forenede 
hurtig  deres  Kræfter  for  at  kvæle  disse  i  Fødselen. 
Søren  Norby  bukkede  under  for  Overmagten  og  flygtede 
til  Rusland,  hvorfra  han  haabede  at  kunne  trænge  ind  i 
Sverige:  men  Czaren  (Vasilius)  holdt  ham  tilbage  i  Mo- 
skov  og  løslod  ham  først  et  Par  Aar  efter  paa  Kejser 
Karl  den  5tes  Forbøn.  I  dennes  Tjeneste  faldt  den 
utrættelige  Helt  for  Florents  (1530). 

Da  Frederik  den  Iste  blev  Eneherre  i  Hertugdømmerne 
og  Konge  i  Danmark,  forbandt  han  derfor  ingenlunde 
hine  nærmere  med  Kongeriget.     jOgsaa  som  Konge  ved- 


134  Reformatioaen.     Hans  Tavsen. 

blev  han  sædvanlig  at  bo  paa  Gottorp,  hvor  han  følte 
sig  hjemme  og  i  Forbund  med  Ridderskabet  ikke 
mødte  nogen  Modstand.  Reformationen  indførtes  i 
Hertugdømmerne  med  stor  Lethed,  begunstiget  af 
Frederik  og  endnu  mere  af  hans  Søn  Kristian  og  den 
højt  ansete  Johan  Hantzau.  Dens  betydeligste  Prædikant 
var  Herman  Tast,  der  allerede  1522  var  optraadt  i 
Husum.  Den  unge  Hertug  Kristian,  som  sædvanlig 
boede  paa  Haderslev  Slot,  virkede  meget  for  Reforma- 
tionen i  Nordslesvig,  men  desværre  mest  ved  tyske 
Lærere. 

Ogsaa  i  Kongeriget  krævede  den  almindelige  Stem- 
ning mere  og  mere  en  Kirkeforbedring.  Den  siden  Kong 
Hans's  Tid  hyppigere  Brug  af  Modersmaalet  aabnede 
Øjnene  for  den  latinske  Gudstjenestes  Urimelighed,  og 
Gejstlighedens  Uvidenhed  eg  Usædelighed  havde  berøvet 
den  Folkets  Agtelse.  Især  klagede  man  med  Grund 
over  de  højere  Gejstlige,  som  i  den  senere  Tid  næsten 
alle  vare  Adelsmænd  og  kun  søgte  verdslig  Fordel  i 
deres  Embeder,  samt  over  Munkenes  Tiggeri,  Til  disse 
ædlere  Bevæggrunde  kom  desuden  Egennytten,  idet  saa 
vel  Kongen  som  Adelen  kunde  vente  sig  stor  Fordel  ved 
Inddragelse  af  de  umaadelige  gejstlige  Ejendomme. 

Den  første  og  betydeligste  danske  Reformator  var 
Hans  Tavsen,  en  Søn  af  en  fynsk  Landsbysmed.  Som 
Munk  i  Antvorskov  var  han  paa  Grund  af  sine  udmær- 
kede Evner  sendt  udenlands  af  sin  Prior,  der  i  ham 
haabede  at  vinde  en  Støtte  for  den  katholske  Kirke; 
men  Hans  Tavsen  forlod  de  strængt  katholske  Universi- 
teter i  Køln  og  Løwen  for  at  begive  sig  til  Wittenberg 
og  kom  tilbage  som  en  ivrig  Tilhænger  af  Luther. 
Prioren  kastede  ham  i  Fængsel  og  sendte  ham  derpaa 
til  Johanniterklosteret  i  Viborg;  men  her  fik  han 
Lejlighed  til  at  prædike  og  blev  snart  Borgernes  Yndling. 
Beskyttet  af  Kongen  fik  han  Overhaanden  over  Biskoppen 
og  Munkene,    og   Viborg  blev    saaledes   det  første  Ud- 


Reformationen  i  Danmark.  135 

gangspunkt  for  Reformationen  i  Kongeriget.  Det  andet 
blev  Malmø,  hvor  den  nye  Lære  forkyndtes  af  Klavs 
Mortensen  og  Munkene  Hans  Spandemager  og 
Frants  Vormordsen.  Den  sidste  oversatte  Davids 
Psalmer  paa  Dansk,  og  de  to  første  udgav  den  ældste 
danske  Psalaiebog.  Byens  Borgemester,  Jørgen  Kok 
ogsaa  kaldet  Mønter,  fordi  han  havde  været  Kristiern 
den  2dens  Møntmester,  understøttede  dem  ivrigt,  og 
Malmø  blev  saaledes  snart  en  aldeles  protestantisk  Stad. 
Katholikerne  havde  kun  én  begavet  Forkæmper,  Munken 
Povl  Eliesen;  men  denne,  som  selv  tidligere  var 
traadt  op  imod  Afladshandel  og  andre  Misbrug,  blev 
haanet,  fordi  han  i  øvrigt  vilde  bevare  den  gamle  Kirke, 
og  kaldtes  Povl  Vendekaabe. 

Forgjæves  søgte  Prælaterne  paa  forskjellige  Herre- 
dage, til  sidst  i  Kjø benhavn  (1530,)  at  standse  Be- 
vægelsen og  formaa  Kongen  til  at  opfylde  hvad  han 
havde  lovet  dem  i  sin  Haandfæstning:  Frederik  holdt 
paa  sin  rolige,  men  sejge  Maade  fast  ved,  at  der  skulde 
være  fri  Religionsøvelse,  at  Præsterne  skulde  have  Lov 
til  at  gifte  sig  og  Munkene  til  at  forlade  deres  Klostere, 
Paa  Herredagen  i  Kjøbenhavn  stod  Hans  Tavsen,  der 
Aaret  før  var  bleven  Præst  ved  Nikolai  Kirke,  i  Spidsen 
for  de  danske  Lutheranere  og  forelagde  de  Artikler,  i 
hvilk^^  de  udtalte  deres  Trosbekjendelse  (paa  samme  Tid 
som  Lutheranerce  i  Tyskland  havde  indgivet  deres  Be- 
kjendelse  paa  Rigsdagen  i  Augsburg).  Herredagen  blev 
vel  opløst,  uden  at  der  var  fattet  nogen  endelig  Beslut- 
ning; men  i  det  almindelige  Omdømme  havde  Prote- 
stanterne vundet  en  fuldstændig  Sejr.  Reformationen 
begyndte  nu  at  blive  voldsommere:  i  Kjøbenhavn  trængte 
en  Skare  af  ophidsede  Mennesker,  ledede  af  Borger- 
mesteren Ambrosius  Bogbinder  (en  Søn  af  den 
ovenfor  nævnte  Hans  Bogbinder),  i  Julen  1530  ind  i 
Frue  Kirke  og  ødelagde  Helgenbilleder  og  Kirkeprydelser, 
i  andre  Stæder  nedrev    man  Kirker,  og   mægtige  Adels- 

mænd,  som  selve  Rigshofmesteren  Mogens  G jø,  stormede 
Klostere  og  fordrev  Munkene. 

I  Norge  havde  den  nye  Lære  endnu  ikke  vundet 
synderlig  Indgang,  og  det  vakte  megen  Harme,  at  ind- 
vandrede danske  Adelsmænd  tilrev  sig  Klostere  og  ned- 
brød Kirker.  Biskopperne  havde  her  endnu  stor  Ind- 
flydelse paa  Folket,  og  nogle  af  disse  med  Ærkebispen  i 
Trondhjem,  Olaf  Engelbrektsen,  i  Spidsen  traadte 
nu  i  Forbindelse  med  Kristiern  den  2den,  for  hvem 
Vejen  var  banet  af  Gustav  Trolle,  der  forklædt  som 
Bjærgmand  havde  gjennemrejst  Landet.  Kristiern  havde 
hidtil  dels  opholdt  sig  i  Nederlandene,  dels  flakket  om 
i  Tyskland:  her  havde  han  samlet  Tropper  for  at  an- 
gribe Holsten,  men  havde  ikke  kunnet  holde  dem  sam- 
men paa  Grund  af  Pengemangel.  Ved  at  antage  Luthers 
Lære  havde  han  stødt  sin  mægtige  Svoger,  og  dels  for 
igjen  at  vinde  dennes  Gunst,  dels  for  at  kunne  støtte 
sig  paa  det  katholske  Parti  i  Norden,  gik  han  nu  igjen 
over  til  den  gamle  Kirke.  Det  lykkedes  ham  at  samle 
en  Hær  og  Flaade,  med  hvilke  han  drog  fra  Nederlandene 
til  Norge  (1531);  men  undervejs  blev  han  overfalden  af 
svære  Storme  og  mistede  en  stor  Del  af  sine  Skibe. 
Efter  at  være  landet  havde  han  i  Begyndelsen  Fremgang: 
en  Del  af  det  norske  Rigsraad  opsagde  Kong  Frederik 
Huldskab  og  Troskab  og  hyldede  igjen  Kristiern.  Denne 
belejrede  Agers  hu  s;  men  til  dets  Undsætning  ankom 
en  dansk  og  lybsk  Flaade,  Kristierns  Hær  smeltede 
sammen,  og  han  saa  snart  ingen  anden  Udvej  end  at 
indlade  sig  i  Underhandlinger  med  Flaadens  Anførere. 
Ifølge  et  af  disse  modtaget  Lejdebrev  lod  han  sig  føre 
til  Kjøbenhavn  for  at  forhandle  med  sin  Farbroder;  men 
denne,  imod  hvis  Befaling  Lejdet  var  givet,  lod  ham 
bringe  til  Sønderborg  Slot,  hvor  han  blev  sat  i  Fængsel 
(1532).  Ærkebiskop  Olaf  og  et  Par  andre  Biskopper 
maatte   betale   store   Bøder,   og  Norge   underkastede    sig 

igjen  under  Frederik  den  Iste.  Ikke  længe  efter  døde 
denne  (1533). 

Frederik  den  1stes  Søn  af  første  Ægteskab,  Kristian 
den  3dje,  var  ved  Faderens  Død  allerede  30  Aar  gam- 
mel og  tiltraadte  strax  i  sit  eget  og  sine  umyndige 
Halvbrødres  Navn  Regeringen  i  Hertugdømmerne,  uden 
at  der  her  var  Tale  om  Valg;  men  i  Kongerigerne  ind- 
traadte  der  en  længere  Mellemregering.  Der  blev  vel 
sammenkaldt  en  Herredag  i  Kjøbenhavn  for  at  foretage 
Kongevalg;  men  man  kunde  ikke  blive  enig.  Den 
luthersksindede  Del  af  Adelen  ønskede  Hertug  Kristian 
til  Konge;  men  Gejstligheden  foreslog  den  ældste  af  hans 
Halvbrødre,  den  12aarige  Hans,  som  den  haabede  at 
kunne  faa  opdraget  i  den  katholske  Religion.  Den 
beuyttede  Lejligheden  til  at  faa  vedtaget  flere  Be- 
stemmelser ttl  Indskrænkning  af  Religionsfriheden.  Da 
Mogens  Gjø  og  andre  luthersksindede  Adelsmænd  mis- 
fornøjede havde  forladt  Herredagen,  stævnede  Prælaterne 
endog  Hans  Tavsen  for  Retten  og  forbød  ham  at  præ- 
dike eller  skrive  mere  uden  Tilladelse.  Men  Kjøben- 
havns Borgere  rejste  sig  forbitrede  til  Forsvar  for  deres 
Præst,  og  Biskoppen  af  Roskilde,  Joakim  Rønnov, 
kunde  kun  ved  Tavsens  Beskyttelse  undgaa  en  voldsom 
Behandling.  Kongevalget  blev  under  Paaskud  af  at 
oppebie  Udsendinge  fra  Norge  opsat  til  næste  Aar: 
imidlertid  skulde  Rigsraadet  have  Regeringen  i  Dan- 
mark, ligesom  det  norske  Raad  havde  overtaget  den  i 
Norge. 

Paa  Herredagen  i  Kjøbenhavn  var  der  mødt  Ud- 
sendinge saa  vel  fra  Hertug  Kristian  som  fra  Lubeck. 
Kongeriget  og  Hertugdømmerne  sluttede  et  fælles  For- 
bund med  Nederlænderne,  som  fik  en  udstrakt  Handels- 
frihed  i  Danmark.  Liibeckerne,  som  herved  saa  sig 
truede  i  deres  vigtigste  Interesser,  beraabte  sig  forgjæves 
paa  Løfter  i  modsat  Retning,  som  de  havde  modtaget 
under  den  sidste  Krig  mod  Kristiern   den  2den.     Deres 

Ordfører  i  Kjøbenhavn  var  den  begavede  og  dristige 
Borgemester  Jørgen  Wullenwever,  der  i  Spidsen  for 
Folkepartiet  havde  styrtet  de  gamle  fornemme  Familiers 
Herredømme  og  gjennemført  Reformationen  i  Liibeck. 
Da  han  nu  ikke  kunde  blive  enig  med  det  danske  Rigs- 
raad  og  Hertug  Kristian,  indgik  han  og  hans  Venner, 
blandt  dem  den  dristige  KrigshøvdiDg  Markus  Meyer, 
et  hemmeligt  Forbund  med  Borgemestrene  Ambrosius 
Bogbinder  og  Jørgen  Kok  og  udkastede  store  Planer  til 
at  hæve  Liibecks  synkende  Magt  og  skaffe  sig  Herre- 
dømmet i  Danmark  ved  et  Forbund  med  de  lavere  Stæn- 
der. For  at  vinde  disse  tog  Lubeckerne,  som  hidtil 
havde  været  Kristiern  den  2dens  bitre  Fjender,  ikke  i 
Betæukning  at  opstille  dennes  Befrielse  og  Gjenindsættelse 
som  deres  Formaal;  men  i  Virkeligheden  gik  dette  ud 
paa  at  erhverve  sig  Herredømmet  over  Øresundet  og 
bringe  de  nordiske  Riger  i  Afhængighed.  Den  ulykke- 
lige Konge  blev  imidlertid  paa  Sønderborg  Slot  inde- 
spærret i  et  lans^t  haardere  Fængsel  end  hidtil 

Krigen  begyndte  i  Aaret  1534  og  har  faaet  Navn  af 
Grevens  Fejde.  Liibeckerne  overdrog  nemlig  An- 
førselen til  Grev  Kristoffer  af  Oldenburg,  en 
Sønnesøn  af  Kristiern  den  1stes  Broder  (Gerhard),  og 
denne  tapre  og  ærgjerrige  Herre,  der  som  yngre  Søn 
maatte  bryde  sig  selv  en  Bane,  paatog  sig  med  Glæde 
et  Hverv,  der  aabnede  ham  Udsigt  til  Magt  og  Hæder. 
Han  samlede  en  Hær,  med  hvilken  han  ganske  uventet 
faldt  ind  i  Holsten,  og  efter  at  være  ankommen  til  Lii- 
beck, indskibede  han  sig  derfra  pludselig  til  Sælland, 
hvor  han  landede  i  Nærheden  af  Kjøbenhavn.  Han  be- 
kjendtgjorde,  at  han  var  kommen  for  at  befri  sin  Frænde 
Kong  Kristiern,  hjælpe  de  ringere  Stænder  til  Friheden 
og  beskytte  Evangeliet.  Borgere  og  Bønder  sluttede  sig 
med  Glæde  til  ham,  og  Adelen  vovede  ikke  at  gjøre 
Modstand.    Grev  Kristoffer  blev  saaledes  inden  kort  Tid 

i  Kristiern  den  2dens  Navn  hyldet  som  Herre  i  Land- 
skaberne Østen  for  Store  Bælt.  ^ 

Men  imidlertid  var  Mogens  Gjø  ilet  til  Jylland  og 
havde  sammemkaldt  Rigsraad  og  Adel  til  Ry  ved  Himmel- 
bjærget.  Raadet  samledes  her  i  Kirken,  og  Rigshof- 
mesteren foreslog,  strax  at  vælge  Hertug  Kristian  til 
Konge.  Biskopperne  krympede  sig  først  ved  at  give  den 
ivrige  Lutheraner  deres  Stemmer,  men  gav  til  sidst  efter 
for  de  paa  Kirkegaarden  forsamlede  Adelsmænds  Trusler. 
Kristian  den  3dje  blev  saaledes  udraabt  til  Konge, 
men  fik  i  Begyndelsen  kun  Herredømmet  over  en  ringe 
Del  af  Landet.  Grev  Kristoffer  fik  efter  forskjellige 
Kampe  Magten  i  Fyn,  hvor  Borgere  og  Bønder  brændte 
Herregaarde  og  plyndrede  Klostere.  Dernæst  landede 
Skipper  Element  ved  Aalborg,  og  han,  der  selv  var 
eu  Vendelbo,  rejste  snart  Vendsyssels  stridbare  Almue 
til  Kamp  for  Folkefriheden.  En  Adelshær  drog  imod 
ham,  men  blev  slaaet  (ved  Svenstrup)  en  Mil  Syd  for 
Aalborg.  Hele  den  nordlige  Halvdel  af  Jylland  sluttede 
sig  derpaa  til  den  fangne  Konges  Sag,  og  i  Efteraaret 
1534  havde  dennes  Tilhængere  saaledes  Magten  i  den 
største  Del  af  Danmark,  medens  den  lybske  Flaade  be- 
herskede Østersøen. 

Men  kort  før  Aarets  Ende  angreb  Johan  Rantzau 
Aalborg,  hvor  Skipper  Klement  havde  befæstet  sig. 
Rantzau  stormede  Byen  og  anrettede  et  frygteligt  Blod- 
bad. Klement  og  andre  fangne  Høvdinger  blev  senere 
henrettede,  og  de  jyske  Bønder  blev  behandlede  som 
Oprørere  mod  den  udvalgte  Konge.  I  alle  Herreder, 
som  havde  deltaget  i  Bevægelsen,  blev  de  dømte  fra 
Livet  og  maatte  afstaa  deres  Gods  for  at  løse  deres 
Hals.  De,  som  ikke  kunde  kjøbe  deres  Gaarde  tilbage, 
blev  saaledes  Fæstere,  og  Bondestandens  Frihed  havd« 
atter  lidt  et  sørgeligt  Knæk. 

Medens  Kristian  den  3dje  ved  Johan  Rantzaus  Sejr 
ev  Herre  over  hele  Jylland,   havde   han  tillige  ved  sin 

Svoger*)  Gustav  Vasas  Bistand  begyndt  at  faa  Magten 
i  de  østlige  Provinser.  Gustav  Vasa  havde  nemlig  af 
Frygt  for  Lubeckernes  Planer  sluttet  Forbund  med  ham 
og  havde  sendt  en  Hær  over  Grænsen,  den  skaanske 
Adel  havde  sluttet  sig  til  ham,  og  snart  erkjendte  næsten 
hele  Landet  Østen  for  Sundet  Kristian  den  3dje  for 
Konge.  I  Foraaret  1535  gik  Johan  Rantzau  over  til 
Fyn  og  belejrede  Assens.  De  fjendtlige  Anførere  be- 
sluttede at  overfalde  hans  Lejr,  medens  Besætningen  i 
Assens  skulde  gjøre  Udfald;  men  Præsten  i  Svaninge, 
Hans  Madsen,  der  som  indespærret  Fange  havde  hørt 
deres  hemmelige  Raadslagning,  undslap  og  underrettede 
Rantzau  derom.  Denne  ilede  dem  imøde  og  vandt  en 
afgjørende  Sejr  ved  Øxnebjærg.  Blandt  de  fjendtlige 
Anførere,  som  her  endte  deres  Liv,  var  Gustav  Trolle, 
der  var  bleven  Biskop  i  Odense. 

Paa  samme  Tid  var  Kristian  den  Sdje  ligesaa  heldig 
til  Søs.  Hans  Admiral,  den  jyske  Herremand  Peder 
Skram,  der  uden  at  være  opdraget  til  Søen  viste  sig 
som  en  uforfærdet  Søhelt  og  fik  Tilnavnet  „Danmarks 
Vovehals",  slog  Lubeckerne  og  lagde  Grunden  til  Dan- 
marks Søherredømme  paa  Østersøen.  Efter  at  Fyen 
hurtig  var  erobret  og  havde  lidt  forfærdelig  ved  Lands- 
knægtenes Plyndringer,  kunde  Kristian  den  Sdje  saaledes 
uden  Modstand  gaa  over  til  Sælland  og  begynde  Be- 
lejringen af  de  enkelte  Stæder,  som  endnu  gjorde  Mod- 
stand. Foruden  Varberg  Slot,  hvor  Markus  Meyer 
ved  List  fra  Fange  havde  gjort  sig  til  Herre,  var  det 
især  Kjøbenhavn  og  Malmø,  der  ligesom  for  12  Aar 
siden  vedble?  at  forsvare  sig  mod  det  sejrende  Parti. 
I  Liibeck  fik  imidlertid  det  gamle  Raad  igjen  Over- 
haanden: Jørgen  Wullenwever  maatte  nedlægge  sit 
Embede   og   blev    snart  efter  kastet  i   Fængsel   og  lagt 


*)  Gustav  Vasa  var  gift  med  en  Søster    til  Kristian  den   3djes 
Dronning,  Dorothea  af  Sachsen-Lanenburg. 

paa  Pinebænken  af  en  tysk  Fyrste  (senere  henrettet). 
Lubeckerne  sluttede  derpaa  Fred  med  Kristian  den  3dje 
og  fik  deres  gamle  Rettigheder  stadfæstede;  men  de 
havde  anstrængt  sig  over  Evne  og  traadte  siden  den 
Tid  ikke  mere  op  som  selvstændig  Magt.  Malmø  over- 
gav sig;  Varberg  bukkede  under,  og  Markus  Meyer  blev 
henrettet;  men  Kjøbenhavn  vedblev  at  holde  sig.  I  den 
indesluttede  Stad  begyndte  Hungersnøden  at  rase;  men 
Grev  Kristoffer  og  Ambrosius  Bogbinder  vilde  ikke  høre 
Tale  om  Overgivelse.  Til  sidst  steg  dog  Nøden  til  en 
saa  forfærdelig  Højde,  at  Staden  maatte  overgive  sig 
efter  et  Aars  Belejring  (Juli  1536).  Grev  Kristoffer 
maatte  ydmyge  sig  for  Kongen  og  forlade  Landet;  i 
øvrigt  skulde  alt  være  glemt  og  tilgivet;  men  Ambrosius 
Bogbinder  dræbte  sig  selv. 

Strax  efter  Kjøbenhavns  Overgivelse  blev  Biskop- 
perne fængslede,  men  fik  snart  igjen  deres  Frihed  imod 
at  opgive  deres  Embeder;  kun  Joakim  Rønnov  forblev  i 
Fængsel  til  sin  Død.  De  verdslige  Rigsraader  maatte 
udstede  et  Forsikringsbrev  om  Bispemagtens  Ophævelse. 
I  Oktober  1536  samledes  dernæst  en  Rigsdag  i  Kjøben- 
havn, hvor  henved  400  Adelsmænd,  Kjøbstedernes  Ud- 
valgte og  et  Par  Bønder  fra  hvert  Herred  gav  Møde. 
Den  store  Forsamling  vedtog  paa  Gammeltorv  det  konge- 
lige Forslag,  at  Bispemagten  skulde  ophøre,  den  evange- 
liske Kirke  indføres  og  styres  af  Superintendenter  uden 
verdslig  Magt,  Bispe-  og  Klostergodset  inddrages  under 
Kronen,  og  de  øvrige  gejstlige  Ejendomme  anvendes  til 
gudeligt  Brug,  milde  Stiftelser  og  Skolevæsenet.  Ind- 
tægten af  Krongodset  steg  saaledes  meget  stærkt  og  med 
den  Kongens  Magt.  Kristian  den  3djes  toaarige  Søn 
Frederik  blev  valgt  til  Tronfølger,  og  i  Haandfæst- 
ningen  udelodes  nogle  af  de  for  Kongen  mest  stødende 
Bestemmelser. 

Norge  underkastede  sig  snart  under  Kristian  den 
3djes  Herredømme;  men  da  Rigsraadet  og  Adelen  i  Dan- 

mark  frygtede  for,  at  Kongen  skulde  opnaa  for  stor  en 
Magt  i  det  svækkede  Norge,  maatte  han  i  sin  Haand- 
fæstning  love  dem,  at  det  ikke  mere  skulde  være  et 
selvstændigt  Rige,  men  styres  som  en  dansk  Provins. 
Det  norske  Rigsraad  ophævedes,  og  alle  Len  og  højere 
Embeder  i  Norge  uddeltes  herefter  til  danske  Adels- 
mænd. Dog  beholdt  Landet  Navn  af  Kongerige  og  be- 
varede ogsaa  i  den  følgende  Tid  sin  Selvstændighed  i 
indre  Forhold. 

Til  at  ordne  det  danske  Kirkevæsen  indkaldtes 
Luthers  Ven  Bugenhagen  fra  Wittenberg.  Denne 
kronede  Kongen  og  Dronningen  og  indviede  de  7  nye 
Superintendenter,  som  dog  snart  igjen  sædvanlig  blev 
kaldte  Biskopper.  Bispesædet  i  Roskilde  flyttedes  til 
Kjøbenhavn,  ligesom  Biskoppen  i  Vendsyssel  nogle  Aar 
senere  fik  sit  Sæde  i  Aalborg.  Sællands  første  lutherske 
Biskop  var  den  dygtige  Peder  Palladius,  som  tog 
Del  i  Udgivelsen  af  den  ældste  fuldstændige  danske 
Bibeloversættelse  (Kristian  den  3djes  Bibel);  den  vigtigste 
Del  af  dette  fortræffelige  Arbejde,  hvorved  et  dansk 
Skriftsprog  sloges  fast,  besørgedes  imidlertid  af  den 
lærde  Kristiern  Pedersen,  som  havde  været  land- 
flygtig med  Kristiern  den  2den,  men  tilbragte  sine  sidste 
Leveaar  hos  en  sællandsk  Landsbypræst.  Tiggerklostrene 
ophævedes  strax,  de  øvrige  Klostere  først  efterhaanden, 
naar  deres  Beboere  uddøde.  Ligeledes  beholdt  Kan- 
nikerne  deres  Indtægter,  og  disse  anvendtes  senere  til 
at  forsørge  Videnskabsmænd,  Gejstlige  og  andre  Em- 
bedsmænd. —  I  nøje  Forbindelse  med  Reformationen 
stod  Universitetets  og  Skolernes  Forbedring.  Universi- 
tetet blev  udstyret  med  en  Del  Kirkegods,  og  Kristian 
den  3dje  sørgede  saa  vel  for  at  ansætte  flere  Professorer 
som  for  at  underholde  fattige  Studerende.  I  hver  Kjøb- 
sted  indrettedes  en  Latinskole;  thi  Latin  vedblev  at 
være  Dannelsens  eneste  Grundlag.  Paa  Landet  var  der 
ingen    Skoler;    men    Degnen     skulde    undertiden    samle 

Bønderbørnene  og  lade  dem  gjentage  Luthers  lille 
Katekismus  samt  nogle  Bønner. 

I  Norge,  hvor  Reformationen  ikke  var  forberedt  saa- 
ledes  som  i  Danmark,  indførtes  den  efter  Regeringens 
Befaling,  dog  uden  alvorlig  Modstand.  Kun  paa  Island 
forstod  den  katholske  Biskop  i  Nordlandet,  den  begavede 
og  voldsomme  Jon  Aresen,  i  lang  Tid  at  holde  sig, 
ja  endog  at  kue  den  i  Sønderlandet  indførte  Kirkefor- 
bedring; først  1550  blev  han  overvunden  af  en  mægtig 
Bonde,  med  hvem  han  havde  en  Familiefejde,  og  hen- 
rettet tilligemed  sine  Sønner,  hvorefter  den  nye  Lære 
blev  indført  paa  hele  Øen. 

Kristiern  den  8dje  var  en  gudfrygtig,  retsindig  og 
fredsommelig  Mand  og  stræbte  ved  gode  Love  at  for- 
bedre Landets  Tilstand.  Den  indenlandske  Handel  hæ- 
vede sig,  og  Hansestædernes  Aag  blev  efterhaanden  af- 
kastet: i  Slutningen  af  Kristian  den  3 dj es  Regering  tvang 
saaledes  den  dygtige  Lensmand  Kristoffer  Valk  en- 
do  rf  Tyskerne  i  Bergen  til  at  lyde  Lands  Lov  og  Ret 
og  kuede  deres  tidligere  Overmod.  Kun  altfor  sam- 
vittighedsfuld viste  Kongen  sig  til  sine  Landes  Skade 
imod  sine  yngre  Brødre.  Da  disse  blev  voxne,  delte 
han  nemlig  imod  Johan  Rantzaus  vise  Raad  Hertug- 
dømmerne med  dem  (1544).  Hans  fik  Hovedslottet 
Haderslev  med  Nordslesvig,  Kongen  Hovedslottet  Søn- 
derborg med  Flensborg,  den  tredje  Broder  Adolf 
Hovedslottet  Gottorp  med  Sydslesvig;  ligeledes  fik  en- 
hver af  dem  sine  Stykker  af  Holsten. 

Kristian  den  3dje  formildede  Kristiern  den  2dens 
Fangenskab:  den  gamle  Konge  fik  ordentlige  Værelser  og 
'  Tilladelse  til  at  komme  ud,  og  da  han  et  Par  Aar  efter 
frasagde  sig  alle  Fordringer  paa  Kronen,  tilstodes  der 
ham  fuld  Frihed  til  at  gaa  omkring  i  Sønderborg. 
Senere  blev  han  flyttet  til  Kallundborg  Slot,  hvor  han 
fik  sin  egen  Hofstat,  kunde  gaa  paa  Jagt  og  stod  i  venlig 
Forbindelse  med  sin  Fætter  Kristian  den  3dje.    Da  denne 

døde  Nytaarsdag  1559,  blev  han  meget  bevæget  og  fulgte 
ham  3  Uger  efter  i  Graven. 

Den  udvalgte  Konge,  Frederik  den  2den,  som 
besteg  Tronen  ved  sin  Faders  Død,  var  en  rask  og  livs- 
glad ung  Mand  med  en  sund  Forstand  og  en  bestemt 
Vilje.  Faa  Maaneder  efter  sin  Tronbestigelse  deltog  han 
med  sine  Farbrødre  i  Ditmarskens  Erobring.  Den 
ærgjerrige  Hertug  Adolf  havde  allerede  længe  haft  Lyst 
til  at  underkaste  sig  den  lille  Fristat;  men  Kristian  den 
3dje  havde  hindret  Krigens  Udbrud.  Saa  snart  den 
fredsommelige  Konge  var  død,  begyndte  Adolf  at  ruste 
sig  for  alene  at  erobre  Landet ;  men  Kongens  Statholder 
i  Hertugdømmerne,  den  lærde  Henrik  Rantzau,  er- 
farede hans  Hensigt  og  meldte  det  til  sin  Fader,  den 
gamle  Johan  Rantzau.  Denne  nødte  Hertug  Adolf  til  at 
dele  den  forventede  Ære  og  Fordel  med  den  unge  Konge 
og  den  stilfærdige  Hertug  Hans,  og  alle  3  Fyrster  for- 
enede sig  nu  til  et  Erobrings-  og  Hævntog.  Med  over 
20,000  Mand,  mest  fremmede  Lejetropper,  under  Johan 
Rantzaus  Anførsel,  drog  de  ind  i  Ditmarsken,  som  næppe 
kunde  stille  Tredjeparten  til  sit  Forsvar.  Den  tapre 
Modstand  blev  snart  overvunden,  og  de  48  Regenter  be- 
sluttede at  underkaste  sig.  Paa  Knæ  med  hvide  Stave 
i  Haanden  maatte  de  stolte  Bønder  gjøre  Afbigt,  fordi 
de  havde  forsvaret  deres  Frihed,  og  hylde  de  3  Fyrster, 
som  delte  Landet  imellem  sig.  I  øvrigt  beholdt  Dit- 
marskerne i  mange  Henseender  deres  Selvstændighed  og 
vedblev  at  styre  deres  indre  Anliggender  ved  indfødte 
Embedsmænd;  som  Friserne  i  Sønderjylland  holdt  de  sig 
ogsaa  under  fyrsteligt  Herredømme  som  rige  Selvejere, 
og  den  holstenske  Adel  fik  aldrig  Fodfæste  i  deres 
Land. 

Da  Frederik  den  2den  som  Sejrherre  kom  tilbage 
til  Kongeriget,  blev  han  kronet  og  udstedte  en  Haand- 
fæstning,  som  sikrede  Adelens  Magt.  I  den  kongelige 
Tredjedel  af  Hertugdømmerne  ansaa  ogsaa  hans  yngre 

Brødre:  Magnus  og  Hans  (den  Yngre)  sig  for  arve- 
berettigede. Imidlertid  lykkedes  det  Kongen  at  tilfreds- 
stille Magnus  med  Øs  el  og  andre  ved  Kjøb  erhvervede 
Besiddelser  omkring  den  livlandske  Bugt,  og  Hans  den 
Yngre  fik  vel,  da  han  blev  voxen,  en  Part  af  den  konge- 
lige Tredjedel,  navnlig  Sønderborg  med  Als  og  Ærø, 
men  kun  som  „afdelt  Fyrste"  under  den  kongelige  Linjes 
Landshøjhed,  ikke  som  regerende  Landsherre.  Da  Hans 
den  Ældre  i  Haderslev  senere  døde  ugift,  delte  Kongen 
og  Hertug  Adolf  hans  Lande.  Fra  den  Tid  af  vare 
Hertugdømmerne  altsaa  delte  imellem  to  regerende  Linjer  : 
den  kongelige  og  den  gottorpske,  som  deltog  i  Fælles- 
regeringen.  Hans  den  Yngres  (den  sønderborgske  Linjes) 
Besiddelser  deltes  ved  hans  Død  imellem  hans  Sønner. 
Fra  dem  nedstammede  flere  Linjer,  af  hvilke  den 
avgustenborgske  og  beckske  (som  i  dette  Aarhun- 
drede  har  faaet  Navn  af  den  glyksborgske)  endnu  bestaa. 
Under  Frederik  den  2den  førtes  den  haardnakkede 
nordiske  Syvaarskrig  (1563 — 70).  Allerede  mellem 
Kristian  den  3dje  og  Gustav  Vasa  havde  Forholdet  ofte 
været  uvenligt:  i  Danmark  kunde  man  ikke  glemme  det 
tabte  Herredømme  over  Norden  og  tilkjendegav  sine 
Fordringer  ved  at  optage  Sveriges  Vaaben,  3  Kroner,  i 
det  danske  Vaabenskjold,  og  i  Sverige  vilde  man  ikke 
opgive  Fordringen  paa  Gotland.  Aaret  efter  Frederik 
den  2dens  Tronbestigelse  fulgte  haus  Fætter  Erik  den 
14de  sin  Fader  Gustav  Va  a,  og  det  varede  ikke  længe, 
før  end  de  to  unge  krigslystne  Konger  kom  i  fjendtligt 
Forhold  til  hinanden.  Til  Striden  om  de  3  Kroner  kom 
forskjellige  Sammenstød  i  Estland  og  Livland,  hvor 
Sværdriddernes  Stat  paa  denne  Tid  opløste  sig,  og 
Polen,  Rusland,  Sverige  og  Danmark  optraadte  som 
Medbejlere  til  Herredømmet.  Begge  Riger  havde  arbejdet 
paa  at  hæve  deres  Sømagt;  men  især  A^ar  der  svenske 
Flaade  i  denne  Krig  større  end  nogensinde  ellers  og 
talte  50,  ja  engang  endog  henved* 70  Orlogsskibe,  medens 

den  danske  kun  var  omtrent  halv  saa  stor.  En  Tid 
lang  førtes  Søkrigen  med  vexlende  Held.  I  det  første 
Aar  var  den  gamle  Peder  Skram  dansk  Admiral;  i 
det  andet  Aar  blev  han  afløst  af  den  ædle  Herluf 
Trolle.  Denne  vandt  en  Sejr  under  Øland,  hyor  den 
kjække  Otto  Rud  erobrede  det  umaadelig  store  svenske 
Admiralskib  Makalos  eller  Juteha tåren,  som  der- 
efter kom  i  Brand  og  sprang  i  Luften  med  over  1000 
Mennesker.  Aaret  efter  fik  Herluf  Trolle  i  et  Slag  under 
Mekienburgs  Kyst  et  Saar,  som  voldte  hans  Død.  Otto 
Rud,  som  overtog  Anførselen  efter  ham,  stødte  kort  efter 
sammen  med  Svenskernes  Overmagt  og  maatte  efter  en 
blodig  Kamp  stryge  sit  Flag.  I  Fangenskabet  blev  han 
uædelt  behandlet  af  Erik  den  14de  og  døde  ikke  længe 
efter.  Derefter  beherskede  den  svenske  Sømagt  Øster- 
søen, især  efter  at  en  dansk  Flaade  var  ødelagt  i 
en  Stormnat  under  Gotland,  hvorved  7000  Mennesker 
omkom. 

Til  Lands  aabnedes  Krigen  fra  dansk  Side  med 
Erobringen  af  det  vigtige  Elfsborg,  Sveriges  eneste 
Adgang  til  Kattegattet;  men  derefter  bestod  Krigen  kun 
i  gjensidige  Plyndringstog,  indtil  Anførselen  blev  over- 
draget til  den  udmærket  dygtige  Daniel  Rantzau, 
under  hvem  den  tapre  Frants  Brokkenhus  anførte 
Fodfolket.  Svenskerne  indtog  imidlertid  Varberg,  og 
Rantzau  søgte  forgjæves .  at  tage  det  tilbage.  En 
stor  svensk  Hær  truede  med  at  indeslutte  ham ;  men  han 
gik  den  imøde  ved  Svarteraa  i  Nærheden  af  Falken- 
berg og  vandt  en  glimrende  Sejr  over  de  mere  end 
dobbelt  saa  talrige  Fjender  (1565).  Senere  gjorde  han 
et  Vinterfelttog  gjennem  Småland  og  langs  Vetterns  Øst- 
side ind  i  Østergotland,  trængte  igjennem  farlige  Hul- 
veje, slog  overlegne  Fjender  og  vendte  tilbage  med 
mange  Fanger  og  erobrede  Kanoner.  Da  Erik  den  14de 
kort  efter  blev  afsat  (1568),  blev  der  sluttet  Vaaben- 
stilstand    og    aabnet    Underhandlinger;     men    da    hans 

Broder  Johan  den  3dje  først  følte  sig  sikker  paa 
Tronen,  vilde  han  ikke  antage  Fredsbetingelserne.  Saa- 
ledes  udbrød  Krigen  igjen;  men  begge  Parter  vare  ud- 
mattede. De  Danske  belejrede  Varberg;  men  dér  faldt 
baade  Rantzau  og  Brokkenhus.  Efter  at  Varberg  havde 
overgivet    sig,    kom   det    endelig   til   Freden    i   Stettin 

.  (1570).  Begge  Konger  beholdt  de  3  Kroner  i  Vaabenet, 
men  opgav  deres  gjensidige  Fordringer  paa  hinandens 
Lande.  Alle  Erobringer  skulde  tilbagegives.  I  Livland 
vedblev  der  endnu  i  adskillige  Aar  at  herske  den  største 
Strid  og  Forvirring.  Magnus  døde  til  sidst  i  Elendig- 
hed; Danmark  beholdt  Øsel  med  tilliggende  Øer,  mtn 
opgav  Besiddelserne  paa  Fastlandet,  der  endelig  tilfaldt 
Polen. 

Syvaarskrigen  havde  bragt  store  Ulykker  over  Nor- 
den og  ikke  givet  Danmark  andet  Udbytte  end  Æren; 
men   denne   virkede   vækkende    paa  Nationen,    og   Riget 

•  indtog  i  den  nærmest  følgende  Tid  en  hæderlig  og  an- 
selig Stilling.  Finansvæsenet,  som  i  Krigens  første  Halv- 
del var  kommet  i  stor  Forvirring,  var  i  den  sidste  Halv- 
del igjen  bragt  i  Orden  af  Peder  Oxe.  Denne  dygtige 
Mand  var  falden  i  Unaade  under  Kristian  den  3dje ;  men 
under  Syvaarskrigen  blev  han  kaldt  tilbage  og  fik  som 
Rigshofmester  den  første  Plads  i  Rigsraadet  og  Styrelsen 
af  Finanserne.  Han  indførte  store  Besparelser  og  for- 
øgede Indtægterne  dels  ved  en  strængere  Indkrævning  af 
Lensmændenes  Afgifter,  dels  ved  Øresundstoldens  For- 
højelse. I  Fredstid  havde  Staten  dengang  ikke  betyde- 
lige Udgifter,  og  efter  Krigen  kunde  Frederik  den  2den 
derfor  anvende  en  stor  Del  af  Indtægterne  paa  Slots- 
bygninger.  Hans  Yndlingsslotte  Antvorskov  og  Kol- 
dinghus  blev  udbedrede,  der  blev  begyndt  paa  Op- 
førelsen af  Frederiksborg,  og  det  stolte  Kronborg 
rejste  sig  i  Stedet  for  det  gamle  Krogen,  der  ikke 
havde  vist  sig  tilstrækkeligt  til  at  beherske  Sundet. 
Rundt  omkring   i  Landet   opførte  Stormændene   sig  paa 

samme  Tid  prægtige  Herregaarde:  Peder  Oxe  byggede 
saaledes  Gi  s  s  elfelt,  hans  Enke  Vallø.  I  det  hele 
havde  den  danske  Adel  dengang  sin  mest  glimrende  Tid. 
Myndig  som  Frederik  den  2den  var,  gjorde  han  vel 
undertiden  sin  Vilje  gjældende;  men  i  det  hele  overlod 
han  dog  Styrelsen  til  de  høje  Embedsmænd  i  Rigsraadet 
og  gjorde  Adelen  til  Behag  ved  idelige  Mageskifter 
mellem  dens  og  Kronens  Gods.  Ejendommene  samledes 
herved  bestandig  mere,  men  sædvanlig  til  Skade  for 
Bondestanden;  thi  idet  Kronens  Ret  til  Skatter  af  Selv- 
ejerbønder hyppig  fulgte  med  i  Byttet,  fik  Herremændene 
herved  Lejlighed  til  at  forvandle  disse  til  Fæstere  eller 
idetmindste  til  at  berøve  dem  den  fulde  Ejendomsret. 
Bøndernes  Underkuelse  skred  saaledes  bestandig  videre 
frem,  og  de  ophørte  nu  at  give  Møde  paa  Rigsdagene. 
Adelen  holdt  sig  skarpt  afsondret  fra  de  øvrige  („ufrie") 
Stænder  og  holdt  strængt  over  sine  store  Forrettigheder, 
som  Skattefriheden  og  den  udelukkede  Jagtret,  der  blev 
hævdet  ved  barbariske  Love.  Men  denne  gamle  danske 
Adel  havde  dog  ogsaa  sine  store  Fortjenester:  mange  af 
de  rige  og  mægtige  Herrer  vare  gudfrygtige,  fædrelands^ 
sindede  og  dannede  Mænd,  som  beskyttede  Modersmaalet 
og  selv  dyrkede  Videnskaberne;  ogsaa  Kvinderne  vare 
ofte  lærde  og  bevarede  bl.  a.  de  gamle  Kæmpeviser  fra 
Undergangen.  I  Forbindelse  med  denne  videnskabelig 
dannede  og  dansksindede  Adel  virkede  Frederik  den 
2den,  skjønt  han  ikke  var  saa  boglærd  som  Faderen, 
ivrigt  for  Videnskaben.  Universitetets  Indkomster  for- 
øgedes ved  Gaver  af  Jordegods  og  Tiender,  og  100  Stu- 
denter fik  fri  Kost  paa  Kommunitetet  eller  Kliste- 
ret. Kongen  omdannede  Sorø  Kloster  til  en  Skole,  og 
det  ædle  Ægtepar  Herluf  Trolle  og  Birgitte  Gjø  stiftede 
Herlufsholm  Skole  paa  deres  Gaard  Skovkloster. 

De  mest  udmærkede  Videnskabsmænd  under  Frederik 
den  2den  vare:  Astronomen  Tyge  Brahe,  Historikeren 
Anders  Sørensen  Vedel  og  Theologen  Niels  Hem- 

mingsen.  Adelsmanden  Tyge  Brahe  blev  forlenet  med 
Hven,  hvor  han  opførte  Uranienborg  og  Stjerne- 
borg, men  faldt  under  den  følgende  Regering  i  Unaade 
og  døde  i  Prag  hos  Kejser  Rudolf  den  2den.  Anders 
Sørensen  Vedel,  Søn  af  en  Kjøbmand  og  Raadmand  i 
Vejle,  fordanskede  Saxo  og  udgav  Kæmpeviserne,  men 
faldt  ligeledes  efter  Frederik  den  2dens  Død  i  Unaade 
hos  Magthaverne  og  blev  berøvet  alle  sine  Samlinger  til 
Danmarks  Historie.  Bondesønnen  Niels  Hemmingsen, 
som  allerede  under  Kristian  den  3dje  var  bleven  Pro- 
fessor ved  Kjøbenhavns  Universitet,  nød  i  lang  Tid  en 
overordentlig  Anseelse  som  „Danmarks  almindelige  Læ- 
rer", men  blev  afsat  fra  sit  Embede,  fordi  Kurfyrsten 
af  Sachsen  anklagede  ham  for  at  afvige  fra  den  lutherske 
Lære  om  'Nadveren.  I  det  hele  herskede  der  en  stærk 
Trostvang,  hvorved  bl.  a.  de  paa  den  Tid  udvandrede 
Nederlændere  hindredes  fra  at  nedsætte  sig  her  i  Landet. 
Frederik  den  2den  døde  1588,  neppe  54  Aar  gam- 
mel. Anders  Sørensen  Vedel  sagde  i  sin  Ligtale: 
„Dersom  Hans  Naade  kunde  have  holdt  sig  fra  den 
skadelige  Drik,  som  nu  over  al  Verden  blandt  Fyrster 
og  Adel  og  den  menige  Mand  altfor  meget  gængs  er, 
da  syntes  det  for  menneskelige  Øjne,  at  han  kunde 
levet  mangen  god  Dag  længer".  Frederiks  ældste  Søn, 
Kristian  den  4de,  var  allerede  i  Faderens  Levetid 
udvalgt  til  Konge,  men  var  endnu  kun  11  Aar  gammel. 
Hans  Moder,  den  forstandige  og  dygtige  Sofie  af 
Meklenburg,  gjorde  Fordring  paa  Formynderskabet, 
men  fik  det  kun  for  en  Tid  i  Hertugdømmerne  og  trak 
sig  derpaa  tilbage  til  Nykjøbing  Slot,  hvor  hun  endnu 
levede  i  mange  Aar  og  styrede  sit  Enkegods  med  stor 
Klogskab*).     Til  Formyndere  valgte  Rigsraadet  4  Mænd 


*)  Dronning  Sofie  var  en  Søsterdatter  af  Kristian  den  3dje  og 
havde  i  en  meget  un^  Alder  ægtet  sin  langt  ældre  Fætter 
Frederik  den  2den,  som  først  giftede  sig  efter  Syvaarskrigen. 

af  sin  Midte,  blandt  dem  Kongens  Kansler,  den  ædle 
Niels  Kaas,  og  den  allerede  fra  Kristian  den  3djes 
Tid  af  bekjendte  dygtige  Forretningsmand  Kristoffer 
V alken d or f.  Rigshofmester-Embedet  var  paa  denne 
Tid  ikke  besat;  men  Valkendorf  bestyrede  Finans  væsenet 
som  Rentemester.  Den  kongelige  Kansler,  som  i 
Rang  fulgte  efter  Rigshofmesteren,  indtog  saaledes  den 
første  Plads.  Efter  ham  havde  Rigsmarsken  og  Rigs- 
admiralen  Sæde  i  Rigsraadet.  Foruden  den  kongelige 
Kansler  var  der  ogsaa  en  Rigskansler,  som  især 
havde  Retsplejen  under  sig.  Dette  Embede  blev  under 
Formynderregeringen  besat  med  Arild  Hvitfeld,  som 
paa  samme  Tid  begyndte  at  udgive  sin  Danmarks  Riges 
Krønike. 

Kristian  den  4de  fik  en  meget  omhyggelig  Opdra- 
gelse og  tilegnede  sig  med  Lethed  de  forskjelligste 
Videnskaber  og  Kunster.  Især  havde  han  Lyst  til  Byg- 
ningskunsten, Skibsbyggeriet  og  Søvæsenet  og  øvede  sig 
tidlig  i  det  sidste  paa  Skanderborg  Sø.  Hans  Legeme 
udvikledes  ved  Siden  af  hans  Aand,  Og  han  erhvervede 
sig  en  sjælden  Færdighed  i  alle  Slags  ridderlige  Øvelser. 
Sin  retfærdige  og  kraftige  Karakter  viste  han  allerede, 
da  han  14  Aar  gammel  første  Gang  traadte  offentlig 
frem  paa  Herredagen  i  Kjøbenhavn  cg  fik  Brødrene 
Fris,  som  skammelig  havde  mishandlet  en  anden  Adels- 
mand, dømte  til  at  miste  deres  Ære.  I  Aaret  1596  til- 
traadte  han  selv  Regeringen  og  viste  sig  snart  som  en 
udmærket  virksom  og  dygtig  Konge.  Medens  han  til 
daglig  Brug  var  meget  tarvelig  og  sparsommelig,  havde 
han  altid  Penge  nok  til  gavnlige  Indretninger,  Kunst- 
værker, prægtige  Bygninger  og  Glans  ved  festlige  Lejlig- 
heder. Rastløs  arbejdsom  og  altid  paa  Færde  vilde 
han  selv  være  med  i  alt :  i  Kjøbenhavn  var  han  gjærne 
tidlig  Om  Morgenen  paa  Holmen  og  holdt  Øje  med  Byg- 
ningen af  de  fortræffelige  Orlogsskibe,  til  hvilke  han 
ofte    selv    havde    givet    Tegningen;    paa    Frederiksborg 


Kristian  å^  4de8  Rejser.    Norge.  151 

Og  det  mindre  Slot  Rosenborg,  som  han   opførte  ved 
Kjøbenhavn,   ledede  ban   selv  Bygningsarbejderne,   og  i 
utallige   Breve  gav  han   Bestemmelser  om   de   ubetyde- 
ligste Smaating.     Denne    altfor    vidt  drevne   Omhu   for 
det  enkelte  hindrede  ham  noget  i  det  store  Overblik,  og 
i  Forholdet  til  Stormændene  viste  han   mere   Heftighed 
end    sindig  Udholdenhed;    men  hans   djærve   og   jævne, 
ægte  danske  Væsen,  hans  Kæmpenatur  og  hele  mandige 
Personlighed  gjorde  ham  til  en  i  høj  Grad  folkelig  Konge. 
Ogsaa   de  foregaaende  Konger  havde   efter  gammel 
nordisk  Skit  rejst  meget  omkring  i  Landet,   dels  for  at 
oppebære  en  Del  af  deres  Indtægter  ved  det  frie  Under- 
hold  („N.athold"),    som    især  Lensmænd    og   Kjøbsteder 
vare  pligtige  til  at  yde  dem  og  deres  „Hofsinder",   dels 
for   at  holde  Retterting   eller  nyde  Jagtens   Glæder,    og 
navnlig  havde  Frederik  den  2den  saaledes  været  i  idelig 
Bevægelse    imellem    sine    forskjellige   Slotte;    men   disse 
Rejser   havde  sjælden   strakt  sig  til  fjærnere  Provinser. 
Kristian  den  4de  besøgte  derimod  ogsaa  de  længst  bort- 
liggende  af   sine  Lande,    som   Øsel  og   Gotland,    og   til 
Norge  rejste  han  meget   ofte.     I  det  hele  sørgede  han 
med   stor  Iver  for   dette   Land,    hvor  Adelsvælden   ikke 
.  saaledes   som  i  Danmark  kunde   hæmme  hans  Virksom- 
hed.    Thi  Adelen  i  Norge  var  lidet  talrig  (omtrent  yV 
af  den  danske)    og    ejede  kun   en    ringe   Del   af  Jorde- 
godset, medens  den  i  Danmark  var  Herre  over  det  halve 
Land.    Dernæst  var  den  norske  Bondestand  langtfra  saa 
underkuet  som  den  danske,   og  Odelsretten  hindrede,   at 
meget  frit  Bøndergods  kunde   gaa  over  til  ufrit.     Naar 
Lensmændene  i  Norge  tillod  sig  Undertrykkelser,  traadte 
Kongerne    ofte   strængt  op   imod   dem,    og  Kristian   den 
4de  afsatte  saaledes  mange  norske  Embedsmænd. 

Blandt  Kristian  den  4des  større  Rejser  fortjener 
særlig  den  at  nævnes,  som  han  i  Aaret  1599  med  en 
lille  Flaade  foretog  helt  omkring  Nordkap.  Han  vilde 
nemlig  med   egne  Øjne  undersøge  Forholdene  i  Finmar- 

ken,  som  de  Svenske  begyndte  at  tilegne  sig,  skjønt  det 
fra  Oldtiden  af  hørte  under  Norges  Rige.  Gustav  Vasas 
yngste  Søn,  Karl  den  9de,  som  paa  denne  Tid  besteg 
Sveriges  Trone,  lod  sig  kalde  „Konge  over  Lapperne  i 
Nordlandene"  og  sendte  endog  sine  Skattekrævere  ind  i 
Finmarken.  Fremdeles  forbød  han  al  Sejlads  paa  Liv- 
land, fordi  han  var  i  Krig  med  Polen;  men  Kristian  den 
4de  brød  sig  ikke  om  dette  Forbud  og  lod  Handelsskibe, 
der  skulde  til  den  indre  Del  af  Østersøen,  ledsage  af 
sine  Orlogsmænd.  Forholdet  imellem  de  nordiske  Riger 
blev  saaledes  mere  og  mere  fjendtligt,  og  'endelig  ud- 
brød den  saakaldte  Kalni arkrig  (1611).  Kristian  den 
4de  indtog  strax  i  Begyndelsen  Staden  Kalmar;  men 
Slottet  holdt  sig  endnu,  da  Kari  den  9de  rykkede  frem 
med  en  overlegen  Styrke  og  bragte  den  danske  Hær 
imellem  en  dobbelt  Ild.  Kristian  den  4de  modstod 
imidlertid  Angrebet,  og  efter  at  have  modtaget  For- 
stærkning nødte  han  den  svenske  Konge  til  at  trække 
sig  tilbage  og  Kalmar  Slot  til  at  overgive  sig.  Den 
gamle  Karl  den  9de  blev  herover  saa  forbitret,  at  han 
sendte  Kristian  en  Udfordring,  som  denne  besvarede 
med  plump  Spot.  Karl  den  9de  døde  endnu  i  samme 
Aar  og  blev  fulgt  af  sin  Søn  Gustav  Adolf.  Aaret 
efter  indtog  Kristian  Elfsborg. 

Til  Søs  havde  Danmark  i  Kalmarkrigen  fuldstændig 
Overmagten,  og  Forholdet  mellem  den  danske  og  svenske 
Sømagt  var  nu  det  omvendte  af  hvad  det  havde  været 
under  Syvaarskrigen.  Kristian  den  4de  viste  sig  endog 
i  Stokholms  Skjærgaard,  uden  at  den  svenske  Flaade 
turde  løbe  ud  imod  ham.  Imidlertid  søgte  nogle  frem- 
mede, især  skotske  Lejetropper,  som  vare  traadte  i  svensk 
Tjeneste,  gjennem  Norge  at  bane  sig  Vej  til  det  truede 
Stokholm,  og  det  lykkedes  ogsaa  for  de  fleste:  kun  en 
Afdeling  under  Oberst  Sinclair,  som  vilde  drage  gjen- 
nem Gudbrandsdalen,  blev  i  Passet  Kringlen  nedsablet 
af  Bønderne.    I  den  følgende  Vinter  blev  der  underband- 

let  om  Fred,  og  denne  kom  i  Stand  i  Knærød  paa 
Grænsen  af  Halland  og  Småland  (1613).  Sverige  opgav 
sine  Fordringer  paa  Finmarken,  og  den  fra  Unionstiden 
stammende  gjensidige  Handels-  og  Toldfrihed  mellem 
begge  Riger  blev  udtrykkelig  anerkjendt.  Erobringerne 
skulde  tilbagegives;  dog  skulde  Danmark  beholde  Elfs- 
borg  med  tilliggende  Herreder,  intil  Sverige  havde  be- 
talt en  Million  Rigsdaler,  og  skete  dette  ikke  i  de  fast- 
satte Terminer,  skulde  Pantet  tilfalde  Danmark.  Kristian 
den  4de  haabede  vistnok,  at  Gustav  Adolf  ikke  vilde 
kunne  tilvejebringe  saa  .mange  Penge;  men  Elfsborgs 
Gjenerhvervelse  var  af  saa  stor  Vigtighed  for  Sverige, 
at  man  overvandt  alle  Hindringer. 

I  de  efter  Kalmarkrigen  følgende  Fredsaar  kunde 
Kristian  den  4de  anvende  sin  hele  Kraft  paa  nyttige 
Foranstaltninger.  Handelen  fremmedes  ved  Oprettelsen 
af  Kompagnier,  som  det  ostindiske,  islandske  og  grøn- 
landske. I  Ostindien,  hvorhen  Ove  Gjedde  blev  sendt 
med  en  Flaade,  erhvervedes  Trankebar.  Til  Grønland, 
hvor  den  gamle  norske  Koloni  for  længe  siden  var  gaaet 
til  Grunde,  foretoges  der  efter  lang  Tids  Forglemmelse 
flere  Opdagelsesrejser,  som  tillige  havde  detMaal,  at  finde 
en  Vej  til  Ostindien  Norden  om  Amerika:  den  berømteste 
af  disse  Rejser  er  den  under  Jens  Munk,  som  maatte 
overvintre  paa  en  øde  Kyst  og  kun  selv  tredje  kom  til- 
bage. Postvæsenet,  hvortil  der  hidtil  kun  var  gjort  en 
ringe  Begyndelse,  fik  sin  første  ordentlige  Indretning; 
der  anlagdes  en  Mængde  Fabrikker;  Flaaden  blev  holdt 
i  god  Stand;  der  oprettedes  en  staaende  Hær,  som  blev 
udskrevet  af  Kronens  Bønder,  og  der  opførtes  mange  Fæst- 
ninger og  andre  Stæder.  Saaledes  anlagdes  Kristians- 
havn,  Kristianstad,  Gluckstadt  og  i  Norge:  Kri- 
stiania  og  Kongsberg,  hvor  Sølvværket  begyndte 
at  drives,  senere  Kristiansand  og  Røraas  med  sit 
Kobberværk.  I  Kjøbenhavn  byggedes  Børsen,  Holmens 
Kirke,   senere  Trinitatis  Kirke   med  Runde  Taarn,  frem- 

deles  Nyboder  til  Bolig  for  Holmens  faste  Stok  og  Re- 
gensen for  100  Studenter.  I  det  hele  blev  der  gjort 
meget  for  Universitetet,  ligesom  der  oprettedes  et  adeligt 
Akademi  i  Sorø.  Den  almindelige  Oplysning  var  imid- 
lertid endnu  kun  ringe:  Raahed  og  Umaadelighed  her- 
skede i  alle  Stænder,  og  hvor  stor  Overtroen  var,  vise 
de  hyppige  Hexeprocesser. 

I  lang  Tid  havde  Danmark  nn  i  de  fleste  Henseender 
været  i  Fremgang;  men  et  sørgeligt  Omslag  begyndte 
ved  Kristian  den  4des  Deltagelse  i  Trediveaarskrigen. 
Som  Hertug  af  Holsten  blev  han  valgt  til  Kredsoberst  i 
den  nedersachsiske  Kreds  og  rykkede  i  Aaret  1625  ind 
i  Tyskland  for  at  forsvare  sine  Trosfæller  og  udvide  sin 
Magt.  Strax  i  Begyndelsen  havde  han  det  Uheld,  paa 
Fæstningen  Hamelns  Vold  at  styrte  med  sin  Hest  ned 
i  en  dyb  Grav,  saa  at  han  i  nogen  Tid  svævede  mellem 
Liv  og  Død.  Aaret  efter  blev  han  slaaet  af  Tilly  ved 
Lutter  am  Barenberg,  og  da  de  nordtyske  Fyrster 
svigtede  hans  Sag,  maatte  han  snart  indskrænke  sig  til 
at  forsvare  sine  egne  Lande.  I  de  to  følgende  Aar  over- 
svømmede de  kejserlige  Tropper  Holsten,  Slesvig  og 
Jylland,  som  led  forfærdeligt  ved  deres  Plyndringer.  Kej- 
serens General,  Wallenstein,  tænkte  allerede  paa  at 
gjøre  sig  til  Herre  over  Østersøen;  men  Kristian  den 
4de  vedligeholdt  sin  Magt  paa  Havet  og  truede  derved 
snart  igjen  den  tyske  Hær  paa  Halvøen.  Desuden  slut- 
tede Gustav  Adolf  Forbund  med  Danmark,  og  af  Frygt 
herfor  tilbød  Kejseren  Kristian '  gunstige  Fredsvilkaar. 
Saaledes  kom  det  til  Freden  i  Liibeck  (1629),  hvor 
Kristian  lovede,  ikke  mere  at  blande  sig  i  Tysklands  An- 
liggender, men  fik  alle  sine  Lande  tilbage. 

Denne  Krig  gav  den  første  Anledning  til  det  uven- 
lige Forhold  mellem  Kongehuset  og  den  gottorpske  Linje, 
som  siden  bestandig  udviklede  sig  videre.  Den  daværende 
Hertug  af  Holsten-Gottorp,  Frederik  den  3dje,  en 
Sønnesøn  af  Linjens  Stifter  Hertug  Adolf,  havde  nemlig 

ved  den  kejserlige  Hærs  Indfald   skilt  sin  Sag  fra  Kon- 
gens  og   søgt  at    sikre    sine   egne  Besiddelser.     Hertug« 
Frederik   den   3dje   led   et   stort  Tab   ved  den  frygtelige 
Oversvømmelse,    som    i    Aaret    1634    ødelagde    det  rige 
Nordstrand. 

Danmarks  Tilstand  efter  Liibeckerfreden  var  meget 
sørgelig,  og  de  svage  Sider,  som  vare  traadte  mindre 
frem  under  de  foregaaende  Tids  ydre  Glans,  viste  sig 
nu  i  deres  fulde  Styrke.  Adelen  var  ikke  længere  saa 
dygtig  som  i  de  foregaaende  Menneskealdere ;  men  dens 
Hovmod,  Yppighed  og  Herskesyge  blev  bestandig  større. 
t)e  lavere  Stænder  begyndte  derfor  ogsaa  at  finde  dens 
Herredømme  utaaleligt  og  traadte  offentlig  frem  med 
deres  Klager.  Enkelte  Mænd  (Professor  Dybvad  og  senere 
hans  Søn,  Doktor  Dybvad)  havde  allerede  i  den  tidligere 
Del  af  Kristian  den  4des  Regering  brugt  skarpe  Ytringer 
om  Adelen,  men  vare  blevne  haardt  straffede  derfor. 
Nu  indgav  Borgerstanden  Klageskrifter  til  Kongen,  og 
denne  lyttede  ogsaa  villig  til  dem,  men  kund'e  ikke 
sætte  noget  igjennem  imod  Stormændene.  Disse  vilde 
ikke  opgive  nogen  af  deres  Herligheder,  og  det  Forsøg, 
som  Kongen  gjorde  paa  at  faa  Vornedskabet  afskaffet, 
mislykkedes  aldeles.  Ligesaa  lidt  vilde  den  rige  Adel 
bidrage  efter  Evne  til  Statens  Fornødenheder,  og  da 
Finansernes  Tilstand  langtfra  var  saa  god  som  tidligere, 
greb  Kristian  den  4de  til  det  uheldige  Middel,  at  for- 
høje Øresundstolden  paa  en  vi^kaarlig  og  overdreven 
Maade.  Dels  herved,  dels  ved  den  Strænghed,  hvormed 
han  overholdt  sin  Højhedsret  over  de  nordlige  Have, 
ophidsedes  Sømagterne,  især  Nederlandene,  imod  Dan- 
mark, og  dette  blev  til  stor  Skade,  da  Forholdet  til 
Sverige  igjen  begyndte  at  blive  truende. 

De  Svenskes  store  Fremgang  i  Tyskland  var  Kristian 
den  4de  en  Torn  i  Øjet,  og  han  søgte  at  hindre  den 
ved  at  optræde  som  Fredsmægler.  Axel  Oxenstjerna, 
som  styrede  Sverige  efter  Gustav  Adolfs  Død,  gav  derfor 

pludselig  Overanføreren  for  den  svenske  Hær  i  Tysk- 
land, Lennart  Torstenson,  Befaling  til  at  falde  ind 
i  Danmark,  og  i  December  1643  gik  denne  store  Felt- 
herre uden  Krigserklæring  over  den  holstenske  Grænse. 
Skjønt  den  danske  Resident  i  Stokholm  (den  dygtige 
Peder  Vibe)  havde  sendt  gjentagne  Advarsler,  havde  Rigs- 
raadet  dog  ikke  villet  gjøre  noget  til  Landets  Forsvar, 
og  Torstenson  kunde  saaledes  næsten  uden  Modstand 
besætte  Halvøen.  En  anden  svensk  Hær  under  Gustav 
Horn  faldt  ind  i  Skaane,  og  Planen  var,  at  begge 
Hærene  skulde  mødes  paa  Øerne.  For  at  føre  dem  over 
til  disse  udrustedes  ikke  blot  hele  den  svenske  Flaade, 
som  atter  havde  hævet  sig  til  en  betydelig  Styrke;  men 
den  rige  og  driftige  Louis  de  Geer,  Sveriges  første 
Handels-  og  Fabrikherre,  som  var  yderst  forbitret  over 
Toldplagerierne  i  Sundet*),  lejede  desuden  en  hel  Flaade 
af  væbnede  Handelsskibe  i  Holland.  Den  gamle  Kristian 
den  4de  arbejdede  imidlertid  med  utrættelig  Iver  paa 
Foranstaltninger  til  sit  Riges  Frelse.  Først  mødte 
han  de  Geers  Flaade  i  Listerdyb  og  tvang  den 
til  at  vende  tilbage  til  HoJland ;  derpaa  kæmpede  han 
mod  den  svenske  Flaade  paa  Kolbergerheide  ved 
Femern  (d.  1ste  Juli  1644).  Den  gamle  Konge,  som 
selv  ledede  Slaget  paa  Skibet  Trefoldighed,  blev 
saaret  og  styrtede  om  paa  Dækket,  men  rejste  sig  snart 
igjen,  skjønt  han  var  bleven  blind  paa  det  ene  Øje,  og 
vedblev  at  føre  Befalingen.  Ved  Mørkets  Frembrud  op- 
hørte Kampen,  uden  at  Sejren  havde  erklæret  sig  for 
nogen  af  Parterne.  Et  Par  Dage  efter  lagde  den  svenske 
Flaade  sig  ind  i  Kielerfjord.  Her  søgte  Kristian  den 
4de   at    in-despærre    den,    men    d.    1ste   Avgust    lykkedes 


*)  Den  Toldfrihed,  som  Sverige  havde  faaet  ved  Freden  i  Knæ- 
rød,  vilde  Kristian  den  4de  ikke  udstrække  til  dets  efter  denne 
Fred  erhvervede  Provinser,  og  desuden  indskrænkede  han  den 
paa  forskjellige  Maader. 

det  den  at  slippe  ud.  I  sin  Harme  herover  rejste  Kon- 
gen Anklage  mod  Admiral  Peder  Galt,  fordi  han  ikke 
havde  angrebet  den,  og  den  gamle  Admiral  blev  dømt 
fra  Livet  af  Rigsraadet  og  henrettet.  Derefter  ankom 
de  Geers  Flaade  i  Østersøen  og  forenede  sig  med  svenske 
Skibe:  en  langt  mindre  dansk  Flaade  under  Pr  o  s 
Mund  mødte  dem  mellem  Laaland  og  Femern,  men 
bukkede  efter  en  heltemodig  Kamp  under  for  Over- 
magten. 

Til  Lands  vare  de  svenske  Tropper  imidlertid  blevne 
foruroligede,  dels  af  Bønderne,  der  hist  og  her  under 
Navn  af  Snaphaner  samlede  sig  i  Skovene,  dels  af  en 
kejserlig  Hær,  som  under  General  Gallas  rykkede  ind 
i  Holsten.  Gallas  truede  med  „at  fange  Ræven  i  Sæk- 
ken, men  langsom  og  ængstelig  som  han  var,  foretog 
han  sig  ikke  noget  alvorligt  mod  Torstenson.  og  da 
denne  med  sine  fleste  Tropper  forlod  Halvøen  og  drog 
mod  Syd,  fulgte  han  i  Afstand  bagefter.  Torstenson 
sendte  derpaa  en  Del  af  sin  Hær  tilbage  til  Halvøen,  og 
skjønt  denne  forgjæves  belejrede  Rendsborg,  som  for- 
svarede sig  med  stor  Tapperhed  under  Oberst  Walter, 
blev  Kristian  den  4de  dog  nødt  til  at  slutte  Freden  i 
Brømsebro  (1645).  Sverige  fik  uindskrænket  Told- 
frihed i  Sund  og  Bælt  for  alle  sine  Besiddelser;  men 
derimod  ophævedes  den  hidtil  gjældende  almindelige 
gjensidige  Toldfrihed.  Danmark  maatte  afstaa  Herje- 
dalen,  Jemteland,  Gotland  og  Øsel  samt  som  Pant  for 
Toldfriheden  Halland  paa  30  Aar.  Ved  en  særskilt 
Traktat  med  Nederlandene  blev  Sundtolden  nedsat. 

Dybt  nedbøjet  ved  den  ydmygende  Fred  levede 
Kristian  den  4de  endnu  i  3  Aar,  men  disse  dannede  en 
sørgelig  Slutning  paa  hans  lange  og  virksomme  Liv. 
Danmark,  som  i  den  tidligere  Del  af  hans  Regering 
havde  været  Nordens  første  Magt  og  indtaget  en  anselig 
Stilling  i  Evropa,  var  nu  aldeles  traadt  i  Skygge  for 
Sverige;    Landet    var    forfærdelig    ødelagt    og   udpint; 

Finanstilstanden  var  ussel  og  Misfornøjelsen  med  Adelen 
stor;  men  hverken  Kongen  eller  de  lavere  Stænder 
havde  dog  ret  Kraft  eller  Mod  til  at  rejse  sig  mod  dens 
Overmagt.  Da  Øresundstolden  nu  langtfra  indbragte  saa 
meget  som  før,  foreslog  Kongen  at  ophjælpe  Finanserne 
ved  at  bortforpagte  Lenene  til  den  højstbydende  og 
forandre  Adelens  Rostjeneste  til  en  Pengeafgift;  men 
Rigsraadet  afviste  med  Uvilje  disse  Forslag.  Til  Lan- 
dets Ulykke  og  Folkets  Nød,  som  gik  Kristian  den  4de 
dybt  til  Hjertet,  kom  endnu  ulykkelige  huslige  Forhold. 
Han  havde  første  Gang  været  gift  med  en  tysk  Prinsesse 
(Anna  Katharine  af  Brandenburg),  som  var  død  under 
Kalmarkrigen,  og  hans  ældste  Søn  af  dette  Ægteskab, 
Kristian,  var  for  længe  siden  udvalgt  til  Tronfølger, 
men  døde  et  halvt  Aar  før  Faderen.  Den  anden  Søn, 
Frederik,  havde  Kristian  den  3de  tidligere  skaffet  Herre- 
dømmet over  Bispedømmerne  Bremen  og  Verden;  men 
disse  vare  nu  besatte  af  Svenskerne,  som  ogsaa  beholdt 
dem  ved  den  kort  efter  sluttede  vestfalske  Fred.  —  Efter 
Dronningens  Død  havde  Kristian  den  4de  'indgaaet  et 
Ægteskab  til  venstre  Haand  med  Kirsten  Munk,  en 
Datter  af  en  jysk  Herremand,  der  som  Lensmand  i  Norge 
var  bleven  afsat  paa  Grund  af  Udsugeiser  og  Bedragerier. 
Hun  fødte  ham  mange  Børn,  men  gav  ham  senere  saa 
megen  Grund  til  Klage,  at  hun  blev  forvist  til  en  Herre- 
gaard  i  Jylland.  Mest  bekjendt  blandt  hendes  Børn  er 
Eleonore  Kristine,  som  blev  gift  med  den  talent- 
fulde, men  overmodige  og  egennyttige  Korfits  Ulfeld. 
Denne  blev  kort  før  den  sidste  Krig  Rigshofmester,  men 
anvendte  som  saadan  sin  store  Magt  hverken  til  Gavn 
for  sit  Fædreland  eller  sin  kongelige  Svigerfader.  Ogsaa 
flere  andre  Døtre  af  Kristian  den  4de  og  Kirsten  Munk 
blev  gifte  med  fornemme  Adelsmænd,  en  af  dem  saa- 
ledes  med  den  kloge,  men  havesyge  Hannibal  Sehe- 
sted, som  paa  denne  Tid  var  Statholder  i  Norge. 

Ved  Kristian  den  4des  Død  (1648)  var  hans  Søn 
Frederik  den  3dje  allerede  en  moden  Mand  paa 
næsten  40  Aar;  men  han  var  ikke  som  de  to  fore- 
gaaende  Konger  forud  valgt  til  KoAge,  og  saaledes  stod 
Tronen  et  ParMaaneder  ledig,  indtil  den  til  Kongevalget 
udskrevne  Rigsdag  traadte  sammen.  I  Mellemtiden  førtes 
Regeringen  af  de  4  høje  Rigsembedsmænd :  Rigshof- 
mesteren Korfits  Ulfeld,  den  kongelige  Kansler 
(Kristian  Thomæsen  Sehested),  Rigsmarsken  Anders  Bille 
og  Rigsadmiralen  Ove  Gjedde.  Paa  Rigsdagen  valgtes 
Frederik  den  3dje  enstemmig  til  Konge,  men  maatte 
underskrive  en  haardere  Haandfæstning  end  nogen  af 
hans  Forgængere.  Foruden  Stadfæstelsen  af  alle  Adelens 
tidligere  Forrettigheder  indeholdt  den  bl.  a.  følgende 
Bestemmelser:  1)  Rigsraadet  skal  tælle  23  Medlemmer, 
og  ved  Besættelsen  af  dets  ledige  Pladser  ligesom  af  de 
høje  Rigsembeder  har  Kongen  kun  Valget  imellem  3  af 
Raadet  indstillede  Mænd.  2)  Afgifterne  af  Lenene 
maa  ikke  forhøjes.  —  Ved  den  sidste  Bestemmelse  for- 
hindredes det  letteste  Middel  til  at  forbedre  den  for- 
tvivlede Finanstilstand ;  thi  den  største  Del  af  Kron- 
godsets Udbytte  tilfaldt  Lensmændene.  Frederik  den 
3dje  underskrev  Haandfæstningen ;  men  i  sit  stille  Sind 
nærede  han  Planer  til  at  udvide  sin  Magt.  Højst  for- 
skjellig  fra  sin  aabne  og  heftige  Fader  forstod  han  at 
skjule  sine  Fialelser  under  et  spagfærdigt  Ydre  og  kold- 
blodig at  vente,  indtil  Tiden  modnedes.  I  Begyndelsen 
lod  han  saaledes  Ulfeld  raade;  men  medens  denne  op- 
holdt sig  næsten  et  helt  Aar  i  Holland  for  at  slutte  et 
Forsvarsf orbund ,  begyndte  han  at  gribe  mere  ind  i 
Regeringen.  Da.  Ulfeld  kom  tilbage,  fandt  han  ikke  den 
Anerkjendelse,  som  han  gjorde  Fordring  paa  for  For- 
handlingernes lykkelige  Tilendebringelse;  ja,  man  be- 
gyndte endog  at  forberede  en  Undersøgelse  af  hans  egen- 
mægtige og  mistænkelige  Embedsvirksomhed  under  den 
forrige  Konges  Regering.    Den  herskesyge  og  pragtlystne 

unge  Dronning  Sofie  Amalie  af  Brunsvig-Liineburg 
hadede  Eleonore  Kristine,  som  i  Kristian  den  4des  Tid 
havde  overstraalet  hende,  og  nægtede  hende  og  hendes 
Søstre  Æresbevisninger,  som  de  tidligere  havde  nydt. 
Forbitret  over  alt  dette  trak  den  stolte  Rigshofmester 
sig  tilbage  fra  Hoffet  og  Forretningerne;  men  endnu 
utaaleligere  blev  Forholdene  ham,  da  den  ved  Hoffet 
yndede  Oberst  Walter  og  en  fræk  Kvinde,  Dina  Win- 
hofer,  beskyldte  ham  og  hans  Hustru  for  at  ville  for- 
give Kongen.  Vel  blev  Dina  henrettet,  og  Walter  maatte 
forlade  Landet;  men  Ulfeld  følte  sig  ikke  længere  sikker 
og  flygtede  pludselig  bort  med  Hustru  og  Børn.  Først 
begav  han  sig  til  Holland  og  derfra  til  Sverige,  hvor  han 
blev  meget  vel  modtaget  af  Dronning  Kristine.  Ved 
at  opofre  en  Del  af  de  store  Rigdomme,  som  han  havde 
bortført  fra  sit  Fædreland,  kjøbte  han  saa  vel  hendes 
som  senere  hendes  Efterfølger  Karl  Gustavs  Gunst  og 
søgte  at  ophidse  dem  til  at  angribe  Danmark.  Her 
blev  imidlertid,  da  han  ikke  mødte  efter  Stævning,  hans 
Embeder  og  Len  overdragne  til  andre  og  hans  Ejen- 
domme lagte  under  Beslag.  Ogsaa  Kirsten  Munks  andre 
Børn  og  Svigersønner  faldt  i  Unaade,  og  den  øvrige  Adel, 
som  med  Misundelse  havde  set  dem  blive  begunstigede, 
glædede  sig  nu  ved  deres  Fald,  uden  at  tgenke  paa,  at 
Stormændenes  Anseelse  i  det  hele  derved  svækkedes. 
Flere  af  den  styrtede  Slægts  Medlemmer  gik  til  Sverige; 
men  Hannibal  Sehested  ydmygede  sig  og  fandt  Til- 
givelse ved  at  opgive  sine  i  Norge  sammenskrabede  Rig- 
domme. 

Karl  Gustav  fulgte  ikke  Ulfeids  landsforræderske 
Raad,  men  vendte  sig  mod  Polen.  Medens  han  her 
kæmpede  med  vexlende  Held,  begyndte  man  i  Danmark 
at  tænke  paa  Krig:  man  haabede,  at  Polen  og  Kejseren 
vilde  give  den  svenske  Hær  nok  at  bestille,  og  stolede 
paa  Forbundet  med  Holland,  som  frygtede  for,  at  Sverige 
skulde  blive   enevældigt  i   Østersøen.     Saaledes    sejrede 

det  krigslystne  Parti  med  Kongen  i  Spidsen  over  de 
mere  besindige,  især  ældre  Herrer  i  Rigsraaadet,  der 
fremhævede  Manglen  saa  vel  paa  Penge  som  paa  øvede 
Tropper.  Paa  en  Rigsdag  i  Odense  bevilgedes  der  be- 
tydelige Midler,  især  af  Adelen,  og  Krigen  blev  erklæret 
(1657).  Som  Grund  til  Fredsbruddet  anførtes  bl.  a.,  at 
Sverige  havde  bemægtiget  sig  Bremen  og  Verden,  et  Tab, 
som  Frederik  den  3dje  ikke  kunde  glemme.  Krigen 
aabnedes  derfor  ogsaa  med,  at  Anders  Bille  besatte 
disse  Landskaber;  men  imidlertid  ilede  Karl  Gustav  med 
sine  vilde  og  hærdede  Krigere  fra  Polen  til  Holsten. 
Marsken  turde  ikke  møde  ham  med  sine  uøvede  Tropper 
og  trak  sig  tilbage  til  Jylland,  hvor  han  med  5000 
Mand  kastede  sig  ind  i  den  nye,  endnu  ikke  færdige 
Fæstning  Frederiksodde  (Fredericia).  Denne  blev 
stormet  af  den  svenske  Næstkommanderende,  Grev  Karl 
Gustav  Wrangel:  den  gamle  Marsk  blev  haardt 
saaret  og  overgav  sig  med  Levningerne  af  sine  Tropper; 
kort  efter  døde  han.  De  svenske  Ryttere  oversvømmede 
imidlertid  hele  Halvøen,  og  Ulfeld,  som  ledsagede  sit 
Fædrelands  Fjender,  opfordrede  den  jyske  Adel  til  Fra- 
fald; men  selv  hans  egen  Slægt  vendte  sig  med  Afsky 
fra  Forræderen. 

Den  danske  Flaade  under  Henrik  Bjelke  havde 
hindret  Karl  Gustavs  Planer  til  at  gaa  over  til  Øerne; 
men  i  Begyndelsen  af  Aaret  1658  blev  Kulden  saa  stærk, 
at  Bælterne  tillagdes.  Saaledes  kunde  Karl  Gustav 
gjøre  sit  navnkundige  Tog  over  Isen.  Fra  Sønderjyllands 
nordligste  Kyster  gik  han  over  til  Fyn  og  derfra  over 
Taasinge,  Langeland,  Laaland  og  Falster  til  Sælland. 
Ingensteds  mødte  han  nogen  alvorlig  Modstand  og  nær- 
mede sig  allerede  til  Kjøbenhavn,  hvis  Fæstningsværker 
vare  i  en  meget  daarlig  Stand.  De  Styrende,  som  saa 
letsindig  havde  begyndt  Krigen,  havde  nu  intet  Mod  til 
at  møde  Fjenden,  og  det  kom  til  Underhandlinger  i 
Høje    Taastrup    (imellem    Roskilde    og    Kjøbenhavn), 

hvor  Karl  Gustav  var  uædel  nok  til  at  lade  Ulfeld  op- 
træde som  sin  Befuldmægtigede.  Freden  sluttedes  kort 
efter  i  Roskilde  (i  Februar  1658).  Danmark  maatte 
afstaa  Skaane,  Halland,  Bleking,  Bornholm,  Baahuslen 
og  Trondhjems  Len.  2000  Ryttere  skulde  overleveres 
til  Svenskerne,  Korfits  Ulfeld  gjenindsættes  i  sine  Ejen- 
domme og  have  fuld  Skadeserstatning,  Hertug  Frederik 
den  3dje  af  Holsten- Gottorp  skulde  belønnes,  fordi  han 
ikke  havde  understøttet  sin  Lensherre  mod  sin  Sviger- 
søn Karl  Gustav,  og  ved  en  bag  efter  afsluttet  særskilt 
Overenskomst  løstes  ban  med  sine  mandlige  Efter- 
kommere fra  Danmarks  Lenshøjhed  over  Slesvig;  des- 
uden fik  han  et  Stykke  Land. 

Underhandlingerne  om  Fredsbetingelsernes  Udførelse 
trak  sig  imidlertid  i  Langdrag,  og  Karl  Gustav  lod  sine 
Tropper  blive  i  Danmark.  De  Danske  fandt  sig  i  den 
ene  Uretfærdighed  efter  den  anden;  men  da  de  ikke 
vilde  bryde  med  Holland  og  ganske  kaste  sig  i  den 
svenske  Konges  Arme,  begyndte  denne,  inden  et  halvt 
Aar  var  gaaet,  igjen  pludselig  Krigen  for  fuldstændig  at 
erobre  Danmark.  Med  en  udsøgt,  men  ikke  talrig  Hær 
sejlede  han  fra  Kiel  til  Korsør  og  rykkede  derfra  frem 
mod  Kjøbenhavn,  som  han  haabede  at  kunne  overrumple. 
Stadens  Stilling  var  ogsaa  fuldt  saa  farlig  som  for  et 
halvt  Aar  siden.  De  dengang  samlede  Tropper  vare  nu 
for  største  Delen  aftakkede,  og  man  havde  kun  et  ringe 
Forraad  af  Levnedsmidler.  Da  Kjøbenhavn  under  Kristian 
den  4de  var  blevet  meget  udvidet,  laa  de  gamle  Volde 
forladte  og  ubrugelige,  medens  de  nye  endnu  ikke  vare 
færdige.  Men  den  retfærdige  Harme  over  det  troløse 
Fredsbrud  vakte  nu  en  ganske  anden  Stemning  og  Enig- 
hed end  forrige  Gang,  og  den  første  Forfærdelse  blev 
snart  afløst  af  mandigt  Mod.  Kongen  erklærede,  at  han 
vilde  dø  i  sin  Rede,  og  Folket  rejste  sig  til  Kamp  paa 
Liv  og  Død  for  sin  Tilværelse.  I  de  3  Dage,  som  Karl 
Gustav  brugte  til  at  drage  igjennem  Sælland,  arbejdede 

man  af  alle  Kræfter  paa  at  udbedre  Fæstningsværkerne, 
stak  Forstæderne  i  Brand,  bragte  Kvæg  og  Korn  fra 
Omegnen  ind  i  Staden  og  udlagde  Stykpramme  (et  Slags 
flydende  Skanser)  ved  Voldens  Endepunkter.  Til  de  faa 
Soldater,  man  havde  kunnet  samle,  sluttede  sig  Borgere, 
Studenter  og  Matroser;  thi  Skibene  laa  aftaklede  i  Hav- 
nen. Enhver  fik  sin  Plads  paa  Volden,  hvor  Kongen, 
ofte  ledsaget  af  Dronningen,  daglig  viste  sig  uden  at 
sky  nogen  Fare.  Øverstbefalende  blev  Hans  Schack, 
Anfører  for  Rytteriet  Ulrik  Kristian  Gyldenløve, 
en  uægte  Søn  af  Kristian  den  4de;  i  Spidsen  for  Bor- 
gerne stod  den  udmærket  dygtige  Borgemester  Hans 
Nansen,  en  født  Flensborger,  og  Stadshauptmaud 
Thuresen. 

Da  Karl  Gustav  ved  sin  Ankomst  foran  Kjøbenhavn 
saa,  at  han  vilde  finde  Modstand,  opgav  han  Haabet  om 
strax  at  kunne  bemægtige  sig  Staden  og  aabnede  en 
regelmæssig  Belejring,  medens  hans  Flaade  søgte  at 
spærre  Adgangen  fra  Søen.  Men  heldige  Udfald,  især 
under  Anførsel  af  den  raske  Gyldenløve,  forstyrrede  flere 
Gange  Belejringsarbejderne,  og  Søhelte  som  Peder 
Bredal,  ødelagde  nogle  af  de  svenske  Skibe*).  Medens 
Kjøbenhavn  saaledes  forsvarede  sig  med  stor  Tapperhed, 
gik  det  desto  daarligere  paa  Kronborg,  hvorhen  Karl 
Gustav  havde  sendt  en  Del  af  sin  Hær  under  Wrangel. 
Denne  forstod  at  skræmme  den  fejge  Kommandant 
(Oberst  Benfeldt)  saaledes,  at  han  overgav  den  velforsynede 
1  Fæstning  med  alle  dens  Krigsforraad  og  svære  Kanoner. 
I  Herved  fik  Svenskerne  Midler  til  at  aabne  et  heftigt 
I  Bombardement  paa  Kjøbenhavn;  men  dette  gjorde  dog 
ikke  stor  Skade.  Værre  blev  Manglen  paa  Levneds- 
midler til  den  indesluttede  Befolkning  (Kjøbenhavn  talte 

*)  Det  var  den  samme  Bredal,  som  et  halvt  Aar  før  ved  Fyns 
Erobring  med  Kjækhed  havde  forsvaret  og  reddet  sine  ved 
Nyborg  indefrosne  Skibe.  Saa  vel  han  som  Gyldenløve  døde 
iøvrigt  inden  Enden  af  Aaret  1658. 

dengang  omtrent  30,000  Indbyggere),  og  Karl  Gustav 
gjorde  nu  ogsaa  Landgang  paa  Amager,  der  hidtil  havde 
ydet  mange  Fornødenheder.  Et  heldigt  Udfald  fra  Fæst- 
ningen fordrev  ham  imidlertid  snart  igjen  fra  Øen.  og 
kort  efter  hævedes  Nøden  ved  den  længselsfuldt  ventede 
hollandske  Flaades  Ankomst.  Uagtet  Svenskerne  vare 
Herrer  over  begge  Sundets  Bredder,  og  deres  Flaader, 
som  under  Wrangel  havde  lagt  sig  ved  Helsingør,  talte 
flere  Skibe  end  Hollændernes,  lykkedes  det  dog  disse 
under  Admiral  Op  dam  efter  en  haardnakket  Kamp  at 
bryde  igjennem.  I  Forening  med  de  danske  Skibe,  som 
vare  løbne  ud  for  at  møde  dem,  havde  de  nu  Herre- 
dømmet i  Sundet,  og  under  almindelig  Jubel  bragte  de 
Levnedsmidler  og  Hjælpetropper  til  Kjøbenhavn.  Strax 
derpaa  opgav  Karl  Gustav  den  egentlige  Belejring  og 
tog  Stilling  }  Mil  fra  Staden  (ved  Brøndshøj),  hvor  han 
anlagde  en  fast  Lejr,  der  kom  til  at  ligne  en  By  og  fik 
Navnet  Karlsstad. 

Medens  det  ved  Enden  af  Aaret  1658  stod  saaledes 
til  ved  Kjøbenhavn,  var  det  ogsaa  i  andre  Egne  af  Lan- 
det begyndt  at  gaa  tilbage  for  Karl  Gustav.  Branden- 
burgske, kejserlige  og  polske  Hjælpetropper  med  Kur- 
fyrst Frederik  Vilhelm  den  Store  i  Spidsen  vare 
rykkede  ind  paa  Halvøen  og  havde  med  deres  langt 
overlegne  Styrke  tvunget  de  der  staaende  Svenskere  til 
at  indeslutte  sig  i  Frederiksodde.  Men  disse  venskabe- 
lige Tropper  rasede  endnu  værre  end  Fjenden  mod  den 
ulykkelige  Befolkning.  —  Paa  Bornholm  rejste  Indbyg- 
gerne sig  (i  December  1658  under  Jens  Kofod  og  Præsten 
Povl  Anker)  og  dræbte  i  én  Nat  næsten  alle  de  paa 
Øen  fordelte  Svenskere,  hvorefter  Besætningen  paa 
Hammershus  overgav  sig.  Bornholmerne  overdrog  der- 
paa deres  0  til  den  danske  Konge  og  fik  til  Belønning 
flere  Forrettigheder.  Paa  samme  Tid  befriedes  ogsaa 
Trondhjems  Len,  og  i  det  sydlige  Norge  afslog  Borgerne 
i  Halden  (Frederikshald)   saa  vel  i  dette  som   i  begge 

de  følgende  Aar,  især  under  Anførsel  af  Kjøbmand 
Peder  Normand,  de  Svenskes  Angreb.  Derimod  blev 
en  Plan  til  Malmøs  Befrielse  opdaget,  og  flere  Borgere 
i  denne  Stad  blev  henrettede.  Ligeledes  røbedes  i  det  føl- 
gende Aar  den  Plan,  som  Ingeniøren  Ole  Stenvinkel, 
Præsten  Henrik  Gerner,  Ridefogederne  Lorentz 
Tuxen  og  Hans  Rostgaard  o.  a.  havde  lagt  til  at 
tage  Kronborg  tilbage.  Stenvinkel  blev  henrettet;  men 
de  øvrige  slap  derfra  med  Livet. 

Imidlertid  havde  Karl  Gustav  besluttet  at  vove  et 
afgJ42frende  Angreb  paa  Kjøbenhavn.  Det  var  netop  et 
Aar  efter  Toget  over  Bælterne  og  atter  stærk  Frost,  da 
hans  sejrvante  Skarer  (i  Natten  mellem  den  10de  og 
Ilte  Februar  1659)  foretog  Hovedstormen  mod  Vester- 
vold  og  en  mindre  Storm  mod  Østervold,  men  begge 
Steder  blev  slaaede  tilbage  med  frygteligt  Tab.  Fra 
det  Øjeblik  af  tænkte  Karl  Gustav  kun  paa  at  udhungre 
Kjøbenhavn,  som  han  endnu  holdt  indesluttet  i  et  Aar. 
For  at  berøve  Staden  Tilførslen  fra  Møen,  Falster,  Laa- 
land  og  Langeland  søgte  han  nu  at  gjøre  sig  til  Herre 
over  disse  Øer,  og  det  lykkedes  ham  ogsaa  at  erobre 
dem,  dog  først  efter  alvorlig  Modstand.  Nakskov,  som  i 
forrige  Vinter  havde  overgivet  sig  paa  første  Opfordring, 
forsvarede  sig  saaledes  nu  længe  med  haardnakket  Tapper- 
hed. —  Derimod  opgav  Sveuskerne  Frederiksodde  og 
rømmede  fuldstændig  Halvøen,  hvorpaa  den  største  Del 
af  Hjælpetropperne  ogsaa  forlod  det  frygtelig  ødelagte 
Land.  En  mindre  Del  af  dem,  som  var  bleven  tilbage, 
gik  tillige  med  danske  og  hollandske  Tropper  over  til 
Fyn  og  slog  de  der  staaende  Svenske  ved  Nyborg. 
Indespærrede  af  den  danske  og  hollandske  Flaade  maatte 
derpaa  alle  de  svenske  Tropper  i  Fyn  overgive  sig,  og 
kun  et  Par  af  Anførerne,  blandt  dem  en  Grev  Sten- 
bock, slap  i  en  Baad  over  til  Sælland,  hvor  Karl  Gustav 
i  sin  Harme  modtog  dem  med  de  Ord:  „Har  Fanden 
taget  Gederne,  kunde  han  gjærne  have  taget  Bukken  med." 

Saa  vidt  havde  Hollænderne  understøttet  Danmark; 
men  nu  nægtede  de  at  sætte  de  sejrrige  Tropper  over 
til  Sælland.  Holland,  England  og  Frankrig,  af  hvilke 
de  to  sidste  Magter  vare  Sverige  mere  gunstige,  vare 
nemlig  paa  de  saakaldte  Haager  Concerter  blevne 
enige  om,  at  de  nordiske  Konger  skulde  tvinges  til  Fred, 
og  at  Freden  i  Roskilde  i  sine  væsentligste  Bestemmelser 
skulde  opretholdes ;  thi  de  saa  helst,  at  Sundets  Bredder 
ikke  tilhørte  én  Magt.  Hverken  Sverige  eller  Danmark 
vare  villige  til  at  underkaste  sig  deres  Bud,  og  især  var 
Karl  Gustav  utilbøjelig  til  at  give  efter.  Men  da  han 
pludselig  døde  (i  Februar  1660),  kom  det  snart  til 
Freden  i  Kjøbenhavn,  hvorved  Danmark  beholdt 
Trondhjem  og  Bornholm,  men  i  øvrigt  maatte  anerkjende 
Roskilde-Fredens  Bestemmelser. 


§  2.      Sverige  fra  1623  til  1660. 

Da  Gustav  den  1ste  Vasa  i  Juni  1523  blev  ud- 
valgt til  Sveriges  Konge,  var  hans  Stilling  meget  vanske- 
lig. Kronens  Magt  var  kun  ringe  og  Pengenøden  stor; 
men  et  Middel  til  at  raade  Bod  paa  begge  Dele  fandt 
den  kloge  og  kraftige  Konge  i  Reformationen.  Den- 
nes første  Prædikant  i  Sverige  var  Olaus  Petri  (Olaf 
Persson),  en  fyrig  og  begavet  ung  Mand,  som  havde  hørt 
Luther  i  Wittenberg.  Gustav  Vasa  traadte  i  Begyndelsen 
ikke  aabenlyst  frem  som  Tilhænger  af  den  nye  Lære, 
men  beskyttede  dens  Forkyndere  og  begyndte  paa  for- 
skjellige  Maader  at  gjøre  Indgreb  i  den  katholske  Kirkes 
Forrettigheder,  navnlig  ved  at  paalægge  den  store  Byrder. 
Paa  Rigsdagen  i  Vesterås  (1527)  bestemtes  det  der- 
næst, at  Kronens  Indtægter  skulde  ophjælpes  ved  Kir- 
kens overflødige  Ejendom  (denne  besad  |  af  Riget),  og 
at  Guds  rene  Ord  skulde  prædikes  over  hele  Riget.  — 
Den    sidste    Bestemmelse    udvikledes    2    Aar    efter    (paa 

Kirkemødet  i  Ørebro)  nærmere  i  luthersk  Aand,  idet  den 
hellige  Skrift  erklæredes  for  Troens  eneste  Grundvold. 
Derimod  beholdt  man  saa  meget  som  muligt  af  de 
gamle  Kirkeskikke  og  brød  ikke  saa  bestemt  med  Katho- 
licismen  som  snart  efter  i  Danmark.  Bispeværdigheden 
bevaredes,  idet  en  i  Rom  indviet  Biskop  efter  Kongens 
Befaling  igjen  indviede  andre  Biskopper,  og  Lauren- 
tius Petri  (Lars  Persson),  en  Broder  til  Olaus,  blev 
den  første  lutherske  Ærkebiskop  i  Upsala.  Medens 
Olaus,  der  var  bleven  Præst  i  Stokholm,  ved  dristige 
Ytringer  baade  i  sine  Prædikener  og  i  sin  „svenske 
Krønike"  vakte  Kongens  Vrede ,  var  Laurentius  en 
fredelig  og  besindig  Mand,  som  bidrog  meget  til  Refor- 
mationens rolige  Indførelse  i  Sverige,  og  hvem  den  ældste 
svenske  Bibeloversættelse  fornemmelig  skyldes.  I  den 
svenske  Literatur  indtage  begge  Brødrene  en  Stilling, 
der  kan  sammenlignes  med  Kristiern  Pedersens  i  Danmark. 
Efter  at  Gustav  Vasa  saaledes  havde  knækket  Gejst- 
lighedens Vælde  og  lagt  en  stor  Del  af  dens  Ejendomme 
og  Indtægter  under  Kronen,  lykkedes  det  ham  at  hæve 
Kongemagten  til  en  betydelig  Højde.  A.delen,  som  i 
Unionstiden  havde  haft  Magten  i  Forening  med  Gejst- 
ligheden, havde  lidt  meget  under  Kristiern  den  2den: 
nu  fik  den  vel  ved  Kirkens  Fald  sin  Del  af  Byttet,  men 
ingenlunde  den  Overmagt  som  i  Danmark,  og  Rigsraadet 
vendte  tilbage  til  sin  oprindelige  Stilling  som  kongevalgt 
Raad.  Mere  Modstand  fandt  Gustav  Vasa  hos  Almuen. 
Denne,  som  ved  Opstandene  mod  Unionskongerne  havde 
læ.rt  sin  Kraft  at  kjende,  saa  snart,  at  den  i  Gustav 
ikke  blot  havde  faaet  en  Befrier,  men  ogsaa  en  stræng 
og  egenmægtig  Herre.  Fuld  af  Iver  for  at  hæve  sit 
Rige  til  et  højere  Kulturtrin  greb  han  ind  i  alle  Forhold 
og  saarede  herved  baade  Almuens  Frihedsfølelse  og  dens 
Forkjærlighed  for  de  fra  Forfædrene  nedarvede  Tilstande. 
Uagtet  han  ofte  personlig  henvendte  sig  til  Bønderne  og 
virkede  paa   dem  ved   sin   mægtige  Veltalenhed,   maatte 

han  dog  kæmpe  med  flere  Oprør.  Efter  at  disse  vare 
dæmpede,  sammeokaldte  Gustav  Stænderne  i  Vesterås 
(1544),  og  her  satte  han  Kronen  paa  sit  Værk  ved  at 
faa  Sverige  erklæret  for  et  Arverige  efter  Første- 
fødselsretten. Fra  den  Tid  af  herskede  han  i  Ro  og 
kunde  uhindret  virke  for  sit  Riges  Vel.  Efter  sin  Del- 
tagelse i  Grevens  Fejde  (se  S.  140)  havde  han  tilintet- 
gjort Liibeckernes  Enevælde  over  den  svenske  Handel, 
og  i  Slutningen  af  sin  Regering  havde  han  den  Glæde  at 
se  Landets  egne  Skibe  udføre  dets  Produkter.  Lige- 
ledes sørgede  han  for  de  andre  Næringsvejes  Fremme, 
grundede  en  staaende  Hær  og  en  betydelig  Sømagt  og 
kunde   dog  ved  sin  Død   efterlade  et  fuldt  Skatkammer. 

I  sine  seneste  Aar  plagedes  den  gamle  Konge  af 
forskjellige  huslige  Sorger.  Med  sin  første  Hustru  (Ka- 
tharina af  Sachsen-Lauenburg)  havde  han  en  Søn,  Erik, 
med  den  anden  (Margrete  Lejonhufvud)  flere  Børn.  Da 
Erik  vakte  daarlige  Forhaabninger,  bestemte  Gustav,  for 
at  Vasaslægtens  Magt  ikke  skulde  bero  paa  ham  alene, 
at  hans  Halvbrødre  som  Hertuger  skulde  have  betyde- 
lige Landskaber  til  Len.  Den  store  Konge,  der  ligesaa 
vel  havde  været  sit  Folks  Lærer  som  dets  Herre,  og 
som  med  Rette  kaldtes  „Fædrelandets  Fader",  døde  i 
Aaret  1560. 

Erik,  kaldet  den  14de*),  var  en  i  mange  Ret- 
ninger vel  begavet  Mand,  af  hvem  man  har  Digte  og 
andre  Skrifter,  Musikstykker  og  Malerier;  men  hans 
Karakter  var  aldeles  holdningsløs.  Fuld  af  høje  Tanker 
om  den  kongelige  Værdighed  anvendte  han  umaadelige 
Bekostninger  paa  sin  Kroning  og  et  pragtfuldt  Hof,  og 
ligeledes  bortødslede  han  store  Summer  paa  sine  ustadige 
Ægteskabsplaner.  Han  friede  samtidig  til  Dronning 
Elisabeth   af  England,   Marie  Stuart  og  flere   Prinsesser, 

*)  Dette  Tal  fremkommer  kun  ved  at  medregne  flere  fabelagtige 
og  opdigtede  Konger. 

men  fik  naturligvis  saaledes  ingen  af  dem.  Hans  grænse- 
løse Mistænksomhed,  som  blev  næret  ved  Stjernetyderi 
og  anden  Overtro,  og  hans  rasende  Heftighed  forledte 
ham  ofte  til  de  grusomste  og  nedrigste  Handlinger. 
Ubetydelige  Forseelser  betragtedes  som  Majestætsfor- 
brydelser  og  straffedes  med  Døden,  og  der  indrettedes 
et  formeligt  Spionsystem  med  Belønninger  for  Angivere. 
Hovedmanden  for  alt  dette  var  Kongens  Yndling,  den 
dygtige,  men  onde  og  samvittighedsløse  Jørgen  Pers- 
son, som  især  ophidsede  ham  mod  Hertugerne  og 
Adelen.  I  Begyndelsen  syntes  Erik  imidlertid  at  be- 
gunstige denne  og  udnævnte  ved  sin  Kroning  de  første 
svenske  Grever  og  Friherrer. 

Strax  efter  Eriks  Tronbestigelse  begyndte  de  lang- 
varige Stridigheder  om  Estland  og  Livland.  Sværd- 
ridderne, som  ikke  kunde  forsvare  sig  mod  Russernes 
ødelæggende  Angreb,  havde  i  de  nærmest  foregaaende 
Aar  søgt  Hjælp  baade  hos  Polen,  Danmark  og  Sverige. 
Den  gamle  Gustav  Vasa  havde  næret  Betænkelighed  ved 
at  blande  sig  i  saa  fjærne  Anliggender;  men  Erik  ilede 
med  at  sende  Tropper  til  Estland,  som  gav  sig  under 
hans  Herredømme.  Han  søgte  ogsaa  at  vinde  Besid- 
delser i  Livland;  men  imidlertid  havde  Sværdriddernes 
Hærmester  sluttet  en  Overenskomst  med  den  polske 
Konge,  ifølge  hvilken  denne  gjorde  Fordring  paa  begge 
Landene,  og  herover  kom  det  til  Krig  mellem  Polen  og 
Sverige,  Netop  som  denne  var  i  Færd  med  at  udbryde, 
ægtede  Eriks  Halvbroder,  Hertug  Johan  af  Finland,  den 
polske  Prinsesse  Katharine  Jagellonika  og  laante 
Kongen  af  Polen  Penge.  Forbitret  herover  lod  Erik  ham 
dømme  fra  Livet  som  Landsforræder  og  tvang  ham  til 
at  overgive  sig  i  Åbo.  Selv  slap  Johan  med  Fængsel 
paa  Grip  s  holm  Slot,  hvorhen  hans  ædle  Hustru  fulgte 
ham;  men  paa  Vejen  derhen  maatte  han  se  sine  troeste 
Tilhængere  klæde  Stejl  og  Hjul. 

Imidlertid  var  ogsaa  den  nordiske  Syvaarskrig 
udbrudt  (se  S.  145).  Harmfuld  over  den  uheldige  Gang, 
som  denne  fik  til  Lands,  kastede  Erik  Skylden  paa  sine 
Hærførere,  og  efter  Slaget  ved  Svarteraa  blev  saaledes 
Sten  Sture  den  Yngres  Sønnesøn,  Niels  Sture,  ankla- 
get for  at  have  handlet  imod  Kongens  Bud  og  som 
Landsforræder  ført  igjennem  Stokholms  Gader  i  et  be- 
skæmmende Optog.  En  saadan  Fremfærd  mod  en  af 
Rigets  fornemste  Mænd  maatte  naturligvis  vække  Uvilje 
hos  hans  Slægt  og  Venner,  og  Frygt  for  deres  Hævn 
drev  Erik  fra  den  ene  Yderlighed  til  den  anden.  Først 
blev  Niels  Sture  igjen  taget  til  Naade  og  sendt  ud  paa 
en  Frierrejse  for  Kongen;  men  derefter  blev  fiere  af 
hans  Slægtninge  og  Venner  fængslede  og  anklagede  som 
Højforrædere  for  de  i  Upsala  forsamlede  Stænder.  Da 
Niels  Sture  kom  hjem  fra  Udlandet,  blev  han  ligeledes 
kastet  i  Fængsel,  og  i  et  Anfald  af  Raseri  styrtede 
Kongen  selv  ind  i  dette,  saarede  ham  med  sin  Dolk  og 
lod  derpaa  sine  Drabanter  myrde  ham  og  de  fleste  af 
de  andre  fængslede  Herrer;  bagefter  underskrev  Stæn- 
derne deres  Dødsdom.  Erik  var  imidlertid  afsindig 
styrtet  ud  i  Skoven  og  blev  først  funden  3  Dage  efter. 
Dreven, af  Frygt  og  Angst  søgte  han  derpaa  at  forsone" 
de  myrdede  Herrers  Slæ.gtninge  og  løslod  endog  Johan 
af  Fængslet.  Men  herved  gav  han  de  mange  Misfor- 
nøjede et  Overhoved,  og  da  han  kort  efter  ægtede  sin 
Frille  Karin  Månsdatter,  som  iøvrigt  var  en  god  og 
elskværdig  Kvinde,  og  erklærede  hendes  spæde  Søn  for 
Tronarving,  udbrød  der  en  Opstand  under  Anførsel  af 
Johan  og  dennes  ITaarige  Broder,  Hertug  Karl,  som 
alene  af  Brødrene  lignede  sin  Fader  i  Kraft  og  Dygtig- 
hed (1568).  Erik  blev  indesluttet  i  Stokholm  og  søgte 
forgjæves  at  redde  sig  ved  at  udlevere  Jørgen  Persson, 
som  blev  henrettet  under  de  grusomste  Pinsler;  efter  et 
tappert  Forsvar  maatte  han  snart  selv  overgive  sig  og 
blev    af  Stænderne    dømt   til    et    fyrsteligt   Fangenskab. 

Men  Johan  behandlede  sin  ulykkelige  Broder  meget  gru- 
somt: han  blev  slæbt  fra  det  ene  Fængsel  til  det  andet 
og  til  sidst  (efter  9  Aars  Fangenskab)  sandsynligvis  ryd- 
det af  Vejen  ved  Grift. 

Johan  den  3dje  var  saaledes  bleven  Konge;  men 
Hertug  Karl  regerede  næsten  uafhængigt  i  sit  Hertug- 
dømme (Sødermanland,  Nerike  og  Værmeland)  og  fik  ved 
sin  overlegne  Dygtighed  ogsaa  megen  Indflydelse  paa 
Rigets  almindelige  Anliggender.  Forholdet  imellem 
Brødrene  var  for  det  meste  slet,  og  Johan,  i  hvis  Karak- 
ter Haardhed  var  blandet  med  Svaghed,  Stivsind  med 
Ustadighed,   søgte   i  Regelen   at  støtte    sig  paa   Adelen. 

Johan  havde  i  sit  Fængsel  sysselsat  sig  meget  med 
theologiske  Spørgsmaal  og  nærede  Tanker  om  at  forene 
de  stridende  Religionspartier  ved  at  føre  Kirken  tilbage 
til  dens  oprindelige  Tilstand.  Dronningen,  som  med 
from  Iver  var  den  katholske  Kirke  hengiven,  havde  des- 
uden stor  Indflydelse  paa  ham,  og  saaledes  indlod  han 
sig  i  Underhandlinger  med  Paven  om  at  gjenindføre 
Katholicismen  i  Sverige,  dog  med  visse  Forandringer. 
For  at  bane  Vejen  hertil  lod  han  udarbejde  en  ny 
Kirkeordning  eller  Liturgi,  den  saakaldte  røde  Bog, 
hvorved  mange  katholske  Lærdomme  og  Skikke  igjen 
indførtes.  De  Gejstlige,  som  ikke  vilde  antage  denne, 
blev  forfulgte  med  Strænghed,  medens  Hertug  Karl  i 
sine  Provinser  opretholdt  den  tidligere  Kirkeordning. 

Johans  Søn  Sigismund  var  imidlertid  bleven  op- 
dragen i  den  katholske  Lære  og  valgt  til  Konge  af 
Polen.  Ved  Faderens  Død  (1592)  blev  han  tillige  Konge 
i  Sverige ;  men  indtil  han  kunde  komme  derhen ,  fik 
Hertag  Karl  Magten  og  benyttede  den  til  at  sammen- 
kalde en  Rigsdag  i  Up  s  al  a,  hvor  Johans  Liturgi  af- 
skaftedes,  og  den  lutherske  Lære  erklærede  for  Stats- 
religion (1593).  Da  Sigismund  derefter  kom  til  Sverige, 
var  han  meget  misfornøjet  med  disse  Bestemmelser,  men 
maatte  anerkjende  dem   for  at  blive  kronet.     Imidlertid 

holdt  han  ikke  sine  Løfter  og  søgte  paa  forskjellige 
Maader  at  aabne  Katholicismen  Adgang.  Derover  blev 
Folket  forbitret,  og  da  Kongen  havde  forladt  Sverige, 
udnævntes  Hertug  Karl  til  Rigsforstander,  Da  Sigis- 
mund senere  søgte  at  gjøre  sin  Magt  gjældende  og  kom 
tilbage  til  Sverige  med  polske  Tropper,  blev  han  over- 
vunden af  sin  Farbroder,  og  da  han  derefter  flygtede  til 
Polen,  opsagde  Stænderne  ham  Huldskab  og  Troskab. 
Nu  begyndte  en  grusom  og  uretfærdig  Forfølgelse  mod 
Sigismunds  Tilhængere:  Død,  Fængsel  og  Landflygtighed 
blev  mauges  Lod,  talrige  Ejendomme  inddroges  til  Fordel 
for  Karls  Venner,  og  paa  Rigsdagen  i  Link ø ping 
(1600)  blev  Karl,  kaldet  den  9de*),  af  Stænderne  er- 
klæret for  Sveriges  Konge. 

Karl  havde  befæstet  sin  Magt  med  Vold  og  Grusom- 
hed, men  benyttede  den  derefter  med  stor  Dygtighed  og 
rastløs  Iver  til  at  fremme  Landets  Vel.  Han  anlagde 
flere  Stæder,  bl.  a.  Goteborg  paa  det  eneste  Sted,  hvor 
Sverige  dengang  berørte  Kattegattet.  Da  Sigismund  ved- 
blev at  betragte  sig  som  Sveriges  retmæssige  Konge, 
kom  det  til  Krig  mellem  ham  og  Karl,  og  Kampen  i 
Livland  begyndte  atter.  Dernæst  blandede  Karl  sig  i 
Ruslands  indre  Stridigheder,  og  endelig  udbrød  Kalmar- 
krigen mod  Danmark  (se  S.  152).  Ved  sin  Død  (1611) 
efterlod  Karl  den  9de  saaledes  Sverige  indviklet  i  Krig 
med  alle  3  Nabomagter. 

Hans  Søn  Gustav  den  2den  Adolf  var  dengang 
kun  17  Aar  gammel.  Højt  begavet  og  fortrinlig  under- 
vist viste  han  sig  strax  sin  vanskelige  Stilling  voxen. 
Først  og  fremmest  stræbte  han  efter  at  faa  Ende  paa 
den  farlige  Krig  med  Danmark,  men  maatte  kjøbe 
Freden  i  Knærød  dyrt  (se  S.  153).  Imidlertid  havde  de 
svenske    Feltherrer    kæmpet    meget    heldigt    i    Rusland. 


^)  Om  dette  Tal   gjælder  det   samme,   som  ovenfor  er  bemærket 

Samme  Aar  som  Kalmarkrigen  endtes,  enedes  Russerne 
om  at  vælge  Michael  Feodorevitsh  Romanov  til  deres 
Czar.  Gustav  Adolf  overtog  derefter  selv  Anførselen 
imod  dem  og  fortsatte  Erobringerne,  indtil  det  kom  til 
Fred  i  Stolbova  (1617),  hvorved  Rusland  aftraadte 
Ingermanland  og  Kexholms  Len  og  saaledes  aldeles  ude- 
lukkedes fra  Østersøen,  medens  Sverige  udvidedes  til 
Ladogasøen.  —  Ligesaa  kraftig  optraadte  Gustav  Adolf 
mod  Polen.  Han  erobrede  Livland  og  beholdt  det  ved 
Stilstanden  i  Altmark  (1629). 

I  disse  Krige  havde  Gustav  Adolf  vist  sig  som  en 
udmærket  Feltherre  og  gjort  mange  Forbedringer  i 
Hærens  Ordning  og  Væbning,  samt  indført  en  hidtil 
ukjendt  Tugt  og  Sædelighed  blandt  sine  Soldater.  Men 
han  var  ingenlunde  blot  stor  i  Krigen.  Med  sin  Faders 
og  Farfaders  Kraft  og  Dygtighed  forenede  han  den 
største  Mildhed  og  Retfærdighed.  Mange  af  de  under 
Karl  den  9de  landsforviste  Adelsmænd  fik  Lov  til  at  vende 
tilbage  til  deres  Fædreland,  og  Gustav  Adolf  overholdt 
ligesom  Kristian  den  4de  de  Forpligtelser,  han  ved  sin 
Tronbestigelse  havde  indgaaet  med  Adelen;  men  han 
forstod  langt  bedre  end  den  ældre  Nabokonge  at  be- 
herske den  ved  sin  Personlighed.  Om  den  store  Konge 
dannede  der  sig  en  Kreds  af  Mænd,  der  ligesom  han 
satte  deres  Ære  i  Tapperhed,  Fædrelandskj ærlighed, 
Gudsfrygt  og  Sædelighed,  og  fra  dem  udbredte  der  sig 
en  ny  Aand  blandt  den  svenske  Adel.  Understøttet  af 
saadanne  Mænd,  fremfor  alle  af  den  ædle  Rigskansler 
Axel  Oxenstjerna,  gjorde  Gustav  Adolf  en  Mængde 
gavnlige  Indretninger.  Den  hidtil  meget  ubestemte 
Fremgangsmaade  ved  Rigsdagene  ordnedes  saaledes,  at 
de  4  Stænder  skulde  raadslaa  hver  for  sig:  vare  de  af 
ulige  Mening,  kunde  Kongen  vælge  imellem  de  forskjel- 
lige  Beslutninger.  Især  virkede  Gustav  Adolf  med  stor 
Iver  for  Videnskaberne  og  Skolevæsenet:   Universitetet  i 

Upsala  blev  rigt  udstyret  af  Kongens  Arvegods,  og  de 
slette  Skoler  forbedredes. 

I  sine  sidste  Aar  (1630—32)  optraadte  den  helte- 
modige Konge  paa  en  større  Skueplads  og  vandt  udøde- 
lig Ære  ved  sejrrigt  at  forsvare  Protestantismen  i  Tysk- 
land (se  4de  Del  S.  45  ff.).  Ved  sin  Død  efterlod  han 
kun  en  6aarig  Datter,  Kristine,  som  blev  udraabt  til 
Sveriges  Dronning.  Formynderregeringen  overdroges  til 
de  5  høje  Rigsembedsmænd:  Rigskansleren  (Axel  Oxen- 
stjerna),  Rigsmarsken,  Rigsdrosten,  Rigsadmiralen  og 
Rigsskatmesteren.  Disse  stod  i  Spidsen  for  de  5  Rigs- 
kollegier,  som  vare  stiftede  under  Gustav  Adolf,  men 
nu  nøjere  ordnedes.  Axel  Oxenstjerna  fik  Styrelsen  af  de 
udenlandske  Anliggender,  og  de  i  Gustav  Adolfs  Skole 
uddannede  Generaler,  som  den  ædle  Gustav  Horn, 
den  højt  begavede  Johan  Baner,  den  fremfor  alle  ud- 
mærkede Lennart  Torstenson  og  den  dygtige  Karl 
Gustav  Wrangol,  fortsatte  Krigen  i  Tyskland  (se  4de 
Del  S.  48  ff.).  Senere  forplantedes  den  ogsaa  til  Dan- 
mark (se  S.  156).  Under  disse  Kampe  i  Udlandet  led 
Sverige  ikke  meget,  og  Landets  Tilstand  forbedredes  ved 
nyttige  Foranstaltninger.  Den  indvandrede  Nederlænder 
Louis  de  Geer  forbedrede  den  svenske  Bjærgværks- 
drift  og  bidrog  i  det  hele  meget  til  at  udvikle  Landets 
Næringsveje.  Men  Adelens  Magt  steg  i  denne  Tid  meget 
højt.  Regeringen,  som  trængte  til  Penge,  begyndte  at 
sælge  Krongodser  til  den ,  og  den  fik  saaledes  Magten 
over  mange  af  Kronens  Bønder.  Mange  Herrer  bragte 
rigt  Bytte  hjem  fra  Tyskland  og  levede  siden  som  Smaa- 
fyrster  paa  deres  Borge.  Blandt  de  prægtige  Slotte,  de 
opførte,  maa  man  især  nævne  Wrangels  Herresæde  Sko- 
kloster, hvor  han  samlede  en  Mængde  historiske  Mærk- 
værdigheder. 

Da  Kristine  blev  18  Aar  gammel,  tiltraadte  hun 
selv  Regeringen  (1644).  Snart  efter  endtes  Krigen  med 
Danmark    (se   S.  157)    og    efter   vidtløftige    Underhånd- 

linger  endelig  ogsaa  Trediveaarskrigen  (se  4de  Del  S.  51). 
Sverige  havde  vundet  en  i  Forhold  til  Landets  Folke- 
mængde og  Indtægter  ganske  overordentlig  Magt  og 
Indflydelse  i  Evropa;  men  dets  indre  Tilstand  under 
Kristines  Regering  var  ingenlunde  lykkelig.  Den  unge 
Dronning  var  højt  begavet  og  lærd,  men  ukvindelig, 
ødsel  og  lunefuld.  Hun  samlede  omkring  sig  uden- 
landske Lærde  som  den  store  Filosof  Cartesius,  men 
ogsaa  slette  Lykkejægere,  som  virkede  fordærveligt  paa 
Sæderne.  Krongodserne  solgtes  og  bortskjænkedes  i  et 
langt  større  Omfang  end  under  Formynderregeringen,  og 
Finanserne  ødelagdes  ved  en  ødsel  og  uordentlig  Hof- 
holdning. Kristine  vilde  ikke  opfylde  sit  Folks  alminde- 
lige Ønske,  at  hun  skulde  gifte  sig,  men  fik  sin  Fætter 
Karl  Gustav  (en  Søn  af  Gustav  Adolfs  Søster  med 
en  Pfalzgreve  af  Zweibrucken)  udnævnt  til  Tronfølger. 
Selv  blev  hun  mere  og  mere  kjed  af  Regeringens  Byr- 
der, og  da  Folkets  Kjærlighed  til  Gustav  Adolfs  Datter 
efterhaanden  veg  for  Misfornøjelse  med  hendes  slette 
Regering!,  besluttede  hun  at  nedlægge  Kronen  for  at 
kunne  føre  et  uafhængigt  Liv  i  Syden.  Da  hun  havde 
udført  sit  Forsæt  (1654),  rejste  hun  til  Udlandet,  gik 
over  til  den  katholske  Religion  og  tog  sit  sædvanlige 
Ophold  i  Rom.  Hun  levede  endnu  i  35  Aar,  men  for- 
trød snart,  at  hun  havde  opgivet  Kongemagten,  og  søgte 
forgjæves  at  vinde  den  tilbage. 

Karl  den  10de  Gustav,  den  første  svenske  Konge 
af  det  pfalziske  Hus,  var  født  og  opdraget  i  Sverige; 
thi  hans  Faders  Fyrstendømme  bestod  kun  af  et  Slot 
med  dertil  hørende  Gods.  Han  havde  saa  vel  deltaget 
i  Trediveaarskrigen  som  i  Underhandlingerne  efter  dens 
Slutning  og  havde  herved  faaet  Lejlighed  til  at  udvikle 
sig  baade  som  Feltherre  og  Statsmand.  Den  kraftige  og 
virksomme  Konge  begyndte  igjen  at  inddrage  de  bort- 
ødslede Krongodser;  men  denne  paabegyndte  „Reduk- 
tion"  standsedes  snart  ved  hans  krigerske  Virksomhed. 

Selv  Kriger  med  Liv  og  Sjæl  troede  haD,  at  Sverige 
kun  ved  Krig  kunde  haandhæve  sin  Magt  og  Anseelse, 
og  Erobringer  blev  derfor  hans  Regerings  Hovedformaal. 
Den  polske  Konge  Johan  Kasimir,  en  Søn  af  Sigis- 
mund, vilde  ikke  anerkjende  ham  som  Sveriges  Konge 
og  gav  ham  saaledes  Anledning  til  at  bryde  den  endnu 
ikke  udløbne  lange  Vaabenstilstand.  I  Begyndelsen  havde 
Karl  Gustav  en  overordentlig  Fremgang  og  erobrede  i 
kort  Tid  en  stor  Del  af  Polen.  Han  tvang  Kurfyrst 
Frederik  Vilhelm  den  Store  af  Brandenburg  til  at 
forene  sine  Tropper  med  de  svenske  og  slog  med  denne 
forenede  Styrke  Polakkerne  i  et  3  Dages  Slag  ved 
Warschau  (1656).  Men  Polakkerne  rejste  sig  igjen 
med  Forbitrelse,  og  Kurfyrsten  gik  over  paa  deres 
Parti.  Under  saadanne  Forhold  kunde  Karl  Gustav 
ikke  i  Længden  holde  sig  i  Polen,  og  han  greb  derfor 
gjærne  Lejligheden  til  med  Ære  at  forlade  det  udpinte 
Land,  da  Frederik  den  3dje  erklærede  ham  Krig  (se 
S.  161).  I  Polen  efterlod  han  kun  Besætninger  i  nogle 
erobrede  Fæstninger,  og  Danmark  blev  nu  Krigens  Skue- 
plads. Toget  over  Bælterne  førte  hurtig  til  Freden  i 
Roskilde ,  hvorved  Sverige  vandt  nogle  af  Danmarks 
vigtigste  Provinser;  men  da  Karl  Gustav  brød  den  nylig 
sluttede  Fred  for  at  vinde  Herredømmet  over  hele  Nor- 
den, mødte  han  en  kraftig  Modstand,  og  nogle  af  de 
nye  Provinser  løsrev  sig  igjen.  Vestmagterne  søgte  for- 
gjæves  at  bevæge  ham  til  at  slutte  Fred;  men  under  et 
Ophold  i  Goteborg  døde  han  (1660),  som  Gustav  Adolf 
kun  38  Aar  gammel,  og  Formynderregeringen,  som  over- 
tog Styrelsen  for  hans  umyndige  Søn  Karl  den  Ilte, 
sluttede  snart  Fred  med  alle  Rigets  Fjender:  med  Dan- 
mark i  Kjøbenhavn  (se  S.  166),  med  Polen  i  Oliva 
(ved  Danzig),  hvor  Johan  Kasimir  opgav  sine  Fordringer 
paa  Sverige,  Estland  og  Livland,  men  fik  de  øvrige 
Erobringer  tilbage. 

§  3.     Danmark  og  Norge  fra  1660  til  1814. 

Efter  Freden  i  Kjøbenhavn  var  Danmark  i  en  ussel 
Tilstand:  Landet  var  ødelagt,  alle  Næringsveje  laa  stille, 
og  en  forfærdelig  Pengenød  lammede  aldeles  Regeringen. 
Stemningen  mod  Adelen  var  i  høj  Grad  forbitret,  og  den 
kjøbenhavnske  Borgerstand,  som  havde  faaet  store  Pri- 
vilegier til  Løn  for  Stadens  tapre  Forsvar,  havde  nu 
Mod  til  at  træde  op  imod  den.  Under  disse  Forhold 
samledes  de  3  Stænder  i  Efteraaret  1660  til  en  Rigs- 
dag i  Kjøbenhavn.  Borgerstanden  og  Gejstligheden 
forbandt  sig  strax  nøje  med  hinanden,  den  første  ledet 
af  den  kraftige  Hans  Nansen,  den  anden  af  Sællands 
Biskop,  den  kloge  og  veltalende  Hans  Svane.  Adelen 
manglede  derimod  dygtige  Førere,  og  nogle  af  dens  be- 
tydeligste Medlemmer ,  som  Hannibal  Sehested ,  Hans 
Schack  og  Henrik  Bjelke,  vare  vundne  af  Hoffet.  Dette 
traadte  hemmelig  i  Forbindelse  med  Svane  og  Nansen 
og  benyttede  hertil  især  den  snilde  Kammerskriver 
Kristoffer  Gabel. 

For  at  afhjælpe  Pengenøden  foreslog  Regeringen  en 
almindelig  Konsumtionsskat;  men  Adelen  nægtede  at 
deltage  i  denne  og  beraabte  sig  paa  sin  Skattefrihed. 
Efterhaanden  gav  den  vel  noget  efter;  men  imidlertid 
fremkom  der  i  de  andre  Stænder  langt  videre  gaaende 
Forslag  til  Lighed  i  Beskatning,  Bortforpagtning  af  alle 
Len  og  mange  andre  Forbedringer,  og  tilsidst  foreslog 
begge  de  forenede  Stænder  efter  Svanes  og  Nansens 
Tilskyndelse,  at  Kronen  skulde  gjøres  arvelig.  Da  Rigs- 
raadet  nægtede  sit  Samtykke,  henvendte  de  sig  til  Kon- 
gen, og  denne,  som  hidtil  forsigtig  havde  holdt  sig  til- 
bage, lod  nu  Raadet  vide,  at  han  ikke  vilde  afslaa  et 
saadant  Tilbud.  Den  forbitrede  Adel  vilde  forlade  Byen 
og  saaledes  sprænge  Rigsdagen;  men  da  man  fik  Under- 

retning  herom,  blev  Stadens  Porte  lukkede,  og  ingen  fik 
Lov  til  at  komme  ud  uden  Pas  fra  Nansen.  Vagterne 
forstærkedes,  og  Borgerskabet  fik  Befaling  til  at  holde 
sig  rede,  naar  Stormklokkerne  klemtede.  Saaledes  truede 
gav  Raadet  og  Adelen  efter,  og  Kronen  blev  erklæret 
for  arvelig  blandt  Frederik  den  3djes  Efterkommere 
baade  paa  Mands-  og  Kvindesiden.  Derefter  samledes 
et  Udvalg  af  Raadet  og  Stænderne  for  at  forhandle  om 
de  nødvendige  Forandringer  i  Regeringsformen.  Man 
blev  snart  enig  om,  at  den  ved  sidste  Kongevalg  udstedte 
Haandfæstning  skulde  ophæves ;  men  Spørgsmaalet  var, 
hvilken  Forpligtelse  der  skulde  træde  i  Stedet.  Da  nu 
nogle  adelige  Medlemmer  vilde  gjøre  alle  deres  gamle 
Rettigheder  gjældende,  syntes  Striden  mellem  Stænderne 
at  ville  blusse  op  paa  ny;  men  Svane  forestillede  Ud- 
valget, hvor  stor  en  Tillid  og  Hengivenhed  .man  skyldte 
Kongen,  og  bevirkede  ved  sin  glimrende  Veltalenhed,  at 
man  besluttede  at  gjøre  en  Ende  paa  Sagen  ved  at  over- 
lade Regeringsformens  nærmere  Ordning  til  hans  Afgjørelse. 
Udvalgets  Betænkning  billigedes  af  Stænderne,  og  Kongen 
løstes  saaledes  fra  den  gamle  Haandfæstning  uden  at 
bindes  af  nogen  ny. 

Derefter  hyldede  Stænderne  højtidelig  Frederik  den 
3dje  som  Arvekonge;  dog  vedblev  Rigsdagen  at  være 
samlet  til  henimod  Jul,  vedtog  Love  og  bevilgede  Skatter.  \ 
Men  efter  at  Rigsdagen  var  gaaet  fra  hinanden,  udkom  j 
der  i  Januar  1661  en  Erklæring,  hvorefter  Kongen  skulde 
have  „Arveret,  Souverænitet  og  absolut  Regering"  samt 
Ret  til  siden  nærmere  at  bestemme  Regeringsformen  og 
Arvefølgen.  Denne  saakaldte  Arveenevoldsakt  blev 
undertegnet  rundt  omkring  i  Kongeriget  Danmark,  og 
et  lignende  Dokument  blev  udstedt  for  Norge.  Den 
mest  indskrænkede  Valgkonge  var  saaledes  pludselig 
bleven  uindskrænket  Arvekonge,  og  i  de  følgende  Aar 
udarbejdedes  den  nye  Grundlov  for  de  to  forenede 
Kongeriger,   Kongeloven    (som  blev  undertegnet    af  Fre-j 

derik  den  3dje  1665,  men  blev  holdt  hemmelig  til  efter  hans 
Død  og  først  i  det  følgende  Aarhundrede  udgivet  i  Trykken). 
Ifølge  denne  skulde  Kongen  bekjende  sig  til  den  kriste- 
lige Tro  efter  den  augsburgske  Trosbekjendelse  og  ved 
samme  holde  Landets  Indbyggere,  men  i  øvrigt  have  en 
over  alle  menneskelige  Love  (undtagen  Kongeloven)  op- 
højet Magt  saa  vel  i  gejstlige  som  i  verdslige  Sager. 
Han  skulde  være  myndig,  saa  snart  han  havde  fyldt  13 
Aar.  Kongens  ældste  Søn  og  dennes  mandlige  Efter- 
kommere skulde  arve  det  udelelige  Rige,  dernæst  de 
øvrige  Sværdlinjer  af  Frederik  den  3djes  Efterkommere, 
efter  dem  Spindelinjerne. 

Med  Enevoldsmagtens  Indførelse  fulgte  en  fuldstæn- 
dig Omdannelse  af  hele  Statsstyreisen.  Rigsraadets 
Forretninger  vare  allerede  1660  blevne  overdragne  til 
flere  Kollegier,  af  hvilke  følgende  fik  Varighed:  Kan- 
celliet, Krigskollegiet,  Admiralitetet,  Skat- 
kammerkollegiet samt  Højesteret.  I  alle  disse 
Kollegier  optoges  et  lige  stort  Antal  Adelige  og  Borger- 
lige, blandt  dem  de  Mænd,  der  havde  bidraget  mest  til 
Statsforandringen.  Svane  fik  tillige  Titel  af  Ærkebiskop, 
og  Nansen  blev  Præsident  i  Kjøbenhavns  Magistrat; 
begge  belønnedes  desuden  med  store  Gaver.  Hannibal 
Sehested  blev  Rigsskatmester  (Præsident  i  Skatkammer- 
kollegiet), Gabel  Kammerraad  (Medlem  af  samme  Kolle- 
gium), Schack  Præsident  i  Krigskollegiet,  Bjelke  Præsi- 
dent i  Admiralitetet.  I  Højesteret  var  Kongen  selv 
Præsident;  men  Formændene  for  de  øvrige  Kollegier 
dannede  Gehejme-Statsraadet,  hvori  de  i  de  enkelte 
Kollegier  forhandlede  Sager  paa  ny  skulde  tages  under 
Overvejelse  og  endelig  afgjøres  ved  Kongens  Billigelse. 
Lenene  blev  inddragne,  og  i  Lensmændenes  Sted  traadte 
Stiftsbefaliugsmænd  og  Amtmænd  med  fast  Løn.  Dels 
herved  og  dels  ved  nye  Paalæg,  som  nu  ogsaa  ramte 
Adelen,  tiltog  Regeringens  Indkomster  betydelig,  og  den 
blev  saaledes  sat  i  Stand   til  at  holde  en  staaende  Hær 

paa  24,000  Mand,  mest  hvervede  Tyskere,  og  at  lade 
Flaaden  forbedre.  Blandt  dena,  der  i  den  sidste  Hen- 
seende havde  størst  Fortjeneste,  var  Nordmanden  Kort 
Sivertsen  Adeler,  der  havde  lært  Sø  væsenet  i  Hol- 
land og  i  venetiansk  Tjeneste  havde  udmærket  sig  mod 
Tyrkerne. 

Medens  Enevoldsmagten  saaledes  i  flere  Retninger 
virkede  gavnligt,  skuffede  den  derimod  i  andre  Hen- 
seender Folkets  Forhaabninger.  Adelen  beholdt  de  fleste 
af  sine  Forrettigheder,  især  i  Forhold  til  Bønderne,  og 
til  at  forbedre  disses  Stilling  skete  der  intet.  Uagtet  der- 
næst Regeringen  i  det  hele  taget  benyttede  Enevolds- 
magten paa  en  mild  og  retfærdig  Maade,  begik  den  dog 
enkelte  vilkaarlige  og  despotiske  Handlinger.  Den  rige 
Adelsmand  Kaj  Lykke  dømtes  fra  Ære,  Liv  og  Gods. 
fordi  han  i  et  privat  Brev  havde  omtalt  Dronningen  paa 
en  utilbørlig  Maade;  da  han  undkom,  blev  han  henrettet 
in  effigie.  Samme  Straf  fik  Korfits  Ulfeld,  som  i  Ud- 
landet havde  lagt  Raad  op  imod  den  danske  Regering. 
Dommen  over  Ulfeld,  der  blev  fældet  af  Højesteret,  kan 
vel  kaldes  haard,  men  ikke  uretfærdig;  men  oprørende 
var  den  Maade,  hvorpaa  Eleonore  Kristine  blev  behandlet: 
udleveret  af  den  engelske  Konge  Karl  den  2den  blev 
hun  kastet  i  et  usselt  Fangehul  i  Blaataarn,  hvor  man 
berøvede  hende  ethvert  Middel  til  at  lette  Fængslet. 
Saa  længe  Sofie  Amalie  levede,  var  der  ingen  Naade  for 
Kristian  den  4des  Datter,  og  først  efter  den  hævngjerrige 
Dronnings  Død  (længe  efter  Frederik  den  3djes)  blev 
hun  frigivet.  I  det  hele  udøvede  Sofie  Amalie  ikke  den 
heldigste  Indflydelse  paa  Kongen,  og  Tonen  ved  Hoffet 
var  aldeles  tysk.  Frederik  den  3dje  var  Danmarks  lær- 
deste Konge  og  yndede  meget  det  latinske  Sprog.  Han 
stiftede  det  kongelige  Bibliothek  og  ansatte  Islænderen! 
Torfæus  til  at  oversætte  islandske  Haandskrifter  paa| 
Latin.   —    Under   Frederik   den   3dje    lagdes    den    første 

Grund    til  Danmarks   Besiddelser  i   Vestindien  ved   An- 
læggelsen af  en  Koloni  paa  St.  Thomas. 

Ved  Frederik  den  3djes  Død  (1670)  besteg  hans 
24aarige  Søn  Kristian  den  5te  Tronen.  Denne  god- 
modige, men  svage  Konge  havde  i  de  6  første  Aar  af 
Isin  Regering  en  udmærket  Støtte  i  sin  højt  begavede 
'Minister  Griffenfeld.  Denne,  som  egentlig  hed  Peder 
Schumacher,  var  Søn  af  en  Vinhandler  i  Kjøbenhavn 
og  havde  allerede  som  ungt  Menneske  tildraget  sig  Fre- 
derik den  3djes  Opmærksomhed  ved  sin  Lærdom.  Efter 
at  have  rejst  udenlands  i  flere  Aar  var  han  bleven  ansat 
i  Kancelliet  og  ved  det  kongelige  Bibliothek,  hvor  Fre- 
derik den  3dje  daglig  havde  Lejlighed  til  at  benytte 
hans  Raad,  navnlig  ved  Udarbejdelsen  af  Kongeloven, 
til  hvilken  han  kan  anses  som  Hovedforfatter.  Under 
Kristian  den  5te  steg  han  hurtig  i  Magt  og  Ære,  han 
blev  adlet  under  Navn  af  Griffenfeld,  blev  Medlem  af 
Gehejmeraadet  og  senere  Storkansler  og  Greve.  Ludvig 
den  14des  Regeringssystem  var  dengang  et  Mønster  for 
andre  Fyrster,  og  i  dettes  Aand  blev  der  i  Kristian  den 
5tes  første  Regeringsaar  gjort  flere  nye  Indretninger,  som 
især  gik  ud  paa  at  støtte  Kongemagten  ved  at  knytte 
de  højere  Stænder  til  den.  Paa  Grund  af  den  alminde- 
lige Forarmelse  efter  de  sidste  ødelæggende  Krige  fandt 
man  det  nødvendigt  at  give  Herremændene  Skattefrihed 
for  Hovedgaarden,  imod  at  de  skulde  indestaa  for  deres 
Bønders  Afgifter:  herved  opmuntredes  formuende  Folk 
til  at  sætte  deres  Penge  i  Jordegods.  Som  en  Modvægt 
mod  den  gamle  danske  Adel,  der  for  største  Delen  levede 
uafhængig  paa  sine  Gaarde,  indførte  man  dernæst  en  ny 
højere  Adel,  der  knyttedes  nærmere  til  Hoffet  som  L ens- 
adel  og  fik  Titel  af  Grever  og  Baroner.  Disse  fik 
meget  store  Privilegier,  som  en  vidtstrakt  Myndighed 
over  deres  Godser,  hvor  Retsplejen  og  Bestyrelsen  be- 
sørgedes af  deres  egne  Tjenere,  fremdeles  Tiendefrihed 
og  Skattefrihed,  ikke  blot  for  Hovedgaarden,  men  ogsaa 

for  en  Del  af  Bøndergodset.  Bønderne  befriedes  derved 
ikke  for  Skat,  men  maatte  betale  den  til  Lensbesidderen 
i  Steden  for  til  Staten.  Da  dernæst  Hoveriet  forøgedes 
ved  de  store  Jorder,  der  lagdes  under  de  nye  Sædegaarde, 
blev  Bondestandens  Vilkaar  under  Enevoldsregeringen 
endnu  sørgeligere  end  forhen  under  Adelsvælden.  De 
fleste  Medlemmer  af  den  nye  Adel  vare  indvandrede 
Tyskere,  og  den  nationale  Aand,  som  havde  udmærket 
den  gamle  Adel,  veg  saaledes  for  fremmed  Indflydelse. 
Fremdeles  indførtes  Ridderordener  (Elefantordenen, 
til  hvilken  der  allerede  findes  Spor  under  Kristian  den 
1ste,  og  Dauebrogsordenen)  samt  Rang.  Rangforordnin- 
gen bidrog  til  at  udfylde  Kløften  mellem  Adelige  og 
Borgerlige,  da  de  højere  Rangklasser  fik  adelige  Rettig- 
heder, men  fremkaldte  megen  Forfængelighed  og  Rangsyge. 

Ved  Griffenfelds  snilde  Politik  lykkedes  det  Kristian 
den  5te  at  erhverve  Grevskabet  Oldenburg.  Den 
holsten-gottorpske  Hertug  Kristian  Albrecht  (som 
var  fulgt  efter  sin  Fader,  Hertug  Frederik  den  3dje), 
blev  meget  forbitret  herover,  og  skjønt  han  var  gift  med 
en  Søster  til  Kristian  den  5te,  forbandt  han  sig  nøje  med 
Sverige.  Imidlertid  udbrød  der  en  evropæisk  Krig,  frem- 
kaldt ved  Ludvig  den  14des  Angreb  paa  Holland  (1672). 
Griffenfeld  raadede  til,  at  Danmark  skulde  undgaa  Brud 
med  det  mægtige  Frankrig  og  Sverige;  men  Kristian 
den  5te  ønskede  at  vinde  Krigshæder  og  tilbageerobre 
de  skaanske  Provinser;  desuden  forstod  den  kloge  Kur- 
fyrst Frederik  Vilhelm  den  Store  af  Brandenburg  at  be- 
væge ham  til  at  tiltræde  det  mellem  ham,  Kejseren, 
Spanien  og  Holland  indgaaede  Forbund.  Saaledes  udbrød 
den  skaanske  Krig  mellem  Danmark  og  Sverige  (1675). 

Da   Hertugen   af  Gottorp    ikke   vilde    slutte    sig    til' 
Danmark,    tog  Kristian   den   5te   ham   til  Fange    ved    en 
Sammenkomst  i  Rendsborg   og  tvang  ham   til  et  Forlig, 
hvorved   han   maatte   overlade  Kongen   sin  Hær   og   sine 
Fæstninger.      Da    Hertugen    bagefter    protesterede    mod 

(det  tvungue  Forlig,  besatte  Kongen  hans  Lande.  Krigen 
blev  derefter  aabnet  i  Tyskland,  pen  svenske  Fæstning 
Wismar  blev  belejret,  men  haardnakket  forsvaret,  og 
de  danske  Generaler  vilde  allerede  opgive  Belejringen; 
men  Griffenfeld  nødte  dem  til  at  fortsætte  den,  og  i 
Slutningen  af  Aaret  blev  Staden  indtaget. 

Imidlertid  havde  mægtige  Fjender  sammensvoret  sig 
for  at  styrte  den  borgerlig  fødte  Minister,  som  ved  en- 
kelte Uforsigtigheder  gav  dem  Lejlighed  til  Angreb. 
Statholderen  i  Norge,  den  tapre,  men  raa  Ulrik  Fre- 
derik Gyldenløve,  en  uægte  Søn  af  Frederik  den 
3dje,  var  forbitret  over,  at  Griffenfeld  havde  søgt  at 
holde  Kongen  borte  fra  hans  skadelige  Indflydelse,  og 
med  ham  forbandt  sig  de  tyske  Adelsmænd  ved  Hoffet, 
som  haabede  at  arve  Griffenfelds  Magt.  Det  lykkedes 
dem  at  indtage  Kongen  imod  ham,  og  i  Foraaret  1676 
blev  han  pludselig  fængslet  og  anklaget  for  forskjellige 
Forbrydelser.  Uagtet  han  kun  kunde  overbevises  om 
mindre  Forseelser,  blev  han  som  Højforræder  dømt  fra 
Ære,  Liv  og  Gods.  Paa  Retterstedet  blev  han  benaadet 
med  evigt  Fængsel  og  blev  først  sat  i  Kastellet  ved 
Kjøbenhavn,  senere  paa  Munkholm  ved  Trondhjem; 
først  efter  22  Aars  Fangenskab  blev  han  løsladt,  men 
døde  snart  efter,  samme  Aar  som  den  utaknemlige 
Konge  (1699.) 

I  Aarene  1676  og  1677  førtes  Krigen  mellem  Dan- 
mark og  Sverige  med  stor  Heftighed  baade  til  Lands  og 
til  Søs.  Kort  Adeler  var  netop  død,  som  Krigen  be- 
gyndte; men  den  danske  Adelsmand  Niels  Juel,  som 
ligeledes  havde  lært  Søvæsenet  i  Holland,  traadte  værdig 
i  hans  Sted.  1676  indtog  han  Gotland  og  vandt  derpaa 
i  Forening  med  en  hollandsk  Flaade  under  den  yngre 
Tromp  en  glimrende  Sejr  ved  Øland  (d.  1ste  Juni), 
hvor  to  svenske  Admiralskibe  sprang  i  Luften  med  en 
talrig  Besætning.  Aarsdagen  derefter  sejrede  Juel  atter 
under  Møen,    og   en  Maaned   senere   (d,    1ste   Juli    1677) 

vandt  han  sin  berømte  Sejr  i  Kjøgebugt,  hvor  Sven- 
skerne mistede  over  20  Skibe,  men  Juel  ikke  et  eneste; 
derefter  beherskede  den  danske  Flaade  aldeles  Havet. 

Til  Lands  var  Lykken  desto  mere  afvexlende.  Efter 
Slaget  ved  Øland  landede  Kristian  den  5te  i  Skaane  og 
erobrede  let  og  hurtig  saa  vel  dette  Landskab  som  Ble- 
king. Den  unge  svenske  Konge,  Karl  den  11  te,  maatte 
fuld  af  bitter  Harme  trække  sig  tilbage  for  Overmagten, 
og  allerede  trængte  en  dansk  Hær  ind  i  Halland,  medens 
en  anden  under  Gyldenløve  fra  Norge  brød  ind  i  Baa- 
huslen.  Begge  skulde  forene  sig  og  trænge  videre  ind  i 
Sverige;  men  Karl  den  Ilte  havde  imidlertid  samlet  en 
større  Hær  i  Småland  og  overfaldt  pludselig  den  danske 
Hær  i  Halland  ved  Halmstad.  Efter  haardnakket 
Modstand  maatte  denne  overgive  sig,  og  Planen  til  Sve- 
riges Erobring  var  tilintetgjort.  —  Derefter  rykkede 
Karl  den  Ilte  ind  i  Skaane,  og  det  kom  til  Slaget  ved 
Lund  (December  1676).  Paa  begge  Sider  kæmpede 
saa  vel  Tropperne  som  selve  Kongerne  med  stor  Tapper- 
hed, og  længe  vaklede  Sejren;  men  da  Kong  Kristian 
til  sidst  forlod  Slaget  for  efter  sine  Generalers  Opfordring 
at  skaane  „sin  dyrebare  Person",  medens  Kong  Karl 
hellere  vilde  dø  end  vige  uden  Ære,  beholdt  Svenskerne 
Valpladsen.  Følgen  af  det  uhørt  blodige  Slag  var  Tabet 
af  alle  de  danske  Erobringer  med  Undtagelse  af  Lands- 
krona og  Kristianstad. 

I  det  følgende  Aar  førte  Kristian  den  5te  atter  en 
Hær  til  Skaane,  og  14  Dage  efter  Slaget  i  Kjøgebugt 
stødte  begge  Kongerne  sammen  ved  Landskrona.  Saa 
vel  Kong  Kristian  som  hans  Broder  Prins  Jørgen  kæm- 
pede tappert ;  men  til  sidst  maatte  de  dog  trække  sig 
tilbage  til  Fæstningen,  uden  at  have  udrette  noget. 
Kort  efter  erobrede  Gyldenløve  med  stor  Dristighed 
Marstrand  med  Fæstningen  Karlsten;  men  Aaret 
efter  blev  Kristianstad  efter  en  lang  Belejring  tilsidst 
nødt  til    at   overgive    sig.   —  Imidlertid  var  der  begyndt 

Fredsunderhandlinger  mellem  de  krigsførende  Magter,  og 
da  Danmark  til  sidst  stod  alene  tilbage,  forladt  af  sine 
Forbundsfæller,  som  havde  draget  det  ind  i  Krigen, 
maatte  det  finde  sig  i  at  slutte  Fred  i  Fontainebleau 
med  Frankrig  og  i  Lund  med  Sverige  (1679)  uden  at 
beholde  det  mindste  af  sine  Erobringer:  kun  en  ringe 
Pengesum  og  nogle  Kanoner  fra  de  Fæstninger,  det  til- 
bagegav,  skulde  tjene  det  til  Erstatning. 

I  de  20  øvrige  Aar  af  Kristian  den  5tes  Regering 
havde  Danmark  Fred;  men  Forholdet  til  Hertugen  af 
Holsten-Gottorp  truede  dog  længe  med  Krig.  Vel  var 
det  ved  Freden  i  Fontainebleau  bestemt,  at  Hertugen 
skulde  gjenindsættes  i  sine  forrige  Rettigheder;  men  først 
1689  blev  Kristian  den  5te  ved  flere  Magters  Trusler 
nødt  til  at  finde  sig  deri.  Kristian  Albrecht  vendte  der- 
paa  efter  lang  Tids  Nød  tilbage  til  sine  Lande  og  levede 
siden  i  fredeligt  Forhold  til  Kongen  indtil  sin  Død;  men 
hans  Søn  Frederik  den  4de  sluttede  sig  atter  bestemt 
til  Sverige  og  viste  en  saa  trodsig  Opførsel  mod  Dan- 
mark, at  Forholdet  igjen  blev  meget  fjendtligt. 

Strax  efter  Enevoldsmagtens  Indførelse  havde  Fre- 
derik den  3dje  nedsat  en  Kommission  til  Udarbejdelse 
af  en  ny  almindelig  Lovbog;  men  denne  udkom  først 
1683  under  Navn  afKristian  den  5tes  danske  Lov. 
Den  fik  Gyldighed  for  Kongeriget  Danmark  ligesom  den 
næsten  enslydende  norske  Lov  for  Norge;  derimod 
vedblev  den  jyske  Lov  at  gjælde  i  Slesvig.  Paa  samme 
Tid  udarbejdedes  den  første  almindelige  Jordebog 
(Matrikel),  ved  hvilken  alle  Jorder  ansattes  til  et  vist 
Antal  Tønder  Hartkorn,  som  lagdes  til  Grund  for  Skat- 
ternes Beregning.  I  Spidsen  for  dette  vigtige  Arbejde 
stod  den  berømte  Opdager  af  Lysets  Hurtighed,  Ole 
Rømer,  der  ogsaa  gjorde  sig  fortjent  ved  mange  andre 
gavnlige  Indretninger,  saasom  Indførelsen  af  ens  Maal 
og  Vægt  over  hele  Riget,  og  som  Politimester  i  Kjøben- 
havn    foretog   mange    Forbedringer   i   Stadens    Tilstand. 

Men  uagtet  der  saaledes  i  flere  Retninger  blev  gjort 
betydelige  Fremskridt,  var  Danmarks  indre  Tilstand  i 
det  hele  dog  kun  sørgelig.  Agerdyrkning  og  Kvægavl 
vare  i  dybt  Forfald,  meget  Bøndergods  laa  øde,  og 
Fæstebønderne  maatte  ved  strænge  Straffe  tvinges  til 
at  blive  ved  deres  Gaarde.  For  Videnskaberne  viste  Rege- 
ringen efter  Grriffenfelds  Fald  Ligegyldighed,  og  Moders- 
maalet  blev  tilsidesat  for  det  tyske  Sprog,  ved  Siden  af 
hvilket  nu  ogsaa  Fransk  begyndte  at  vinde  Indgang  i 
den  fornemme  Verden.  Dog  levede  i  denne  Tid  den 
store  Psalmedigter  Thomas  Kingo  og  Peder  Syv, 
som  man  har  kaldt  „den  danske  Sprogforsknings  Fader." 
Trostvangen  var  saa  stærk,  at  man  nægtede  de  af  Lud- 
vig den  14de  fordrevne  Reformerte  Adgang,  uagtet  Dron- 
ningen, den  ædle  Charlotte  Amalie  af  Hesseu,  var 
reformert.  Først  efter  at  de  fleste  havde  nedsat  sig  i 
andre  Lande,  gav  man  dem  en  indskrænket  Reiigions- 
frihed. 

Ved  Kristian  den  5tes  Død  (1699)  besteg  hans  Søn 
Frederik  den  4de  Tronen.  Aaret  før  havde  Kristian 
den  5te  ødelagt  nogle  af  den  gottorpske  Hertug  Frederik 
den  4de  opførte  Skanser;  men  Hertugen  havde  opført 
dem  paa  ny  ved  Hjælp  af  svenske  Tropper.  Han  havde 
ægtet  en  Datter  af  Karl  den  Ilte  og  stolede  paa  sin 
Svoger,  den  unge  svenske  Konge,  Karl  den  12te,  der 
2  Aar  før  var  fulgt  efter  sin  Fader.  Kong  Frederik  den 
4de  indgik  derimod  et  Forbund  mod  denne  med  den 
russiske  Czar,  Peter  den  Store,  og  Avgust  den 
2den,  Kurfyrste  af  Sachsen  og  Konge  i  Polen.  I  Aaret 
1700  rykkede  en  dansk  Hær  ind  i  de  gottorpske  Lande; 
men  svenske,  nordtyske  og  hollandske  Tropper  ilede 
Hertugen  til  Hjælp,  og  Vilhelm  den  3dje  af  England 
og  Holland,  der  var  gaaet  i  Borgen  for  det  1689  mellem 
Danmark  og  Gottorp  sluttede  Forlig,  sendte  desuden  en 
Flaade  til  Sundet,  som  forenede  sig  med  en  svensk 
Flaade    og    begyndte    at   bombardere   Kjøbenhavn.      Vel 

udrettede  Bombardementet  intet,  og  Kjøbenhavns  Borgere 
med  Enkedronningen  i  Spidsen  viste  mandigt  Mod;  men 
imidlertid  landede  Karl  den  12te  uden  Modstand  i  Sæl- 
land (ved  Humlebæk),  og  Kong  Frederik,  der  ingen  Hjælp 
fik  af  sine  Forbundsfæller,  maatte  slutte  Freden  i  Tra- 
vendal, ved  hvilken  han  maatte  anerkjende  Hertugens 
Ret  til  at  anlægge  Fæstninger  og  holde  Tropper  samt 
betale  ham  en  Sum  Penge.  2  Aar  efter  faldt  Hertug 
Frederik  den  4de  ved  Klissov  i  Polen  (1702),  og  der 
blev  indsat  en  Formynderregering  for  hans  toaarige  Søn 
Karl  Frederik. 

Medens  Karl  den  12te  kæmpede  i  Rusland  og  Polen, 
henvendte  Kong  Frederik  den  4de  sin  Opmærksomhed 
paa  de  indre  Forhold.  Hans  Opdragelse  var  bleven  for- 
sømt, og  uagtet  han  ved  sin  Faders  Død  var  28  Aar 
gammel,  var  han  af  dennes  Yndlinger  bleven  holdt  al- 
deles udenfor  Regeringen.  Men  han  havde  en  god  na- 
turlig Forstand  og  stor  Lyst  til  Selvvirksomhed.  Især 
søgte  han  at  bringe  Orden  i  Finansvæsenet  og  at  sætte 
Krigsmagten  i  en  bedre  Stand.  Foruden  de  hvervede 
Tropper  indførte  han  en  Landmilits:  hele  Landet  ind- 
deltes i  Lægder,  og  hvert  Lægd  skulde  stille  en  Soldat 
til  6  Aars  Krigstjeneste.  Aaret  efter  (1702)  ophævedes 
Vornedskabet  paa  Øerne;  herefter  maatte  Bønder  ikke 
sælges,  ej  heller  vilkaarlig  sættes  fra  deres  Gaarde  og 
tvinges  til  at  overtage  øde  Gaarde,  men  skulde  for  Livs- 
tid beholde  deres  Gaard  i  Fæste.  Paa  de  Øer,  hvor 
Vornedskabet  hidtil  havde  hersket,  forbedredes  saaledes 
Bondestandens  Stilling,  betydeligt.  En  Del  af  Land- 
tropperne udlejedes  under  den  spanske  Arvefølgekrig 
til  fremmed  Krigstjeneste,  og  de  danske  Regimenters 
Tapperhed  bidrog  ikke  lidet  til  Eugens  og  Mariboroughs 
Sejre. 

Imidlertid  begyndte  Danmark  igjen  at  deltage  i  den 
store  nordiske  Krig  (1709).  Frederik  den  4de  havde 
gjort  en  Rejse  til  Italien  og  fornyede  paa  Hjemvejen  sit 

Forbund  med  August  den  2den,  senere  ligeledes  med 
Peter  den  Store.  En  dansk  Hær  havde  i  Begyndelsen 
Fremgang  i  det  for  Tropper  blottede  Skaane;  men  dettes 
udmærket  dygtige  Guvernør,  Grev  Magnus  Stenbock, 
ilede  til  Småland  og  samlede  en  Hær,  der  tildels  bestod 
af  Bønder,  klædte  i  Skindpelse  og  Kofter,  som  han  i 
Hast  indøvede.  Den  danske  Hær  maatte  trække  sig  til- 
bage, og  det  kom  til  Slag  ved  Helsingborg  (1710). 
Den  danske  General,  Jørgen  Rantzau,  der  havde  ud- 
mærket sig  som  Rytteranfører  under  Mariborough,  for- 
lod ubesindigt  sin  faste  Stilling  og  gjorde  et  hidsigt 
Angreb  mod  Rytteriet,  men  blev  fuldstændig  slaaet  af 
Stenbock  med  hans  foragtede  „Gedehyrder  og  Træsko- 
ryttere". —  Samme  Aar  forefaldt  en  Kamp  i  Kjøgebugt, 
hvor  Nordmanden  Ivar  Hvitfeld  sprang  i  Luften  med 
sit  Linjesldb  Danebrog  for  ikke  at  bringe  den  øvrige 
Flaade  i  Fare. 

I  Aaret  1711  lammedes  Krigsførelsen  af  en  frygtelig 
Pest,  som  bortrev  over  J  af  Kjøbenhavns  Befolkning; 
men  1712  erobrede  de  Danske  de  fleste  svenske  Besid- 
delser i  Tyskland.  Det  lykkedes  imidlertid  Stenbock  at 
føre  en  Hær  over  til  Pommern,  hvorfra  han  rykkede 
frem  igjennem  Meklenburg.  Her  kom  det  ved  Gade- 
busch til  det  sidste  store  Feltslag  mellem  Danske  og 
Svenske  (d.  20de  December*)  1712).  De  Danske  havde 
indtaget  en  gunstig  Stilling  under  Anførsel  af  General 
Scholten,  som  havde  udmærket  sig  i  Arvefølgekrigec; 
men  da  der  ankom  en  sachsisk  Rytterafdeling,  og  dennes 
Anfører  foreslog  en  anden  Stilling,  lod  Kong  Frederik, 
som  selv  var  tilstede,  foretage  en  Forandring  i  det  sidste 
Øjeblik.  Heraf  benyttede  Stenbock  sig,  og  efter  en 
haardnakket  Kamp  maatte  de  Danske  vige;  Kongen  var 


*)  Fra  1700  stemme  Dagene  med  vor  nuværende  Kalender,  medens 
de  før  den  Tid  ere  angivne  efter  den  da  brugelige  julianske 
Kalender. 

en  af  de  sidste,  der  forlod  Valpladsen.  Sejrherrens 
Stilling  var  imidlertid  meget  vanskelig,  da  Sachserne  og 
Russerne  rykkede  frem  og  forenede  sig  med  Levningerne 
af  den  danske  Hær.  Nytaarsdag  1713  rykkede  han  ind 
i  Holsten  og  plettede  her  sin  Helteære  ved  at  afbrænde 
den  aabne  Stad  Altona;  derefter  gik  han  over  Ejderen 
og  blev  indladt  i  den  gottorpske  Fæstning  Tønning, 
men  maatte  snart  overgive  sig  med  hele  sin  Hær  til  de 
Danske.  Frederik  den  4de  havde  imidlertid  taget  de 
gottorpske  Lande  i  Besiddelse  og  vedblev  at  belejre 
Tønning,  ved  hvis  Overgivelse  (1714)  det  ogsaa  viste  sig, 
at  Fæstningens  Porte  vare  blevne  aabnede  for  Stenbock 
ifølge  Befaling  af  Hertug  Karl  Frederiks  Formynder  og 
Farbroder,  Kristian  Avgust,  Biskop  af  Lubek*),  som 
lededes  af  den  snedige  Ministen  Grortz. 

I  Slutningen  af  Aaret  1714  vendte  Karl  den  12te 
endelig  tilbage  fra  Tyrkiet  og  ankom  til  S  tral  sund. 
De  Forsøg,  som  blev  gjorte  paa  at  bringe  ham  Und- 
sætning fra  Sverige,  tilintetgjordes  af  den  danske  Sømagt, 
som  i  Aaret  1715  vandt  gjentagne  Sejre,  og  ved  Juletid 
maatte  Kong  Karl  paa  en  lille  Jagt  flygte  over  til 
Skaane,  hvorefter  Stralsund  overgav  sig.  Den  utrætte- 
lige Helt  samlede  derpaa  i  Hast  en  Hær  og  tænkte  paa 
at  gaa  over  Isen  til  Sælland;  men  Tøvejr  hindrede 
denne  Plans  Udførelse,  og  han  vendte  sig  derfor  mod 
Norge  (1716).  Dette  Land  var  kun  daarlig  forsynet 
med  Tropper;  men  Indbyggernes  Heltemod  erstattede 
Savnet  (Anna  Kolbjørnsdatter  i  Norderhov  Præstegaard  o.  a.), 
og  Kong  Karl  maatte  snart  igjen  trække  sig  tilbage  til 
Grænsen.  Her  angreb  han  Frederikshald,  som  nu 
dækkedes  af  Klippefæstningen  Frederikssten;  men 
Borgerne  med  Kjøbmand  Peder  Kolbjørnsen  (Anna 
Kolbjørnsdatters  Broder)  i  Spidsen  stak  selv  Ild  paa  deres 


*)  Bispedømmet  Liibeck  indbefattede  Eutin   med  tilhørende    Di- 
strikt i  Holsten. 

Stad  og  tvang  ham  til  at  trække  sig  tilbage.  Han  ventede 
nu  paa  en  Transportfiaade,  der  skulde  bringe  ham  Be- 
lejringsskyts  og  andre  Fornødenheder;  men  denne  blev  i 
Havnen  Dynekilen  i  Baahuslen  ødelagt  af  Søhelten 
Tordenskjold,  og  strax  derpaa  forlod  Karl  den  12te 
Norge.  Tordenskjold,  som  egentlig  hed  Peder  Vessel, 
var  født  i  Trondhjem  og  havde  allerede  gjort  sig  be- 
rømt ved  flere  æventyrlige  Bedrifter:  efter  det  glimrende 
Udfald  af  det  mageløs  dristige  Anfald  paa  Dynekilen 
blev  han  i  sit  25de  Aar  udnævnt  til  Kommandør. 

Samme  Aar  ankom  Peter  den  Store  med  en  betyde- 
lig Hær  til  Sælland  for  efter  Aftale  at  understøtte  et 
dansk  Angreb  paa  Skaane;  men  da  han  efter  først  at 
have  været  meget  ivrig  pludselig  erklærede,  at  det  var 
blevet  for  sildigt,  maatte  han  efter  Frederik  den  4des 
Forlangende  tilsidst  igjen  føre  sin  Hær  bort.  Forholdet 
til  Rusland  blev  herefter  meget  tvivlsomt,  og  Peter  den 
Store  begyndte  at  nærme  sig  til  Sverige;  men  efter  Karl 
den  12tes  Død  for  Frederikshald  (1718)  indtraadte  igjen 
det  gamle  Forhold,  og  medens  Russerne  ødelagde  det 
østlige  Sverige,  trængte  de  Danske  fra  Norge  ind  i  det 
vestlige.  Tordenskjold  ødelagde  ikke  blot  den  svenske 
Flaade  i  Mars tr ands  Havn,  men  bragte  endog  med 
en  ubetydelig  Styrke  den  næsten  uindtagelige  Klippe- 
fæstning Karl  sten  til  at  overgive  sig  (1719);  derefter 
blev  han  udnævnt  til  Viceadmiral.  Endelig  kom  det  til 
Fred  mellem  Danmark  og  Sverige  i  Frederiksborg 
(1720)*).  Sverige  maatte  betale  en  Sum  Penge,  opgive 
Toldfriheden  i  Sundet  og  anerkjende  det  gottorpske 
Slesvigs  Indlemmelse  i  Danmark,  for  hvilken  de  freds- 
mæglende Magter,  England  og  Frankrig,  gik  i  Borgen. 

Saaledes  var  hele  Slesvig  endelig  igjen  indlemmet  i 
Danmarks  Rige,  og  Hertugdømmets  Befolkning  med  de 
sønderborgske    Fyrster    og   det    slesvigske  Ridderskab    i 

*)  Slottet  Fredensborg,    som   dengang   var   under  Bygning,    har 
deraf  faaet  sit  Navn. 

Spidsen  aflagde  Hyldingsed  til  KoDgen  og  lovede  at  lyde 
ham  og  hans  Efterfølgere  efter  Kongeloven  (1721).  Men 
Hertugdømmet  vedblev  at  styres  som  et  eget  Land,  og 
der  blev  ikke  gjort  noget  for  at  standse  den  af  Got- 
torperne  begunstigede  Fortyskning;  tvært  imod  fortsattes 
denne  ogsaa  under  de  danske  Konger.  —  Hertug  Karl 
Frederik  fik  efter  Freden  sine  holstenske  Besiddelser 
tilbage  og  tog  sit  Sæde  i  Kiel,  men  vilde  ikke  aner- 
kjende  Afstaaelsen  af  Slesvig.  Forladt  af  Sverige  søgte 
han  Beskyttelse  i  Rusland,  hvor  han  blev  gift  med  Peter 
den  Stores  og  Katharinas  den  1stes  Datter,  Anna,  og 
under  Katharinas  Regering  (1725 — 27)  truede  Rusland 
med  Krig;  men  Faren  ophørte  ved  Katharinas  Død. 

Frederik  den  4de  viste  megen  Omhu  for  Folke- 
oplysningen og  Kristendommens  Udbredelse.  Undervis- 
ningen paa  Landet  besørgedes  hidtil  paa  de  fleste  Stede 
af  omvandrende  Skolelærere;  men  nu  opførtes  der  Skole- 
bygninger og  blev  sørget  for  en  bedre  Undervisning. 
Missionærer  udsendtes  til  Ostindien  og  Finmarken, 
og  den  ædle  Hans  Egede  begyndte  at  prædike  Kristen- 
dommen i  Grønland.  Derimod  havde  Frederik  den  4de 
ikke  stor  Interesse  for  Videnskaberne.  Imidlertid  frem- 
traadte  under  ham  den  lærde  Historieforsker  Hans 
Gram,  og  Islænderen  Arne  Magnussen  samlede 
talrige  Haaudskrifter  paa  sin  Fødeø.  Men  af  langt  større 
Betydning  end  af  alle  andre  Forfattere  var  Nordmanden 
Ludvig  Holberg,  som  i  sit  komiske  Heltedigt  Peder 
Paars  og  sine  Komedier  med  glimrende  Vid  og  Lune 
spottede  over  sin  Tids  Daarligheder.  I  Slutningen  af 
Frederik  den  4des  Regering  hjemsøgtes  Kjøbenhavn  af 
en  frygtelig  Ildebrand,  der  ødelagde  over  Halvdelen  af 
Byen  (1728). 

Ved  Frederik  den  4des  Død  (1730)  besteg  hans 
SOaarige  Søn  Kristian  den  6te  Tronen.  Han  havde 
ikke  staaet  i  noget  godt  Forhold  til  Faderen  paa  Grund 
af   dennes    andet   Ægteskab    (med   Anna    Sofie   Reventlov), 

hvilket  Kong  Frederik  havde  indgaaet,  medens  hans  første 
Hustru  (Louise  af  Meklenburg)  endnu  levede.  Kristian 
den  6te  var  en  gudfrygtig  og  retsindig  Mand  med  den 
bedste  Vilje  tii  at  fremme  sit  Folks  Vel,  men  lod  sig 
beherske  af  sin  Dronning,  Sofie  Magdalene,  en  stolt 
og  pragtsyg  tysk  Prinsesse  (fra  Baireuth),  som  viste  For- 
agt mod  alt  Dansk  og  bortøsiede  Statens  Indtægter  til 
tyske  Prinser  og  Lykkejægere.  Umaadelige  Summer  an- 
vendtes til  pragtfulde  Slotte,  som  Kristiansborg,  der 
afløste  det  gamle  Kjøbenhavns  Slot,  og  Hirschholm, 
som  opførtes  i  en  Mose.  Hoffet  holdt  sig  strængt  ad- 
skilt fra  Folket,  og  Kongen  viste  sig  kun  omgivet  af 
Soldater.  Ved  Siden  af  Hoffærdigheden  herskede,  især 
under  Indflydelse  af  den  tyske  Hofpræst  Bluhme,  en 
mørk  og  sygelig  Religiøsitet:  der  udkom  en  Sabbats- 
forordning,  som  ved  Straffe  fremtvang  Kirkegang  og  for- 
bød enhver  Fornøjelse,  og  Følgen  heraf  blev  naturligvis 
Skinhellighed  og  Hykleri.  Endnu  en  sørgelig  Side  ved 
Kristian  den  6tes  Regering  var  Forværreisen  af  Bonde- 
standens Vilkaar,  idet  Stavns baandet  blev  indført: 
Bønderne  skulde  fra  deres  14de  til  det  36te  Aar  forblive 
paa  det  Gods,  hvor  de  hørte  hjemme,  og  Herremændene 
fik  Myndighed  til  at  udskrive,  hvem  de  vilde,  til  Soldat. 
Imidlertid  havde  denne  Regering  ogsaa  sine  gode 
Sider.  Handel  og  Industri  fremmedes;  der  oprettedes 
en  Bank  i  Kjøbenhavn,  det  ostindiske  Kompagnis  Handel 
udvidedes  til  Kina,  og  den  vestindiske  Handel  fik  større 
Betydning,  efter  at  Øen  St.  Croix  var  kjøbt  af  Frankrig. 
Flaadeu  og  alle  dertil  hørende  Anlæg  bragtes  i  en  for- 
trinlig Stand  af  den  dygtige  Grev  Danneskjold  Samsø 
(en  Søn  af  Kristian  den  5tes  uægte  Søn,  Kristian  Gylden- 
IcJve).  Konfirmationen  indførtes  (1736),  og  Almueunder- 
visningen forbedredes.  En  Del  af  de  talrige  smaa  Latin- 
skoler ophævedes,  for  at  de  øvrige  kunde  faa  en  bedre 
ludretning,  og  Kjøbenhavns  Universitet  hævede  sig  af 
det  Forfald,  hvori  det  i  den  sidste   Tid  var  nedsunket. 

Holberg,  der  under  denne  Regering  ikke  kunde  lade  op- 
føre Komedier,  skrev  sin  Danmarks  Historie,  og  den 
lærde  Langebek  traadte  i  Grams  Fodspor. 

Den  svagelige  Kristian  den  6te  døde  allerede  1746, 
og  hans  25aarige  Søn  Frederik  den  5te  besteg  Tro- 
nen. Folket  hilsede  med  Jubel  den  venlige  og  jævne 
unge  Konge  og  hans  elskværdige  unge  Dronning,  Louise 
af  England;  Frihed  og  Munterhed  afløste  den  under 
Kristian  den  6te  herskende  Tvang  og  Alvor,  og  den 
danske  Skueplads  blev  igjen  aabnet.  Men  Frederik  den  5te 
var  en  lidet  begavet  og  lidet  selvvirksom  Konge,  som  mere 
og  mere  hengav  sig  til  raa  Udsvævelser.  Heldigvis  gjorde 
hans  Yndling,  Adam  Gottlob  Moltke,  i  det  hele  sin 
Indflydelse  gjældende  i  en  god  Retning,  og  duelige 
Ministre  styrede  Landet,  især  den  ædle  Johan  Hartvig 
Ernst  Bernstorff,  en  af  de  mest  fortjente  blandt  de 
talrige  i  dansk  Statstj eneste  indtraadte  Tyskere. 

Frederik  den  5tes  20aarige  Regering  var  ligesom 
den  foregaaende  fredelig;  dog  gjorde  Syvaarskrigen  det 
nødvendigt,  i  flere  Aar  at  holde  en  Hær  i  Holsten  for 
at  sikre  Grænsen,  og  under  den  samtidige  Søkrig  indgik 
Danmark  og  Sverige  en  væbnet  Nevtralitetstraktat  for 
at  beskytte  Handelen.  Da  dernæst  den  af  Had  til  Dan- 
mark opfyldte  holsten  -  gottorpske  Hertug  Karl  Peter 
Ulrik,  en  Søn  af  Karl  Frederik,  i  Aar  1762  var  bleven 
russisk  Kejser  under  Navn  af  Peter  den  3dje,  var  en 
Krig  med  Rusland  i  Færd  med  at  udbryde.  En  russisk 
Hær  nærmede  sig  allerede  den  holstenske  Grænse,  og 
40,000  Danske  vare  rykkede  ind  i  Meklenburg  for  at 
møde  den,  medens  en  dansk  Flaade  krydsede  i  Øster- 
søen, da  pludselig  Peters  Afsættelse  og  Mord  fjærnede 
den  truende  Fare.  Men  alle  disse  Rustninger  havde 
foraarsaget  store  Udgifter,  og  den  forhen  ubetydelige 
Statsgjæld  voxede  under  Frederik  den  5te  til  20  Mill. 
Rdl.  Dertil  bidrog  i  øvrigt  ogsaa  den  ødsle  Hofhold- 
ning og  den  store  Rundhaandethed,  som  Regeringen  viste 

ved  Understøttelsen  af  Industri,  Kunst  og  Videnskab. 
Fabrikker  opelskedes  ved  kunstige  Midler,  som  Indførsels- 
forbud, Enerettigheder  og  Pengeunderstøttelser,  Kunst- 
akademiet indrettedes,  og  pragtfulde  Bygninger  opførtes, 
bl.  a.  den  ikke  fuldendte  Marmorkirke.  Sorø  Akademi 
gjenoprettedes,  især  ved  Holbergs  Hjælp,  og  mange  ud- 
mærkede Mænd  virkede  her  i  den  nærmest  følgende  Tid. 
Mange  fremmede  Lærde  indkaldtes,  især  fra  Tyskland, 
som  Digteren  Klopstock,  Geografen  Karsten  Nie- 
buhr,  som  blev  sendt  til  Arabien,  og  den  store  Bota- 
niker og  Statsøkonom  Oeder.  Naturvidenskaben  og 
Statsøkonomien  begunstigedes  i  det  hele  særdeles,  og  da 
Moltke  havde  skaffet  disse  Fag  Censurfrihed,  kom  de 
derved  fremkaldte  Undersøgelser  om  Agerdyrkningens 
Forbedring  snart  ogsaa  til  at  omfatte  Bondestandens 
Vilkaar.  Enkedronning  Sofie  Magdalene,  Bernstorff  og 
andre  Godsejere  begyndte  at  ophæve  Hoveriet  og  give 
deres  Bønder  Selvejendom  eller  Arvefæste;  men  Rege- 
ringen foretog  endnu  intet  til  Bondestandens  Befrielse. 
Tvært  imod  forværrede  den  mange  Bønders  Tilstand  ved 
at  begynde  paa  at  sælge  Krongodserne;  thi  disse  faldt 
nu  for  største  Delen  i  Hænderne  paa  Folk,  som  opret- 
tede nye  Herregaarde  og  udsugede  Bønderne.  Mange 
Penge  spildtes  ved  det  mislykkede  Forsøg  paa  at  op- 
dyrke Jyllands  Heder  ved  tyske  Nybyggere. 

Ved  Frederik  den  5tes  Død  (1766)  besteg  hans 
17aarige  Søn  Kristian  den  7de  Tronen,  og  samme 
Aar  ægtede  han  den  endnu  yngre  engelske  Prinsesse 
Karoline  Mathilde  (en  Broderdatter  af  hans  Moder. 
Dronning  Louise).  Den  unge  Konge  var  ikke  uden  Evner, 
men  blottet  for  enhver  ædlere  Følelse  og  hengav  sig  til 
vilde  Udsvævelser,  som  hurtig  ødelagde  ham  paa  Sjæl 
og  Legeme.  Hans  forrige  Lærer,  den  ædle  Schweizer 
Reverdil,  der  blev  udnævnt  til  Kabinetssekretær,  havde 
i  Begyndelsen  nogen  Indflydelse,  som  han  især  benyttede 
til  at  virke  for  Bondestandens  Befrielse,  men  fik  pludse- 

lig  sin  Afsked.  Vilkaarlige  Afskedigelser  hørte  i  det 
hele  til  Dagens  Orden,  og  der  indtraadte  saaledes  en 
stor  Ustadighed  i  Statsstyreisen.  Dog  bevarede  Bern- 
storff i  nogle  Aar  sin  Indflydelse,  især  som  Udenrigs- 
minister, og  det  lykkedes  ham  Aaret  efter  Kristian  den 
7des  Tronbestigelse  at  afslutte  den  vigtige  Traktat  med 
den  russiske  Kejserinde  Katharina  den  2den,  ved  hvilken 
hun  paa  sin  umyndige  Søn  Povls  Vegne  lovede  at  afstaa 
den  gottorpske  Del  af  Holsten  og  opgive  Fordringerne 
paa  Slesvig  imod  at  erholde  Oldenburg. 

Men  paa  en  Udenlandsrejse,  som  Kongen  foretog  i 
Aaret  1768,  forstod  den  tyske  Læge  Johan  Frederik 
Struensee  at  vinde  hans  Gunst,  og  efter  Hjemkomsten 
steg  denne  ærgjerrige  Mand  højere  og  højere,  især  efter 
at  han  ganske  havde  vundet  Dronningen  for  sig.  Da 
det  endelig  lykkedes  ham  at  styrte  Bernstorff  (1770), 
var  ban  i  Virkeligheden  Statens  Herre,  skjønt  han  først 
Aaret  efter  blev  udnævnt  til  Gehejme-Kabinetsminister. 
Kongen  var  nu  nedsunken  i  fuldstændig  Sindssvaghed 
og  var  blot  et  Redskab  i  sine  Omgivelsers  Hænder. 
Til  at  passe  paa  ham  ansatte  Struensee  sin  Ven  Ene- 
vold Brandt,  der  ligesom  han  selv  fik  Titel  af  Greve. 
Al  Myndighed  samledes  i  den  enevældige  Kabinetsmini- 
sters  Haand,  og  medens  Kongens  uindskrænkede  Magt 
hidtil  kun  udøvedes  igjennem  Gehejme-Statsraadet  og 
Kollegierne,  blev  den  nu  aldeles  despotisk.  Gehejme- 
Statsraadet  ophævedes.  Kollegierne  mistede  al  Indflydelse, 
og  Kabinetsordrer  med  Struensees  Underskrift  fik  Gyldig- 
hed som  kongelige  Forordninger. 

Den  overordentlige  Magt,  som  Struensee  saaledes 
havde  erhvervet,  anvendte  han  til  at  gjøre  den  saakaldte 
„nye  Filosofis"  Grundsætninger  gjældende  og  bekæmpe 
forældede  Tilstande  af  enhver  Art:  hans  Statsstyrelse 
har  saaledes  samme  Karakter  som  Kejser  Josef  den 
2dens  i  Østerrig,  Pombals  i  Portugal  og  mange  andre 
samtidige  Statsmænds.     Der  blev  indført  en  uindskræn- 

ket  Trykkefrihed,  Finansbestyrelsen  forbedredes  ved  at 
samle  alle  Indtægter  i  en  fælles  Kasse  og  indføre  Be- 
sparelser, flere  smaa  Domstole  i  Kjøbenhavn  forenedes 
til  Hof-  og  Stadsretten,  Levningerne  af  Torturen  af- 
skaffedes, og  det  blev  forbudt  at  ansætte  fornemme 
Mænds  Tjenere  som  Embedsmænd.  En  Landvæsens- 
kommission,  af  hvilken  Oeder  blev  Medlem,  begyndte  at 
gjøre  Skridt  til  Bondestandens  Befrielse,  Sorø  Akademi 
aabnedes  for  Uadelige,  og  der  udkastedes  Planer  til 
Universitetets  Omdannelse.  Overflødige  Helligdage  af- 
skaffedes, Mængden  fik  Adgang  til  forskjellige  Adspre- 
delser og  Nydelser,  og  Hoffet  deltog  i  saadanne  paa  en 
Maade,  som  stred  imod  den  tidligere  Etikette.  Det  for- 
dærvelige Tallotteri  indførtes ,  og  flere  andre  Forord- 
ninger syntes  udsprungne  af  den  Foragt  for  Religion  og 
Sædelighed,  som  Struensee  selv  nærede.  Men  ogsaa  de 
gavnlige  Forandringer  blev  ofte  gjennemførte  uden  Hen- 
syn til  de  bestaaende  Forhold  og  paa  en  vilkaarlig  og 
voldsom  Maade.  Talrige  Embedsmænd  blev  afsatte  uden 
Lov  og  Dom  og  fik  ingen  eller  kun  en  meget  ringe 
Pension,  medens  Struensee  lod  sig  og  Brandt  udbetale 
store  Pengesummer.  Det  danske  Sprog  blev  aldeles  til- 
sidesat: Forordninger  udstedtes  paa  Tysk  og  Ansøg- 
ninger maatte  skrives  i  dette  Sprog.  Alt  dette  frem- 
kaldte en  almindelig  Misfornøjelse,  og  Trykkefriheden 
benyttedes  saa  stærkt  imod  dens  Ophavsmand,  at  han 
atter  maatte  indskrænke  den.  Ved  enkelte  Lejligheder 
brød  Forbitrelsen  ud  i  Uroligheder:  norske  Matroser 
drog  saaledes  ud  til  Hirschholm  for  at  forlange  deres 
Løn,  og  Lillejuleaften  1771  gjorde  Fodgarden  Oprør. 
Under  disse  Begivenheder  viste  Struensee  en  Svaghed, 
som  gav  hans  Fjender  Mod  til  at  sammensværge  sig  for 
at  styrte  ham.  Deltagere  i  Sammensværgelsen  vare: 
Kongens  Stifmoder,  Enkedronning  Juliane  Marie,  hen- 
des Søn,  den  ubetydelige  Arveprins  Frederik,  dennes 
Sekretær  og  tidligere  Lærer,   den  lærde  og  fædrelands- 

sindede  Ove  HøeghGuldberg,  og  flere  mindre  hæder- 
lige Mænd,  der  nærede  personligt  Had  til  Struensee« 

Den  17de  Januar  1772  trængte  de  Sammensvorne 
efter  et  Hofbal  om  Natten  ind  i  Kongens  Sovekammer 
og  "fik  ham  til  at  underskrive  en  Fængselsordre  mod 
Dronningen,  Struensee  og  Brandt.  De  to  sidste  blev  dømte 
som  Maj estætsforb rydere  og  henrettede  paa  en  barbarisk 
Maade,  medens  Dronningen  blev  skilt  fra  Kongen  og 
ført  til  Celle  i  Hannover  >  hvor  hun  faa  Aar  efter  døde. 
Med  Struensee  tjærnedes  flere  dygtige  Mænd,  som  han 
havde  ansat,  tildels  paa  en  haard  og  uretfærdig  Maade. 
Gehejme-Statsraadet  gjenoprettedes,  og  Arveprinsen  blev 
dets  Formand;  men  Guldberg  blev  Sjælen  i  Regeringen, 
skjønt  han  først  blev  udnævnt  til  Minister  kort  før  sit 
Fald  (1784).  De  U  Aar  fra  1772  til  1784  kaldes  der- 
for den  Guldbergske  Periode.  Guldberg  var  i 
enhver  Henseende  en  Modsætning  til  Struensee:  han  var 
gudfrygtig,  alvorlig  og  arbejdsom,  men  hildet  i  forældede 
Anskuelser.  Der  indtraadte  derfor  en  fuldstændig  Re- 
aktion, og  med  Undtagelse  af  Hof-  og  Stadsretten  og  Tal- 
lotteriet ophævedes  næsten  alle  Struensees  Indretninger. 
Pressen  blev  lagt  i  de  strængeste  Baand  og  givet  til 
Pris  for  Politiets  Vilkaarlighed.  Finansbestyrelsen  blev 
igjen  adsplittet,  og  Statgjælden  steg  uagtet  Rigets  frede- 
lige og  gunstige  Forhold.  Landvæsenskommissionen  op- 
hævedes, og  Bondestandens  Yel  tilsidesattes  for  Herre- 
mændenes Ønsker.  Men  ogsaa  i  en  god  Retning  frem- 
træder Modsætningen  til  den  forrige  Styrelse.  Moders- 
maalet  blev  behandlet  med  Agtelse  og  fik  en  Plads  i 
Latinskolerne,  ligesom  der  indførtes  dansk  Kommando 
ved  Hæren.  Indførelsen  af  Indfødsretten  satte  en 
Grænse  for  Fremmedes  Ansættelse  i  Embeder.  Viden- 
skaberne beskyttedes  af  Guldberg,  men  endnu  mere  af 
den  ædle  Rigmand  Peter  Frederik  Suhm,  som  til- 
lige selv  forfattede  en  lærd  Danmarks  Historie  og  mange 

andre  Skrifter.  Derimod  blev  der  ikke  gjort  noget  for 
Digtere  som  Johannes  Ewald  og  Herman  Wessel. 

1773  blevAndreas  Peter  Bernstorff,  en  Broder- 
søn af  den  kort  før  afdøde  Johan  Hartvig  Ernst,  Uden- 
rigsminister og  bragte  samme  Aar  det  af  Farbroderen 
afsluttede  Mageskifte  med  Rusland  til  Udførelse.  Hele 
Holsten  (med  Undtagelse  af  Bispedømmet  Liibeck)  for- 
enedes saaledes  under  Kongens  Herredømme,  medens 
Storfyrst  Povl  overlod  Oldenburg  til  Biskoppen  af  Lii- 
beck, Frederik  Avgust,  en  Søn  af  Kristian  Avgust. 
I  Forbindelse  med  Mageskiftet  stod  et  nøje  Forbund 
med  Rusland;  men  Bernstorff  søgte  dog  at  bevare  en 
selvstændig  Politik  lige  over  for  den  mægtige  Forbunds- 
fælle. Dette  viste  sig  især  i  den  nordamerikanske  Fri- 
bedskrig.  Under  denne  blomstrede  Danmarks  og  Norges 
Handel,  især  den  ostindiske  og  vestindiske  samt  Fragt- 
handelen paa  Middelhavet  højlig,  men  var  udsat  for 
mange  Farer  ved  de  krigsførende  Magters,  især  Englands 
Indgreb.  Bernstorff  førte  i  denne  Anleduing  mange 
Underhandlinger  saa  vel  med  England  som  med  de  nev- 
trale  Magter,  Rusland  og  Sverige,  og  i  Aaret  1780  kom 
det  til  et  væbnet  Nevtralitetsforbund  med  de  sidste. 
Men  paa  samme  Tid  sluttede  han  en  Overenskomst  med 
England  om,  hvad  der  skulde  forstaas  ved  Kontrebande, 
som  ikke  maatte  indføres  til  dets  Fjenders  Havne,  og 
herover  blev  den  russiske  Regering  saa  forbitret,  at 
Arveprinsen  og  Guldberg  for  at  tilfredsstille  den  lod 
ham  gaa  af. 

Bernstorff  levede  derefter  paa  sine  Godser  i  Mek- 
lenburg;  men  imidlertid  voxede  Kristian  den  7des  Søn, 
Kronprins  Frederik,  til  og  fattede  tidlig  den  Be- 
slutning at  overtage  Regeringen  for  sin  Fader.  Han 
traadte  hemmelig  i  Forbindelse  med  Bernstorff  og  nogle 
af  dennes  Venner,  og  da  han  16  Aar  gammel  efter  sin 
Konfirmation  traadte  ind  i  Statsraadet,  lykkedes  det  ham 
at  faa  Kongens  Underskrift  paa  flere  Ordrer,  ved  hvilke 

de  fleste  Ministre  fik  deres  Afsked,  nye  udnævntes,  og 
det  bestemtes,  at  Kronprinsen  herefter  skulde  med- 
undertegne  enhver  kongelig  Befaling.  Enkedronningen, 
som  forgjæves  søgte  at  trænge  ind  til  Kongen  for  at  øve 
sin  vante  Indflydelse  paa  ham,  maatte  med  sin  Søn 
trække  sig  tilbage  fra  Regeringen,  og  Guldberg  blev  sendt 
som  Stiftamtmand  til  Aarhus  (1784). 

Kronprins  Frederik,  som  fra  nu  af  til  sin  Død  (ind- 
til 1808  i  sin  Faders  Navn,  siden  som  Konge,  i  alt  55 
Aar)  stod  i  Spidsen  for  Danmarks  Regering,  var  ærlig, 
jævn  og  arbejdsom;  han  var  retfærdig  mod  alle  og  elskede 
sit  Folk,  som  igjen  elskede  ham  med  trofast  Kjærlighed. 
De  første  13  Aar  (1784—97)  vare  en  lykkelig  Tid  for 
„Tvillingriget".  Den  udmærket  dygtige  Bernstorff  var  i 
denne  Periode  Regeringens  ledende  Aand  og  nød  en  ube- 
grænset Tillid  saa  vel  hos  den  unge  Kronprins  som  hos 
Folket.  Freden  forstyrredes  rigtignok  1788,  da  den 
svenske  Konge,  Gustav  den  3dje,  angreb  Rusland,  og 
Danmark  ifølge  sit  Forbund  med  dette  Rige  sendte  en 
Hær  fra  Norge  ind  i  Sverige.  Under  Anførsel  af  Land- 
grev  Karl  af  Hessen  (gift  med  Kristian  den  7des 
Søster  og  senere  Kronprinsens  Svigerfader)  rykkede  denne 
frem  i  Baahuslen,  men  med  en  Skaansel  og  Mandstugt, 
som  stod  i  stærk  Modsætning  til  tidligere  Indfald.  En 
mindre  Styrke  maatte  overgive  sig;  men  England  og 
Preussen  nødte  snart  Danmark  til  at  standse  Fjendtlig- 
hederne. Derimod  vedligeholdt  Bernstorff  med  stor  Klog- 
skab og  Fasthed  Danmarks  Nevtralitet  under  den  franske 
Revolutionskrig  og  afviste  med  ædel  Stolthed  det  Tryk, 
som  de  mod  Frankrig  fjendtlige  Stormagter  søgte  at  øve 
paa  den  danske  Regering.  Uagtet  Englænderne  ofte  op- 
bragte danske  Handelsskibe,  som  de  beskyldte  for  at 
bringe  Kontrebande  til  Frankrig,  naaede  Danmarks  Handel 
dog  i  denne  Tid  en  hidtil  ukjendt  Højde.  For  at  sikre 
den   sluttedes  der   et  væbnet  Nevtralitets-Forbund  med 

Sverige  (1794),  og  en  velvillig  StemniDg  begyndte  at  af- 
løse  det  gamle  Nationalhad   mellem   de  nordiske  Riger. 

I  det  Indre  blev  der  i  denne  Tid  gjort  en  Mængde 
Forbedringer,  og  efter  Revolutionen  fra  oven  under 
Struensee  og  Reaktionen  under  Guldberg  fulgte  nu  de 
sindige  og  retfærdige  Reformers  Periode.  Først  og 
fremmest  stræbte  Kronprinsen  og  hans  Raadgivere  at  af- 
ryste Bondestandens  Lænker  og  ophjælpe  Agerdyrkningen. 
Begyndelsen  skete  med  de  kongelige  Godser  i  Nord- 
sælland, hvor  Markerne  blev  udskiftede  og  Gaardene  ud- 
flyttede, Hoveriet  ophævedes,  Selvejendom  indførtes,  og 
en  Mængde  Skoler  oprettedes.  Derefter  nedsattes  den 
store  Landbokommission,  af  hvilken  den  ædle  Grev  Kri- 
stian Ditlev  R eventlov  og  den  dygtige  Nordmand 
Kristian  Kolbj ørnsen  vare  de  vigtigste  Medlemmer, 
og  der  udkom  en  Række  af  Forordninger,  der  lagde 
Grunden  til  de  umaadelige  Fremskridt,  som  den  danske 
Bondestand  fra  den  Tid  af  har  gjort  i  Frihed,  Velstand 
og  Oplysning.  Medens  Fæstebønderne  hidtil  ofte  havde 
maattet  overtage  usle  Gaarde  og,  naar  de  havde  drevet 
dem  op,  under  et  eller  andet  Paaskud  vare  satte  fra  dem, 
blev  der  nu  truffet  Foranstaltninger  imod  disse  Mis- 
brug. Det  ligeledes  ofte  misbrugte  Begreb  om  Bon- 
dens Hørighed  og  Lydighed  under  Herremanden  blev 
nærmere  bestemt,  og  alle  de  hidtil  anvendte  barbariske 
Tvangsmidler,  som  Træhest,  Halsjærn  og  Hundehul,  blev 
forbudte.  1788  ophævedes  Stavnsbaandet,  og  Værne- 
pligten kom  til  at  paahvile  hele  Bondestanden  efter 
Folketallet.  Saaledes  ophørte  de  Misbrug,  som  Gods- 
ejernes Udskrivningsret  havde  fremkaldt.  Hværvningen  op- 
hørte, og  den  danske  Hær  kom  til  at  bestaa  af  lutter 
Indfødte.  Selvejendom  fremmedes  ved  forskjellige  For- 
anstaltninger, saa  at  der  i  den  følgende  Tid  opstod  Tu- 
sinder af  Selvejergaarde.  Senere  ophævedes  ogsaa  det  i 
en  Del  af  Hertugdømmerne  herskende  Livegenskab. 

Danmark  forbød  Negerhandelen  tidligere  end  nogen 
anden  Stat  (1792),  og  Jøderne  begyndte  at  faa  borgerlige 

Kettigheder,  Handelen  paa  Finmarken  blev  frigivet,  og 
der  anlagdes  Kjøbsteder  i  det  fjærne  Land.  Retstilstanden 
forbedredes  ved  Oprettelsen  af  Forligelseskommissioner 
og  den  af  Kolbjørnsen  udarbejdede  Forordning  om  Ret- 
tens vedbørlige  og  hurtige  Pleje.  Trykkefriheden  gjen- 
oprettedes,  idet  alle  Pressesager  henlagdes  under  Dom- 
stolene; først  efter  den  frisindede  Bernstorffs  Død  blev 
den  i  Aaret  1799  igjen  indskrænket  ved  haarde  StJaffe- 
bestemmelser,  og  et  Par  Forfattere  (Peter  Andreas  Hei- 
berg og  Malte  Brun)  blev  landsforviste.  I  øvrigt  havde 
der  i  Aarhundredets  Slutning  hersket  stor  Tilfredshed  i 
Danmark  og  Norge.  Velstand  og  Velvære  udbredte  sig 
mere  og  mere,  mange  Fordomme  blev  nedbrudte,  og  der 
blev  gjort  meget  for  Oplysningen;  men  paa  den  anden 
Side  manglede  Tiden  Dybde  og  Alvor.  Den  største 
Digter  i  denne  Periode  var  Jens  Baggesen;  men  den 
største  Indflydelse  i  Literaturen  udøvede  Knud  Lyne 
Rahbek,  især  ved  sine  Tidsskrifter. 

Efter  A.  P.  Bernstorffs  Død  (1797)  blev  Stridig- 
hederne med  England  alvorligere,  og  i  Aaret  1800  op- 
bragte en  engelsk  Flaade  endog  efter  tapper  Modstand 
en  dansk  Fregat,  som  ikke  vilde  tillade  den  at  under- 
søge Handelsskibe,  der  sejlede  under  dens  Beskyttelse 
(Konvoy).  Imidlertid  kom  det  dog  snart  efter  til  en 
Overenskomst,  ifølge  hvilken  Fregatten  tillige  med  dens 
Konvoy  skulde  frigives,  men  Danmark  lovede  ikke  at 
lade  sine  Handelsskibe  konvoyere,  indtil  det  omtvistede 
Spørgsmaal  var  bleven  afgjort  ved  nærmere  Forhandling. 
Men  kort  efter  indbød  den  russiske  Kejser  Povl,  som 
var  bleven  meget  ilde  stemt  mod  England,  Danmark, 
Sverige  og  Preussen  til  at  danne  et  væbnet  Nevtralitets- 
Forbund.  Den  danske  Regering,  som  selv  havde  ønsket 
et  saadant,  gik  ind  paa  hans  Opfordring;  men  uheldigvis 
optraadte  Kejser  Povl  samtidig  aabenlyst  fjendtlig  mod 
England  og  lagde  Beslag  paa  alle  engelske  Skibe  i  rus- 
siske Havne.     Den   engelske  Regering   gjengjældte  dette 

med  at  lægge  ikke  blot  russiske,  men  ogsaa  danske  og 
svenske  Skibe  under  Beslag  og  lod  en  Flaade  under 
Parker  og  Nelson  afgaa  til  Sundet  for  at  tvinge 
Danmark  til  at  træde  ud  af  Forbundet.  Nelson  angreb 
den  danske  Forsvarslinjes  sydlige  Del,  som  laa  i  Konge- 
dybet og  for  største  Delen  bestod  af  ubevægelige  Blok- 
skibe (Skærtorsdag  den  2den  April  1801).  De  danske 
Sømænd  forsvarede  sig  under  Anførsel  af  Olfert  Fi- 
scher heltemodigt  mod  den  dobbelte  Overmagt,  og  uagtet 
den  største  Del  af  Forsvarslinjen  blev  ødelagt,  havde 
Nelson  dog  ogsaa  lidt  meget  og  var  kommen  i  en  højst 
betænkelig  Stilling.  Da  tog  han  sin  Tilflugt  til  en 
Krigslist:  han  sendte  en  Parlamentær  i  Land  med  et 
Brev,  hvori  han  truede  med  at  sætte  Ild  paa  de  tagne 
Skibe  uden  at  kunne  redde  deres  Besætning,  hvis  Skyd- 
ningen fra  dansk  Side  ikke  ophørte.  Kronprinsen  lod 
sig  herved  bevæge  til  Underhandling,  og  der  blev  sluttet 
en  Vaabenstilstand.  Imidlertid  var  Kejser  Povl  bleven 
myrdet,  og  Rusland  indgik  snart  efter  en  Overenskomst 
med  England,  hvorved  det  blev  bestemt,  at  det  nevtrale 
Flag  ikke  skulde  dække  fjendtlig  Ejendom,  og  at  de 
krigsførende  Magters  Orlogsmænd  skulde  have  Ret  til  at 
visitere  Konvoyer.  Det  opgav  saaledes  den  væbnede 
Nevtralitets  Grundsætninger,  og  de  nordiske  Riger  blev 
nødte  til  at  følge  Exemplet. 

Slaget  den  2den  April  havde  ikke  været  sejrrigt; 
men  den  heltemodige  Kamp  havde  fremkaldt  en  patri- 
otisk Begejstring,  som  virkede  styrkende  og  oplivende 
paa  Nationen.  Der  fremtraadte  Digtere  som  Oehlen- 
schlæger  og  Grundtvig,  og  i  det  hele  fik  Litera- 
turen  et  mere  nordisk  Præg.  De  Tab,  Handelen  havde 
lidt  ved  den  korte  Krig,  blev  snart  forvundne,  og  under 
de  følgende  Aars  evropæiske  Krige  gik  Englands  Han- 
del paa  Tyskland  for  en  stor  Del  over  Danmark,  især 
over  Tønning.  Men  i  Længden  blev  Nevtralitetens  Ved- 
ligeholdelse  umulig.     Den   danske  Regering,   hvis  Uden- 


Kjøbenhavns  Bombardement.  203 

rigspolitik  blev  ledet  af  A.  P.  Bernstorffs  Sønner,  fryg- 
tede snarest  Overgreb  fra  fransk  Side  og  holdt  med 
stor  Bekostning  en  Hær  i  Holsten  for  at  dække  Grænsen. 
Da  sluttedes  Freden  i  Tilsit  mellem  Frankrig,  Preussen 
og  Rusland  (1807),  og  ved  denne  vedtoges  det  i  en  hem- 
melig Artikel,  at  Frankrig  og  Rusland  vilde  opfordre 
(d.  V.  s.  tvinge)  Danmark  til  at  lukke  sine  Havne  for 
England  og  erklære  det  Krig.  Den  engelske  Regering, 
som  ikke  troede,  at  Danmark  vilde  kunne  modstaa  to 
Stormagters  Fordring,  besluttede  at  komme  dem  i  For- 
kjøbet  og  sendte  en  stor  Flaade  til  Sundet  og  Bæltet. 
Admiral  Gambier  var  Flaadens  Overanfører;  i  Spidsen 
for  de  30,000  medfølgende  Landgangstropper  stod  Ge- 
neral Cathcart  og  under  ham  Wellesley  (den  senere 
saa  navnkundige  Hertug  af  Wellington.)  Den  danske 
Regering  havde  ikke  lyttet  til  gj  en  tagne  Advarsler  og 
havde  ladet  sine  Tropper  blive  i  Holsten.  Imidlertid  blev 
Sælland  omringet,  og  en  engelsk  Sendemand  (Jackson) 
indfandt  sig  i  Kiel  hos  Kronprinsen,  hvem  han  tilbød 
Englands  Understøttelse  mod  Frankrig,  imod  at  den 
danske  Flaade  indtil  Fredens  Gjenoprettelse  skulde  over- 
gives til  engelsk  Varetægt.  Kronprinsen  afslog  det 
krænkende  Tilbud  og  ilede  til  Kjøbenhavn,  hvor  han 
blev  modtaget  med  Begejstring.  Men  uheldigvis  forlod 
han  strax  igjen  Staden  efter  at  have  overgivet  Anførselen 
til  den  gamle  General  Peymann.  Denne  hæderlige, 
men  lidet  dygtige  Olding  lod  de  engelske  Tropper  uhin- 
drede gjøre  Landgang  ved  Vedbæk  og  rykke  frem  mod 
Kjøbenhavn,  som  snart  blev  indesluttet.  Flere  Udfald 
gav  vel  Livjægerne  og  andre  af  Stadens  Forsvarere  Lej- 
lighed til  at  vise  deres  Heltemod,  men  bragte  intet  Ud- 
bytte, og  nogle  næsten  værgeløse  Landeværnsmænd  blev 
let  adsplittede  af  Wellesley  ved  Kjøge.  Efter  at  Eng- 
lænderne endnu  engang  forgjæves  havde  gjentaget  deres 
Tilbud,  aabnede  de  d.  2den  September  et  frygteligt  Bom- 
bardement, som  varede  i  4  Dage  og  anrettede  umaadelig 

Skade.  Da  indlod  Peymann  sig  endelig  paa  Under- 
handlinger og  indgik  en  Kapitulation,  hvorved  hele  den 
skjønne  Flaade,  Danmarks  Stolthed  og  bedste  Værn, 
blev  overgivet  som  Ejendom  til  Englænderne.  Kun  enkelte 
Skibe,  som  netop  vare  borte  fra  Kjøbenhavn,  blev  red- 
dede; iøvrigt  ødelagde  Ransmændene  hvad  de  ikke 
kunde  medtage,  og  foruden  Fartøjerne  bortførte  de  og- 
saa  Arsenalernes  rige  Forraad. 

Efter  denne  Voldsdaad  tilbød  den  engelske  Regering 
endnu  Danmark  Valget  mellem  Forbund,  Nevtralitet 
eller  Krig.  I  første  Tilfælde  stillede  den  Flaadens  Til- 
bagegiveise efter  Fredens  Gjenoprettelse  i  Udsigt,  medens 
den  i  sidste  Tilfælde  truede  med  at  virke  for  Norges 
Adskillelse  fra  Danmark.  Nu  at  slutte  Forbund  med 
England  stred  imod  den  almindelige  Følelse  og  var 
desuden  det  samme  som  at  erklære  Frankrig  Krig;  men 
heller  ikke  Nevtralitet  vilde  Napoleon  tilstede,  og  Kron- 
prinsen forbandt  sig  derfor  med  ham  og  den  russiske 
Kejser  Alexander,  som  forkyndte,  at  han  vilde  afbryde 
al  Forbindelse  med  England,  indtil  dette  havde  fyldest- 
gjort Danmark.  Da  først  erklærede  England  Krig,  og 
da  den  svenske  Konge,  Gustav  den  4de,  var  dets  For- 
bundsfælle og  Napoleons  bitre  Fjende,  kom  det  Aaret 
efter  (1808)  ogsaa  til  Krig  mellem  Danmark  og  Sverige. 
For  at  understøtte  Ruslands  Angreb  paa  Finland  ved  at 
angribe  Skaane  fra  dansk  Side  rykkede  en  fransk  Hær, 
af  hvilken  omtrent  Halvdelen  bestod  af  Spaniere,  under 
Bernadotte,  Prins  af  Pontecorvo,  ind  i  Danmark. 
Kristian  den  7de,  som  dengang  opholdt  sig  i  Rendsborg, 
blev  meget  forskrækket  ved  Synet  af  disse  Tropper  og 
døde  gtrax  efter  deres  Indmarche. 

Frederik  den  6te  besteg  Tronen  under  de  sørge- 
ligste og  vanskeligste  Forhold.  Hundreder  af  danske  og 
norske  Koffardiskibe,  som  vare  spredte  paa  alle  Have, 
vare  med  deres  kostbare  Ladninger,  tildels  allerede  før 
Krigens    Udbrud,    opbragte    af   Englænderne,    og    den 

blomstrende  Handel  var  med  ét  Slag  tilintetgjort.  Efter 
Flaadens  Tab  blev  Forbindelsen  med  Norge  meget  van- 
skelig, og  dets  Styrelse  maatte  overdrages  til  en  egen 
Eegeringskommission.  Dennes  Formand,  Prins  Kristian 
Avgust  af  Avgustenborg,  vandt  ved  sin  Dygtighed 
og  Nedladenhed  i  høj  Grad  Nordmændenes  Yndest,  me- 
dens de  begyndte  at  føle  sig  mere  uafhængige  af  Dan- 
mark og  vare  misfornøjede  over  den  mangelfulde  Korn- 
tilførsel. Den  danske  Regering  havde  nemlig  selv  over- 
taget denne  og  gjorde  store  Anstrængelser  for  at  af- 
hjælpe Norges  Nød,  men  var  ikke  heldig  i  Valget  af 
Midlerne.  Pengevæsenet  begyndte  at  komme  i  Forvirring, 
og  Landets  Byrder  forøgedes  ved  Underholdningen  af 
den  franske  Hær,  som  blev  liggende  i  Danmark.  En- 
gelske Krigsskibe  forhindrede  den  nemlig  fra  at  komme 
over  Store-Bælt,  og  da  det  sidste  af  de  gamle  danske 
Linjeskibe,  Prins  Kristian  Frederik,  som  i  1807  havde 
været  i  Norge,  fik  Ordre  til  at  fordrive  disse,  blev  det 
under  Sællands  Odde  angrebet  af  en  tredobbelt  engelsk 
Styrke  og  bukkede  under  efter  en  heltemodig  Kamp. 
Dets  Fører  var  den  tapre  Jessen;  blandt  de  faldne 
Officerer  var  den  unge  Villemoes,  som  allerede  havde 
udmærket  sig  den  2den  April  1801.  Den  fransk-spanske 
Hær  vedblev  saaledes  at  være  spredt  omkring  i  Dan- 
mark; men  da  der  var  udbrudt  Oprør  mod  Napoleon  i 
Spanien,  gjorde  ogsaa  Spanierne  i  Danmark  Opstand,  og 
den  største  Del  af  dem  undslap  under  Marqvis  de  la 
Romana  paa  engelske  Skibe  til  deres  Fædreland;  de 
øvrige  blev  afvæbnede  og  førte  som  Fanger  til  Frankrig. 
Senere  forlod  ogsaa  de  franske  Tropper  Danmark,  og 
der  blev  saaledes  ikke  noget  af  Landgangen  i  Skaane. 
Derimod  førtes  der  Krig  paa  den  norske  Grænse. 
De  Svenske  blev  her  drevne  tilbage  af  Prins  Kristian 
Avgust;  men  i  det  følgende  Aar  (1809)  fik  denne  Krav 
paa  deres  Taknemlighed,  idet  han  lovede  ikke  at  angribe 
Sverige,  medens  den  Hær,  som  skulde  forsvare  Grænsen 

imod  ham,  drog  til  Stokholm  for  at  afsætte  Gustav  den 
4de.  Da  dette  var  udført,  valgtes  Kristian  Avgust  til 
svensk  Tronfølger,  og  efter  at  Kusland  uden  at  tage 
Hensyn  til  Danmark  havde  sluttet  Fred  med  Sverige 
imod  at  erholde  Finland,  kom  det  i  Slutningen  af  Aaret 
ogsaa  til  Freden  i  Jønkøping  mellem  Danmark  og  Sve- 
rige, ved  hvilken  alt  hlev  som  før  Krigen. 

Imidlertid  fortsattes  den  lidet  blodige,  men  for 
Danmarks  og  Norges  Velstand  ødelæggende  Krig  med 
England.  Der  byggedes  en  Mængde  Kanonbaade  og 
andre  Smaaskibe,  tildels  ved  frivillige  Gaver,  og  disse 
beskyttede  ikke  blot  Kystfarten,  men  kæmpede  ofte  hel- 
digt mod  de  store  engelske  Orlogsmænd.  I  øvrigt  be- 
stod Krigen  mest  i  gjensidige  Kaperier,  og  de  danske 
Krigsskibe  og  Kapere  gjorde  ofte  et  rigt  Bytte.  Men 
under  alt  dette  forvirredes  Pengevæsenet  mere  og  mere. 
Statsgjælden  forøgedes  til  omtrent  100  Mill.  Rd.,  og  da 
Regeringen  ikke  længere  kunde  faa  Penge  at  laane,  ud- 
stedte den  Papirspenge  for  en  endnu  større  Sum  uden 
at  være  i  Besiddelse  af  en  dertil  svarende  Værdi.  Følgen 
heraf  var,  at  Papirspengene  efterhaanden  sank  dybt  un- 
der deres  paalydende  Værdi.  Regeringen  maatte  derfor 
til  sidst  gribe  til  det  Middel  at  nedsætte  deres  Værdi 
saaledes,  at  6  Rd.  af  de  hidtil  gjældende  Courantsedler 
skulde  gjælde  lige  med  1  Rbd.  af  de  nye  Rigsbanksedler, 
der  udstedtes  af  en  nyoprettet  Rigsbank(1813).  De 
nye  Sedler  grundedes  i  Mangel  af  rede  Penge  paa  hele 
Landets  urørlige  Formue,  saaledes  at  6  Procent  af  denne 
(Jorder,  Bygninger,  Tiender)  overdroges  til  Banken 
(Bankhæftelsen)  *). 


*)  6  Aar  senere  blev  den  kongelige  Bank  forandret  til  en  Na- 
tionalbank med  en  af  Regeringen  uafhængig  Styrelse,  hvor- 
ved Nationen  er  bleven  sikret  imod,  at  der  nogensinde  vil  blive 
udstedt  Sedler  uden  tilsvarende  Værdi. 

I  nogle  Aar  havde  Danmark  nu  haft  Krig  til  Søs 
og  Fred  til  Lands.  Men  da  Napoleon  i  Aaret  1812  an- 
greb Rusland,  kjøbte  Kejser  Alexander  Sveriges  Hjælp 
ved  at  love  det  sin  Bistand  til  at  erhverve  Norge.  Da 
Frederik  den  6te  fik  Underretning  om  disse  troløse  Pla- 
ner, aabnede  han  med  Napoleons  Samtykke  Underhand- 
linger med  England  og  Rusland  og  søgte  at  undgaa  den 
truende  Ulykke  ved  at  tiltræde  Forbindelsen  med  Frank- 
rig. Men  da  han  int^t  kunde  udrette,  forbandt  han 
sig  igjen  nøjere  med  Napoleon  (1813).  Omtrent  10,000 
Danske  under  Anførsel  af  Kongens  Svoger,  Prins  Fre- 
derik  af  Hessen,  forenede  sig  med  den  franske  Hær 
i  Nordtyskland  under  Marskalk  Davoust  og  kæmpede 
hæderligt  i  flere  Smaatræfninger.  Men  efter  Napoleons 
Nederlag  ved  Leipzig  trængte  den  svenske  Kronprins 
Karl  Johan  ind  i  Holsten,  og  den  lille  danske  Hær 
maatte  trække  sig  tilbage  for  den  mere  end  femdobbelte 
Overmagt.  Efter  at  være  gaaet  over  Ejderen  slog  den 
de  tyske  Tropper  ved  Sehested  (d.  10de  December 
1813)  og  banede  sig  saaledes  Vej  til  Rendsborg. 

De  danske  Tropper  havde  vist  glimrende  Tapperhed, 
og  en  langt  større  Styrke  stod  rustet,  for  største  Delen 
i  Fyn,  men  Frederik  den  6te  benyttede  ikke  den  Kamp- 
lyst, som  besjælede  hans  Folk.  Der  blev  aabnet  Under- 
handlinger, og  allerede  i  Januar  1814  sluttedes  Freden 
i  Kiel,  ved  hvilken  Norge  blev  afstaaet  til  Sverige  imod 
Svensk  Pommern  med  Rygen,  som  Aaret  efter  igjen 
bortbyttedes  til  Preussen  for  Lauenburg  og  en  Sum 
Penge.  Fremdeles  afstod  Danmark  Helgoland  til  Eng- 
land og  forpligtede  sig  til  at  deltage  i  Krigen  mod  Na- 
poleon. Frederik  den  6te  løste  derpaa  Nordmændene 
fra  deres  Troskabsed,  og  saaledes  ophørte  Forbindelsen 
mellem  de  to  Brødrefolk,  som  vare  knyttede  til  hinanden 
ved  Fællesskab  i  Sprog,  Lovgivning  og  historiske  Minder, 
ligesom  ved  mangfoldige  Slægtskabs-  og  Venskabsfor- 
bindelser. 

Midt  under  Krigen  og  alle  de  Ulykker,  som  havde 
hjemsøgt  Landet,  havde  Regeringen  fortsat  sine  Reformer 
i  det  Indre,  og  der  var  især  gjort  meget  for  at  hæve 
saa  vel  Almueskolen  som  den  højere  Undervisning.  I 
Aaret  1811  stiftedes  Universitetet  i  Kristiania,  hvor- 
ved Nordmændene  tik  et  længe  næret  Ønske  opfyldt. 


§  4.     Sverige  fra  1660  til  1814, 

Den  i  Karl  den  Iltes  Mindreaarighed  herskende 
Formynderregering  var  delt  i  Partier,  som  skiftevis  havde 
Overhaanden,  og  dens  Politik  var  derfor  meget  vaklende. 
Først  sluttede  Sverige  Trippelalliancen  med  Holland  og 
England  mod  Ludvig  den  14de  (se  4de  Del  S.  106);  men 
det  varede  ikke  længe,  før  end  den  svenske  Regering, 
vundet  ved  rige  Gaver  til  dens  enkelte  Medlemmer  og 
store  Subsidier  til  Statskassen,  igjen  gik  over  paa 
fransk  Side  og  blev  Ludvig  den  14des  Allierede  i  Krigen 
mod  Holland  (1672).  Samme  Aar  tiltraadte  Karl  den 
Ilte  selv  Regeringen;  men  den  17aarige,  endnu  meget 
umodne  og  udannede  Yngling  overlod  i  de  nærmest  føl- 
gende Aar  Styrelsen  til  Rigskansleren  og  Raadet.  Efter 
længere  Tids  Nølen  begyndte  Sverige  endelig  virksomt 
at  deltage  i  Krigen  ved  et  Angreb  paa  Brandenburg; 
men  den  slet  udrustede  og  slet  anførte  Hær  blev  slaaet 
ved  Fehrbellin  (1675).  Samme  Aar  forbandt  Dan- 
mark sig  med  Sveriges  Fjender,  og  den  skaanske  Krig 
udbrød  (se  S.  182).  Under  sit  Riges  store  Nød  og  Fare 
viste  den  unge  Konge  et  ubøjeligt  Mod  og  en  utrættelig 
Virksomhed,  og  støttet  af  Ludvig  den  14de,  som  med 
ridderligt  Højmod  ikke  vilde  lade  sin  Forbundsfælle  i 
Stikken,  slap  Sverige  næsten  uden  Tab  fra  den  i  det 
hele  uheldige  Krig  (1679). 

Efter  Freden  var  Sverige  næsten  i  samme  Stilling 
som  Danmark  i  1660.     Finansnøden   var   stor  og  Stem- 

ningen  mod  Adelen  meget  ophidset.  Denne  besad  f  af 
hele  Landets  Grundejendom,  og  de  adelige  Slægters  An- 
tal var  i  den  sidste  Menneskealder  voxet  til  det  tredob- 
belte. Rigsraadet  og  Højadelen  var  forhadt  af  den  lavere 
Adel,  og  Hæren  var  Kongen  hengiven.  Under  saadanne 
Omstændigheder  kunde  Karl  den  Ilte  paa  Rigsdagen 
i  Stokholm  1680  og  flere  følgende  Rigsdage  uden 
Vanskelighed  gjennemføre  de  største  Forandringer.  Den 
hidtil  gjældende,  især  af  Axel  Oxenstjerna  nærmere  be- 
stemte Regeringsform  blev  erklæret  for  ugyldig,  og  der 
overdroges  Kongen  en  uindskrænket  Magt.  De  høje 
Rigsembeder  afskaffedes,  og  Rigsraadet  forandredes  til 
et  kongeligt  Raad,  som  kun  fik  Ret  til  at  sige  sin  Me- 
ning, naar  Kongen  spurgte  det.  Imidlertid  benyttede 
Karl  den  Ilte  ikke  som  Frederik  den  3dje  i  Danmark 
sin  Magt  til  aldeles  at  udelukke  Folket  fra  Deltagelse  i 
Statsstyreisen:  tvært  imod  sammenkaldte  han  som  før 
Rigsdage  og  lod  Stænderne  vedtage  de  fornødne  Skatter. 
Da  Karl  den  12te  selv  tiltraadte  Regeringen,  vare 
hans  Formyndere  blevne  fritagne  for  alt  Ansvar;  men  nu 
maatte  de  ikke  desto  mindre  aflægge  Regnskab  for  deres 
Styrelse  og  udbetale  umaadelige  Summer  til  Erstatning 
for  hvad  der  under  denne  var  bortødslet.  Men  langt 
større  Indtægter  vandt  Statskassen  ved  Gjenoptagelsen  af 
den  under  Karl  den  10de  paabegyndte,  men  siden  stand- 
sede Reduktion.  Man  begyndte  med  at  inddrage  de 
større  bortskjænkede  Krongodser,  især  alle  Grevskaber 
og  Friherskaber,  gik  derpaa  over  til  de  mindre  Godser 
og  nøjedes  snart  ikke  med  de  bortskjænkede,  men  an- 
greb ogsaa  de  solgte  eller  pantsatte,  som  blev  deres 
Besiddere  fratagne  mod  liden  eller  ingen  Erstatning. 
Omtrent  Halvdelen  af  Adelens  Jordegods  blev  paa  denne 
Maade  lagt  under  Kronen,  og  mange  af  de  rigeste 
Slægter  sank  ned  i  Fattigdom.  Reduktionen  udstraktes 
ogsaa  til  Bilandene  paa  hin  Side  Østersøen,  og  især 
blev  den  livlandske  Adel  behandlet  meget  haardt.  Liv- 
Thrige,  Nordens  Historie.  14 

lænderen  Pat  kul,  der  optraadte  som  dennes  ivrigste 
Forkæmper,  blev  behandlet  som  Majestætsforbryder  og, 
da  han  flygtede,  dømt  fra  Ære,  Liv  og  Gods. 

De  store  Pengemidler,  som  Karl  den  Ilte  saaledes 
havde  tilvejebragt  med  en  forfærdelig  Haardhed  og  ofte 
med  aabanbar  Uretfærdighed,  anvendte  han  med  Klogskab 
og  Dygtighed  til  Rigets  Vel.  Han  var  en  Fjende  af  al 
Overdaadighed  og  indførte  en  stræng  Orden  og  Spar- 
sommelighed i  Statsstyreisen.  Statens  store  Gjæld  blev 
betalt,  og  ved  sin  Død  kunde  han  efterlade  et  fuldt 
Skatkammer.  Hæren  indrettedes  paa  en  ny  Fod,  idet 
Bønderne  mod  at  slippe  for  Udskrivning  paatog  sig 
efter  et  vist  Forhold  at  underholde  Soldaterne,  af  hvilke 
enhver  fik  en  Husmandsplads.  Den  saaledes  dannede, 
saakaldte  inddelte  Hærs  Officerer  og  Underofficerer 
fik  Krongaarde  til  Afbenyttelse.  Den  i  den  skaanske 
Krig  ødelagte  Flaade  blev  igjen  sat  i  en  god  Stand,  og 
en  ny  Krigshavn  blev  anlagt  i  Karlskrona.  Karl  var 
en  oprigtig  Kristen  og  sørgede  omhyggelig  for  den  svensk- 
lutherske Kirke,  ligesom  han  med  stor  Nidkjærhed  vir- 
kede for  Almuens  Oplysning.  Universitetet  i  Lund  var 
allerede  stiftet  under  Formynderregeringen,  for  at  Skaa- 
ningerne  ikke  skulde  sende  deres  Børn  til  Kjøbenhavn, 
og  Karl  fortsatte  med  stor  Iver  og  Fasthed  Bestræbelserne 
for  at  knytte  de  forrige  danske  Provinser  til  Sverige, 
navnlig  ved  at  indføre  svensk  Sprog  i  Kirke   og  Skole. 

Den  haarde  og  raa,  men  kraftige  og  ufordærvede 
Karl  den  Ilte  var  gift  med  Kristian  den  5tes  yngste 
Søster,  den  milde  og  fromme  Ulrike  Eleonore,  som 
var  i  høj  Grad  elsket  af  det  svenske  Folk.  Deres  Søn 
var  Karl  den  12te.  Denne  var  ved  sin  Faders  Død 
(1697)  kun  15  Aar  gammel,  men  blev  ikke  desto  mindre 
endnu  i  samme  Aar  erklæret  for  myndig.  Den  unge 
Konge  havde  nydt  en  bedre  Opdragelse  og  havde  et 
lettere  Nemme  end  Faderen;  han  lignede  ham  i  Kraft 
og  rene  Sæder   og  var  ligesom  han   en  Ven   af  Bjørne- 

jagter  og  voldsomme  Legemsøvelser;  men  medens  Karl 
den  Ilte  med  al  sin  Heftighed  dog  havde  været  mod- 
tagelig for  Fornuftgrunde,  var  Sønnen  aldeles  ubøjelig 
og  selvraadig.  I  sit  ungdommelige  Overmod  hengav  han 
I  sig  undertiden  til  de  vildeste  og  mest  halsbrækkende 
Optøjer  og  bortødslede  i  et  Par  Aar  den  rige  Skat,  hans 
Fader  havde  efterladt.  Til  begge  Dele  blev  han  efter 
Fortællingen  især  forført  af  Hertug  Frederik  den  4de 
af  Holsten  Gottorp,  som  blev  gift  med  hans  ældste  Søster. 
Under  disse  Omstændigheder  troede  Nabomagterne, 
at  Tiden  var  kommen  til  at  vinde  tilbage  hvad  de  havde 
tabt  til  Sverige,  og  det  kom  til  et  Forbund  mellem  dem 
(se  S.  186).  Saaledes  udbrød  den  store  nordiske 
Krig  (1700).  Men  Karl  den  12te,  i  hvem  Nabokongerne 
havde  set  en  letsindig  Dreng,  viste  sig  nu  pludselig  som 
en  alvorlig  Mand:  han  opgav  alle  sine  Fornøjelser  og 
kastede  sig  med  al  sin  Kraft  paa  Krigen.  Efter  hurtig 
at  have  tvunget  Danmark  til  Freden  i  Travendal, 
sejlede  han  over  Østersøen  for  at  bekæmpe  sine  andre 
Fjender.  Først  gik  han  mod  Peter  den  Store,  som 
var  falden  ind  i  Ingermanland  og  belejrede  Narva  med 
en  stor  Hær.  Med  8000  Mand  stormede  Karl  Russernes 
befæstede  Lejr  og  vandt  en  glimrende  Sejr  over  de  mange 
Gange  talrigere,  men  uøvede  og  slet  anførte  Fjender. 
Peter  den  Store  havde  selv  i  det  afgjørende  Øjeblik  for- 
ladt sin  Hær  og  overgivet  Anførselen  til  en  Udlænding, 
hvem  Russerne  ikke  vilde  adlyde;  ja  han  og  flere  frem- 
mede Officerer  maatte  give  sig  i  svensk  Fangenskab  for 
at  undgaa  deres  egne  Troppers  Raseri.  Mange  tusinde 
Russere  faldt  eller  druknede  i  Floden  Narova;  de  øvrige 
kapitulerede  og  blev  med  Undtagelse  af  de  højere  Offi- 
cerer sendte  bort  dels  med,  dels  uden  Vaaben;  men 
Kanoner,  Faner  og  Krigskassen  faldt  i  Svenskernes 
Hænder.  Sejren  ved  Narva  udbredte  Karl  den  12tes 
Ry  over  hele  Evropa,  men  havde  i  Længden  skadelige 
Følger,  idet  den  opfyldte  ham  med  en  ubegrænset  Selv- 

tillid  og  Ringeagt,  saa  vel  for  8ine  Generalers  Raad,  imod 
hvilke  han  havde  gjort  det  vovelige  Angreb,  som  for  en 
Fjende,  der  forekom  ham  saa  lidet  farlig,  at  det  næppe 
var  Umagen  værd  at  fortsætte  Krigen  imod  ham. 

Derimod  higede  han  nu  efter  at  straffe  og  ydmyge 
Avgust  den  2den,  til  hvem  han  havde  fattet  et  bræn- 
dende Had,  saa  at  han  slet  ikke  vilde  indlade  sig  i 
Underhandlinger  med  ham  og  foresatte  sig  at  berøve 
ham  Polens  Trone.  Avgust  var  under  den  danske  Krig 
rykket  ind  i  Livland  med  en  sachsisk  Hær,  men  allerede 
før  Slaget  ved  Narva  gaaet  tilbage  over  Dyna.  I  Aaret 
1701  gik  nu  Karl  over  denne  Flod  nedenfor  Riga  og 
slog  de  ligeoverfor  opstillede  talrige  Sachsere  og  Rus- 
sere. Polakkerne  havde  holdt  sig  tilbage  fra  Krigen ; 
men  Karl  vilde  ikke  anerkjende  deres  Nevtralitet,  saa 
længe  Avgust  var  deres  Konge.  Han  trængte  derfor  ind 
i  Polen,  hvor  han  vandt  flere  Sejre,  bl.  a.  ved  K  lis  sov 
(1702).  Til  sidst  maatte  Avgust  flygte  til  Sachsen,  og 
Karl  gav  Polakkerne  en  ny  Konge  i  Stanislaus  Lec- 
z in  sky  (1704).  Derefter  forfulgte  han  Avgnst  til  Sach- 
sen og  tvang  ham  til  Freden  i  Alt-Ranstådt  (1706),  ved 
hvilken  han  maatte  frasige  sig  Polens  Trone,  anerkjende 
Stanislaus,  opgive  Forbundet  med  Rusland  og  udlevere 
Patkul,  som  senere  blev  henrettet  paa  en  barbarisk 
Maade.  Først  Aaret  efter  forlod  Karl  Sachsen  efter  at 
have  tvunget  den  tyske  Kejser  til  at  give  de  schlesiske 
Protestanter  fri  Religionsøvelse. 

Imidlertid  havde  de  ringeagtede  Russere  erobret 
Ingermanland  tillige  med  den  største  Del  af  Estland  og 
Livland,  og  den  dygtige  svenske  General  Levenhaupt 
havde  kun  med  stor  Møje  holdt  sig  ved  Riga.  Endelig 
brød  nu  Karl  op  fra  Sachsen  og  gik  mod  Russerne  for 
ogsaa  at  afsætte  deres  Hersker.  Han  vilde  derfor  ikke 
nøjes  med  at  gaa  til  Livland  og  gjenerobre  sine  Lande 
ved  den  finske  Bugt,  men  besluttede  at  drage  til  Moskva, 
Levenhaupt  skulde  støde  til  ham  fra  Nord,   og  fra  Syd 

ventede  han  en  betydelig  Forstærkning,  som  var  lovet 
ham  af  den  med  Peter  den  Stores  Herredømme  mis- 
fornøjede Kosakhetman  Mazeppa.  En  Tid  lang  drog 
Karl  nu  ligefrem  uden  at  gaa  nogen  af  dem  imøde;  men 
efter  gjentagne  Opfordringer  fra  den  af  Russerne  truede 
Mazeppa  besluttede  han  sig  endelig  til  at  drage  til 
Ukraine,  hvorved  han  fjernede  sig  langt  fra  Levenhaupt. 
Denne  blev  imidlertid  angreben  af  en  langt  overlegen 
russisk  Styrke  under  Czaren  selv  og  slog  sig  vel  efter 
en  haardnakket  Kamp  igjennem,  men  maatte  opgive  de 
rige  Forraad,  som  han  førte  med  til  Kongens  Hær.  Kun 
med  Halvdelen  af  sine  udmattede  Tropper  naaede  han 
til  sidst  denne.  Heller  ikke  Mazeppa  bragte  den  for- 
ventede Hjælp;  thi  inden  Karl  kunde  komme  ham  til 
Undsætning,  havde  Russerne  ødelagt  hans  Land  og  besat 
hans  Fæstninger,  saa  at  han  kun  som  Flygtning  med 
en  ringe  Styrke  kom  til  den  svenske  Lejr.  Under  disse 
Forhold  indtraf  en  frygtelig  stræng  Vinter:  flere  tusinde 
Svenske  frøs  ihjel,  og  endnu  flere  omkom  af  Hunger  og 
Nød.  Desuagtet  vilde  Karl  ikke  høre  et  Ord  om  Til- 
bagetog, men  vedblev  at  rykke  frem  og  begyndte  at  be- 
lejre Staden  Pultava.  Da  ankom  Peter  den  Store  med 
en  langt  overlegen  Hær,  og  det  kom  til  det  afgjørende 
Slag  (1709).  Karl  selv  var  kort  i  Forvejen  bleven  haardt 
saaret  i  Foden,  saa  at  han  maatte  lade  sig  føre  i  en 
Bærestol.  Hans  Hær  manglede  alt,  endog  Krudt  og 
Kugler,  saa  at  man  ikke  kunde  benytte  Kanonerne. 
Uagtet  derfor  de  Svenske  kæmpede  med  Fortvivlelsens 
Mod,  maatte  de  dog  bukke  under.  En  stor  Mængde 
faldt,  og  et  Par  Dage  efter  maatte  Levenhaupt  overgive 
sig  med  Levningerne,  medens  Kongen  med  en  mindre 
Afdeling  undkom  over  Dnjepr  til  Tyrkiet. 

Slaget  ved  Pultava  tilintetgjorde  for  stedse  Sveriges 
Overmagt  i  Nordevropa,  medens  Rusland  fra  nu  af  be- 
gyndte at  hæve  sig  til  en  for  de  nordiske  Riger  farlig 
Højde.    Den  Hær,  der  nu  i  en  Række  af  Aar  havde  ind- 

jaget  alle  Fjender  Skræk,  var  ødelagt,  og  alle  Frugter 
af  dens  Sejre  vare  forspildte.  Avgust  den  2den  og  Fre- 
derik den  4de  havde  kort  før  Slaget  fornyet  deres  For- 
bund mod  Sverige  og  begyndte  nu  igjen  Krig.  A.vgust 
fordrev  snart  Stanislaus  fra  Polen,  de  Danske  angreb 
Skaane  (se  S.  188),  og  Russerne  erobrede  Riga,  Reval 
og  Viborg.  Under  alt  dette  opholdt  Karl  sig  i  Tyrkiet, 
hvor  han  var  bleven  modtaget  med  stor  Gjæstfrihed  og 
havde  taget  Bolig  i  Nærheden  af  Bender.  Hans  Stolt- 
hed oprørte  sig  mod  at  vende  tilbage  som  en  overvunden 
Flygtning,  og  han  holdt  haardnakket  fast  ved  det  Haab, 
i  Spidsen  for  en  stor  tyrkisk  Hær  at  drage  igjennem 
Polen,  atter  at  afsætte  Avgust  og  slaa  Russerne.  Det 
lykkedes  ham  virkelig  ogsaa  at  faa  Tyrkerne  ophidsede 
til  en  Krig  mod  Rusland,  og  da  Peter  den  Store  i  Tillid 
til  Hospodaren  i  Moldau  var  gaaet  over  Pruth,  blev  han 
indesluttet  af  en  langt  overlegen  tyrkisk  Magt;  men 
Storveziren  Mehemet  Baltadshi  lod  sig  bestikke  og 
sluttede  Freden  i  Hush  (1711),  i  hvilken  der  intet  Hen- 
syn blev  taget  til  Karl.  Denne  vedblev  imidlertid  med 
ubøjeligt  Stivsind  at  opholde  sig  i  Tyrkiet,  og  alle  Sul- 
tanens Bestræbelser  for  at  faa  den  besværlige  og  kost- 
bare Gjæst  til  at  rejse  forblev  frugtesløse.  Tilsidst  tabte 
Sultanen  Taalmodigheden  og  befalede  Pashaen  i  Bender 
og  Tatarkanen  at  tage  ham  til  Fange.  Efter  forgjæves 
at  have  forsøgt  alle  Forestillinger,  angreb  disse  tilsidst 
den  svenske  Lejr  med  en  hel  Hær  af  Janitsharer  og 
Tatarer.  De  fleste  af  Karls  Folk  nedlagde  Vaabnene; 
men  „Jærnhovedet" ,  som  Janitsharerne  kaldte  ham, 
forsvarede  sig  som  en  Rasende  i  sit  Hus  med  henved 
50  Mand.  Først  da  Taget  blev  antændt  over  haus  Hoved, 
og  han  ved  at  gaa  over  til  et  andet  Hus  snublede  over 
sine  Sporer,  blev  han  overmandet  og  fanget.  Sultanen 
havde  først  haft  i  Sinde  at  sende  ham  bort  fra  Tyrkiet, 
men  forandrede  dog  igjen  sin  Beslutning  og  gav  ham 
Bolig  i  Demotika  (Syd  for  Adrianopel),  hvor  han  endnu 

tilbragte  lang  Tid  i  fuldstændig  Uvirksomhed.  Først 
1714,  efter  5  Aars  Ophold  i  Tyrkiet,  besluttede  han  sig 
endelig  til  at  rejse  og  tilbagelagde  derpaa  med  en  eneste 
Ledsager  til  Hest  Vejen  igjennem  Ungarn  og  Tyskland 
til  Stralsund  i  lidt  over  14  Dage. 

Imidlertid  var  Sverige  kommet  i  en  meget  sørgelig 
Forfatning.  Raadet,  som  skulde  styre  Landet  i  Kongens 
Fraværelse,  havde  ikke  tilstrækkelig  Myndighed;  de  ide- 
lige Udskrivninger  til  Hæren  havde  i  Forening  med 
Pesten  blottet  Riget  for  krigsdygtigt  Mandskab,  Folket 
kunde  ikke  bære  de  forøgede  Skatter,  og  Jordbruget 
forfaldt.  Russerne  havde  erobret  Finland,  de  Danske 
Bremen  og  Verden,  og  det  nevtrale  Preussen  havde  be- 
sat Stettin  med  Odermundingerne  under  Paaskud  af  at 
ville  give  det  tilbage  til  Sverige  efter  Krigens  Ophør. 
Da  Karl  var  kommen  til  Stralsund,  begyndte  han  at 
fordrive  Preusserne  med  væbnet  Magt,  og  saaledes  fik 
han  ogsaa  Krig  med  dem.  Samme  Aar  (1715)  kjøbte 
Georg  den  1ste,  Kurfyrste  af  Hannover,  som  nylig 
var  bleven  Konge  i  England,  Bremen  og  Verden  af  Dan- 
mark og  sluttede  sig  ligeledes  til  Sveriges  Fjender. 
Stralsund  blev  derpaa  belejret  af  Danske,  Sachsere  og 
Preussere,  men  haardnakket  forsvaret  af  Karl.  Først  da 
Forsvarets  Fortsættelse  blev  aldeles  umulig,  forlod  han 
Fæstningen  og  vendte  endelig  efter  mere  end  15  Aars 
Fraværelse  tilbage  til  Sverige. 

Hans  ulykkelige  Folk  sukkede  efter  Fred;  men  da 
Karls  Stivsind  og  Stolthed  hindrede  enhver  Overenskomst, 
fandt  det  sig  med  beundringsværdig  Opofrelse  endnu  i 
3  Aar  i  de  umaadelige  Byrder,  som  han  uden  Skaansel 
paalagde  det.  Selv  beskæftigede  han  sig  kun  med  Kri- 
gen, især  med  Indfald  i  Norge  (se  S.  189),  medens  han 
overlod  hele  den  indre  Styrelse  til  den  snedige  og 
samvittighedsløse  forhenværende  gottorpske  Minister, 
Baron  Gortz.  Denne  skaffede  Penge  til  Krigen  ved  at 
udstede  Kobbermønter,  som  skulde  gjælde  lige  med  Sølv- 

dalere,  og  ved  mange  Indgreb  i  Ejendomsretten,  men 
indsaa  dog,  at  det  var  nødvendigt  at  slutte  Fred  med 
nogen  af  Sveriges  talrige  Fjender.  Han  begyndte  derfor 
at  indlede  Underhandlinger  med  Peter  den  Store,  som 
var  misfornøjet  med  sine  Forbundsfæller,  fordi  de  ikke 
vilde  indrømme  ham  nogen  Part  i  de  fra  Sverige  tagne 
tyske  Lande.  I  Forening  med  den  spanske  Minister 
Alberoni  adkastede  Goriz  vidt  svævende  Planer  til  at 
gjenindsætte  Stuarterne  i  England  og  Stanislaus  Leczinsky 
i  Polen,  dele  det  danske  Rige  o.  s.  v.,  og  der  aabnedes 
til  sidst  virkelig  en  Fredskongres  mellem  Sverige  og  Rus- 
land paa  Ålandsøerne;  men  Karl  stillede  som  sædvanlig 
aldeles  uantagelige  Betingelser. 

Imidlertid  udtømte  han  sit  Riges  sidste  Kræfter  for 
at  gjøre  et  nyt  Angreb  paa  Norge  (1718).  Medens  Gene- 
ral Arm  felt  fra  Jemteland  rykkede  ind  i  det  Trond- 
hjemske,  besluttede  han  selv  for  anden  Gang  at  belejre 
Frederikssten.  En  Søndag  Aften  (i  December)  var 
han  med  sin  sædvanlige  Dumdristighed  steget  op  fra 
Løbegravene  og  lænede  sig  over  Brystværnet,  saa  at  han 
baade  kunde  se  Fæstningen  og  sine  arbejdende  Soldater. 
I  denne  udsatte  Stilling  blev  han  dræbt  af  en  Kugle, 
som  gjennemborede  hans  Hoved:  at  den  kom  fra  Fæst- 
ningen, er  der  ikke  den  mindste  Grund  til  at  tvivle  om. 
Han  døde  ugift  i  sit  37te  Aar,  og  med  ham  endte  det 
pfalziske  Hus,  som  havde  skjænket  Sverige  3  mærkelige 
Konger.  Den  første  havde  hævet  det  til  Magtens  Tinde, 
den  anden  havde  befæstet  det  i  det  Indre;  men  den 
tredje  havde  bragt  det  til  Undergangens  Rand,  og  dog 
er  netop  han  ved  sin  æventyrlige  Tapperhed  bleven  sit 
Folks  Yndlingshelt. 

Ved  Karl  den  12tes  Død  fik  hans  Svoger  Prins 
Frederik  af  H essen  (gift  med  hans  yngre  Søster, 
Ulrike  Eleonore)  Overanførselen  over  Hæren  og  lod 
den  strax  rykke  ud  af  Norge.  Armfelt  fik  ligeledes  Be- 
faling til  at  trække   sig  tilbage;    men  Frost  og  Snefog 

ødelagde  undervejs  en  stor  Del  af  hans  Tropper  (paa 
Tydalsfjældene  i  Januar  1719).  Imidlertid  søgte  saa  vel 
Karl  Frederik  af  Holsten-Gottorp,  en  Søn  af  Karls 
afdøde  ældre  Søster,  som  Ulrike  Eleonore  at  gjøre  deres 
Arveret  til  Tronen  gjældende;  men  den  i  Stokholm 
sammenkaldte  Rigsdag  vilde  ikke  erkjende  nogen  af  dem 
for  arveberettigede.  Det  holstenske  Hus  var  forhadt  i 
I  Sverige,  og  den  almindelige  Stemning  var  for  at  vælge 
I  Ulrike  Eleonore  til  Dronning,  men  tillige  at  afskaffe  den 
I  uindskrænkede  Kongemagt,  som  havde  forvoldt  saa  store 
Ulykker.  Karl  den  12tes  stolte  Søster,  som  allerede 
havde  ladet  sig  udraabe  til  Dronning,  maatte  derfor  fra- 
sige sig  Arveretten  og  af  Stænderne  modtage  Kronen 
næsten  uden  al  kongelig  Magt.  Den  nye  Regeringsform, 
som  saaledes  afløste  Enevoldsmagten  og  holdt  sig  i 
noget  over  50  Aar  (den  saakaldte  Frihedsti d),  var  i 
Virkeligheden  republikansk.     Den  højeste  Magt  tillagdes 

»udtrykkelig  Folket,  som  udøvede  den  paa  Rigsdage,  der 
skulde  træde  sammen  hvert  tredje  Aar.  Enhver  af  de 
4  Stænder  havde  paa  disse  sin  Stemme,  og  de  fleste 
Sager  afgjordes  ved  Flertallet,  saa  at  3  Stænders  Enig- 
hed var  tilstrækkelig.  Men  Stænderne  overdrog  en  Del 
af  deres  Myndighed  til  et  hemmeligt  Udvalg,  hvis 
Medlemmer  bestod  af  Adelsmænd,  Præster  og  Borgere. 
Imellem  Rigsdagene  udøvedes  Magten  af  Rigsraadet, 
hvis  Medlemmer  valgtes  af  Kongen,  men  efter  de  samme 
3  Stænders  Indstilling.  I  Raadet  afgjordes  alle  Sager 
ved  Flertallet,  og  Kongen  havde  kun  2  Stemmer.  Den 
saaledes  næsten  til  et  tomt  Navn  indsvundne  kongelige 
Værdighed  overdrog  Ulrike  Eleonore  efter  et  Aars  For- 
løb (1720)  med  Stændernes  Samtykke  til  sin  elskede 
Mand,  den  svage  og  letsindige  Frederik  afHessen. 
Hertug  Karl  Frederik  forlod  Sverige,  og  den  af  ham  og 
alle  forladte  Gortz  blev  dømt  til  Døde  og  henrettet. 

Den   nye  Regering  ønskede   Fred,   og   allerede  1719 
sluttedes  en  saadan  med  Hannover,    som  fik  Bremen   og 


218  Frederik  af  Hessen.      Fredslutninger. 

Verden  mod  en  Sum  Penge,  hvorefter  England  lovede 
Hjælp  mod  Russerne.  Disse  havde  imidlertid  paa  det 
grusomste  hærjet  Sveriges  østlige  Kyster  og  opbrændt 
en  Mængde  Stæder,  Landsbyer  og  Gaarde;  men  nu  an- 
kom en  engelsk  Flaade  til  Østersøen  for  at  dække  Sve- 
rige, hvilket  den  dog  kun  til  en  vis  Grad  udførte,  da 
den  engelske  Regering  ikke  vilde  indlade  sig  i  Krig  med 
Rusland.  Engelsk  Mægling  skaffede  dernæst  Sverige 
taalelige  Vilkaar  i  Freden  med  Preussen,  som  mod  en 
Sum  Penge  fik  Stettin  med  Odermundingerne  og  den 
sydlige  Del  af  Forpommern;  samt  i  Freden  med  Dan- 
mark (se  S.  190).  Ogsaa  med  Avgust  den  2den  blev  der 
sluttet  Stilstand.  Saaledes  var  Rusland  alene  tilbage; 
men  1721  nødte  nye  Ødelæggelser  Sverige  til  at  slutte 
Freden  i  Ny  stad,  hvor  det  mod  en  Sum  Penge  afstod 
Livland,  Estland,  Øsel,  Ingermanland  og  Viborg  Len  i 
Finland. 

Efter  den  store  nordiske  Krigs  Ende  fulgte  nu  en 
tyveaarig  Fredsperiode,  i  hvilken  Sverige  igjen  hævede 
sig  stærkt.  Krigens  Saar  lægedes,  Folkemængden  tiltog. 
Landet  blev  igjen  opdyrket,  alle  Næringsveje  fremmedes, 
og  Videnskaberne  blomstrede.  Navnkundig  fremfor  alle 
Tidens  Forfattere  er  Botanikeren  Linné;  en  anden  Na- 
turforsker, Svedenborg,  er  mere  bekjendt  som  Svær- 
mer og  Aandeseer.  Den  Mand,  som  næsten  i  hele  denne 
Periode  ledede  Sveriges  Anliggender,  var  den  hæderlige 
og  dygtige  Arvid  Horn.  Men  imod  ham  dannede  der 
sig  et  Parti  med  Karl  Gyllenborg  i  Spidsen,  som  be- 
tegnede Horn  og  hans  Venner  som  gamle  Nathuer,  der 
tilsidesatte  Sveriges  Ære  for  at  vedligeholde  Freden  med 
Rusland:  de  burde  vige  for  en  yngre  og  raskere  Slægt, 
som  vovede  at  gaa  mod  Fjenden  med  Hatten,  Frihedens 
Tegn,  paa  Hovedet.  Saaledes  opkom  Partinavnene: 
Huer  (Mossor)  og  Hatte.  Rigsdagene  blev  Skuepladsen 
for  stormende  Partikampe  og  forargelige  Bestikkelser  af 
udenlandske    Magter,    og    tilsidt    sejrede    Hattene,    hvis 

Formand  Gyllenborg  afløste  Horn  som  Leder  af  de 
offentlige  Anliggender.  I  Tillid  til  franske  Subsidier  er- 
klærede derpaa  Rigsstænderne  Rusland  Krig,  endnu  før 
end  de  nødvendige  Rustninger  vare  halvt  færdige  (1741). 
Krigen  førtes  meget  uheldigt,  og  hele  Finland  blev 
besat  af  Russerne.  Det  svenske  Folk,  som  havde  smigret 
sig  med  Haabet  om  at  gjenvinde  de  tabte  Østersø- 
provinser, vare  ude  af  sig  selv  af  Harme  og  Skræk,  og 
under  disse  Indtryk  samledes  en  Rigsdag.  To  Gene- 
raler, som  havde  vist  Uduelighed  og  Mangel  paa  Mod, 
blev  henrettede.  Fredsspørgsmaalet  traadte  dernæst  i 
Forbindelse  med  Valget  af  en  Tronfølger.  Dronning 
Ulrike  Eleonore  var  nemlig  død  barnløs  strax  efter  Kri- 
gens Begyndelse,  og  Kongen  var  allerede  en  gammel 
Mand.  Man  søgte  nu  at  vinde  den  russiske  Kejserinde 
Elisabeth  ved  at  vælge  hendes  Søstersøn  Karl  Peter 
Ulrik  af  Holsten-Gottorp  (Karl  Frederiks  Søn);  men 
da  denne  netop  var  bleven  udnævnt  til  russisk  Tron- 
følger 0^  var  gaaet  over  til  den  græske  Kirke,  kunde 
han  ikke  modtage  Valget.  Derefter  blev  der  Spørgsmaal 
om,  enten  at  vælge  den  danske  Kronprins  Frederik 
(senere  Kong  Frederik  den  5te)  eller  Biskoppen  af  Lu- 
beck,  Adolf  Frederik,  en  Søn  af  Kristian  Avgust. 
Kong  Kristian  den  6te  af  Danmark  tilbød  Hjælp  imod 
Rusland,  dersom  man  vilde  vælge  hans  Søn;  men  for  at 
undgaa  den  saaledes  truende  Forening  af  de  nordiske 
Riger  lovede  Kejserinde  Elisabeth  at  tilbagegive  den 
største  Del  af  sine  Erobringer,  hvis  man  vilde  vælge 
Adolf  Frederik.  Bondestanden  ønskede  den  danske 
Prinses  Valg,  og  Dalkarlene  drog  endog  bevæbnede  til 
Stokholm  for  at  fremtvinge  dette,  men  blev  drevne  til- 
bage med  Magt.  Dagen  efter  valgte  Stænderne  Adolf 
Frederik  til  Tronfølger,  og  derpaa  sluttedes  Freden  i 
Åbo  (1743),  hvor  Sverige  slap  med  at  afstaa  et  lille 
Stykke  af  Finland.     Kristian  den  6te  rustede  sig  vel  for 

at  understøtte  det  danske  Parti  i  Sverige,  men  afskræk- 
kedes snart  ved  Ruslands  Trusler. 

Efter  Frederik  af  Hessen  (f  1751)  fulgte  saaledes 
Adolf  Frederik,  den  første  svenske  Konge  af  det 
holsten-gottorpske  Hus.  I  den  første  Halvdel  af  denne 
godmodige  og  svage  Konges  tyveaarige  Regering  havde 
Hattene  Overhaanden,  i  den  sidste  Halvdel  for  det  meste 
Huerne.  Det  herskende  Parti  søgte  altid  at  berøve 
Kongen  de  ringe  Levninger  af  Magt,  han  endnu  havde 
tilbage,  medens  Modpartiet  gjærne  forbandt  sig  med 
Hoffet.  Under  Hattenes  Herredømme  stiftedes  der  endog 
en  Sammensværgelse  for  at  udvide  Kongemagten;  men 
Planen  blev  røbet,  og  Hovedmændene,  blandt  dem  Grev 
Brahe  og  Baron  Horn,  blev  henrettede  (1756).  Kongen 
og  Dronningen  maatte  ved  denne  Lejlighed  udstaa  bitre 
Ydmygelser,  og  kort  efter  maatte  de  finde  sig  i,  at 
Stænderne,  vundne  af  franske  Penge,  besluttede  at  deltage  i 
Syvaarskrigen  mod  Dronningens  Broder  Frederik  den 
2den  af  Preussen.  Sveriges  Deltagelse  i  Krigen  var  kun 
lidet  hæderlig,  og  da  endelig  Huerne  fik  Overhaanden, 
blev  der  sluttet  Fred  i  Hamburg  (1762),  ved  hvilken 
alt  blev  som  før.  Der  hvilede  en  trykkende  og  mis- 
fornøjet Stemning  over  Landet,  da  Adolf  Frederik  døde 
(1771). 

Hans  25aarige,  højt  begavede  og  ærgjerrige  Søn, 
Gustav  den  3dje,  var  dengang  i  Frankrig,  hvor  han 
stod  i  et  meget  venskabeligt  Forhold  til  Hoffet  og  fik 
Løfte  om  Pengeudderstøttelse  til  en  Statsforandring. 
Ikke  desto  mindre  underskrev  han  uden  Betænkelighed 
den  ham  forelagte  Forpligtelse  til  at  overholde  den  be- 
staaende  Forfatning.  Efter  at  være  kommen  hjem  skuf- 
fede han  ved  sin  store  Forstillelsesevne  de  magthavende 
Huer,  som  ved  deres  Overmod  drev  Hattene  over  paa 
hans  Side.  Folket  glædede  sig  over  endelig  igjen  at 
have  faaet  en  indfødt  Konge,  og  ved  sit  indtagende 
Ydre  og  sin  glimrende  Veltalenhed  vandt  han  mange  for 

sig,  medens  Rigsdagen  havde  mistet  al  Anseelse  og  Til- 
lid ved  idelig  at  lade  sig  omstemme  af  de  herskende 
Partier  og  paavirke  af  Bestikkelser.  Ligesom  Enevolds- 
magtens Misbrug  havde  medført  dens  Fald,  saaledes  var 
nu  den  Tid  kommen,  da  Frihedens  Misbrug  igjen  frem- 
kaldte Kongemagtens  Udvidelse. 

Kongen  vandt  Tropperne  for  sig,  Rigsraaderne  og 
Huernes  Ledere  blev  fængslede,  og  der  forelagdes  de  af 
Soldater  og  Kanoner  omringede  Stænder  et  Udkast  til 
en  ny  Forfatning,  som  blev  antaget  uden  Modstand 
(1772).  Kongen  fik  ifølge  denne  hele  den  udøvende 
Magt  og  delte  den  lovgivende  med  Stænderne,  som  han 
kunde  sammenkalde,  naar  han  vilde.  Han  kunde  slutte 
Fred  og  Forbund,  men  ikke  begynde  nogen  Angrebskrig 
uden  Stændernes  Samtykke.  Rigsraadet  mistede  sin 
store  Magt  og  blev  afhængigt  af  Kongen,  ikke,  som  hid- 
til, af  Stænderne.  Saaledes  gjennemførtes  den  saakaldte 
Revolution  af  1772  uden  Blodsudgydvlse,  og  Gustav 
benyttede  sin  Sejr  med  Mildhed  og  Maadehold.  De 
Fængslede  blev  strax  igjen  frigivne,  og  Kongen  stræbte  at 
bringe  det  gamle  Partihad  tillige  med  Partibenævnelserne 
i  Forglemmelse. 

En  lykkelig  Tid  syntes  nu  at  oprinde  for  Sverige. 
Der  blev  gjort  mange  nyttige  Indretninger,  og  Nærings- 
vejene fremmedes,  især  Handelen,  for  hvilken  der  ind- 
traadte  en  gunstig  Periode  ved  den  nordamerikanske 
Frihedskrig  og  den  væbnede  Nevtralitet  (1780).  Kongen 
viste  stor  Omsorg  for  de  skjønne  Videnskaber  og  Kun- 
ster og  stiftede  det  svenske  Akademi,  som  skulde 
virke  for  Sprogets  og  Smagens  Renhed.  Flere  Digtere 
fulgte  strængt  dets  Regler;  men  betydeligere  end  disse 
var  den  geniale  Bellman n.  —  Den  almindelige  Begejst- 
ring for  Gustav  den  3dje  tabte  sig  imidlertid  snart.  Han 
var  altfor  urolig  og  forfængelig  til  grundigt  at  fuldende 
hvad  han  begyndte  paa,  og  det  kom  ham  mest  an  paa 
udvortes  Glans.     Det  franske  Hof  var  hans  Mønster,   og 

med  sine  Omgivelser  førte  han  et  ryggesløst  Liv,  som 
ved  sit  Exempel  virkede  fordærveligt  paa  den  svenske 
Nation.  Medens  Folket  sukkede  under  Nød  og  Dyrtid, 
holdt  han  pragtfulde  Fester  og  foretog  en  kostbar  Uden- 
landsrej  se. 

Gustav  higede  efter  at  spille  en  stor  Rolle  i  Ver- 
densbegivenhederne og  vinde  Ære  ved  Krigsbedrifter. 
En  Lejlighed  hertil  syntes  at  tilbyde  sig,  da  Katharina 
den  2den  af  Rusland  havde  begyndt  Krig  med  Tyrkerne, 
men  England  og  Preussen  ønskede  at  standse  hendes 
Fremgang.  Uden  at  tage  Hensyn  til  Forfatningens  Be- 
stemmelse om  Angrebskrige  rykkede  Gustav  derfor  frem 
mod  den  russiske  Grænse.  Da  vægrede  pludselig  en 
stor  Del  af  den  svenske  Hærs  Officerer  sig  ved  at  følge 
Kongen  i  en  Angrebskrig,  som  var  begyndt  uden  Stæn- 
dernes Samtykke.  Han  nødsagedes  saaledes  til  at  op- 
give Angrebet  paa  Rusland,  og  da  tillige  en  dansk  Hær 
faldt  ind  i  Sverige  (se  S.  199),  forlod  han  Finland,  holdt 
ophidsende  Taler  til  det  svenske  Folk  og  ilede  derpaa 
til  det  af  de  Danske  truede  Gøteborg.  Ved  Preussens 
og  Englands  Mellemkomst  fik  han  imidlertid  snart  frie 
Hænder  paa  denne  Side  og  samlede  derpaa  en  Rigsdag 
i  Stokholm.  Her  lod  han  nogle  af  de  mest  ansete  Adel- 
mænd fængsle  og  benyttede  den  almindelige  Forbitrelse 
over  Officerernes  Fremfærd  i  Finland  til  at  forelægge  en 
ny  Forfatningslov,  Sikkerhedsakten,  hvorved  hans 
Magt  blev  meget  forøget.  Navnlig  fik  Kongen  fuld 
Myndighed  til  at  begynde  Krig,  og  Stænderne  fik  kun 
Lov  til  at  behandle  hvad  han  forelagde  dem;  dog  be- 
holdt de  Skattebevillingsretten.  Rigsraadet  blev  afskaffet. 
Uagtet  Adelens  Modstand  og  nogen  Betænkelighed  hos 
de  andre  Stænder  satte  Gustav  Sikkerhedsakten  igjen- 
nem,  men  rigtignok  ikke  paa  en  ganske  lovlig  Maade  (1789). 

Derefter  tog  han  igjen  fat  paa  Krigen  med  Rusland; 
men  det  gunstige  Øjeblik  var  gaaet  tabt.  Den  Aaret 
før  næsten   forsvarsløse  Grænse  var  nu  dækket  af  over- 

legne  Stridskræfter,  og  de  svenske  Vaaben  havde  ingen 
Fremgang.  Ved  Freden  i  Ver e lå  (1790)  blev  alt  som 
før  Krigen. 

Gustav  den  3djes  urolige  Aand  var  imidlertid  ikke 
bleven  tilfredsstillet.  Da  det  franske  Folk  paa  denne 
Tid  rejste  sig  mod  sine  Herrer,  og  de  fra  Paris  udgaa- 
ende  Frihedsideer  syntes  at  kunne  blive  farlige  for 
Kongemagten,  fattede  han  den  Plan  at  sætte  sig  i  Spid- 
sen for  et  Tog  mod  Frankrig,  hvortil  Katharina  den 
2den  lovede  Subsidier.  Men  imidlertid  havde  nogle 
Adelsmænd  (Greverne  Ribbing  og  Horn,  General  Pechlin  o.  a.) 
indgaaet  en  Sammensværgelse  mod  hans  Liv.  Den  af- 
skedigede Kaptejn  Anckarstrom  paatog  sig  Udførelsen 
og  saarede  paa  en  Maskerade  i  Operahuset  Kongen  ved 
et  Pistolskud,  hvoraf  han  13  Dage  efter  døde  (1792). 
Anckarstrom  blev  henrettet;  de  øvrige  Sammensvorne 
forvistes  eller  fængsledes. 

Gustav  den  3dje  havde  før  sin  Død  indsat  en  For- 
mynderregering for  sin  Søn  Gustav  den  4de  Adolf. 
I  Spidsen  for  denne  stod  Gustav  den  3djes  Broder, 
Hertug  Karl  af  Sødermanland ,  en  svag  Mand,  hvis 
Hovedinteresse  var  Frimureriet.  Den  nye  Regering  forlod 
aldeles  Gustav  den  3djes  Politik:  den  opgav  Forbindelsen 
med  Rusland,  traadte  i  venskabeligt  Forhold  til  den 
franske  Republik  og  sluttede  et  Nevtralitetsforbund  med 
Danmark  (1794).  Gustav  den  3djes  Yndling  Armfelt, 
som  var  bleven  fortrængt  fra  den  ham  tiltænkte  Ind- 
flydelse paa  Regeringen,  udkastede  en  Plan  til  at  styrte 
Hertugen;  men  denne  blev  opdaget,  og  Armfelt  maatte 
flygte  til  Rusland,  hvorefter  han  blev  dømt  som  Lands- 
forræder. Men  efter  at  Gustav  den  4de  i  sit  18de  Aar 
selv  havde  tiltraadt  Regeringen  (1796),  blev  han  til- 
bagekaldt og  gjenindsat  i  sine  Værdigheder. 

Gustav  den  4de  dannede  i  mange  Henseender  en 
Modsætning  til  sin  Fader:  han  var  religiøs,  sædelig  og 
redelig,  men  indskrænket  og   fuld   af  et  Stivsind   og  en 

Selvraadighed,  som  mindede  om  Karl  den  12te.  Denne 
Konge  var  ogsaa  i  det  Ydre  hans  Forbillede;  men  han 
manglede  aldeles  hans  Kraft  og  krigerske  Dygtighed. 
Opfyldt  af  overspændte  Begreber  om  en  Konges  Rettig- 
heder og  et  brændende  Had  til  de  nye  franske  Ideer 
troede  han  sig  kaldet  af  Gud  til  at  optræde  som  For- 
kæmper mod  disse.  Saaledes  optog  han  igjen  sin  Faders 
Planer  til  det  bourbonske  Kongehuses  Gjenindsættelse 
og  opholdt  sig  længe  i  Tyskland  for  at  stifte  et  Forbund 
mod  Napoleon,  i  hvem  han  saa  det  store  Dyr  i  Johannes 
Aabenbaring.  Da  den  3dje  Koalition  mod  Frankrig  blev 
afsluttet  (1805),  tiltraadte  han  derfor  med  Glæde  denne, 
men  udrettede  intet  i  Krigen.  Napoleon  vilde  gjærne 
skaane  Sverige;  men  da  Gustav  paa  ingen  Maade  vilde 
slutte  Fred  med  ham,  blev  Svensk  Pommern  under  den 
følgende  Krig  mellem  Frankrig  og  Preussen  besat  af 
franske  Tropper  (1807).  Nogle  Aar  før  havde  Gustav 
solgt  Wismar  til  Meklenburg. 

Ved  Freden  i  Tilsit  forbandt  Kejser  Alexander  sig 
nøje  med  Napoleon,  og  da  Sverige  holdt  fast  ved  sit 
Forbund  med  England,  blev  en  Krig  med  Rusland  uund- 
gaaelig.  Ikke  desto  mindre  forsømte  Gustav  alle  An- 
stalter til  at  forsvare  Finland,  og  da  Russerne  i  Be- 
gyndelsen af  Aaret  1808  uden  foregaaen  de  Krigserklæring 
gik  over  Grænsen,  mødte  de  ingen  alvorlig  Modstand. 
Finnerne  brændte  af  Begj ærlighed  efter  at  forsvare  deres 
Land;  men  den  Overanfører,  som  Kongen  sendte  dem, 
manglede  baade  Mod  og  Dygtighed.  Han  trak  sig  altid 
helst  tilbage  og  hindrede  saaledes  sine  tapre  Underan- 
førere (Adlercreutz,  Dobeln,  Sandels)  i  at  benytte  de  Sejre, 
som  de  oftere  vandt.  Men  den  største  Ulykke  var 
Sveaborgs  Tab.  Denne  stærke  Fæstning  blev  med 
sine  2000  Kanoner  og  rige  Forraad,  en  Besætning  paa 
over  6000  Mand  og  den  der  liggende  Skjærgaardsflaade 
næsten  uden  Kamp  overgivet  til  Russerne  af  modløse 
og  misfornøjede,  tildels  ogsaa  bestukne  Officerer. 

Imidlertid  havde  ogsaa  Danmark  erklæret  Sverige 
Krig  (se  S.  204),  og  der  maatte  opstilles  Tropper  saa 
vel  i  Skaane  som  paa  den  norske  Grænse.  England  til- 
bød vel  Hjælpetropper;  men  Gustav  afviste  i  sin  Egen- 
raadighed  disse,  da  han  ikke  kunde  faa  Lov  til  at  an- 
vende dem,  hvor  han  vilde.  Derimod  bragte  han  den 
svenske  Hær  op  til  et  stort  Tal;  men  en  stor  Del  af  den 
gik  paa  Grund  af  daarlige  Foranstaltninger  til  Grunde 
ved  Nød  og  Sygdom  uden  at  have  set  nogen  Fjende,  og 
i  Steden  for  at  bringe  den  finske  Hær,  som  med  Helte- 
mod og  Udholdenhed  kæmpede  mod  Overmagten,  en 
kraftig  Undsætning,  splittede  Kongen  sine  Kræfter  paa 
ustadige  og  planløse  Smaaforetagender.  Inden  Aarets 
I  Ende  maatte  saaledes  hele  Finland  rømmes. 

Siden  1721  havde  Sverige  ikke  været  i  en  saa  for- 
tvivlet Tilstand:  Næringsvejene  laa  næsten  ganske  stille, 
og  Finansnøden  var  stor.  Under  disse  Forhold  blev  det 
mere  og  mere  aabenbart,  at  Landet  kun  kunde  reddes 
ved  den  uduelige  og  næsten  indtil  Vanvid  stivsindede 
Konges  Fjæruelse.  Bevægelsen  brød  ud  i  Vestarmeen, 
af  hvilken  en  Del  under  Anførsel  af  Oberstlieutenant 
Georg  Adlersparre  forlod  Grænsen  og  drog  imod 
Stokholm  (1809).  Kongens  Venner  raadede  ham  til  at 
sammenkalde  Stænderne;  men  han  vilde  ikke  høre  et 
Ord  om  at  give  efter,  og  det  saa  ud  til,  at  en  Borger- 
krig skulde  gjøre  Landets  Ulykke  fuldstændig.  Da  begav 
General  Adlercreutz,  der  var  kommen  tilbage  fra 
Finland,  sig  med  nogle  faa  Ledsagere  op  paa  Slottet 
og  fængslede  Kongen,  uden  at  nogen  løftede  en  Arm 
til  hans  Forsvar.  Samme  Dag  blev  Hertug  Karl  af 
Sødermanland  som  Rigsforstander  sat  i  Spidsen  for  Re- 
geringen, og  Stænderne  sammenkaldtes.  Disse  erklærede 
Gustav  den  4de  og  hans  Efterkommere  for  udelukkede 
fra  den  svenske  Trone  og  udnævnte  Rigsforstanderen  til 
Konge  under  Navn  af  Karl  den  13de,  imod  at  han 
skulde  antage  den  af  dem   vedtagne  nye  Regeringsform« 

Ifølge  denne  blev  Kongen  eneraadende  i  alle  ydre  Anlig- 
gender, men  skulde  i  alle  Sager  først  høre  sit  ansvarlige 
Statsraad.  Stænderne,  som  skulde  samles  hvert  5te  Aar, 
fik  Skattebevillingsret  og  Del  i  den  lovgivende  Myn- 
dighed samt  et  omfattende  Tilsyn  med  alle  Stats- 
styrelsens  Grene. 

Efter  et  mislykket  Forsøg  paa  at  vinde  Finland  til- 
bage blev  der  sluttet  Fred  i  Frederikshamn  med 
Rusland,  som  fik  hele  Finland  med  Ålands-Øerne  og  et 
Stykke  af  Lapland;  ligeledes  med  Danmark  i  Jonkoping 
og  med  Frankrig,  som  tilbagegav  Svensk  Pommern,  imod 
at  Sverioje  skulde  lukke  sine  Havne  for  Englænderne. 
Gustav  den  4de  blev  sendt  ud  af  Landet  og  levede  senere 
under  Navn  af  Oberst  Gustavsen  i  Tyskland  og  Schweiz. 
Da  Karl  den  13de  allerede  var  en  gammel  Mand  og  ikke 
havde  nogen  Børn,  ilede  man  med  at  vælge  en  Tron- 
følger. Valget  faldt  paa  Prins  Kristian  Avgust  af 
Avgustenborg  (se  S.  205),  og  efter  Freden  i  Jonkoping 
kom  denne  til  Sverige,  hvor  han  blev  adopteret  af  Kon- 
gen og  antog  Navnet  Karl  Avgust.  Men  allerede  næste 
Foraar  (1810)  døde  han  pludselig  paa  en  Rejse  i  Skaane. 
Der  udbredte  sig  det  Rygte,  at  han  var  bleven  forgivet, 
og  Grev  Axel  Fersen,  paa  hvem  der  uden  Grund  blev 
kastet  Mistanke,  blev  ved  hans  Begravelse  paa  en  af- 
skylig Maade  myrdet  af  Folkemassen  paa  Stokholms 
Gader.  Derefter  blev  der  sammenkaldt  en  overordentlig 
Rigsdag  i  Ørebro,  hvor  man  i  hans  Sted  hverken  valgte 
hans  Broder,  Hertug  Frederik  Kristian  af  Avgustenborg, 
eller  Kong  Frederik  den  6te,  om  hvilke  der  først  var 
Tale,  men  den  franske  Marskalk  Bernadette,  Prins  af 
Pontecorvo.  Saa  snart  denne  kraftige  Mand,  der  som 
svensk  Kronprins  antog  Navnet  Karl  Johan,  var  kom- 
men til  Sverige,  fik  han  Herredømmet  i  den  svage  Kon- 
ges Navn. 

Skjønt  Karl  Johan  var  en  P'ranskmand,  var  han  dog 
ingen  Ven  af  Napoleon,  og  Forholdet  imellem  dem  blev 

snart  meget  spændt.  Vel  maatte  Sverige  for  et  Syns 
Skyld  erklære  England  Krig;  men  der  øvedes  ingen 
Fjendtligheder,  og  den  svenske  Regering  hindrede  ikke 
Handelen  med  Englænderne.  Endelig  forbandt  Sverige 
sig  endog  med  Rusland  og  England  imod  Frankrig  og 
fik  til  Gjengjæld  Løfte  om  Norge  (1812).  Efter  Napo- 
leons Uheld  i  Rusland  førte  Karl  Johan  en  svensk  Hær 
over  til  Tyskland  og  fik  Anførelsen  over  de  Allieredes 
Nordarmé  (1813).  Han  sejrede  i  flere  Slag  over  Napo- 
leons Generaler  og  deltog  derefter  i  Hovedslaget  ved 
Leipzig.  Derpaa  drog  han  til  Holsten  og  tvang  Frederik 
den  6te  til  Freden  i  Kiel,  hvor  Norge  blev  afstaaet  til 
Sverige  mod  Svensk  Pommern  (se  S.  207). 

§  5.     Sverige  og  Norge  fra  1814  til  den  nyeste  Tid. 

Da  Efterretningen  om  Kielerfreden  kom  til  Norge, 
vakte  den  stor  Forbitrelse.  Vel  fandtes  der  et  lille 
Parti  med  Grev  Herman  Wedel-Jarlsberg  i  Spidsen, 
som  ønskede  en  Forbindelse  med  Sverige;  men  den 
almindelige  Stemning  var  stærk  Uvilje  mod  Foreningen 
med  den  hidtil  som  Arvefjende  betragtede  Nabomagt. 
Folket  samlede  sig  derfor  om  den  Aaret  før  udnævnte 
Statholder,  Prins  Kristian  Frederik,  Arveprins  Fre- 
deriks ælste  Søn,  som  ved  sit  indtagende  Ydre  og  sin 
store  Dannelse  og  Veltalenhed  allerede  havde  vundet 
almindelig  Tillid  og  Kjærlighed.  Efter  Samraad  med  en 
Forsamling  af  ansete  Mænd  antog  den  unge  Fyrste  Titel 
af  Norges  Regent,  erklærede,  at  det  norske  Folk  ikke 
var  bundet  ved  Kielerfreden,  men  efter  at  være  løst  fra 
sin  Ed  til  Danmarks  Konge,  havde  faaet  Ret  til  selv  at 
bestemme  sin  Regeringsform,  og  sammenkaldte  dertil  en 
Rigsforsamling  paa  Ej ds vold.  Denne  vedtog  allerede 
d.  17de  Maj  (1814)  Norges  Grundlov,  ifølge  hvilken  et 
Storting  fik  den  lovgivende  Magt,  og  Kongen  kun  tik 
et  suspensivt  Veto,  og  valgte   derpaa  Kristian  Frederik 

til  Norges  Konge.  Men  da  Karl  Johan  med  en  svensk 
Hær  brød  ind  i  Landet,  og  Stormagterne  truede  med  at 
understøtte  ham,  mistvivlede  den  fredelige  og  blødhjærtede 
Kristian  Frederik  om  et  heldigt  Udfald  og  troede  ikke 
at  burde  opofre  de  ham  hengivne  Nordmænds  Blod  for 
en  fortvivlet  Sag.  Han  undgik  derfor  en  alvorlig  Kamp 
som  Folket  og  Hæren  ønskede,  og  sluttede  en  Over- 
enskomst i  Moss  med  Karl  Johan.  Her  lovede  han  at 
nedlægge  Regeringen  og  sammenkalde  et  Storting,  med 
hvilket  den  svenske  Regering  skulde  underhandle  paa 
det  Grundlag,  at  Norge  vel  skulde  forenes  med  Sverige 
under  en  fælles  Konge,  men  være  et  selvstændigt  Rige 
og  beholde  sin  frie  Forfatning.  Kristian  Frederik  forlod 
derpaa  Norge,  og  Stortinget  gik  ind  paa  Foreningen  med 
Sverige,  medens  den  svenske  Konge  anerkjendte  Norges 
Grundlov  med  de  faa  Forandringer,  som  Unionen  gjorde 
nødvendige.  Ved  begge  Fyrsters  Maadehold  blev  Skandi- 
navien saaledes  forskaanet  for  en  forbitret  Kamp,  der 
endnu  mere  vilde  have  opflammet  det  gamle  Nationalhad, 
medens  dette  nu  efterhaanden  afløstes  af  venlige  Følelser, 
ikke  blot  mellem  de  to  forenede  Riger,  men  ligesaa  vel 
mellem  Svenske  og  Danske. 

Den  gamle  Karl  den  13de  døde  1818.  og  Karl 
den  14de  Johan  blev  hans  Efterfølger.  Denne  kloge 
og  kraftige  Regent  bragte  begge  Rigers  Finanser  i  cjod 
Orden  og  befordrede  paa  mange  Maader  deres  materielle 
Udvikling.  Af  stor  Betydning  for  Sverige  var  især  G  o  ta- 
kanal ens  Anlæggelse.  Men  Karl  Johan  vedblev  altid 
at  være  en  Fremmed  i  Norden  og  gjorde  ikke  noget  for 
den  folkelige  Udvikling.  I  Sverige  holdt  han  paa  den  be- 
staaende  Forfatning  med  dens  forældede  Stændervæsen, 
medens  han  i  Norge  stræbte  efter  at  faa  Kongemagten 
udvidet.  Derved  kom  han  oftere  i  Strid  med  Stortinget, 
som  ikke  vilde  gaa  ind  paa  hans  Forslag  (f.  Ex.  til  et 
absolut  Veto  og  Kongens  Ret  til  at  afsætte  alle  Embeds- 
mænd), men  derimod  nødte  ham  til  at  finde  sig  i  Adelens 

Afskaffelse,  som  blev  vedtaget  paa  3  Storting  efter  hin- 
anden. 

Ved  Karl  Johans  Død  (1844)  besteg  hans  Søn 
Oskar  den  1ste  Tronen.  Denne  ædle  og  milde  Konge 
tilfredsstillede  Nordmændene  ved  at  indrømme  dem  et 
eget  Unionsflag  og  andre  ydre  Tegn  paa  Uafhængighed 
og  forelagde  de  svenske  Stænder  et  Forslag  til  en  Re- 
form af  Forfatningen.  Dette  vandt  ikke  Bifald;  men  den 
offentlige  Mening  udtalte  sig  mere  og  mere  for  en  Re- 
forms Nødvendighed.  I  sine  sidste  Aar  maatte  Kong 
Oskar  paa  Grund  af  Sygdom  overlade  Regeringen  til  sin 
ældste  Søn,  der  ved  hans  Død  (1859)  besteg  Tronen 
under  Navn  af  Karl  den  15de.  Under  ham  lykkedes 
det  endelig  at  gjennemføre  en  Forfatningsforandring  efter 
et  fra  Ministeren  L  o  u  i  s  de  Geer  udgaaet  Forslag  (1866). 
I  Steden  for  de  4  Stænder  indførtes  der  2  Kamre ,  af 
hvilke  det  første  vælges  af  Kommunalraad  og  ikke  faar 
noget  Vederlag,  medens  Valgretten  til  det  andet  beror 
paa  en  lav  Census.  For  Sveriges  materielle  Udvikling 
er  der  i  den  nyeste  Tid  gjort  meget  ved  storartede  Jærn- 
baneanlæg.  Efter  Karl  den  15des  Død  (1872)  er  hans 
Broder  Oskar  den  2den  bleven  Sveriges  og  Norges 
Konge. 

Videnskaber  og  Kunster  hævede  sig  i  denne  Periode 
i  flere  Retninger.  Kemikeren  Berzelius  har  vundet  et 
Navn  over  hele  Evropa;  Fryxell  og  G  ej  er  have  hver 
paa  sin  Vis  fortræffelig  skrevet  Sveriges  Historie,  og  den 
sidste  har  tillige  udmærket  sig  som  Digter.  Af  andre 
Digtere  maa  især  nævnes:  Tegner,  Atter  bom  og  Fin- 
lænderen Runeberg.  —  Ogsaa  i  Norge  har  der  efter 
Adskillelsen  fra  Danmark  begyndt  at  udvikle  sig  en  egen 
Literatur.  Blandt  dennes  betydeligste  Forfattere  kunne 
nævnes:  Naturforskeren  Hansteen,  Historieskriveren 
Peter  Andreas  Munch  samt  Digterne  Welhaven, 
Wergeland,   Bjørnstjerne   Bjørnson   og  Ibsen. 

§  6.     Danmark  fra  1814  til  den  nyeste  Tid. 

Efter  Freden  i  Kiel  deltog  Frederik  den  6te  i 
Wienerkongressen  og  tiltraadte  som  Hertug  af  Holsten 
og  Lauenburg  det  nyoprettede  tyske  Forbund.  I  For- 
bundsakten  blev  det  bestemt,  at  enhver  Forbundsstat 
skulde  have  sin  Stænderforfatning.  Heraf  tog  det  sles- 
vigholstenske Ridderskab,  understøttet  af  Professorer 
ved  Kiels  Universitet,  Anledning  til  at  forlange  Gjenop- 
rettelsen  af  den  fordums  fælles  Landdag  for  Slesvig  og 
Holsten,  som  ikke  havde  bestaaet  i  de  sidste  100  Aar. 
Men  Frederik  den  6te  afviste  bestemt  en  saadan  For- 
bindelse mellem  det  tyske  Holsten  og  det  danske  Slesvig. 
Han  havde  allerede  tidligere  faaet  Øjnene  op  for  den 
store  Uretfærdighed,  at  de  dansktalende  Slesvigere  havde 
tysk  Forretningssprog,  ja  tildels  endog  Kirke-  og  Skole- 
sprog, og  havde  i  Aaret  1810  befalet,  at  det  danske 
Sprog  skulde  indføres  ved  Gudstjeneste,  Skoleunder- 
visning og  Rettergang  overalt,  hvor  det  var  Folkets 
Sprog.  Men  det  slesvigholstenske  Kancelli  bragte  efter- 
haanden  denne  for  Danmarks  Velfærd  saa  vigtige  Sag 
aldeles  i  Glemme,  og  Kongen  var  svag  nok  til  at  lade 
den  dø  hen.  Derimod  vægrede  han  sig  bestemt  ved  at 
indrømme  nogen  politisk  Forbindelse  mellem  Hertug- 
dømmerne, og  da  Ridderskabet  senere  klagede  til  den 
tyske  Forbundsdag,  afviste  denne  deres  Besværing. 

Til  at  gjøre  Forslag  om  en  Forfatning  for  Holsten 
var  der  nedsat  en  Kommission ;  men  i  en  Række  af  Aar 
bragte  dennes  Forhandlinger  intet  Udbytte.  Da  udbrød 
Julirevolutionen  i  Paris  1830,  og  den  politiske  Bevægelse 
naaede  igjennem  Tyskland  ogsaa  til  Danmark.  Friseren 
Uwe  Lornsen  udgav  et  Flyveskrift,  hvori  han  forlangte 
Oprettelsen  af  en  selvstændig  Stat  Slesvig-Holsten,  som 
kun  skulde  staa  i  Personal-Union  med  Danmark.  Hans 
overdrevne    Fordringer    fandt    ikke    mange    Tilhængere; 

men  Frederik  den  6te  besluttede  nu  at  give  alle  sine 
Undersaatter  en  lovlig  Indflydelse  paa  Statens  Styrelse. 
D.  28de  Maj  1831  udstedte  han  en  Forordning,  ifølge 
hvilken  Østifterne,  Nørrejylland,  Slesvig  og  Holsten  hver 
for  sig  skulde  have  deres  raadgivende  Stænderforsamling. 
3  Aar  efter  udkom  de  nærmere  Bestemmelser  om  Stæn- 
der-Indretningen; men  samtidig  blev  Kongen  af  sine 
tyske  Raadgivere  forledt  til  at  indføre  flere  Fælles-Ind- 
retninger for  Slesvig  og  Holsten,  navnlig  en  Provinsial- 
regering  paa  Gottorp  og  en  Overappellationsret  i  Kiel. 
I  Oktober  1835  aabnedes  Stænderforsamlingerne  i 
Roskilde  og  Itzehoe,  et  halvt  Aar  senere  de  i  Viborg  og 
Slesvig.  I  Roskilde  og  Viborg  var  den  store  Retslærde 
Anders  Sandøe  Ørsted  kongelig  Kommissarius.  En 
Hovedgjenstand  for  Stændernes  Behandling  var  Finans- 
væsenet, hvis  Tilstand  først  na  blev  offentlig  bekjendt- 
gjort.  Landets  Velstand  var,  især  i  de  nærmeste  Aar 
efter  1820,  sunket  saa  dybt,  at  mange  Jordbrugere 
maatte  gaa  fra  deres  Ejendomme,  fordi  de  ikke  kunde 
betale  deres  Skatter;  men  i  de  sidste  Aar  havde  Vel- 
standen igjen  begyndt  at  hæve  sig.  Ikke  desto  mindre 
var  Statsgjælden  stegen  til  over  130  Mill.  Rbd.  Imod 
denne  og  andre  Misligheder  gjorde  ikke  blot  Stænderne 
Forestillinger;  men  den  offentlige  Mening  begyndte  nu 
ogsaa  mere  og  mere  at  udtale  sig  gjennem  Pressen. 
Regeringen  var  imidlertid  altfor  hildet  i  gammeldags 
Anskuelser  til  at  kunne  finde  sig  i  nogen  Kritik,  og 
Trykkefriheden  blev  imod  Stænderforsamlingernes  Raad 
underkastet  flere  Indskrænkninger.  Dette  vakte  vistnok 
Misfornøjelse;  men  kjærlig  Ærbødighed  mod  den  gamle 
Konge  hindrede  ethvert  stærkere  Udbrud  af  Stemningen. 
Da  han  døde  (d.  3dje  December  1839),  bar  taknemlige 
Bønder  ham  til  Gravkapellet  i  Roskilde  Domkirke,  og 
uagtet  hans  Svagheder  og  de  store  Ulykker,  der  under 
ham  havde  hjemsøgt  Riget,  sørgede  det  danske  Folk 
dog  over  ham  som  over  en  Fader. 

Da  Frederik  den  Gte  ikke  havde  nogeu  Sønner, 
fulgte  hans  Fætter  Kristian  den  8de  (Kristian  Fre- 
derik) ham  paa  Tronen.  Lige  over  for  ham,  hvis  Navn 
var  knyttet  til  Norges  Grundlov,  var  man  ikke  saa  til- 
bageholdende som  under  den  gamle  Konge,  og  talrige 
Adresser  opfordrede  ham  til  at  give  Danmark  en  fri 
Forfatiiing.  Da  Kristian  den  8de  ikke  tilfredsstillede  de 
i  denne  Retning  nærede  Forventninger,  blev  Stemningen 
imod  ham  mindre  god,  og  det  „liberale"  Parti,  som 
stræbte  efter  en  friere  Udvikling  af  Statslivet,  frem- 
traadte  mere  end  hidtil  i  aaben  Opposition  mod  Rege- 
ringen. Denne  forfulgte  Pressen  og  betragtede  i  det 
hele  enhver  livligere  Bevægelse  i  Folket  med  en  ængstelig 
Mistænksomhed.  Derimod  foretog  den  flere  Forbedringer 
i  Bestyrelsen.  I  Finansvæsenet  indførtes  en  hidtil  ukjendt 
Orden  og  Offentlighed,  og  da  Velstanden  tillige  i  denne 
Tid  hævede  sig  stærkt,  lykkedes  det  at  bringe  Stats- 
gjælden  ned  til  lidt  over  100  Mill.  Rbd.  Kommunal- 
væsenet fik  en  friere  Udvikling,  de  første  Jærnbaner 
anlagdes,  og  Kolonierne  i  Ostindien  blev  solgte  til 
England. 

Af  større  Betydning  end  alt  dette  var  imidlertid 
Udviklingen  af  de  slesvigske  Forhold.  Ifølge  et  Andra- 
gende fra  den  slesvigske  Stænderforsamling  bestemte 
Kongen,  at  Dansk  skulde  være  Rets-  og  Forvaltnings- 
sproget  i  de  Dele  af  Hertugdømmet,  hvor  det  var  Kirke- 
og  Skolesprog.  Men  den  næste  slesvigske  Stænderfor- 
samling androg  paa,  at  denne  Forordning  igjen  maatte 
blive  taget  tilbage,  og  det  „slesvigholstenske"  Parti, 
som  havde  Overvægten  saa  vel  i  denne  som  i  den  hol- 
stenske Stænderforsamling,  optraadte  nu  i  det  hele  med 
en  stor  Frækhed.  Det  stræbte  efter  at  løsrive  Slesvig 
fra  Danmark  og. danne  en  ny  Stat  „Slesvigholsten",  som 
skulde  have  sin  egen  Forfatning  og,  naar  den  mandlige 
Linje  af  Kongehuset  uddøde,  ogsaa  sin  egen  Regent. 
Som  den,  der  var  nærmest  til  denne  nye  Krone,  sluttede 

Hertug  Kristian  af  Avgustenborg,  en  Søn  af  den 
ovenfor  (S.  226)  nævnte  Hertug  Frederik  Kristian,  sig 
ivrigt  til  Partiet  og  arbejdede  v^d  alle  Midler  paa  at 
kue  Danskheden  i  Slesvig.  Ved  hans  Side  stod  hans 
Broder,  Prins  Frederik,  og  denne  blev  ikke  desto  min- 
dre af  Kristian  den  8de  udnævnt  til  Statholder  i  Hertug- 
dømmerne. Dersom  Kongen  havde  troet  ved  dette 
Skridt  at  forsone  det  slesvigholstenske  Parti,  viste  det 
sig  snart,  at  han  havde  forregnet  sig.  Bevægelsen  steg 
tvært  imod  højere  og  højere.  Den  slesvigske  Stænder- 
forsamling vilde  ikke  engang  taale  det  danske  Sprog  i 
sin  Midte,  og  den  Deputerede  Peter  Hjort  Lorenzen 
fra  Haderslev,  som  kjækt  traadte  op  imod  denne  An- 
masselse, blev  udvist  af  Forsamlingen.  Den  Behandling, 
som  de  danske  Nordslesvigere  maatte  lide,  vakte  imidlertid 
stor  Forbitrelse  i  Kongeriget,  og  det  liberale  Parti  fik 
især  fra  denne  Tid  tillige  en  national  Retning.  Kongen 
saa  med  Ængstelse  de  stærke  Modsætninger,  som  truede 
med  at  fremkalde  Rigets  Opløsning,  men  haabede  at 
kunne  dæmpe  dem,  naar  den  Tvivl,  der  var  rejst  om  en 
fælles  Arvefølge,  blev  hævet.  Efter  forskjellige  Under- 
søgelser og  Forhandlinger  med  fremmede  Magter  udgav 
han  derefter  et  aabent  Brev  (1846),  hvori  det  er- 
klæredes for  utvivlsomt,  at  der  i  Slesvig  gjaldt  samme 
Arvefølge  som  i  Kongeriget;  for  nogle  Dele  af  Holsten 
var  det  vel  ikke  saa  afgjort;  men  Regeringens  Bestræbelser 
vare  rettede  paa  at  faa  den  samme  Arvefølge  anerkjendt 
for  hele  Monarkiet.  Da  det  slesvigholstenske  Parti 
traadte  trodsigt  op  mod  det  aabne  Brev,  brød  Kristian 
den  8de  endelig  bestemt  med  det,  afsatte  Prinsen  af 
Avgustenborg  fra  Statholderskabet  og  overdrog  Her- 
tugdømmernes Styrelse  til  den  kraftige  Grev  Karl 
Moltke,  som  satte  en  Grænse  for  de  statsopløsende 
Bestræbelser. 

Ved  Kristian   den    8des  Død   (d.  20de  Januar  1848) 
besteg  hans  Søn  Frederik   den   7de  Tronen,   og  alle- 

rede  8  Dage  efter  udkom  en  Bekjendtgjørelse  om  en 
friere  Forfatning  for  hele  Riget.  Denne  var  udarbejdet 
i  Kristian  den  8des  Aand  og  af  hans  gamle  Ministre, 
men  tilfredsstillede  hverken  Kongeriget  eller  Hertug- 
dømmerne. De  sidste  vare  i  høj  Grad  begunstigede ;  men 
Slesvigholstenerne  vare  imod  enhver  Forbindelse  med 
Kongeriget.  Kort  efter  udbrød  Februar-Revolutionen  i 
Paris,  og  i  Tyskland  fulgte  den  ene  Omvæltning  efter 
den  anden.  Det  slesvigholstenske  Parti  troede  nu,  at 
Tiden  var  kommen  til  at  gjennemføre  Hertugdømmernes 
Løsrivelse,  og  i  Marts  1848  udbrød  det  længe  forberedte 
Oprør.  En  Forsamling  i  Rendsborg  (d.  18de  Marts)  ved- 
tog at  sende  en  Deputation  til  Kjøbenhavn,  som  skulde 
fordre  Oprettelsen  af  en  slesvigholstensk  Stat  i  Personal- 
Union  med  Danmark  og  Slesvigs  Indlemmelse  i  det  tyske 
Forbund,  medens  en  anden  Deputation  tillige  skulde 
forebringe  den  sidste  Begjæring  i  Frankfurt.  Da  Efter- 
retningen herom  kom  til  Kjøbenhavn,  vaktes  det  danske 
Folk  til  Handling.  En  umaadelig  Skare  drog  op  til 
Slottet  for  at  bede  Kongen  om  at  omgive  sig  med  Mænd, 
som  vilde  bevare  Slesvig  i  Forbindelse  med  Kongeriget 
under  en  fri  Forfatning.  Frederik  den  7de  svarede,  at 
han  allerede  havde  afskediget  sine  gamle  Ministre,  og 
under  almindelig  Begejstring  sluttede  Konge  og  Folk  sig 
sammen  til  Fædrelandets  Redning.  I  Spidsen  for  det 
nye  Ministerium  traadte  en  af  de  gamle  Ministre,  den 
ædle  Grev  Moltke  til  Bregentved;  men  blandt  dets 
Medlemmer  vare  flere  af  den  tidligere  Oppositions  For- 
kæmpere, som  Monrad,  Tscherning  og  Orla  Leh- 
mann. Den  slesvigholstenske  Deputation  fik  det  Svar, 
at  Kongen  hverken  havde  Ret  eller  Vilje  til  at  ind- 
lemme Slesvig  i  det  tyske  Forbund,  men  at  Holsten 
som  tysk  Forbundsstat  skulde  faa  en  selvstændig  fri 
Forfatning. 

Men    imidlertid  havde    der   allerede  dannet    sig    en 
provisorisk  Regering    i   Kiel;    Prinsen    af   Avgustenborg 

havde  ovarrumplet  Rendsborg  og  med  fræk  Løgn  erklæret 
Kongen  for  ufri,  og  Hertugen  var  ilet  til  Berlin,  hvorfra 
han  bragte  den  preussiske  Konges  Løfte  om  Bistand. 
Oprøret  maatte  saaledes  dæmpes  rned  væbnet  Magt.  De 
danske  Tropper  rykkede  strax  ind  i  Slesvig  og  slog  Op- 
rørerne ved  Bov  og  Flensborg  (d.  9de  April).  Men 
preussiske  og  andre  tyske  Tropper  ilede  dem  til  Hjælp  og 
angreb  første  Paaskedag  (d.  23de  April)  den  danske  Hær 
ved  Slesvig.  De  Danske  kæmpede  heltemodig  mod 
Overmagten,  men  maatte  til  sidst  trække  sig  tilbage  over 
Flensborg  til  Als.  Den  preussiske  General  Wrangel 
trængte  derpaa  ind  i  Nørrejylland,  medens  de  danske 
Krigsskibe  blokerede  Tysklands  Havne.  Preusserne  trak 
sig  dog  snart  igjen  tilbage  fra  Jylland,  og  de  danske 
Tropper,  der  imidlertid  havde  forstærket  sig,  gik  over 
fra  Als  og  Sundeved  og  leverede  der  heldige  Slag  (d. 
28de  Maj  og  d.  5te  Juni).  Mange  Frivillige  deltog  i 
disse  Kampe,  ikke  blot  fra  Danmark,  men  ogsaa  fra 
Norge  og  Sverige,  hvor  man  følte  en  levende  Deltagelse 
for  Broderfolkets  Sag.  Den  svenske  Konge  sendte  ogsaa 
Tropper  til  Fyn,  men  lod  dem  ikke  deltage  i  Kampen. 
Derimod  mæglede  han  en  Vaabenstilstand  i  Malmø. 

Samme  Efteraar  samledes  en  grundlovgivende  Rigs- 
forsamling i  Kjøbenhavn,  og  Danmark  fik  en  i  høj  Grad 
fri  Forfatning  ved  Grundloven  af  5te  Juni  1849. 
Kongen  delte  ifølge  denne  den  lovgivende  Myndighed  med 
en  Rigsdag,  sammensat  af  to  Kamre,  et  Folketing 
og  et  Landsting,  det  første  dannet  ved  umiddelbare 
Valg  uden  Census,  det  andet  ved  middelbare  Valg 
med  en  Valgbarhedscensus.  Denne  Forfatning  kom 
imidlertid  kun  til  at  omfatte  Kongeriget;  thi  Slesvig  var 
endnu  ikke  gjenvundet. 

Den  under  Vaabenstilstanden  herskende  slesvighol- 
stenske Regering  havde  behandlet  den  tro  danske  Be- 
folkning i  Nordslesvig  paa  den  skammeligste  Maade,  og 
Danmark  havde  derfor  igjen  begyndt  Krigen  i  April  1849. 
Strax   i  Begyndelsen    led   den   danske   Sømagt    et  stort 

Tab,  da  Linjeskibet  Kristian  den  8de  sprang  i  Luften, 
og  Fregatten  Gefion  maatte  overgive  sig,  efter  at  de  ufor- 
sigtig vare  løbne  ind  i  Ekernførde  Havn  (Skjærtorsdag). 
Til  Lands  trak  de  danske  Tropper  sig  tilbage  for  de 
indtrængende  Tyskere,  dels  til  Als,  dels  til  Jylland. 
Efter  en  blodig  Kamp  ved  Kolding  (Aarsdagen  efter 
Slaget  ved  Slesvig)  begyndte  Oprørerne  at  belejre  Fre- 
dericia, medens  Preusserne  og  andre  tyske  Tropper 
forfulgte  General  Rye  lige  til  Aarhus.  Men  efter  at 
danske  Tropper  fra  Jylland,  Fyn  og  Als  stille  og  hurtig 
havde  samlet  sig  i  Fredericia  under  Overgeneral  Biilow, 
gjorde  de  d.  6te  Juli  et  stort  Udfald  paa  Oprørernes 
Skanser.  Med  et  mageløst  Mod  stormede  de  danske 
Soldater  disse,  tog  en  Mængde  Fanger  og  gjorde  et  stort 
Bytte.  Blandt  de  mange  Faldne  var  den  tapre  Olaf 
Rye,  af  Fødsel  en  Nordmand.  —  Strax  efter  sluttedes 
den  anden  Vaabenstilstand ,  ifølge  hvilken  de  tyske 
Tropper  drog  hjem.  Oprørerne  trak  sig  tilbage  til  Hol- 
sten, og  Slesvig  skulde  styres  af  en  dansk,  en  preussisk 
og  en  engelsk  Kommissær,  medens  den  sydlige  Del  af 
Hertugdømmet  skulde  besættes  af  preussiske,  den  nord- 
lige af  svenske  og  norske  Tropper. 

Omtrent  et  Aar  efter  (1850)  blev  der  sluttet  Fred 
med  Tyskland  i  Berlin,  og  de  nevtrale  Tropper  drog 
bort;  men  Oprørerne,  understøttede  af  tyske  Frivillige, 
brød  under  General  Willisen  ind  i  Slesvig.  De  indtog 
en  stærk  Stilling  ved  Isted,  hvor  den  danske  Hær  under 
General  Krogh  angreb  den  (d.  25de  Juli).  Det  var 
det  blodigste  Slag  i  hele  Krigen  og  det  største,  den 
danske  Hær  nogensinde  har  leveret:  længe  var  det  uaf- 
gjort; men  til  sidst  maatte  Oprørerne  vige  for  de  Danskes 
uforsagte  Angreb  og  trække  sig  tilbage  til  Rendsborg. 
Den  danske  Hær  indtog  derpaa  en  fast  Stilling  ved  det 
gamle  Danevirke,  og  da  Willisen  angreb  dens  Fløje, 
først  ved  Mysunde  og  derpaa  ved  Frederiksstad, 
blev  han  kastet  tilbage  med  stort  Tab.     Især  led   Op- 

Tørerne  frygteligt  ved  Stormen  paa  Frederiksstad,  som 
forsvaredes  med  en^inge  Styrke  af  Nordmanden  Hel- 
gesen. —  Ifølge  Bestemmelserne  ved  Freden  i  Berlin 
kunde  den  danske  Hær  ikke  forfølge  Sejren  ind  i  Hol- 
sten; men  det  tyske  Forbund  skulde  her  gjenoprette  den 
lovlige  Orden.  I  Begyndelsen  af  Aaret  1851  rykkede 
saaledes  en  østerrigsk  Hær  ind  i  Hertugdømmet,  og  Op- 
rørernes Hær  og  Regering  opløstes;  men  Østerrigerne 
blev  staaende  i  Holsten  for  at  gjøre  Tysklands  Indflydelse 
gjældende  under  den  nye  Ordning  af  det  danske  Monarkis 
Forfatningsforhold. 

Slesvig  var  efter  Slaget  ved  Isted  først  blevet  styret 
af  den  hidtilværende  danske  Regeringskommissær  T  i  1 1  i  s  c  h 
og  fik  derpaa  sit  eget  Ministerium.  Dansk  Sprog  og 
Nationalitet  fik  nu  lige  Ret  med  tysk,  og  den  for  40  Aar 
siden  af  Frederik  den  6te  paatænkte  Foranstaltning  blev 
endelig  gjennemført.  Men  de  tyske  Magter  vilde  ikke 
tilstede,  at  Slesvig  blev  bragt  i  en  nærmere  Forbindelse 
med  Kongeriget,  og  efter  flere  derved  foranledigede 
Ministerskifter  dannedes  i  Januar  1852  et  nyt  Ministerium, 
i  hvilket  Bluhme  fik  Forsædet  og  Karl  Moltke  blev 
Minister  for  Slesvig.  Strax  efter  udkom  en  kongelig 
Kundgjørelse  af  28de  Januar,  ifølge  hvilken  Slesvig  og 
Holsten  skulde  have  hvert  sin  besluttende  Stænderfor- 
samling for  sine  særlige  Anliggender,  medens  Kongeriget 
beholdt  sin  Rigsdag;  hvorledes  Forfatningen  skulde  ord- 
nes for  de  fælles  Anliggender,  forbeholdtes  senere  Be- 
stemmelser. Slesvig  fik  saaledes  ingen  Del  i  den  i 
Kongeriget  indførte  store  Frihed  og  Lighed;  men  paa 
den  anden  Side  ophævedes  ogsaa  det  tidligere  Fællesskab 
med  Holsten  i  Styrelse  og  Retspleje.  Efter  at  de  tyske 
Magter  vare  blevne  tilfredsstillede  ved  disse  Bestemmelser, 
forlod  de  østerrigske  Tropper  endelig  Holsten. 

Imidlertid  var  der  ogsaa  plejet  Underhandlinger  om 
Arvefølgespørgsmaalet,  og  ved  en  Traktat  i  London 
stadfæstede    de    5   Stormagter   tillige    med    den    svensk- 

norske  Regeriog  en  imellem  det  danske  Kongehuses 
Medlemmer  afsluttet  Overenskomst,  ifølge  hvilken  det 
samlede  danske  Monarki,  naar  den  mandlige  Linje  af 
Kongehuset  uddøde,  skulde  tilfalde  Prins  Kristian  af 
Glyksborg  og  efter  ham  hans  mandlige  Afkom  i  hans 
Ægteskab  med  Kristian  den  8des  Søsterdatter,  Prinsesse 
Louise  af  Hessen.  Senere  indførtes  en  Fællesforfat- 
ning (1855),  og  det  Rigsraad,  som  ved  den  fik  Del  i 
den  lovgivende  Magt  for  alle  Fællesanliggender,  blev 
snart  efter  sammenkaldt.  Men  allerede  i  dets  første 
Samling  fremkom  11  Medlemmer  fra  Hertugdømmerne, 
mest  af  det  slesvigholstenske  Ridderskab,  med  det  An- 
dragende, at  Fællesforfatningen  skulde  forelægges  Stænder- 
forsamlingerne til  Betænkning,  og  da  dette  Forslag  blev 
forkastet,  begyndte  Tyskland  igjen  at  indblande  sig  i 
Danmarks  Anliggender.  Ministeriet  var  imidlertid  oftere 
blevet  forandret,  og  til  sidst  blev  Hall  Konseilspræsident 
og  Udenrigsminister.  Saa  vel  den  holstenske  Stænder- 
forsamling som  den  slesvigske  Stænderforsamlings  Flertal 
optraadte  mere  og  mere  i  slesvigholstensk  Aand,  og  det 
tyske  Forbund  truede  med  at  besætte  Holsten.  Efter 
mange  Indrømmelser  besluttede  den  danske  Regering 
endelig  at  udsondre  Holsten  og  at  give  en  ny  Fælles- 
forfatning  for  Kongeriget  og  Slesvig.  Denne  var  netop 
vedtaget  af  Rigsraadet,  da  Kong  Frederik  den  7de  døde 
paa  Slottet  Glyksborg,  begrædt  og  savnet  af  det  danske 
Folk  (den  15de  November  1863). 

Under  Frederik  den  7des  milde  og  folkelige  Rege- 
ring havde  Danmark,  især  Kongeriget,  gjort  store  Frem- 
skridt' i  alle  indre  Forhold.  Der  var  især  virket  for 
almindelig  Lighed  i  Rettigheder  og  Byrder,  og  Bonde- 
standen var  stillet  paa  lige  Fod  med  de  øvrige  Stats- 
borgere. Bl.  a.  var  der  indført  almindelig  Værnepligt. 
Der  var  indfprt  fuldstændig  Trykkefrihed  og  en  forøget 
Næringsfrihed,  ligesom  de  kirkelige  Forhold  vare  ord- 
nede paa  en  friere  Maade.     Der  var  anlagt  flere  Jærn- 

baner  og  talrige  TelegrafliDJer,  opført  Hospitaler  og 
mange  andre  offentlige  Bygninger,  og  Øresundstolclen 
Yar  mod  Erstatning  ophævet  ved  Traktater  med  de  for- 
skjellige  søfarende  Nationer.  Velstanden  var  voxet, 
Finanstilstanden  forbedret,  og  Statsgjælden,  som  natur- 
ligvis var  bleven  forøget  ved  Krigen,  var  ved  Frederik 
den  7des  Død  igjen  bragt  ned  under  100  Mill.  Det  var 
saaledes  intet  Under,  at  Folket  betragtede  hans  Regering 
som  en  lykkelig  Tid,  og  at  Kongen  selv  med  sit  jævne 
danske  Sind  i  høj  Grad  vandt  dets  Kjærlighed. 

Ved  Frederik  den  7des  Død  besteg  Kristian  den 
9de  i  Overensstemmelse  med  Londonertraktaten  Tronen; 
men  allerede  Dagen  efter  optraadte  Prins  Frederik  af 
Av  gu  stenborg,  en  Søn  af  den  ovenfor  (S.  233)  omtalte 
Hertug  Kristian,  som  Prætendent  til  Hertugdømmerne. 
Hans  Fader  havde  efter  den  slesvigske  Treaarskrig  mod 
en  stor  Pengeerstatning  overladt  den  danske  Regering 
sine  Ejendomme  og  ved  sit  fyrstelige  Ord  og  Ære  for 
sig  og  sine  Arvinger  lovet  ikke  at  foretage  noget  mod 
det  danske  Monarkis  Rolighed  og  den  for  samme  ved- 
tagne Tronfølge ;  men  ikke  desto  mindre  fandt  Prætendenten 
strax  Understøttelse  ikke  blot  hos  Oprørspartiet  i  Hol- 
sten og  det  ved  dettes  Løgne  ophidsede  tyske  Folk,  men 
ogsaa  hos  flere  tyske  Regeringer.  Preussen  og  Østerrig 
holdt  underfundigt  Arvespørgsmaalet  aabent,  medens  de 
søgte  et  Paaskud  til  at  blande  sig  i  Danmarks  indre  An- 
liggender ved  at  forlange  Tilbagetageisen  af  den  nye 
Fællesforfatning  for  Kongeriget  og  Slesvig,  som  Kristian 
den  9de  3  Dage  efter  sin  Tronbestigelse  havde  stad- 
fæstet. Det  tyske  Forbund  iværksatte  nu  den  Exe- 
kution,  hvormed  det  allerede  under  Frederik  den  7de 
havde  truet,  og  lod  et  Korps  af  Sachsere  og  Han- 
noveranere  rykke  ind  i  Holsten,  som  uden  Modstand  blev 
rømmet  af  de  danske  Tropper.  Prætendenten  udraabtes 
af  Oprørspartiet  i  Holsten  til  Hertug  og  tog  sit  Sæde 
i  Kiel. 

Den  danske  Hær  samlede  sig  imidlertid  i  Sydslesvig^ 
livor  det  gamle  Dåne  virke  havde  rejst  sig  i  en  ny  Skik- 
kelse; men  Ministeriet  Monrad,  som  paa  Aarets  sidste 
Dag  afløste  Ministeriet  Hall,  tilbød  at  forsøge  paa  at 
bevirke  Novemberforfatningens  Tilbagetagelse.  De  tyske 
Magter  vilde  imidlertid  ikke  indrømme  den  fornødne 
Frist,  til  at  det  kunde  ske  paa  en  lovlig  Maade,  og  for- 
hindrede saaledes  selv  den  danske  Regering  i  at  opfylde 
deres  Fordringer. 

D.  1ste  Februar  1864  overskred  de  preussiske  og 
østerrigske  Tropper  Ejderen,  og  efter  nogle  mindre  Kampe 
trak  den  danske  Hær  sig  allerede  d.  5te  Februar  tilbage 
fra  Danevirke.  Ved  Over  sø  (S  ankelmark)  opholdt  en 
Brigade  ved  en  heltemodig  Kamp  de  forfølgende  Øster- 
rigere, og  den  danske  Hovedstyrke  kunde  saaledes 
trække  sig  tilbage  til  Dybbøl  og  Als,  medens  en  mindre 
Afdeling  gik  Nord  paa.  Fjenderne  besatte  derpaa  snart 
den  største  Del  af  Halvøen,  og  de  af  de  tyske  Stor- 
magter indsatte  Civilkommissærer  for  Hertugdømmet  Sles- 
vig optraadte  med  skændig  Vold  mod  alt  Dansk.  I  den 
befæstede  Stilling  paa  Dybbøl  Banker  udholdt  den 
danske  Hær  med  beundringsværdig  Sejghed  en  langvarig 
Belejring;  men  da  det  overlegne  preussiske  Artilleri  havde 
nedskudt  Forsvarsværkerne,  kunde  de  Danske  ikke  mod- 
staa  de  langt  talrigere  Fjenders  Stormløb  og  blev  med 
betydeligt  Tab  drevne  tilbage  til  Als  (d.  18de  April). 
Til  Søs  spærrede  den  danske  Flaade  de  preussiske  Havne 
ved  Østersøen  og  kæmpede  i  Nordsøen  heldig  med  en 
preussisk-østerrigsk  Eskadre,  som  maatte  frelse  sig  ind 
til  Helgoland  (den  9de  Maj).  Samme  Dag  sluttedes 
ved  Englands  Mægling  en  Vaabenstilstand;  men  da  Freds- 
underhandlingerne  i  London  strandede,  begyndte  Krigen 
igjen,  og  Preusserne  bemægtigede  sig  ved  en  dristig 
Landgang  Øen  Als  (d.  29de  Juni). 

Ethvert  Haab  om  Hjælp  fra  andre  Magter  var  for- 
svundet, og  Ministeriet  Bluhme,  som  kort  efter  afløste 

Ministeriet  Monrad,  søgte  strax  en  Vaabeuhvile.  Denne 
fulgtes  af  en  længere  Vaabenstilstand ,  under  hvilken 
Jylland  blev  holdt  besat  af  Fjenden,  i  Forbindelse  med 
Fredspræliminærer,  ved  hvilke  Kong  Kristian  deu  9de 
afstod  Slesvig,  Holsten  og  Lauenburg  til  Østerrig  og 
Preussen.  Afstaaelsen  stadfæstedes  ved  Freden  i  Wien 
(Oktober  1864);  dog  beholdt  Danmark  Ærø  og  det  nord- 
østlige Hjørne  af  Slesvigs  Fastland  imod  at  aftræde 
de  Syd  for  Manø  liggende  Øer  og  jyske  Euclaver.  De 
slesvigske  Civilkommissærer  overtog  derefter  ogsaa  Sty- 
relsen af  Holsten;  men  medens  Tyskerne  havde  været 
enige  om  at  plyndre  Danmark,  kom  de  snart  i  Strid  om, 
hvo  der  skulde  blive  Herre  i  de  røvede  Lande.  Oprørs- 
partiet  blev  skuffet  i  sine  Forhaabninger  om  Oprettelsen 
af  en  egen  slesvigholstensk  Stat  under  den  avgusten- 
borgske  Prætendent,  og  Preussens  Bestræbelser  for  at 
bringe  Hertugdømmerne  under  sig  fremtraadte  mere  og 
mere  aabenlyst. 

Striden  imellem  Preussen  og  Østerrig  blev  bestandig 
heftigere,  og  i  Sommeren  1866  kom  det  endelig  til  Krig. 
I  denne  sejrede  Preusserne  hurtig,  og  ved  Freden  i  Prag 
blev  det  bestemt,  at  Slesvig  og  Holsten  skulde  indlemmes 
i  Preussen,  dog  med  den  Indskrænkning,  at  Nordslesvig 
skulde  tilbagegives  til  Danmark,  naar  dets  Befolkning 
ved  en  fri  Afstemning  erklærede  sig  derfor.  De  trofaste 
Nordslesvigere,  som  med  urokkelig  Tillid  havde  bevaret 
Haabet  om  at  komme  tilbage  til  Danmark,  fik  saaledes 
en  traktatmæssig  Ret  til  at  faa  dette  Haab  opfyldt  og 
ventede  nu  med  Længsel  paa,  at  Preussen  skulde  indfri 
sit  Løfte;  men  i  dets  Sted  blev  Preussen  og  Østerrig 
{1878)  enige  om  at  ophæve  denne  Forpligtelse. 

I  Danmarks  indre  Forhold  spillede  vidtløftige  Grund- 
lovsforhandlinger  efter  Freden  i  Wien  i  et  Par  Aar  Hoved- 
rollen. Efter  Slesvigs  Afstaaelse  var  der  nemlig  ingen 
Mening  i  at  beholde  en  Fællesforfatning  for  nogle  An- 
Thrige,  Nordens  Historie.  IQ 


242  Grundlovsforandring.     Kunst  og  Videnskab. 

liggender  og  en  særlig  Forfatning  for  andre;  det  gjaldt 
derfor  om  at  sammensmelte  Noyemberforfatningen  med 
Grundloven  af  5te  Juni.  Da  Ministeriet  Bluhme  ikke 
kunde  gjennemføre  sit  Forslag,  traadte  det  tilbage  for 
et  nyt  Ministerium  med  Grev  Frijs  til  Frijsenborg 
i  Spidsen,  og  den  af  dette  forelagte  „gjennemsete  Grundlov 
af  5te  Juni  1849"  blev  efter  megen  Kamp  endelig  ved- 
taget og  stadfæstet  af  Kongen  (d,  28de  Juli  1866).  Den 
væsentligste  Afvigelse  fra  den  oprindelige  Grundlov  be- 
staar  i  Landstingets  Sammensætning.  Af  dettes  Med- 
lemmer vælges  nu  en  mindre  Del  af  Kongen,  de  øvrige 
af  Valgmænd  i  Forening  med  de  højstbeskattede  Vælgere 
paa  Landet.  I  materiel  Henseende  er  Danmark  i  den 
nyeste  Tid  gaaet  meget  frem.  Agerdyrkning  og  Kvægavl, 
Industri  og  Handel  have  taget  et  stærkt  Opsving,  Vel- 
standen er  forøget,  og  Statsindtægterne  ere  stegne. 


Den  danske  Kunst  og  Videnskab  har  efter  Adskil- 
lelsen fra  Norge  i  mange  Retninger  haft  en  meget  blom- 
strende Tid.  Omkring  Nordens  største  Digter,  Adam 
Oehlenschlæger,  fremstod  talrige  yngre  Digtere,  som 
Ingemann,  Sten  Blicher,  Hauch,  Johan  Ludvig 
Heiberg,  Kristian  Winther,  Hertz,  Andersen, 
Fr.  Paludan-Miiller.  Elektromagnetismens  Opdager 
Hans  Kristian  Ørsted,  Sproggranskeren  Rask, 
Filologen  Madvig  og  andre  Videnskabsmænd  vandt  evro- 
pæisk  Berømmelse.  Et  kraftigere  religiøst  og  kirkeligt 
Liv  vaktes  især  ved  Mynsters  Prædikener,  ved  Kampen 
mellem  Grundtvig  og  Clausen  og  senere  ved  Mar- 
tensens og  Søren  Kierkegaards  Fremtræden.  For 
Undersøgelsen  af  Nordens  Historie  og  Oldsager  er  der 
gjort  særdeles  meget,  bl.  a.  af  Rafn,  N.  M.  Petersen^ 

Thomsen  (hvem  det  oldnordiske  Museum  skylder  sin 
store  Betydning),  Wegener,  Allen,  C.  Paludan - 
Muller,  Worsaae.  Danmark  har  frembragt  den  nyere 
Tids  største  Billedhugger,  Thorvaldsen,  og  efter  ham 
bl.  a.  Bissen  og  Jerichau.  En  dansk  Malerskole  er 
grundet  af  Eckersberg,  og  talrige  yngre  Malere,  blandt 
hvilke  vi  blot  ville  nævne  Marstrand,  ere  traadte  i 
hans  Fodspor. 


Rettelse, 

s.  61,  L.  4  fra  neden.     Sætningen:    „Folkemængden  —  overateget" 
udgaar. 

